
Dedicaţie 


Fiindcă putem presupune cu suficient de mare probabilitate că 
eu nu ştiu mai nimic din ceea ce gândeşti tu şi că tu nu pricepi mai 
nimic din ceea ce vorbesc eu, putem afirma că cel/ cea care va citi 
această carte cu siguranţă că nu va înţelege mai nimic din ea... 

Dacă totuşi va crede că va înțelege ceva din ea, doar citind-o 
(fără a păşi practic pe Calea pe care ea o descrie), atunci e mai 
mult ca sigur că el/ ea nu va pricepe mai nimic din Mesajul ei... 


XXX 


Dedic deci această carte celor care nu o vor „citi”, nu o vor 
„înţelege” şi nu o vor „pricepe”... - ei sunt bucuria pământului şi a 
cerului, ei sunt cei prin care viaţa se întreabă uneori pe sine „Ce 
este viața?”... 


XXX 


„__Cel/ cea care (şi-)a răspuns vreodată cu adevărat la o 
Intrebare (la orice întrebare) este rugat/ă să nu citească această 
carte. El/ ea nu va afla mai nimic nou din ea... 

Cel/ cea care ştie că noul (nu) există şi că răspunsurile lui/ ei 
(nu) se repetă mereu în răspunsurile altora va citi rândurile care 
urmează ca pe o povestire a lumii care se (re)povesteşte pe sine 
ca şi când ar exista ceva despre care merită să se 
(re)povestească... 

Ce este viaţa? 
ALAYE VIMA 
Multă vreme filosofia s-a ocupat în mod obsesiv de „problema” 
(lingvistică a) ființei. Cuvântul „fiinţă” însă, trebuie să 
recunoaştem, chiar dacă este un cuvânt plăcut şi atrăgător, este 
suficient de „universa!” încât, până la urmă, să nu transmită (mai) 
nimic (precis) - decât poate un gol de fiinţă (tot verbal şi acesta). 

Unii ar sublinia astfel faptul că omul nu este (doar) o maşină, 
(doar) un robot care (doar) gândeşte (metafizic/ ontologic) fără a 
„simţi” (mai „nimic”)... (Manifestarea lui nici nu se opreşte şi nici 
nu începe cu generarea de cuvinte/ concepte pornite în avalanşă 
spre verbalisme „raţionale”, „dialectice” şi/ sau strict „aberant” 
rătăcitoare poetico-filosofic prin sfera realului lingvistic). De aceea, 
conceptul de „fiinţă”, golit de „simţire”, nu poate fi „fundamental” 
pentru abordarea filosofică a realului (ne-)filosofic. 

De fapt, nici un „concept” (indiferent cât de „general/ 
universal”, respectiv individualizat/ particularizat/ determinat ar 
părea el a fi la o primă gândire) nu va putea vreodată să fie găsit 
ca având o astfel de calitate „magico-filosofică” (de întemeiere 
„ultimă” a vreo unui discurs „coerent/ incoerent” despre „ceea ce 
este” şi „ceea ce nu este”). 

Aceasta deoarece  „adevărata” filosofie, filosofia care se 
respectă pe sine (şi nu vrea să fie doar un simplu clovn lingvistic la 
curtea regelui teleologic al momentului, angrenat, în mod trecător, 
în generarea de sensuri interesate propagandistic spre 
promovarea, directă sau „coafată”, a „doctrinei de la curte”), 
filosofia care nu se pierde pe sine în propriul său discurs, filosofia 
care trăieşte pe deplin la înălţimea numelui pe care şi-l asumă 
(acela de „dragoste de înțelepciune”) - această filosofie ştie că 
înţelepciunea adevărată (şi iubirea pentru ea) comunică (şi) prin 
cuvinte, dar nu se opreşte la ele. 

Ea nu confundă mesajul cu mesagerul. Mesajul acestei filosofii 
este deci dincolo de mesagerul ales să o transmită (limba scrisă şi/ 
sau vorbită) - ea vrea să comunice (şi) „dincolo de cuvinte”, 
indiferent care ar fi ele... 

Se ştie că vorbele/ conceptele/ discursurile sunt, de cele mai 
multe ori, doar un pretext pentru o posibilă comunicare „reală” 
dezvoltată în paralel cu ele (prin simpatie sau antipatie, prin 
intenţie şi faptă, prin instinct şi intuiţie, prin logică şi inspiraţie...) 
şi pentru o posibilă comuniune (temporară şi relativ iluzorie, dar 
totuşi suficient de puternică încât să promită celor care o 
experimentează realitatea existenţei unui sens în comunicare...). 

Filosofia este menită prin destinul ei genetic/ etimologic 
(inevitabil) să indice spre realul specific percepţiei clare, spre 
empirismul imediat al faptelor concrete şi spre trăirea integratoare 
a actelor vieţii - şi nu spre confuzii şi amăgiri specifice 
iraţionalului, fictivului sau metafizicului-mitologic. 

Ea nu este originar menită spre a îndemna la fugă din faţa 
realităţii prin ignorarea existenţelor evidente specifice trăirii 
imediate - existenţe specifice apropierii incontestabile pe cale 
senzorială, emoţională, raţională, intuitivă sau volitivă deopotrivă 
de obiect şi de subiect, deopotrivă de sine şi de celălalt, deopotrivă 
de imanent şi de transcendent, deopotrivă de sens şi orientare, de 
cuget şi încântare, de văz şi de visare, de auz şi cântare, de pofte 
şi de mişcare... 

Cu termenul de „existenţă” conceptul de „fiinţă” a căpătat o 
înfăţişare mai  „existenţialistă”, mai  înţelegătoare faţă de 
sentiment, mai apropiată de viaţă, mai simţitoare de trăire, mai 
iubitoare de om privit în ansamblul calităţilor lui ontologice (şi nu 
redus arbitrar doar la nişte anexe parţiale ale lui, cum ar fi 
„gândirea” sau „emoţia”, sau „intuiţia”, sau „voinţa” etc.). 

Termenul care poate însă, uneori, călăuzi căutarea cel mai 
adânc pe tărâmul filosofiei, termenul care necesită o apropiere 
individuală direct implicată spre analiză şi pricepere abisală este 
cel de „viaţă”... 

- Care viaţă?... 

- Viaţa ta stimabile cititor... Viaţa ta, viaţa mea, viaţa noastră, 
viaţa aşa cum este ea şi viaţa aşa cum ar putea ea să fie... 

- Dar... „De ce viaţa?” - mă întrebi tu acum. 

- De ce viaţa?... Pentru că înţelegerea ei clară şi trăirea ei 
integral-lucidă (trăirea  nefixată  unilateral-dogmatic spre 
satisfacerea compulsivă a unor obsesii specifice unor anexe 
parţiale ale fiinţei umane) este, în mod evident, de foarte multe 
ori, o problemă „de viaţă şi de moarte”!... Cine nu doreşte să 
înţeleagă cât mai clar „viaţa” (refuzând astfel să cerceteze cât mai 
cuprinzător cu putinţă integralitatea ei ontologică, gnoseologică şi 
axiologică - cu meandrele ei discursive, reflexive şi acţionale) este 
destinat unei „vieţi lipsite de viaţă”, unei „morţi” a cugetului, a 
curajului şi a adevărului (chiar dacă teoretic el/ ea este încă „în 
viaţă”...). 

De aceea, eu te invit acum să ne jucăm puţin (fiindcă joaca 
este una din trăsăturile de bază ale umanităţii) cu termenii 
„filosofici” şi să purcedem spre analiza critică a vieţii punându-ne 
următoarea întrebare existenţială fundamentală: 

„Ce este viața?” (/ „AL 4XL VXAYAR / şă CATE yla gag!) 


1 întrebarea „Ce este viaţa?” este scrisă cu literele specifice alfabetului 


Raldre, respectiv Lisan. (Aceste alfabete sunt prezentate pe larg în cartea 
Practicile Religioase ale Omului Universal, autor Radu Lucian Alexandru.) 

Calea Întrebării 
AALCA XAYA- AX 


Aceasta este întrebarea pe care eu am folosit-o ca obiect/ 
subiect de concentrare în procesul adâncirii mele iluminatorii în 
tainele filosofice ultime ale faptului de a fi în viaţă. Aceasta este 
întrebarea pe care am repetat-o mereu în mine, prin (re)aducere 
volitiv încăpăţânată şi raţional-emoţional maximal încărcată în faţa 
propriei conştiinţe, pentru a o provoca să-mi dea, pe diferitele ei 
paliere (raţional, emoţional, intuitiv etc.) şi mai ales în întregul ei, 
un „răspuns ultim” - un răspuns pe care să mă pot baza pe deplin, 
un răspuns pe care să nu-l mai pot respinge, un răspuns abisal de 
profund, un răspuns detaşat imens de oricare dintre răspunsurile 
minore care mi-au venit în faţă spre prezentare pe parcursul 
adâncirii prin întrebare („Ce este viaţa?”) spre tainele cele greu de 
pătruns ale conştientului, subconştientului şi inconştientului. 

După cum vom vedea împreună, această întrebare (ca de altfel 
orice întrebare) admite o mulţime nenumărată de răspunsuri (mai 
mult sau mai puţin întemeiate pe ataşamente raţionale sau 
emoţionale antecedente existenţial formulării ei conştiente, 
respectiv pe întâmplări circumstanţiale accidental trăite prin 
interacţiunea relativ aleatoare cu sinele şi cu lumea). 

Tu însă, cititorule, dacă vei dori să înţelegi Sensul spre care 
indică Calea Întrebării (AALL-A XAŢA- MAXI / Sè 3Pkhakăă) 
şi logica ei, trebuie (pentru o vreme) să refuzi oricare din 
răspunsurile primite de la alţii sau date de tine la această întrebare 
(„Ce este viaţa?'/ „Ar CAL VXAŢAP/ s15 SSS yèx 573) — indiferent 
dacă îţi par corecte sau greşite, plăcute sau urâte, ademenitoare 
sau respingătoare, slabe sau tari şi să nu te opreşti (dacă poţi) la 
nici un răspuns „minor”, la nici un răspuns care nu-ți 
revoluţionează din temelii fiinţa, la nici un răspuns care nu 
continuă să reverbereze în tine cu infinită forţă timp de zeci de ani 
de la „primirea” lui. Doar aşa (poate) vei ajunge şi tu la ceea ce eu 
(şi alţii ca mine) am (/au) ajuns - anume la „răspunsul ultim”, la 
răspunsul care încetează să mai fie răspuns, pentru că devine una 
cu tine - tu eşti el şi el e tot una cu propria-ţi fiinţă. 

Când mergi în adâncime pe Calea Întrebării tu eşti chemat deci 
să respingi orice răspuns parţial, orice răspuns care nu se ridică la 
demnitatea eternă a Întregului şi, astfel, după zile de concentrare 
continuă (făcute după o pregătire temeinică prealabilă în arta 
stăpânirii emoţiilor şi viciilor, în arta controlului voinţei şi în arta 

„meditaţiei”, după depăşirea vârstei de 21 de ani!), să ajungi poate 
şi tu printre puţinii binecuvântaţi capabili de a dori cu adevărat şi 
astfel de a actualiza în fiinţa lor o asemenea trăire directă a 
„fundamentelor vieţii”. 

Calea Intrebării te va face să „înţelegi” viaţa dincolo de 
răspunsuri (dincolo de orice răspuns), te va pregăti să o „vezi” 
dincolo de cuvinte/ concepte/ idei... Ea este acea cale care te 
poate face capabil să ajungi să percepi singurul răspuns „corect” la 
întrebarea „Ce este viaţa?”. 

Din păcate însă, acest răspuns nu este transmisibil şi, prin 
urmare, nu ţi-l pot comunica, dar te asigur că el este şi te aşteaptă 
(şi pe tine) să-l descoperi (nu atât printr-o „mare filosofie”, cât mai 
ales printr-o „mare practică”). 

Nu te grăbi însă (mai ales, dacă nu vrei să ai neplăceri pe 
Drumul transformării tale) - viaţa trebuie trăită clipă de clipă cu 
maximă savoare şi Calea este la fel de importantă ca şi Pregătirea 
pentru păşirea pe ea... Pentru că putem asemăna Calea Întrebării 
cu urcuşul unui munte pe trasee nebătătorite şi periculoase - 
atenţia e vitală şi pregătirea anterioară pentru „ascensiune” este 
extrem de importantă. 

În vederea unei astfel de pregătiri îţi recomand studierea atentă 
a cărţii Etica Armoniei şi punerea în practică a metodelor de 
armonizare psihică descrise în ea pe o perioadă de minim un an - 
şi te rog nu ignora această pregătire! - Calea Intrebării poate fi 
periculoasă şi nu trebuie parcursă de persoanele sub 21 de ani, de 
cei neantrenaţi serios în „meditaţie” şi „armonizare psihică” şi în 
nici un caz de cei afectaţi de probleme psihice (minore sau 
majore) sau de cei cu tendinţe violente sau auto-violente (ea nu 
se recomandă, sub nici un chip, celor care au suferit anterior de 
vreo tulburare psihică)! 


Dar să trecem acum de atenţionări şi să purcedem cu discursul 
mai departe, chiar dacă, pe moment, tu poate nu vibrezi încă cu 
„întrebarea”... 

Şi apropo: pe parcursul lecturii acestei cărţi să ştii că te poţi 
opri în orice moment - nu e nici o supărare - o să înţeleg - pur şi 
simplu Calea Întrebării nu e pentru oricine... 

Te poţi opri chiar şi acum, aici!... Dar dacă totuşi te 
încăpăţânezi să citeşti mai departe, pretinzând că tu nu eşti chiar 
„oricine”, lăsă-mă să-ţi spun că vom purcede în continuare la 
crearea câtorva structuri filosofice artificiale spre a te familiariza cu 
„jocul - concentrare” specific mersului pe Calea Întrebării... 


1 Pentru condiţiile necesare a fi îndeplinite pentru păşirea pe această Cale a 
se vedea şi capitolul Repere de orientare de la sfârşitul acestei cărţi. 

Trebuie deci să continui acum prin a-ţi spune că „Viaţa” (văzută 
cosmologic în „timp” şi „spaţiu”, postată valoric ca echilibru precar 
între cantitativ şi calitativ, plasmată teleologic între relaţie şi 
cauzalitate prin modalitate şi sensualitate) o vom considera, în 
lucrarea de faţă, din motive „iluminatorii”, ca fiind cel mai 
important concept al filosofiei, cu sfera cea mai largă de 
aplicabilitate şi influenţă - sferă care se răsfrânge deopotrivă peste 
fiinţă şi neant, peste real şi posibil, peste trecut, actual şi 
imaginar, peste stagnare şi devenire, peste unu şi multiplu... - şi 
datorită acestei importante, întrebarea „Ce este viața?” devine, în 
acest context, cea mai importantă întrebare a vieţii... 


Neantul şi viaţa 
MXS Să năă să 


Începând deci să păşim pe Calea întrebării „Ce este viaţa?” 
putem să vorbim mai întâi de o viaţă a fiinţei şi de o viaţă a 
neantului. 

Astfel, a avea viaţă înseamnă, de multe ori, pentru noi a exista 
în prezent, a simţi „bătăile unei inimi” şi a ne cufunda pe deplin în 
îmbrăţişarea sunetul unei respiraţii - înseamnă „a fi”, „a avea” şi 
„a acţiona” luate împreună... fiindcă este evident că ceea ce este 
aflat în posesiune deplină de sine acţionează (mereu) spre 
depăşire de sine prin Viaţă... 

Viaţa fără fiinţă poate fi imaginată, dar nu înfăptuită... Viaţa 
fără sine expansiv poate fi gândită, dar nu experimentată... Viaţa 
fără depăşire de sine poate fi concepută, dar nu poate fi trăită... 

Viaţa fără fiinţă poate fi imaginată ca şi viaţă (trăire) a 
neantului (a non-fiinţei). Prin urmare, putem spune (pentru că 
după cum se ştie putem spune orice) că neantul are viaţă! 

Neantul poate căpăta mai multe valenţe interpretative: de vid 
(spaţial), de gol (de lipsă a plinului), de insignifiant (de lipsă a 
„conţinutului”), de nemișcat (fără direcţie şi dinamism sensual), de 
inert (stagnant, mort) ş.a.m.d. 

Ca şi vid (spaţial) neantul este de găsit mereu în spaţiul dintre 
două prezenţe (materiale); ca şi gol - ca lipsă a plinului, neantul 
este de găsit mereu în tot ceea ce nu este îm-plin-it, în tot ceea ce 
speră spre mai mult, în tot ceea ce nu este mulţumit cu ceea ce 
este, cu ceea ce are şi cu ceea ce face - adică, în această 
accepţiune, viaţa neantului poate fi regăsită cam peste tot (te poţi 
chiar întreba dacă în afara ei mai poate fi şi altceva - un altceva 
care să fie plin, împlinit, mulţumit...) 

Ca şi nemişcare, ca prezenţă a morţii (ridicată în conştiinţă sub 
spectrul actualului sau doar al posibilului), ca stagnare, ca 

prezenţă a inertului, a neschimbatului - viaţa neantului palpită de 
asemenea parcă peste tot: ea trăieşte sub această formă în tot 
ceea ce este relativ stabil, în tot ceea ce nu se schimbă (în tot ceea 
ce pare că nu se schimbă - suficient de repede pe cât am vrea noi 
uneori). 

Când ne revoltăm în faţa unei situaţii nedrepte, dureroase, 
stresante, o facem, pentru că ea refuză să se schimbe, refuză să 
dispară, refuză să capete viaţă de fiinţă, pentru că se complace (pe 
moment) în viaţă de neant. 

Viaţa neantului aduce uneori, prin urmare, cu sine o mare 
plictiseală, o inevitabilă apatie, o monstruoasă detaşare, o perfidă 
contemplare... Dar ea poate fi şi constructivă în măsura în care 
este percepută în echilibru ideatic cu complementara ei dialectică - 
anume viaţa fiinţei: entuziasmul molipsitor, bucuria încântătoare, 
implicarea strălucitoare în acţiunea aceea plină până la refuz de 
nenumărate determinaţii concrete. 

(Deschid aici o mică paranteză: - este relativ simplu „să 
demonstrăm” că un oarecare concept filosofic are sfera de 
cuprindere cea mai largă în câmpul ontologiei sau metafizicii - 
trebuie doar să devenim ceea ce suntem - anume părtinitori (cu 
preferinţe şi gusturi „conceptuale” proprii care se afirmă şi mai 
puţin se discută), trebuie doar să ne jucăm jovial sau „academic” 
cu inocentele cuvinte şi să le legăm, relativ contingent, în discurs, 
de pretinse fundamente incontestabile ale unui câmp unilateral 
oarecare, întins spre confiscare şi spre rumegare lingvistă 
„absolutistă” a lumii semnelor şi a semnalizatorilor. 

Să luăm, de exemplu, termenul de „cauză” (kè). Punând 
după el termeni precum „fiinţă” (xăksă) sau „realitate” 
(a 3s2s5*), sau „unitate” (LSS) — automat trecem dincolo 
de ei (cel puţin la nivel gramatical) - spunând „cauza fiinţei” 
RL FIs) ajungem într-un spaţiu de dincolo de fiinţă şi, 
prin urmare, „arătăm” că termenul de „cauză” este mai general 
(mai cuprinzător) decât cel de fiinţă (pentru că se poate aplica, de 
exemplu, şi  nefiinţei). Dacă însă inversăm verbal ordinea 
termenilor, ajungem la „fiinţa cauzei” şi „arătăm” că termenul de 
fiinţă este mai cuprinzător şi mai fundamental decât cel de cauză, 
fiindcă se poate aplica, de exemplu, şi la ceva care teoretic este 
ne-cauzat (şi se inventează astfel fiinţa identică cu vreun „cauzator 
necauzat” sau cu „mişcătorul nemişcat”), 

De aceea, cei care văd în termenul de „fiinţă” cel mai greu 
concept spre care ne putem apleca mintea sunt doar nişte naivi 
care s-au blocat în gluma „fiinţei” inventată de filosofia antică şi în 
loc să râdă de ea au luat-o în serios... Cine nu ştie de glumă nu 
poate ajunge decât un păcălit... sau chiar un păcălici. Lui îi este 
refuzat râsul eliberator al celui care inspiră în sine aerul dătător de 
viaţă al spaţiului extra-lingvistic infinit.) 

Dar să revenim la glumele noastre... 


Viaţa morţii 
pa Sâ 20533 


Deşi cu viaţa nu e de glumit, ea pare totuşi să fie o 
întreprindere destul de firavă, aparent destul de uşor de scos din 
echilibru. Şi nu e de glumit, pentru că cine „glumeşte” prea mult 
cu ea ajunge, uneori, să întâlnească „moartea”. 

S-a vorbit astfel mult despre frica de moarte... Dar despre frica 
de viaţă putem oare vorbi? Cu alte cuvinte - putem noi vorbi de o 
viață a morţii?... Tu ce zici? O putem face? 

- Putem! Tocmai am făcut-o! - îmi vei răspunde tu... 

- Bun! Dar atunci ce este viaţa morţii?... 

- Ce este? 

- Ar putea fi vieţuirea/ trăirea ei - simţirea ei în momentul când 
se apropie de tine sub o formă sau alta (moartea unui prieten, a 
unei rude, a unei „iubiri”, a locuirii într-un anumit spaţiu...). 

Moartea ca şi viaţă poate deci îmbrăca forma unei despărţiri, a 
unei rupturi de ceva/ cineva spre a trece spre altceva/ altcineva, 
dar poate fi văzută şi ca o distrugere iremediabilă, ca ruptură care 
nu mai poate fi refăcută (exact la fel). Indiferent însă dacă o 
privim ca o despărţire/ ruptură/ distrugere (temporară sau 
definitivă), moartea este o prezenţă constantă în tot ceea ce 
numim viaţă... 


(Deschid aici o altă paranteză: paradoxul de doi bani în acest 
caz este faptul că nu putem concepe viaţa fără despărţiri, rupturi, 
desprinderi, distrugeri, transformări - deci fără moarte - dar o 
putem „gândi” uneori ca atare... 

Putem folosi pentru aceasta imaginaţia limburistică (antică, 
modernă sau contemporană) - pentru a gândi o viaţă apriorică, o 
viaţă de dinainte de viaţa concretă, pentru a zice apoi: există o 
viaţă lipsită de moarte, o viaţă imortală, o viaţă pe care o trăiesc 
„ideile“, de exemplu... 

Iată deci viaţa fără de moarte (şi tinereţea fără de bătrâneţe)! 
Iată-o în vorbe ascunse după măreţele cuvinte numite „concept“ 
(30135), „idee” (55), „suflet” (SIF S), „spirit” (S93X%5) etc. 

Dar ce înseamnă, de fapt, o astfel de „nemurire“? Ea poate 
însemna, de exemplu, că o „idee”, un „concept” poate trăi în afara 
vieţii (concrete)... - ca şi cum ea ar putea trăi în afara percepţiei, 
a experienţei, a gândirii, a limbajului, a emoţiei şi voinţei - adică în 
afara a tot ceea ce există în „afara” ei, a tot ceea ce îi conferă de 
fapt identitate şi consistenţă ontologică... 

O idee ruptă de restul ei (empiric, raţional, emotiv etc.) nu mai 
este o idee demnă de acest nume - ea este doar o proiecţie 
numeală dezbrăcată (violent şi) intenţionat de conţinut - nu pentru 
că ea ar vrea aceasta, ci pentru că cel care o violează astfel are 
nişte refulări metafizice groaznice care îl conduc spre asemenea 
fapte reprobabile. 

Ideea unui astfel de violator metafizic nu este lipsită de conţinut 
(veşminte), pentru că ea nu l(e)-ar avea, ci pentru că violatorul 
acesta refuză să i-l (re)dea - pentru că sărmanul de el crede că 
conţinutul pe care îl au „ideile” depinde doar de insignifianta lui 
prezenţă filosofică. 

Putem deci să analizăm hermeneutic sau critic, sau psihanalitic, 
sau ştiinţific, sau axiologic... orice (chiar şi viaţa, chiar şi fiinţa, 
chiar şi ideea...) şi să ajungem la ce concluzie vor muşchii noştri 
mentali şi vocali (cei vocali având o oarecare prioritate în 
exprimare, de obicei)... 

Atât de maleabil este limbajul (mai ales cel „filosofic”), atât de 
darnic este el cu noi! - În vorbă orice este posibil, char şi posibilul 
aprioric al vorbei faţă de ea însăşi şi faţă de orice altceva... Prin 
urmare, strict în el şi redus la sfera lui, putem demonstra în 
cuvinte absolut orice. 

De ce? Simplu: pentru că nici un cuvânt/ concept nu are o 
semnificaţie/ realitate proprie, obiectivă şi univocă. 

Prin urmare, orice cuvânt poate oricând (cu puţină obrăznicie) 
să capete (printr-un simplu act de voinţă) rang de cuvânt suprem, 
de fundament ultim al Zării-Cugetării - el poate să se 
metamorfozeze miraculos şi să ia peste noapte forma oricărui alt 
înţeles (decât cel pe care îl avea îndeobşte până atunci într-un 
anumit context  social-individual-subiectiv). Polisemia şi 
contingenţa semnului lingvistic îţi permit să faci orice în filosofie 
(dacă vrei)!...) 


Dar să ne întoarcem la povestea vieţii... Unde eram deci? A, da: 
la viaţa morţii! 

- Cum adică - viaţa morţii? vei zice tu. 

- Cum nu! Îţi voi răspunde eu - orice moarte, atunci când vine 
sau când este, nu vieţuieşte ea? Nu trăieşte şi ea (în felul ei 
specific)? 

Şi poate vei zice: - Nu! Când moartea vine la noi - ori noi 
suntem şi ea nu este încă, ori ea este şi noi nu mai suntem - deci 
întâlnirea cu moartea nu este posibilă! 

- Crezi tu asta? Îţi răspund atunci: - această moarte de care tu 
vorbeşti este doar un caz particular de moarte - moartea aplicată 
la cazul particular al unui individ, respectiv viaţa ca fază finală a 
unei conştiinţe biologice. 

Dar moartea poate lua nenumărate alte forme: celulele tale 
mor şi sunt înlocuite mereu, gândurile şi emoţiile tale la fel... 
Moartea este astfel o constantă a vieţii tale. 

- Bine... dar (vei zice tu) eu nu vorbesc de această moarte 
parţială, ci de moartea totală - a întregului organism! 

- Păi de aceea vorbeam şi eu - întregul organism moare 
înaintea morţii - dacă nu crezi, compară orice aspect al vieţii tale 
organice din acest moment cu momentul când aveai împlinită de 
abia o lună de la naştere - şi negreşit îmi vei da dreptate apoi! 

Şi apoi moartea unui individ e doar o moarte particulară 
(parţială) în cadrul unei vieţi mai cuprinzătoare (a unui „organism” 
cum este specia, respectiv viaţa biologică privită în ansamblul ei). 
Ba mai mult decât atât: dacă noi nu am mai fi, atunci când vine 
moartea, atunci ea nu ne-ar mai găsi şi, prin urmare, nu am mai 
muri (vezi aici basmul „Tinerețe fără bătrâneţe”...). Şi mai mult 
chiar: dacă noi suntem şi ea nu este încă, cine va veni atunci să 
aducă moartea?... În orice caz, nu moartea... - pentru că ea nu 
este (încă)! 

Alternativa ar fi ca ea să apară aşa spontan din neant (din 
nimic), chiar dacă nu exista înainte şi tu să sari la fel de spontan în 
neant exact în momentul ivirii ei - chiar dacă înainte de asta erai 
bine mersi în Fiinţă! 

Dar asta ar însemna că totuşi te-ai întâlni cu moartea când aţi 
sări (spontan) unul în celălalt, pe drumul de trecere dinspre fiinţă 
spre neant (pentru tine), respectiv dinspre neant spre fiinţă 
(pentru moarte)... Dar asta ar însemna... 


Nu te (mai) stresa! 
AN ALE ENAX AAAA 


Apropo! Dacă ai obosit citind jocul de cuvinte de până aici, nu e 
cazul să te simţi obligat să continui. 

Iar dacă, cumva, zici în mintea ta: „Omul ăsta aberează, se 
joacă gratuit cu vorbele, îmi pierd vremea citind aceste rânduri...” 
- să ştii că probabil chiar aşa este: ai dreptate - chiar îţi pierzi 
vremea, Dar te poţi opri... - ce sens are să te enervezi degeaba? 

Opreşte-te deci acum din citit! Opreşte-te frate! Fii sigur că nu 
sunt ironic cu tine: chiar îţi pierzi vremea!... 

Dar ce să faci? Asta e - orice am face (şi tu, şi eu) ne pierdem 
vremea... sau, mai bine zis, vremea ne pierde pe noi... 

Aşa deci! Unde rămăsesem?... A, da: dacă te simţi iritat de 
discursul de până acum, te rog eu mult nu îl mai lua în serios, râzi, 
fă glume pe seama lui, destinde-te: nu te mai stresa, om bun! 

Dacă nu poţi ajunge la (un) adevăr fără să te stresezi, nu 
merită să ajungi la el (adevărul acela nu e demn de tine)... 

Prin urmare, opreşte-te din stres şi nu mai citi!... Dacă poţi... 

Te provoc! 

- Hei-hei, te gândeşti tu poate acum: dar dacă aici este la 
mijloc o tehnică de manipulare pentru a-i înlătura pe cei necopţi - 
şi de abia de aici încolo urmează autorul să spună lucrurile cu 
adevărat importante?... Şi ca să nu le spună la prea multă lume 
(adică, pentru ca acele lucruri să rămână importante) el încearcă 
să-i trimită pe nerăbdători şi pe superficiali la plimbare... 

- Nu frate/ soră! Nu e aşa! Cel puţin nu cred asta acum! Habar 
nu am ce o să zic în continuare... Dar s-ar putea să ai dreptate... 
S-ar putea să zic (şi) ceva important (pentru tine). Cine ştie?... 


Bine... Nu vrei să renunti la lectură? Treaba ta! 

Hai atunci să vedem împreună ce mai zic (în paranteză fie zis şi 
între noi rămânând vorba - şi eu aflu odată cu tine ce zic, deci nu 
am (teoretic) nici un antecedent asupra ta). 

Cum ar veni: aflăm împreună ce se zice prin noi - prin mine ca 
şi scriitor al gândirii tale, prin tine ca şi cititor al gândurilor tale, 
prin tine ca şi scriitor al gândurilor mele, prin mine ca şi cititor al 
gândurilor tale... prin tine ca şi critic nativ al gândurilor mele acum 
devenite şi ale tale (cel puţin pe perioada lecturii lor), prin mine ca 
şi ghicitor al gândurilor tale (cel puţin din perspectiva jocului de 
perspective pe care eu îl propun prin imaginea imaginată a 
prezenţei tale virtuale pentru mine şi extrem de reale pentru 
tine...). 

- Bla, bla, bla... zici tu acum: poezii, doar poezii... 

- Ei da! Şi ce? Nu îţi plac poeziile? 

Tu crezi că viaţa e mai mult decât o poezie? Crezi?... 

Da?... A da, sigur - aici e cazul să ne reamintim că putem crede 
orice... Chiar şi că viaţa nu e nici mai mult, nici mai puţin decât o 
simplă şi banal-de-sublimă poezie... 

Sau poţi crede că este o nuvelă sau un roman, sau un eseu, 
sau un tratat... ş.a.m.d. Şi ai avea din nou dreptate. 

Dar totuşi mai mult decât oricare dintre acestea viaţa e aşa 
cum zic eu: o poezie! Evident consider în acest context termenul 
de „poezie” cu sensul său cel mai larg - ca o exprimare de emoţii 
şi sentimente, de gânduri şi intuiţii, de dezamăgiri şi încântări, de 
regrete şi speranţe, de constatări realiste şi proiectări vitaliste; ca 
o înşiruire de fapte şi stări care poate avea un sens, deşi nu are 
nici unul; respectiv ca o înlănţuire de cântări lirice care are 
nesfârşite sensuri, deşi în esenţa sa pare că are doar câteva... 


Dar hai să nu te mai ameţesc cu combinaţii sentimentale şi să 
te mai las şi pe tine să respiri un pic în această atmosferă filosofică 

a vieţii aşezată nativ în orizontul indefinitului... bănuiesc eu că îţi 
place şi ţie câte un moment de respiro... 

Nu de alta, dar începi să-mi devii simpatic(/ă) acum când 
oarecum începi să-mi confirmi că noi doi avem ceva hobby-uri 
comune - anume savurarea plăcerii estetic - existenţiale a 
planurilor de real specifice combinărilor lingvistico-filosofice de 
forme aflate în explorare de esențe metafizice fundamentale (cu 
sau fără sens)... 

Iată însă că ne luarăm cu vorba şi am deviat puţin de la Cale. 
Să nu uităm totuşi de unde am plecat, fiindcă, zic eu, nu e lipsit de 
importanţă - anume de la întrebarea: „Ce este viața?”... 

- Ai găsit vreun răspuns până acum?... Da? Care este acela? 

- Hm... Aşa deci... Frumos răspuns... Felicitări! Dar din păcate 
nu acesta este răspunsul pe care eu vreau să ţi-l indic... Dacă îmi 
permiţi desigur... 


Bine deci: „Ce este viaţa?”... Ai văzut la faza cu „viaţa morţii” 
că pe acolo sugeram chiar că este o indistincţie ontologică între 
viaţă şi moarte... Te plasam astfel pe tine în sfera indefinitului, în 
sfera hermeneuticii care din ştiinţă/ artă a interpretării devine 
simplă prezenţă contemplativă aflată în lipsă de interpretare în 
relaţie cu ceea ce unii numesc viaţă, iar alţii Indefinibil şi Indefinit. 

Dacă este aşa, înseamnă că sunt neserios - să mă dedau la 
asemenea confuzii triviale... Dar să ştii că nu eu sunt de vină (şi 
aici nu mă scuz, ci doar te informez): limba este de vină! Ea e 
vinovată, bat-o norocul s-o bată! Ea cu pansemia ei genetică, ea 
cu polisemia ei jucăuşă, ea cu convenţionalismele ei arbitrare, ea 
cu sensurile ei interminabile... 

Aşa cum ştii şi tu - limba este vie, ea trăieşte, ea respiră, ea se 
afirmă şi se redescoperă pe sine în fiecare cuvânt pe care îl 
glăsuieşte din ea. 

Dar are în sine şi ceva rezerve de claritate (mai mult pentru 
minţile naive aflate în căutare de repere iluzorii indiferent cât de 
firave) - şi, prin urmare, putem să speculăm şi cu folosirea acestor 
rezerve de iluzii: atâta doar că atunci nu trebuie să dorim să 
intrăm prea în profunzimea lucrurilor (iluziile au consistenţă doar 
în co-existenţă axiologică cu superficialitatea). 

Această acceptare lingvistică mai „clară” ne spune uneori că 
viaţa este opusă morţii şi că aceste două existenţe intră în 
contradicţie - unde este prima nu poate fi a doua şi invers. Ok - 
putem spune şi acest lucru - uite tocmai l-am spus mai sus! Prin 
această afirmare logos-iacă nu dobândim însă nici un plus de 
cunoaştere şi nici un minus de înţelegere. 

Nu! Ea nu aduce nici un plus de claritate şi nici de coerenţă - 
de altfel, de dorit a fi atinse, dacă vrem să construim ceva cu sens 

şi nu doar să bârfim poetic în preajma focului de tabără al celor ce 
sunt - asupra vieţii în aspectul ei cel mai general. 

Însă după cum probabil te-ai prins până acum - nu acest 
accent şi-l propune a-l dezvolta lucrarea de faţă - în primul rând, 
pentru că ea nu este nici un proiect, nici o viziune - ci, mai întâi de 
toate, este o Cale... 

De aceea, ţi-am şi zis să te opreşti, dacă consideri că lectura 
aceasta este pentru tine o pierdere de vreme... Ba mai mult chiar 
- o complacere în susţinerea unor confuzii inutile minţii şi inimii 
tale - de exemplu, între noţiuni acum clare pentru tine - anume 
„viaţa” şi „moartea”. 

Ai dreptate!... Deci nu mai citi în continuare!... Haide că poţi: 
trebuie doar să închizi cartea... atâta tot... şi să nu o mai deschizi 
apoi niciodată... nici măcar de curiozitate! 

Stă în puterea ta să faci din cartea pe care o ţii în mână o carte 
interzisă pentru tine, o carte pusă la indexul cărţilor interzise, 
pentru că nu vrea să stea în acord cu dogma, în acord cu 
aparenţa, în acord cu jocul actualmente acceptat de mase... 


Ok... în sfârşit, tu ai închis-o stimabile. Of... Ce greu mai sunt 
unii oameni de convins... Adio! Şi să fii fericit! Cărările noastre se 
despart pentru moment aici: toate cele bune îţi doresc şi să auzim 
numai de bine! Oricum, zic eu că ai închis cartea la timp - şi nu 
trebuie să te frămânţi inutil cu întrebarea „Oare ce am pierdut?” 
sau „Oare am pierdut ceva?”. Îţi spun eu: tu nu ai pierdut nimic. 
Nu poţi pierde ce nu ai avut niciodată! (Conţinutul continuă şi calea 
povestirii noastre despre viaţă, cu adevărat, nici nu a început 
încă... mai e destul de mult până la final). 

Vorbesc acum evident cu tine cel care ai rămas... deşi poate şi 
tu vei închide cartea puţin mai încolo, poate din aceleaşi motive 
pentru care alţii s-au oprit înainte de a începe, poate din altele. 

Viaţa e imprevizibilă: începe când nu te aştepţi, se schimbă fără 
să te anunţe, te poartă pe căi spontane şi pline de neprevăzut. La 
fel e şi cartea despre viaţă. Puţini sunt cei chemaţi „să o citească” 
până la sfârşit. O ştiu şi eu, o ştii şi tu... 

Dar îți testez răbdarea, pentru că pe Calea pe care purcedem 
acum răbdarea este o mare virtute. Întrebarea „Ce este viaţa?” are 
potenţă de profunzime care îţi poate fi revelată doar prin punerea 
ei repetată în faţa conştiinţei tale, de o manieră relativ constantă, 
persuasivă şi neîntreruptă (decât de somn) timp de câteva zile 
bune. Doar astfel această întrebare îţi poate arăta mesajul ei 
abisal, doar astfel poţi ajunge să o cunoşti şi tu în intimitatea ei 
cea mai profundă. 

Astfel poate vei ajunge şi tu la ceea ce am ajuns şi eu: la ceea 
ce nu îţi pot transmite şi nici nu încerc să o fac... 

Până atunci însă, în măsura în care Calea noastră va rămâne 
comună, te voi ajuta doar să nu uiţi întrebarea („Ce este viaţa?”) şi 
să o aprofundezi dincolo de nivelurile ei semantice, conceptuale, 
ideatice, filosofice, existenţialiste, pragmatice sau de altă natură. 
Te invit deci să cauţi un răspuns „deplin”, nu unul parţial... 


Viaţa şi neantul 
XAYA 4X ALAMTIL 


Vorbim deci de viaţa prea-plinului şi, prin urmare, suntem 
nevoiţi să purcedem la considerarea vieţii neantului - ca atare, 
atingem în treacăt şi problema morţii ca expresie părtinitoare a 
neantului. 

Vorbim astfel de neantul vieţii, pentru că, după cum putem 
constata, simpla rocadă efectuată în ordinea rostirii între „viaţă” şi 
„neant” ne sugerează că ar fi cel puţin două tipuri de neant: cel al 
vieţii (viaţa neantului) şi cel al morţii (neantul vieţii)... Şi poate 
mai semnificativ decât acestea este cel de al treilea: neantul aflat 
între viaţă şi moarte, nu atât ca mediator între ele, cât mai ales ca 
şi prezenţă de complementaritate spre proiectare matriceal 
ontologică. 

Impărtiri arbitrare, vei zice. Ai dreptate, total arbitrare (deşi 
oarecum clasice: N cu V, N cu non-V şi N între V şi non-V). Cu 
puţină imaginaţie putem găsi tot atâtea neanturi ale vieţii câte 
cuvinte sunt în dicționar: neantul vieții filosofice, neantul vieții 
comune, neantul vieții planificate, neantul vieții spontane, neantul 
vieții deschise, neantul vieții închise, neantul vieții aventură, 
neantul vieții siguranță etc. 

Combinarea aleatoare de cuvinte nu duce şi nu ne va duce 
nicăieri! Nici chiar la filosofie... sau mai ales la ea! 

Dar ca să aflăm ce este viaţa vom cobori acum în acest 
contingent al combinărilor fără noimă şi vom insista puţin asupra 
neantului al treilea - neantul vieţii moarte sau neantul morţii 
vieţuitoare. 

Întrebarea „Ce este viaţa?” ne pune pe o cale pe care păşind 
practic mergem în aceeaşi direcţie ca şi atunci când ne întrebăm cu 
sinceritate „Ce este X?” („X” fiind orice cuvânt din dicţionar). De 
aceea, orice întrebare este infinită. Şi mai ales este o săgeată care 
nu caută o ţintă, ci care se pulverizează în aer, dacă este trasă cu 
suficientă putere încât frecarea cu „mediul” să ducă la dispariţia ei 
înainte de impact (precum a meteoriţilor care ard integral în 
atmosferă înainte de a atinge pământul). 

La fel e cu întrebările puse cu intenţii de profunzimi abisale - 
odată puse cu putere de viaţă infinită ele se destramă încet, încet 
în aer, în drumul lor către o ţintă reală sau imaginară. 

Neînţelegând această „destrămare răspunsivă” (44 JAM 
JA4YTIMAXYA) existentă potenţial în orice întrebare pusă vreodată, 
mulţi iubitori de filosofie se grăbesc să dea răspunsuri „definitorii” 
(încrustate arbitrar în definiţii contingente) la problemele pe care 
ei şi le pun. Pentru ei „săgeata” nu arde, „meteoritul” nu se 
destramă înainte de „ţintă”, ci o loveşte cu putere provocând 
distrugere sau o ratează provocând dezamăgire. 

Doar procesul de „ardere a întrebării” prin continua ei repetare 
duce la pulverizarea nocivităţii ei potenţiale, duce la transformarea 
ei într-un simplu semn pe cer, într-un indiciu revelatoriu al 
infinităţii şi integralităţii existenţei. 

Mulţi se amăgesc, aşadar, că dacă dau o definiţie lui „X”, 
formulează un răspuns la întrebarea „Ce este X?” („AL L-A 17). 
Nimic mai departe de adevăr: răspunsul nu stă în definiţii - lucru 
care ar trebui să le fie evident tuturor - măcar şi din faptul că 
definițiile respective sunt evident relative şi circumstanţiale. 

Profunzimea nu stă în amăgirea unui absolut blocat fictiv în 
relativul unei definiții oarecare... Profunzimea este şi în 
conştientizarea absolutului din relativ, dar ea este mai ales în 
conştientizarea relativului din absolut! 

Răspunsul profund, răspunsul acela obţinut prin pulverizarea 
întrebării este doar unul - cei care îl trăiesc nu pot însă să îl spună 
- de aceea, el nu va fi scris niciodată în vreo carte de „filosofie”... 


„Pentru că...” 
YYIS KU ož 


Combinând conceptul „viaţă” cu indicatori interogativi ai unor 
aspecte categoriale distincte (ființă - cine?, formă/ esență - ce?, 
timp - când?; spaţiu - unde?, modalitate - cum?, cantitate/ 
calitate - cât (/ă)?; cauzalitate - de ce?...) obţinem trimiteri spre 
tinte aparente sau spre profunzimi pulverizatoare: 

- Ce este viaţa? 

- Ce este „Ce este viața?” 

- Ce este când este ceea ce este viața? 

- Ce este când este cine este acolo unde este viaţa? 

- Ce este când este cine este unde este atât cât este viaţa? 

- Ce este când este cine este unde este atât cât este aşa cum 
este viaţa? 

- De ce este ceea ce este când este cine este unde este atât cât 
este aşa cum este viaţa? 

Jocuri de cuvinte sau întrebări legitime? 

De ce este viaţă? De ce mai degrabă viaţă şi nu moarte? 

Simplu: deoarece (ceea) ce este (atunci) când este cine este 
(ceea ce este) acolo unde este (atât) cât este (aşa) cum este se 
întrebă mereu: de ce este? Sau mai precis: „De ce sunt?” (pe 
acest pământ) cu sensul: „Pentru ce? Cu ce scop? În vederea cărei 
direcţii?” sau cu sensul: „Din ce cauză? Din ce motiv? Datorită 
cărei raţiuni?”. 

De ce? 

Şi răspunsul nu este (cum ai putea crede): „De aia!” (deşi este 
dintre cele mai profunde care se pot da în interiorul limbii 
filosofice). Pentru demersul nostru nu acesta este răspunsul... şi 
nu este nici „De ce nu?”... Răspunsul de acum este „Pentru că...” 
(39 SYIL ož) 

Aşadar: „De ce viaţă?” 

- Pentru că...! 

Te-am lămurit, nu?... Cum nu? Aha, zici că să mai pun ceva 
după „pentru că”. Păi am pus: „...” 

- „Păi nu puncte de suspensie, vei zice tu, că asta înseamnă că 
mă pui pe mine să găsesc răspunsul la întrebarea „De ce viaţă?”” 

- Păi ba da: „...”-— pentru că chiar tu trebuie să o facil... 

Dar haide - până te dumireşti matale - să gândim un timp 
împreună „de ce-ul”... 

La întrebarea „De ce?” răspunsul cel mai profund şi mai sincer 
pe care ni-l putem da vreodată este: „Nu ştiu/”... Dar ce bine că 
nu trebuie să ne dăm tot timpul răspunsuri profunde şi sincere!... 

Ne mai putem da, de exemplu, şi răspunsuri superficiale sau cel 
puţin utile! Şi nu sunt de lepădat (în funcţie de circumstanţe) nici 
unele, nici altele. Dar asta o ştii şi tu... 

- De ce atunci viaţă şi nu moarte? 

- Nu ştiu... Tu ce crezi? 

- Nu ştii nici tu? Interesant! Te pomeneşti că te-a apucat şi pe 
tine profunzimea şi sinceritatea aşa deodată... probabil din 
„Ssimpatie” sau poate din „ignoranţă” - că pare să nu o mai 
aprecieze nimeni în zilele noastre... 

Dar dacă noi o apreciem (cel puţin sub aspectul formal al 
împărtăşirii confesionale a lui „Nu ştiu!l”), în ea găsim şi un 
răspuns: pentru că viaţa înseamnă ignoranță faţă de moarte şi 
astfel viaţa se prezintă în sine crezând că va trăi etern... şi atunci 
zice: „De ce nu?” 

Problema este că, odată în-viată la viaţă, ea constată că este şi 
moarte şi atunci zice: „Interesant! Credeam că e „fără de moarte”. 
Dar uite că nu se poate!” 

- De ce? 

- De aia!, zice viaţa. Dar noi nu zicem ca ea, că noi nu suntem 
„ciobani”. Noi suntem oameni rafinaţi, culţi, inteligenţi - noi zicem 
„pentru că...” şi doar atât! 

Fiindcă are şi „pentru că...” un „de ce” al lui, unul abil ascuns în 
miezul fiinţei sale... 

- Dar de ce „pentru că...” şi nu, de exemplu, „fiind-că”?... 
Acesta ar fi un răspuns mai ontologic, de exemplu, pentru că ar 
aduce în discuţie, printre altele, fiinţa lui „că”... 

- Da?.,. Să reluăm atunci: „De ce viaţă?”... Fiindcă... (trei 
puncte). 

- Aha... vei zice tu: „Deci de aceea!” 

- Da: de aceea! Doar ştii şi tu că trebuie să fie un „că” cu trei 
puncte (...) după el... dar nu continuăm cu răspunsul acela, pentru 
că ieşim din universal şi ne pierdem în românisme... Putem 
răspunde, prin urmare, la întrebarea „De ce?” cu formula 
„Deoarece...” 

Cum ar veni: de - oare - ce; ceea ce ne arată că acest 
„deoarece”, deşi pare mai apropiat de sfera indeterminărilor 
generalului, el nu ne este dat decât ca un caz particular la 
întrebarea „De ce oare?”... 

Bun - atunci avem măcar acest indiciu: 

- De ce X? 

- De X ce... ! 

Aha! Foarte bine, vei zice tu, atunci: 

- De ce viață? 

- De viață ce... (trei puncte). 

Interesant: nu ştiu dacă ai observat, dar se pare că indiferent 
de unghiul de apropiere (dinspre „pentru că” sau „fiindcă”, sau 
„deoarece” etc.) ne tot lovim de... (trei puncte)! 

Ce o fi oare cu ele? Să fie în natura lor răspunsul căutat de 
noi?... lată că aşa pare să fie! Dar dacă este aşa, înseamnă că în 
sfârşit ştim: viaţa este viaţă, deoarece „trei puncte”! 

Oau!... Aceste „trei puncte” sunt deci cauza vieţii! Măi să fie!... 
Aşa să fie?... 

Bine - pot accepta asta - dar care să fie atunci aceste „trei 
puncte”?... (Pauză de gândire 5 minute...). 


Aşa deci... am revenit: primul punct „ce?”, al doilea punct 
„este” şi al treilea punct „viaţa”! Adică, primul punct mirarea, 
exclamaţia, surpriza, uimirea, căutarea, gândirea, aprofundarea. Al 
doilea punct: fiinţa existenţei, percepţia ce provoacă reacţia lui 
„Ce???”. Şi al treilea punct: viaţa, trăirea, simţirea profundă a 
celor trei puncte unite într-o imagine vie: anume uimirea eternă în 
faţa existenţei integrale. 


19 


Radu Lucian Alexandru 


- Dar nu se poate, vei zice tu, ne învârtim în cerc vicios: am 
pornit de la întrebarea „Ce este viaţa?”, am ajuns la „De ce viaţa?” 
şi apoi am constat că ea este, pentru că „Ce este viaţa?”... 

- Aşa e: ai dreptate. Ne învârtim inevitabil în cerc vicios - limba 
este un cerc vicios - orice cuvânt se defineşte prin alte cuvinte, 
care la rândul lor se definesc prin el. 

Cum ar zice filosoful: filosofia este în limbă şi limba este „în 
aer”. 

- Bine... dar atunci nu mai are rost să vorbim, vei zice poate tu 
acum. 

- Dintr-un anumit punct de vedere, te aprob într-adevăr: are şi 
lipsa de vorbire rostul ei bine precizat în abordarea fundamentelor 
metafizice ale vieţii. Dar din altă perspectivă trebuie să constatăm 
că au şi cercurile vicioase rolul lor bine precizat, anume: în măsura 
în care le sesizăm prezenţa suntem provocaţi de această 
conştientizare a lor să purcedem spre ruperea acestor cercuri 
vicioase spre integrarea lor în spirala transformării continue a vieţii 
(limbii). 

Revenind însă la punctele noastre, e necesar, aşadar, să 
constatăm că am găsit un prim pas spre abordarea întrebării „Ce 
este viaţa?”, anume „trei puncte”: este mirare/ uimire în fața a 
ceea ce ni se arată (a vieţii, a existenţei). 

Conştientizarea acestor „trei puncte” este un prim pas şi nu e 
unul uşor de făcut - anume să generăm apariția în noi a uimirii, a 
mirării, a unui semn autentic de întrebare în faţa unei realități (a 
vieţii) pe care până mai ieri o consideram ca fiind de la sine 
înţeleasă... 

Dar nu ne vom opri aici: acesta este de abia începutul... 

- Cum adică începutul?... vei întreba tu. Inceputul a ce? Matale 
te prefaci că pluteşti liber printre concepte, că te joci dezinteresat 
cu ele şi de fapt tu, stimate autor, urmăreşti ceva? Urmăreşti un 
drum, urmăreşti o Cale? 

- Exact! Aşa cum ţi-am mărturisit de la început: i ~> 
SSAK - Calea Întrebării! 

Văd că te pricepi la a depista evidenţele şi îţi mărturisesc că mă 
fac vinovat într-adevăr de sens-ualitate. Dar nu e vina mea. Pe 
cuvânt... Pur şi simplu aşa s-a întâmplat să fie. 

Şi ce este viaţa dacă nu o întâmplare semnificativă, o 
întâmplare cu sens, acum - şi poate una nesemnificativă şi fără 
sens, atunci... 

- Bine, mă vei întreba tu, dar ce este o „întâmplare”, dacă viaţa 
este o „întâmplare”. Nu este oare viaţa totuşi ceva mai mult decât 
o întâmplare? Nu este ea oare „Intâmplarea” cu „I” mare? 

- O fi! Ce să zic... ea este mereu, mai tot ceea ce vrem noi să 
fie... Şi în contextul acesta, fiindcă discutăm despre ceea ce ar fi 
(sau s-ar vrea a fi) viaţa, putem zice, printre altele, şi că viaţa este 

o „Întâmplare” sau chiar „Întâmplarea” prin excelenţă: nu o banală 
întâmplarea, ci întâmplarea ne-întâmplătoare... 

Această întâmplare care nu este întâmplătoare nu este aşa 
pentru că s-ar referi în mod specific la viaţă, ci pentru că în 
general orice întâmplare este mai mult decât întâmplătoare - adică 
nu este (total) întâmplătoare, având şi ea (ca întâmplare) cauze 
precise şi relativ bine determinate pentru cine poate să le 
cuprindă. 

Şi chiar dacă disociem între cauzele bine determinate (ne- 
întâmplătoare) ale întâmplării şi cauzele ei relativ aleatoare 
(întâmplătoare) tot nu putem spune că întâmplarea pe ansamblu 
este pur întâmplătoare. 

De ce? Deoarece „întâmplarea”, ca orice alt cuvânt, le conţine 
(filosofic) în sine pe toate celelalte cuvinte şi, prin urmare, le 
conţine în mod inevitabil şi pe cele specifice „necesarului”. 

Contingenţa şi necesitatea întâmplării se pot suprapune cu 
uşurinţă în limbaj şi chiar şi în realitatea celor ghidaţi de limbajul- 
gândire-himerică prin viaţă. 

Este mereu contingenţa lui „ce este” şi necesitatea „vieţii”, dar 
poate fi şi invers: necesitatea legică a lui „ce este” şi contingenţa 
cosmică a „vieţii”. Şi se mai poate să nu fie nici una, nici alta 
(aceasta pare să fie direcţia spre care ne îndreptăm) sau pot să fie 
şi una şi alta (şi aici e un sens pe care poate îl vom descoperi mai 
târziu)... 


Între bine şi rău 
XAŞAL XA 4X AAN 


Acum însă să ne întrebăm: „Viaţa este bună sau este rea?” - 
fiindcă aceasta este o întrebare fundamentală cuprinsă de facto în 
întrebarea „Ce este viaţa?” 

„Este viaţa o bunătate? Sau e mai degrabă o răutate? Şi dacă e 
fie una, fie alta - e bunătatea sau răutatea cui?” 

Poate fi, de exemplu, pe de o parte, bunătatea şi răutatea 
factorilor creatori de viaţă care o generează astfel spre fiinţare 
capabilă de ambele orientări. Şi poate fi bunătatea şi/ sau răutatea 
celor pătrunşi de viaţă - a vieţuitoarelor. 

Supra-vieţuirea, în mod curios nu este o trăire deasupra 
vieţuirii, ci o restrângere a potenţelor ei la minimul său identificabil 
ca atare. Con-vieţuirea, vieţuirea împreună, ne apropie de 
problematica morală a poziționării în sens a conceptelor de bine şi 
rău, dar avântul acesta valorizator se opreşte în realităţile concrete 
specifice con-vieţuirii reale a indivizilor. Unu şi cu una şi cu unu şi 
cu încă una con-vieţuiesc - sau spus direct - se suportă unii pe 

alţii, se tolerează unii pe alţii şi se abţin pe cât posibil „să nu-şi dea 
în cap”, în principal, nu de grija altor capete, ci de grija propriului 
cap. 

În fiecare unitate de viaţă (în fiecare individ) este o pornire 
solipsistă de închidere în sine a întregii vieţi, de ignorare a realităţii 
sau potenţialităţii fiinţării unor altor vieţi. Şi aici unii ar putea 
spune: 

- E bună această desprindere, această detaşare, această 
desconsiderare a unui altuia, pentru că te fereşte de eşecurile unor 
considerări ataşate, interesate, care rămân apoi fără compensație 
sau chiar mai rău: care atrag după ele reacţii meschine, 
înşelătoare, violente, autoritare, dispreţuitoare, exploatatoare din 
partea celui care beneficiază de existenţa unui suflet deschis 
ideatic şi sentimental spre el. 

Viaţa pare să nu ierte nici o sinceritate, nici un idealism, nici o 
dorinţă (poate utopică) de mai bine. 

Aflându-se în largul ei în cadrul „junglei societăţii”, a junglei 
naturale şi a junglei psihice individuale în care singura regulă care 
pare că contează este răsplătirea (cu mai multă viaţă) a celui care 
exploatează (sub o formă sau alta), în folosul propriu, viaţa şi 
slăbiciunile „sentimentale” ale celorlalţi - viaţa ne apare, în unul 
din fundamentele ei cele mai profunde ca fiind o „curvă”, o simplă 
„curvă” - o „tipă” care nu ezită să profite de orice slăbiciune 
pentru a se complace existenţial în înjosire axiologică şi 
promiscuitate valorică, în tiparul „vieţii distrugătoare de viaţă” 
(VXXX X4 YATAYDA- a VIMA). 


Din această direcție viața nu poate fi expusă decât ca fiind 
bazată în toată alura ei ontologică pe paradoxul „de doi bani” al 
„Vieții devoratoare de viață”. 

„Ce este viața?” Ea este acea realitate mobilă care se auto- 
devorează! Viaţa este ceea ce se auto-consumă! Viaţa este prin 
excelenţă ucigaşul vieţii! De aici se generează şi amploarea răului 
care locuieşte esenţa ei dinamic devoratoare. 

Viaţa este răul ei cel mai mare. Prin urmare, cauza răului în 
viaţă se află în sinea ei, în acel colţ întunecat, dar central ca reper 
de orientare, care o face să radieze întuneric peste alte vieţi şi 
astfel inevitabil (prin reflexie cauzală) şi asupra propriei vieţi. 
Conflictul interior, canibalizarea reciprocă a gândurilor şi emoţiilor 
vieţii între ele nu poate avea alt rezultat în exterior decât 
devoraţiunea vieţuirii, autoflagelarea faptului de a fi în viaţă... 

- Un moment te rog (intervii tu aici)... Nu crezi că eşti puţin 
cam pesimist? 

- Poate sunt un pic... dar numai un pic... Poartă cu tine 
întrebarea „Ce este viaţa?”, („Ce este viaţa?”, „Ce este viaţa?”...) 
când vizitezi un câmp de luptă (militară, ideologică, economică, 

politică, religioasă etc.) şi vei constata şi tu toate cele ce le-am zis: 
viaţa devorează viaţa! 

- Nu neg aceasta... ştiu că ai dreptate, domnule autor, dar să 
nu ne oprim doar asupra acestui aspect: să discutăm şi despre 
binele vieţii, despre latura ei dăruitoare de sine, despre latura ei 
dătătoare de sens, despre acea linie idealistă a ei care conturează 
posibilitatea trăirii fericirii în viaţă... 

- Ai dreptate, stimate cititor: pentru scurte momente de graţie 
există şi această posibilitate: sunt acele momente când ne ridicăm 
deasupra luptei imanente vieţii şi o privim ca pe ceea ce ea în fapt 
nu este şi nu va fi niciodată: o oază perpetuă de linişte, de 
armonie deplină, de pace şi împăcare eternă cu sine şi cu ceilalţi. 
Aceste momente sunt foarte bune pe alocuri, dar nu pot fi atinse 
decât prin ignorarea realităţii concrete a celuilalt - prin retragere 
în solitudine, în singurătate, în ignorarea la maxim posibil a 
oricărui alt semn de viaţă decât cel venit dinspre propria 
centralitate momentan optimist vieţuitoare. 

Atunci reducem tot universul vieţii la propria viaţă şi e inevitabil 
ca astfel să nu obţinem un plus de control şi un plus de linişte. In 
fond, în acest fel, alungăm zgomotul de fundal făcut de prezenţa 
(de cele mai multe ori iritantă) a celorlalţi. 

- Vrei să zici (mă întrerupi tu acum) că bunătatea reală a vieţii 
poate fi sesizată şi trăită doar în singurătate auto-impusă? 

- E o ipoteză destul de solidă zic eu... pe care o poţi verifica, 
dacă nu ai făcut-o până acum. După aceea probabil că o să-mi dai 
dreptate, cel puţin parţial... şi doar în măsura în care în acele 
momente de „retragere din lume” (cu gândul, cu fapta şi mai ales 
cu privirea) vei ignora şi prezenţa răului din tine. 

Această retragere presupune deci să „ignori” prezenţa celuilalt 
(intenţionat sau neintenţionat), de exemplu, în cazul nostru 
prezent, propria mea prezenţă. Şi trebuie să recunoşti că prezenţa 
mea în gândurile tale, făcută inevitabilă de actul citirii acestor 
rânduri, te irită, te supără, te agasează, te dojeneşte, te 
ironizează, te exploatează, te manipulează... 

Stai liniştit(/ă) însă - e normal să se întâmple aşa: eu sunt un 
altul... iar viaţa tolerează foarte greu o altă viaţă (în principal, doar 
dacă nu are încotro). 

Există în ea o pornire spre autoritarism, prin singularizare spre 
cucerire prin clonare a lumii înconjurătoare. Poate fi o reacţie de 
apărare împotriva unor invazii exterioare - şi cum să te aperi 
decât prin stabilirea unor graniţe clare şi sancţionarea/ pedepsirea 
promptă a oricărei vieţi care trece peste aceste bariere. 

Dar e totuşi un trădător în mijlocul acestor graniţe, un trădător 
perfid, care este dispus să deschidă porţile cetăţii chiar cu preţul 
propriei distrugeri (dacă e cazul), doar pentru a realiza astfel o 
continuitate iluzorie cu „urmaşii” biologici şi/ sau ideologici care 

pot fi obţinuţi prin unirea temporară cu o viaţă de sex opus, 
respectiv prin impregnarea lor mentală în timpul creşterii lor cu 
propriile idei şi concepte, cu propriile prejudecăţi şi iluzii, cu 
propriile amăgiri şi speranţe. 

Sexul anulează pentru un moment dihotomia ireductibilă 
existentă în sânul vieţii între tine şi un altul/ alta. Dar o face cu un 
scop precis, bine calculat: îţi prevesteşte moartea, ţi-o anunţă 
practic în faţă şi îţi spune fără jenă: 

- „Eşti un dobitoc/ dobitoacă (în sensul de simplu vieţuitor/ 
vieţuitoare) care vei muri mai devreme sau mai târziu (că vrei, că 
nu vrei). Imaginează-ţi însă că nu este aşa. Imaginează-ţi că viaţa 
ta poate continua cu o altă viaţă: cea a „urmaşilor” tăi!” 

Sexul este astfel, aici şi aiurea, înşelător şi perfid: el ştie că 
spune o minciună abilă care foloseşte doar vieţii devoratoare, nu 
vieţii care este devorată, cucerită şi luată în stăpânire (cel puţin 
temporar) prin calul troian al atracției sexuale şi al sexului propriu- 
zis. El ştie că pretinşii urmaşi nu conţin mai nimic din tine - decât 
poate aspecte ne-esenţiale - asemănări amăgitoare de formă, nu 
identități esenţiale de fond - orice nouă generaţie care vine pe 
lume, prin conflictul ei inevitabil cu generaţia precedentă confirmă 
acest lucru. 

- Binele şi mai ales răul, zici deci matale, domnule autor, că 
pătrund adânc în esenţa vieţii, chiar şi în una din cauzele ei 
fundamentale: sexul! 

- Nu, nu e aşa! 

- Cum nu, te vei revolta poate tu, dar nu ziceai mai înainte... 

- Ziceam: şi ce? Nu am dreptul să mă contrazic? Doar sunt 
viaţă şi e evident că una din caracteristicile esenţiale ale vieţii este 
contradicţia. Ea se contrazice pe sine prin simpla sa prezenţă... 

Contrazicere şi contradicţie 
AMNS AARIA Să 10 Phase 


La întrebarea „Ce este viaţa?” putem da, prin urmare, şi 
răspunsul următor: viaţa este o contrazicere şi o contradicţie. Este 
o contrazicere, pentru că ea vorbeşte deschis împotriva ei: îşi face 
singură spovedanii şi confesiuni dintre cele mai monstruoase, se 
pocăieşte singură (uneori) în legătură cu relele ce îi stau în 
caracter, se blamează singură pentru relele pe care (din diferite 
motive) nu poate să le facă (să se răzbune, să exploateze nemilos, 
să scuipe în faţă pe duşman). 

Este o contradicţie, pentru că se naşte şi creşte din moartea 
unor altor vieţi, pentru că trăieşte din propria sa devorare, pentru 
că zidurile din care îi este construită casa (sinele) contrazic 
fundamentele pe care ea este înălţată (ceilalţi). 


Însăşi întrebarea, însăşi posibilitatea stăruirii în punerea 
întrebării „Ce este viaţa?” dovedeşte această contrazicere: cum 
adică să te întrebi ce eşti? 

Doar eşti viaţă, nu? Sau cum? Nu ştii cine eşti, nu ştii ce eşti? 

Adică viaţa este o ignorantă şi o imbecilă care nici măcar atâta 
nu ştie? Cine şi ce este? O habarnistă care nu-şi cunoaşte nici 
măcar esenţa propriei sale identități - viaţa sa cea mai intimă? 

Viaţa aceasta intimă (de dincolo de cuvinte) care cheamă, care 
ademeneşte prin întrebarea „Ce este viaţa?” pe care ţi-o pui acum 
(„Ce este viaţa?”) se luptă cu o altă viaţă a ta („Ce este viaţa?”): 
cu viaţa ta interioară („Ce este viaţa?”), cu viaţa trăitoare în 
interiorul limbajului („Ce este viaţa?”) şi al gândirii („Ce este 
viaţa?”)... Ultima viaţă pomenită tot dă, ca bezmetica, răspunsuri 
după răspunsuri, fiind relativ conştientă de inconsistenţa lor; iar 
prima îi strigă: continuă („Ce este viaţa?”), tine-o tot aşa („Ce este 
viaţa?”), eşti pe drumul cel bun („Ce este viaţa?”)... 

E o absurditate aici - una care dovedeşte că viaţa este străină 
faţă de ea însăşi („Ce este viaţa?”), că ea nu se cunoaşte pe sine 
(„Ce este viaţa?”) şi nici nu se va cunoaşte vreodată („Ce este 
viaţa?”), indiferent de promisiunile gnoseologic-teleologice pe care 
i le fac unii şi alţii... 

Te întreb deci acum: te-ai întrebat odată cu mine, măcar odată, 
de la începutul acestei cărţi „Ce este viața?”? 

Dacă da, iată că depui şi tu mărturie pentru conflictul interior al 
vieţii, pentru existenţa frământărilor ei abisale, pentru trăirea ei 
fenomenologică între malurile unei vieţuiri între care ea nu se 

regăseşte nicicum, între care ea nu îşi găseşte astâmpăr, între care 
ea simte că nu este... 

E aici o căutare... dar nu a unui discurs creator de identitate, ci 
a unor indicii care să-i confirme indubitabil că este ceva dincolo de 
ea... Şi este! - aici depun şi eu mărturie (deşi poate încă nu 
suficient de convingător pentru tine în acest moment)... 


Revenind însă la întrebarea noastră călăuzitoare de fiinţă - „Ce 
este viața?”... („Ce este viaţa?”... „Ce este viaţa?”...) — ne putem 
întoarce acum să mai considerăm puţin problema răului în viaţă. Şi 
te întreb acum: tu ce părere ai? Pentru tine ce este răul? Are el 
vreo semnificaţie pentru tine? Trezeşte el în intelectul tău sau în 
intuiţia ta vreo urmă de tresărire metafizică? Se măreşte el în tine 
în prezenţa celorlalţi, aşa cum sugeram mai înainte? Se potoleşte 
el momentan din zvârcolirile lui fiinţiale în momentele de frenezie 
drăgăstos-sexuală? 

Cum este viaţa ta? În rău oglindită sau în bine (din rău) ţintită? 
Şi te rog nu-mi răspunde mie, că nu te aud... Răspunde-ţi ţie. Ia 
un caiet (sau o foaie) şi scrie în el (/ pe ea) un răspuns la această 
întrebare: „Ce este viața?”. 

Apoi revino, dacă mai vrei să mergi mai departe pe drumul 
acestei întrebări, pe această potecă majoră existentă pe Calea 
Intrebării (AALA XAFA- MAX). 

Pauză 30 de minute... Apoi revin. 


Răutatea şi bunătatea 
AAA AŞA 4X NAM ALA 


Am revenit - să continuăm deci... Viaţa este rea, pentru că nu 
este viaţă: ea nu este trăire continuă, ci se sfârşeşte (periodic) în 
moarte - vine din moarte, se clădeşte pe moarte şi sfârşeşte în 
moarte. 

Moartea pare astfel a fi osatura cea mai intimă a vieţii. 

Moartea este viaţă - de aceea, viaţa este rea - dar nu pentru 
că moartea ar fi rea şi viaţa identificându-se cu ea devine 
asemenea ei... Nu! Ci pentru că ea se trădează pe sine şi nu se 
ridică la înălţimea sensului spre care pretinde că tinde - acela al 
vieţii! 

Ce viaţă este aceea care este temporară? Aceea care gândeşte 
în perspectiva morţii şi îşi întemeiază sensurile cu ea (mereu) în 
minte? 

Viaţa care se gândeşte la moarte nu poate fi viaţă... 

Dar ce viaţă nu se gândeşte la moarte? 


26 


Ce este viaţa? 


A vorbi de viaţă fără de moarte pare a fi un non-sens. De ce? 
Pentru că... Unu: îndreptată spre moarte viaţa are un sens, scoasă 
din orizontul sigur al morţii viaţa îşi pierde acest sens... 1 

Doi: moartea trezeşte în viaţă privirea spre altceva decât ea. In 
măsura în care această privire nu ar avea loc viaţa nu ar mai găsi 
în afara sa nici un sens de proiectare, de expansiune, de 
manifestare şi astfel ar rămâne închisă în sinea ei. 

Trei: moartea indică, pentru viaţă, duşmanul ei: inamicul 
„mortal” care îi permite să se constituie identitar prin tensiunea 
luptei specifică vieţuirii - a acelei lupte fără de care expresia „şi-a 
trăit viaţa!” nu ar mai avea nici un sens. 

Viaţa este deci rea, fiindcă nu este identică cu sine: nu îşi 
încape în propria piele, nu se recunoaşte ca putând să fie limitată. 
Răutatea ei este, prin urmare, dorinţa de distrugere a propriilor 
limite, dorinţa de disipare şi de alungare în neant a acestora. 

Răutatea vieţii vine, aşadar, din aşezarea ei parţial în sine şi 
parţial în afara sa: în oglinda morţii în care ea se reflectă pentru a 
face cunoştinţă cu sine - în singura oglindă în care ea se poate 
vedea exact aşa cum este... 

De aici vine însă şi bunătatea vieţii. 

Ea este bună, pentru că răutatea sa are limite. Aceste limite se 
află la graniţa dintre ceea ce îi este propriu sieşi, resimţit ca 
intuiţie de oglindă interioară şi ceea ce îi este propriu sieşi 
perceput ca intuiţie de oglindă exterioară. 

Prin acest conflict imagistic-senzual, născut în punctul de 
confluență aşezat între întinderea ei spre sinele interior şi 
întinderea ei spre sinele exterior (constituit ca reper de rezonanţă 
apocaliptică ce anunţă o perspectivă de intersecţie viitoare, 
amânată însă mereu spre atingere deplină din motive de 
consistenţă şi coerenţă teleologică), binele şi răul din viaţă îşi 
stabilesc oarecum definitiv raportul lor axiologic de putere. 

Noi însă nu putem fi naivi - nu vom crede, prin urmare, în 
amăgirea unui viitor în care viaţa nu mai este viaţă, iar moartea nu 
mai este moarte... Deşi ştim încă de pe acum că viaţa este moarte 
şi că moartea este viaţă: o moarte de un alt tip decât viaţa ce i se 
opune în mod aparent; o viaţă de un alt tip decât moartea ce pare 
a o proiecta, iremediabil şi fără drept de apel, în derizoriu. 

Fiindcă la ce e bună atâta frământare, la ce e bună atâta luptă 
în viaţă şi pentru viaţă, dacă moartea pare destinată să triumfe în 
mod inevitabil: nu doar prin moartea propriu-zisă, ci chiar în viaţa 
cea mai intimă a fiinţării? 

Şi atunci „Ce este viața?”... Ce este ea, dacă nu pare a fi 
moarte şi nu pare a fi nici măcar viaţă? 

Identitatea vieţii 
GI pă a pă 


Viaţa nu este viaţă... 

- Ce sens poate avea această afirmaţie? - vei zice poate acum 
tu. Ea pare... de fapt, nu pare, ci chiar este o afirmaţie absurdă, 
total străină de logică! 

- Bine, ştiu că în mintea ta nu mă menajezi şi poate zici: 
„Sărmanul de el - aberează! Nu mai face distincţii elementare!” 

Ştiu că s-ar putea să gândeşti aşa, pentru că eu însumi pot 
avea o astfel de reacţie la afirmaţiile de mai sus. Şi totuşi am mai 
spus-o şi o repet: „Viaţa nu este viaţă!” 

- Ce vrei să zici cu această afirmaţie? Care este sensul ei?, 
poate mă întrebi tu acum. 

- Să îţi spun... să nu îţi spun...? 

Haide totuşi să încerc, de dragul tău, o explicaţie. Prin urmare, 
viaţa nu este viaţă, pentru că... (trei puncte). 

Primul punct: dacă viaţa ar fi viaţă în totalitatea ei, în toate 
ungherele ei fiinţiale, în tot conţinutul plinătăţii sale ontologice, 
atunci nu am mai găsi în ea nici măcar o umbră de determinaţie 
care să trimită spre moarte... dar, fiindcă găsim, înseamnă că 
viaţa nu este (în toată plinătatea ei identitară) viaţă! 

Al doilea punct: dacă viaţa ar fi viaţă cu adevărat, măcar sub 
un singur aspect al identităţii sale de sine, acel aspect nu ar mai fi 
niciodată atins de prezenţa fenomenologică a morţii şi astfel am 
avea de-a face cel puţin cu un aspect al vieţii care să fie plin de 
viaţă (şi total lipsit de moarte). Eu unul însă nu cunosc nici un 
astfel de aspect şi, prin urmare, pot spune cu seninătate că viaţa 
nu este viaţă (nici măcar în vreun aspect oarecare al ei). 

Al treilea punct: dacă viaţa ar fi viaţă (într-o parte a ei sau în 
deplinul ei caracteristic), atunci moartea nu ar mai fi moarte (adică 
ceva capabil să anuleze, să nege, să expulzeze în neant viaţa). Dar 
pentru că moartea este moarte şi mai ales pentru că moartea este 
(şi aici cred că poţi depune şi tu mărturie în acest sens) putem 
spune fără vreo urmă de îndoială că viaţa nu este viaţă! 

Incertitudinea vieţii — 1 
SMIAT LASIME pă să rd 


- Haide domnule (vei zice poate tu) că nu e chiar aşa. Te joci 
cu vorbele, le schimbi sensul după cum ai chef pentru a 
„demonstra” şi cele mai indemonstrabile lucruri... 

- Aşa este! Nu neg aceasta decât parţial: mă joc cu vorbele, 
dar nu vreau să demonstrez nimic (cu ele sau prin ele). De ce? 

Pentru că în viaţă nu poţi demonstra nimic! Şi nu o poţi face, 
deoarece pentru a demonstra ceva ar trebui să porneşti de la ceva 
stabil (de la ceva absolut sigur): ori în viaţă nimic nu este 
(absolut) stabil. Pentru că viaţa nu este viaţă, nimic nu poate fi 
demonstrat (cu certitudine) în interiorul ei (nici măcar certitudinea 
incertitudinii sale). 

Şi oricum, să fim serioşi: dacă ar fi măcar o minimă certitudine 
metafizică, noi nu ne-am mai pierde acum timpul cu întrebarea 
„Ce este viaţa?”... 

Şi dacă totuşi o facem, atunci nu putem să nu ajungem acum la 
concluzia afirmată mai înainte: viaţa este o (mare) incertitudine! 
Ea lasă impresia că ar fi lipsită de bază, de fundament: nu şi-l 
poate găsi pe acesta nici în sine, nici în afara sa. De ce? 

Deoarece... (trei puncte)... 

Trăirea cu rest 
A ANXAL-A AT AAY 


(Deschid aici o paranteză şi te întreb: 

- De ce crezi că sunt mereu (cel puţin până acum) implicate în 
povestea lui „deoarece” (/ pentru că/ fiindcă ...) „trei puncte”? De 
ce nu doar unul sau două, sau, de ce nu, cinci „puncte”?... 

Înţeleg ce gândeşti: „Pentru că aşa ai tu chef!”. Şi recunosc: nu 
eşti total străin/ă de adevăr. Insă vreau să te informez acum că nu 
doar din cauza „chefului” vin cele „trei puncte” după „de-oare-ce” 
(sau după pen-tru-că), ci şi pentru a indica spre câmpul de 
conversie a conştiinţei pe care vreau să ţi-o induc prin manipulare 
fenomenologică (îmi recunosc iată deschis intenţia direcţionată 
spre conştiinţă dornică de congruenţă abisală) axată pe 
aprofundarea întrebării „Ce este viaţa?”. 

Primul punct se leagă astfel inevitabil de „ce”. Al doilea de 
„este” şi al treilea (după cum bine se vede) rătăceşte şi el 
sărmanul prin  „viaţă” în căutare de precizări imanent- 
transcendente. Putem numi acest demers „cestivism”, respectiv 
„cestivitate”. 

Astfel acest proces al cestivităţii se deschide tripartit, mai întâi, 
spre gestație, apoi, spre naştere şi, în cele din urmă, spre trăire cu 
rest până la o nouă gestație... 

Şi zic gestație şi nu concepţie cu un motiv - anume acela că 
gestaţia e un proces de durată (care te implică afectiv, care te 
motivează pe termen lung, care te transpune în orizontul unei 
singularităţi promițătoare de  intuiţii directe a unor câmpuri 
perceptive încadrate în mod necesar în proces de revelare de sine 
prin transcendere de sine). Concepţia, pe de altă parte (deşi 
vitală), e doar o scânteie de moment, relativ contingentă fluxului 
inepuizabil de idei al vieţii. 

O idee are o concepţie - care apare în acel moment de 
inspiraţie comutativă dinspre rătăcire superficială prin universul 
nominal spre trăirea iniţierii în clipa vieţuirii experimentale a 
faptului caracteristic stratului profund al constatărilor de real meta- 
discursiv. 

Aşadar, cu o octavă mai sus decât concepţia (din perspectiva 
valorică a duratei şi adâncimii) se află gestaţia, creşterea în forme 
din ce în ce mai bine conturate a ideii nou concepute. 

Rolul pe care îl joacă concepţia faţă de gestație îl joacă apoi 
naşterea faţă de trăirea cu rest. 

Odată gestaţia dusă la termen se produce un salt ontologic într- 
o nouă dimensiune existenţială şi fecundaţia noii idei capătă o 

viaţă în afara pântecului mental - circumstanţial care a conceput-o 
şi a dezvoltat-o iniţial. Ea iese „în lume” şi începe să-şi trăiască aici 
restul - acea parte din fiinţa ei spre care a tins mereu şi spre care 
va tinde întotdeauna fără a o cuprinde pe deplin vreodată. 

Trăirea cu rest este nedeplinul care dă sens şi posibilitate de 
înlănţuire în viaţă şi concepţiei şi gestaţiei şi naşterii. Şi nu doar 
atât... 

A vorbi deci de o trăire deplină, fără rest, într-o lume umplută 
până la refuz cu resturile de viață aruncate sau lăsate în urmă 
accidental sau intenționat de către înaintaşi sau de către 
contemporani, nu este a vorbi cu sens. 

Viaţa este o trăire cu rest - cu restul pe care noi îl implicăm în 
existență, cu resturile pe care noi le luăm din ea spre o mai bună 
conturare de sine. 

Totuşi aş putea zice că e posibilă şi trăirea fără rest, acea trăire 
perpetuu centrată spre sine, aparent complet opusă resturilor 
lăsate de alţii, aceea trăire care se are pe sine însăşi ca singur 
reper, chiar şi în resturile pe care ea însăşi le lasă inevitabil în 
urma ei. 

Dar această trăire fără rest e posibilă (măcar pentru o vreme) 
doar pentru cei care ating spre contemplare directă (nemediată de 
gânduri, gesturi şi cuvinte) răspunsul cel mai profund la întrebarea 
„Ce este viaţa?”. 

Stai însă te rog liniştit(/ă): (probabil) nu este şi cazul tău 
deocamdată - tu încă mai ai resturi de trăit şi întrebări de pus... 


Revenind însă la „punctele” noastre, până la urmă, se vădeşte 
că cestivismul pomenit, ce părea să fie construit organic doar din 
trei puncte (gestație, naştere, trăire cu rest) ar fi încadrat mai 
cuprinzător într-o schemă ontologică cu cinci puncte, adăugând la 
cele trei menţionate încă două: unul la început de viaţă - concepţia 
şi altul oarecum spre „sfârşitul” ei: trăirea fără rest. 

Cele trei puncte trăiesc în viaţă, în argument, în dialectică, în 
logică. Celelalte două există în stratul care le susţine pe cele trei, 
pentru a le da sens aparent (dinspre concepţie spre trăirea fără 
rest) şi pentru a marca sentimentul unui destin iluzoriu la un nivel 
mai profund decât stratul de realitate specific aparenţelor... 

Închei aici paranteza şi revin...) 

Incertitudinea vieţii - 2 
SMIAT LASMA pă să a 


Viața este incertitudine, fiindcă..... (cinci puncte): 

- sub aspect conceptual (luat în sens de concepție) viața se 
naşte originar (şi) din incertitudine, din nesiguranță, din 
întâmplare; 

- sub marca gestaţiei (a gestului care se pregăteşte să-şi 
dezvăluie sensul pe care vrea să şi-l priceapă) viaţa creşte şi se 
hrăneşte (şi) din incertitudine, din contingenţă, din fapte relativ 
aleatoare; 

- sub semnul naşterii (înţeleasă ca şi iniţiere, ca şi trecere a 
unui prag bine delimitat) viaţa se schimbă (mereu) în 
incertitudine: ea trece, se iniţiază, se naşte (mereu) dintr-o 
incertitudine într-o altă incertitudine - din incertitudinea specifică 
concepţiei şi gestaţiei spre incertitudinea caracteristică trăirii (cu 
rest sau fără el); 

- sub cupola mereu îmbietoare a trăirii cu rest (trimițând spre 
asigurarea unei sorţi mişcate de dorinţa de împlinire) viaţa îmbracă 
mai mereu haina incertitudinii; nu pentru că aceasta s-ar ţine scai 
de viaţă, ci pentru că viaţa şi incertitudinea au mereu o trăire 
comună şi anume: trăirea cu rest, trăirea neîmplinită, trăirea aflată 
în mişcare...; 

- sub stindardul iluminator al trăirii fără rest (indicând spre o 
oarecare împlinire, aşezare, armonizare, împăcare) viaţa continuă 
să rămână în incertitudine - în acea incertitudine specifică lipsei de 
incertitudine (nu ca afirmare a unei certitudini oarecare, ci ca o 
lipsă totală de orice certitudine). 


Vedem astfel că mişcarea în trei puncte, respectiv în cinci 
puncte, deşi pare a fi un proces cu un început şi cu o finalitate, nu 
este nici pe departe aşa ceva... — întrebării „Ce este viaţa?” nu i se 
răspunde printr-un proces oarecare bazat pe o anumită metodică a 
demersului discursiv. Nu. Nici pe departe!... 

„Şi pot să îți spun acum că odată iniţiată păşirea pe Calea 
Intrebării (LS ă& 2PS%kăkăă) prin asumarea conştientă a 
repetării continue (pentru o perioadă relativ îndelungată) a acestei 
întrebări („Ce este viața?” — şă “SSY păă-să2> - „Ce este viaţa?”... 
„Ce este viaţa?”...) şi prin asumarea refuzului conştient de a 
asimila dogmatic orice răspuns pe care îl întâlnim pe această cale 
(indiferent cât de tentantă ar părea ispita opririi în mrejele unui 
răspuns oarecare), de fiecare dată când ridicăm în noi această 
întrebare („Ce este viaţa?”... „Ce este viaţa?”...), ne apropiem din 

ce în ce mai mult de centralitatea trăirii care ne aşteaptă la capătul 
acestei Căi - anume experimentarea unei stări în care toate cele 
„cinci puncte” se afirmă concomitent cu o forţă colosală pe care şi 
tu o vei recunoaşte în mod sigur de îndată ce o vei întâlni.. 

În cadrul hermeneutic specific pentru Calea Întrebării “(ALA 
XAŢA- IRI) „Ce este viaţa?” („Ab CAL VXAYAT) nu este deci o 
simplă întrebare, nu pentru că nu ar fi o întrebare, ci pentru că nu- 
i căutăm un răspuns simplu, convenabil, la îndemână pentru 
oricine. Această întrebare nu caută delimitări definitorii şi nici 
definiţii determinante pentru fenomenul pe care cu toţii îl 
cunoaştem şi îl numim prin cuvântul „viaţă”. Nu! Ea nu caută aşa 
ceva... 

- Dar ce caută atunci? Mă vei întreba tu. 

- Cine ştie?... Tu, cu siguranță, nu, pentru că altfel nu ai mai 
citi cu încordare în continuare... Eu poate ştiu, dar, cu siguranță, 
nu pot să-ţi spun... 

Şi totuşi te întreb: „Ce este viața?” 

- Iarăşi?, vei zice poate tu (puţin iritat/ă), deja mă exasperezi, 
mă enervezi: de câte ori îmi vei pune această întrebare? 

- De câte ori e necesar: orientativ cam de minim 10 000 de 
ori... 

- De câte ori? (Te revolţi tu acum...) 

- Stai liniştit/ă! Am glumit! Eu nu pot şi nici nu am chef să-ţi 
pun ţie această întrebare de atâtea ori, dar tu poate că ar trebui 
să-ţi faci timp odată (în măsura în care eşti trecut/ă de 21 de ani şi 
eşti bine echilibrat/ă psihic) să ţi-o pui singur/ă pentru câteva zile 
(în mod continuu, în decursul tuturor activităţilor de peste zi - cu 
excepţia celor periculoase (în care concentrarea pe întrebare poate 
să-ţi distragă atenţia de la factori care îţi pot pune viaţa în pericol) 
şi în măsura în care îţi aminteşti mereu să menţii această 
concentrare, această păşire hermeneutic-iniţiatică continuă pe 
Calea Întrebării). 

Altfel nu vei ajunge să contempli direct răspunsul profund abisal 
şi etern transfigurator pe care ţi-l poate dărui această întrebare 
revelatorie şi pe care îl vei recunoaşte cu siguranţă, fără nici cea 
mai mică ezitare, odată ce vei intra în contact nemediat cu el - nu 
ai cum să nu îl recunoşti - acest răspuns este răspunsul care îţi va 
schimba total viaţa şi îţi va contura în întregime destinul din acel 
moment încolo... 

Să nu te simţi însă obligat/ă să păşeşti pe această Cale. Să nu 
te simţi nici măcar frustrat/ă, dacă nu vei putea menţine 
concentrarea pe întrebare mai mult de o jumătate de ceas, chiar 
dacă vei iniţia drumul specific pentru Calea Intrebării (AALA 
XAMŢA- MAXI). Drumul acesta cere antrenament şi pregătire 
prealabilă în tainele concentrării. Aşa că poţi renunţa pentru 

moment şi să revii ulterior când puterea ta de concentrare va 
creşte prin antrenament. 

Să nu te simţi complexat/ă însă, dacă nu simţi chemarea de a 
face măcar un prim pas pe această Cale: nu toată lumea este 
destinată să iasă din mirajul limbajului, nu toată lumea este sortită 
contingent să păşească pe tărâmul hermeneutic transfigurator 
situat dincolo de vorbe, de gânduri, de emoţii şi de intuiţii... 

De fapt ce zic? Foarte puţini sunt capabili de aşa ceva! 

Prin urmare, nu te învinovăţi, dacă tu nu eşti capabil/ă de 
profunzime! Nu e vina ta! Întâmplările vieţii nu au convers în tine 
spre această direcţie. 

Nu îţi plânge deci de milă şi nu te revolta. Iar dacă crezi că fac 
doar dovadă de bravadă şi că, de fapt, dincolo de vorbe nu este 
nimic (chiar dacă eu încerc să te fac să crezi că ar fi ceva), te 
îndemn să te mai gândeşti - te asigur că credinţa ta de mai sus 
este complect eronată (numai şi prin aceea că dincolo de vorbe şi 
gânduri te aşteaptă viaţa aşa cum e ea în puritatea ei abisală...). 

Oricum, stai te rog liniştit/ă!... - nu scriu această carte doar 
pentru tine - şi nici nu o scriu neapărat doar pentru mine. 

Ţie s-ar putea să nu îţi folosească la nimic. Şi atunci habar nu 
am de ce o (mai) citeşti... 

A, ba ştiu - poate eşti dintre aceia plini de speranţă, dintre 
aceia care speră mereu la un „dincolo de dincolo”, la „un altceva 
mai altfel decât altceva”. 

Foarte bine atunci - vei găsi între copertele acestei lecturi 
câteva indici firave care arată spre ceea ce tu cauţi. Nu îţi garantez 
însă că le vei putea vedea. Asta doar tu o vei şti... 

Dar haide să lăsăm acum bârfa hermeneutic-teleologică 
deoparte şi să revenim la ce ne interesează pe noi de fapt - 
anume găsirea unui răspuns la gândul ce poate uneori va încerca 
să te frământe şi pe tine un pic mai adânc de aici încolo: „Ce este 
viaţa?” („Ce este viaţa?”... „Ce este viaţa?”...). 


Tu eşti răspunsul 
AA TX AA TAMAL 


- Păi ce să fie iubite frate/ soră întru viaţă decât tu însuţi/ 
însăţi. Da: tu eşti viaţa! Şi cine altcineva ar putea să fie? 

Tu o trăieşti, tu o respiri, tu o gândeşti, tu o simţi: tu eşti ea - 
tu eşti viaţa! 

- Exagerezi prietene, vei zice poate tu, cum să fiu eu viaţa? 
Da... sunt de acord că sunt o parte din ea, dar nu sunt viaţa în 
întregimea ei! 

- Chiar? O poţi dovedi? Îţi poţi tu ţie demonstra că odată ce tu 
te stingi din viaţă (dacă o vei face vreodată), toată viaţa nu se 
stinge odată cu tine?... Poţi?... Cam greu, nu?... 

Dar haide să lăsăm raţionamentele să-şi împlinească sensul - 
acela de a arăta cu hotărâre (pentru cine are ochi să vadă şi minte 
să priceapă) dincolo de logica limbajului spre logica vieţii. 

Îţi repet deci - în ciuda protestelor tale - tu eşti viaţa! 

Să ştii că nici ţie nu poate să-ţi fie foarte greu să spui aşa ceva 
- uite poţi zice acum împreună cu mine: „Eu sunt viaţa!”... Nu 
vrei? Ţi-e frică? E într-adevăr o perspectivă înfiorătoare aceasta: tu 
să fii întreaga viaţă şi să nu mai fie nimic în afară de tine! E într- 
adevăr... Dar e o posibilitate pe care suntem îndreptăţiţi să o 
discutăm... 

Aha... Văd că acum o zici: „Eu sunt viaţa!”. Foarte bine! - Ai 
văzut că nu e greu?... Sunt doar cuvinte omule, doar cuvinte... Iar 
cuvintele nu înseamnă nimic pe tărâmul pe care noi năzuim să 
intrăm... 

Prin urmare, întrebarea „Ce este viaţa?” are ca răspuns posibil 
şi formula: „Viaţa este (sunt) eu, respectiv viaţa este (eşti) tu!” 

Logic vorbind din „viaţa = eu” şi din „viaţa = tu” rezultă că „eu 
= tu”. Culmea e că în viaţa dialectică cuprinsă de această carte, în 
care după cum ai văzut, eu ţin loc şi pentru potenţialele tale 
probleme, „eu = tu” şi „tu = eu”. 

Dar dacă stai să te gândeşti, aşa facem mereu - şi tu şi eu - eu 
mi-l imaginez pe „tu” şi tu ţi-l imaginezi pe „eu”. 

De cele mai multe ori, conversațiile noastre sunt purtate doar la 
acest nivel imaginativ-proiectiv. Şi uneori par a fi mult mai 
constructive decât conversațiile „faţă în faţă” distrase de diversul 
faptelor contingente în jurul cărora se aşează spre dialog. 

Proiecţia ta în mine şi proiecția mea în tine o putem numi viaţă 
(viaţă a conversaţiei interioare, viaţă a creării imaginii unui altuia, 
viaţă a conturării, întotdeauna iluzorii, a imaginii de „sine”). 

Prin urmare, putem spune: „Viaţa este eu şi tu!” şi astfel ne 
situăm într-o logică a colaborării sau „Viaţa este eu sau tu!” şi 
astfel ne îndreptăm inevitabil spre logica conflictului. 

Mai putem spune „Viaţa nu este nici eu, nici tu!” şi astfel ţinem 
trează în noi logica determinărilor finite, logica căutării, a 
deschiderii spre sfera existenţială a trăirii cu rest. 

Raţional şi irațional 
A XEAAL 4X XIAP XGAAL 


Dacă privim însă viaţa din perspectiva raportului ei cu sfera 
raţionalităţii, respectiv a iraţionalităţii, atunci întrebarea „Ce este 
viaţa?” ne invită să răspundem şi la întrebarea dacă viaţa este 
raţională sau iraţională. 

Unii şi-au făcut din rațiune zeiţă uitând însă că aceasta produce 
deopotrivă şi raționamente corecte şi raționamente greşite. Ei îşi 
afirmă cu mândrie titulatura de „raţionali” neînţelegând că prin 
efectele raţiunii (şi binele şi răul, şi utilul şi neutilul, şi corectul şi 
greşitul) ceea ce îi aparţine acesteia, anume raţionalul, este uneori 
la fel de „pervers” şi de puţin de dorit spre a te mândri cu el (în 
întregimea lui) ca şi „iraţionalul”... 

Unii folosesc astfel cuvântul rațiune ca pe o mantră magică pe 
care şi-o asumă şi şi-o repetă prosteşte crezând că simpla ei 
arogare nominal identitară îi scuteşte de căderea în ridicol, în 
greşeală, în aberaţie. 

Fără să mai vorbim de faptul că din solidaritate cu „raţiunea 
auto-declaraţii „raţionali”/ „raţionalişti”, adeseori, ignoră în mod 
grosolan emoția şi emotivitatea, sentimentul, trăirea directă, 
experienţa  perceptivă nemijlocită, simţirea integrală, voinţa, 
dorinţa, intuiţia şi inspiraţia şi astfel se înstrăinează (nejustificat) 
de concret şi evidenţă, de poezie şi metaforă, de lirism şi 
imaginaţie, de trăire deplină în infinitul cu infinite posibilităţi. 

Pe lângă faptul că ei astfel se plasează într-o sferă a unei vieţi 
şchioape, bolnave, incomplete, chiar perverse, ei se aşează în 
acest fel, fără să o ştie (deşi doar de o manieră imaginară), în 
afara vieţii umane (integrale). 


n" 


De multe ori, „orientarea rațională” este pentru mulți indivizi 
doar o scuză de a rătăci buimaci printre cuvinte „metafizice” sau 
„Ştiinţifice”, crezând că lumea se reduce la cuvintele lor cu sensuri 
în căutare de sens. Nu, stimabile cititor. Lumea nu se reduce la 
cuvinte (nici măcar „ştiinţifice”/ „raţionale”), iar atâta timp cât vei 
rătăci aiuristic printre ele, nu vei înţelege cu adevărat nici lumea şi 
nici viaţa. De abia cu oprirea măcar temporară şi măcar parţial 
consistentă din această rătăcire se deschide o şansă spre a privi 
spre întregul lumii şi spre întregul vieţii. 

Să însemne însă, cele de mai sus, că „viaţa nu este raţională”? 
Nici pe departe. Ea este raţională - atât în adevăr, cât şi în eroare, 
atât în bine, cât şi în rău... ea este raţională, pentru că este 

rațiune în ea, este acea rațiune care produce deopotrivă şi 
raționamente corecte şi raționamente greşite. 

Dar viaţa este în acelaşi timp şi iraţională, în sensul că, de 
multe ori, ea refuză să ofere justificări raţionale (corecte sau 
greşite, evidente sau imaginare, ştiinţifice sau mitice/ metafizice) 
pentru multe din trăsăturile şi demersurile ei cele mai profunde. 

Ea este şi iraţională, pentru că se plasează cu adevărat mai ales 
în afara cuvintelor, a gândurilor şi a raţionamentelor. 

În viaţă sunt mult mai multe lucruri (infinit de multe) decât 
controversata ei latură „raţională”: în irațional se află toate cele 
care se află „în afara raţionalului” (cu raţionamentele lui corecte, 
respectiv greşite). 

Prin urmare, putem zice că viaţa este raţională şi iraţională în 
acelaşi timp: este o mare doză de raţional în orice irațional şi o şi 
mai mare doză de irațional în orice raţional. 

Iraţionalul şi raţionalul nu se exclud, ci se completează reciproc 
(îşi dau unul altuia fiinţă), se stimulează reciproc spre manifestare. 
Dar putem afirma fără prea mare ezitare şi contrariul - anume că 
raţionalul şi iraţionalul se exclud reciproc, că nu pot ocupa ambele 
acelaşi timp şi acelaşi spaţiu. Ei se exclud în măsura în care orice 
exclude orice altceva prin simpla sa prezenţă în cadrul ontologic al 
fiinţei. 

Viaţa este astfel contradictorie - nu doar pentru că se poate 
contra-zice pe sine, ci şi pentru că mereu se pot zice împotriva ei 
(în ansamblu, respectiv a fiecărui aspect considerat al ei) o 
grămadă de vrute şi nevrute. 

Viaţa este mereu în contradicţie şi mai ales în contra-zicere. Ea 
ne contrazice mereu „zicerile” şi ne surprinde mereu cu noi „ziceri” 
de ale sale. 

Iar întrebarea „Ce este viaţa?” este contra-zicere prin excelenţă 
(„Ce este viaţa?”...) - este zicere contra vieţii („Ce este viaţa?”...), 
susţinută şi repetată „nebuneşte” („Ce este viaţa?”...) până când 
devine o zicere pentru viaţă („Ce este viaţa?”...), o zicere 
împreună cu ea şi în ea („Ce este viaţa?”... „Ce este viaţa?”... „Ce 
este viaţa?”...). 

„Ce este viaţa?” contrazice în primă instanţă viaţa celui care o 
rosteşte. Această întrebare ridică viaţa împotriva vieţii: o întoarce 
spre sine şi o pune în contra-zicere. 

Ea implică inconştient presupunerea că viaţa s-ar putea să nu 
fie (ceva important... sau cu sens). Şi, de aceea, viaţa se 
cutremură când îşi pune sieşi această întrebare, deoarece prin ea 
se evaluează pe sine: „Ce eşti tu?”. Eşti ceva sau eşti nimic? Şi 
dacă totuşi eşti ceva (mai degrabă decât nimic), ce anume eşti? 
Are vreo valoare fiinţa ta? Are vreo valoare pentru care merită să 
fie susţinută fiinţa ta, în continuare, în lume? 

Şi până la urmă, ce este „valoarea”? 

Lipsa şi împlinirea 
LI S3 3291 ăfăy a 


Valoarea e o lipsă. Valoarea e o împlinire. E o lipsă pentru cel 
care o dă, pentru că o dă de la sine. E o împlinire pentru cel care o 
primeşte, pentru că o primeşte în sine. 

Valoarea e lipsa împlinirii şi împlinirea lipsei. E lipsa împlinirii 
atunci când ea e căutată spre a fi atinsă cândva în viitor sau 
undeva-altundeva. E împlinirea lipsei avute în trecut sau acolo pe 
undeva, prin trăirea ei în actualizarea prezentului aici - acum. 

Nu este însă lipsă fără dor de împlinire şi nici valoare fără lipsă. 
Valoarea este astfel o lipsă împlinită sau chiar o împlinire a lipsei 
văzută nu atât ca şi cerere sau dorinţă, cât precum un gol care 
aşteaptă să fie umplut, precum un râu secat care aşteaptă să fie 
curs spre mare cu putere din nou şi din nou şi din nou... 

Ea ni se arată astfel, la fel ca şi viaţa, precum o veşnică tânjire 
spre Întreg şi ca o perpetuă apropiere de el. În atingerea plinătăţii 
se arată astfel faptul că valoarea, înţeleasă ca punte între lipsă şi 
împlinire, poate fi deopotrivă şi punct de plecare şi ţintă de atins. 

E punct de plecare, pentru că dacă nu am valoriza nimic, nu am 
pleca nicăieri şi nu am dori să facem nimic. E ţintă de atins, pentru 
că odată apropiată parţial (încă din punctul ei de plecare) ea îşi 
întinde privirea spre orizont, spre acea suprafaţă hipnotică a 
prezenţei aşezate ontologic dincolo de aici. 

Avem deci valoare, pentru că altfel nu am fi, dar tânjim mereu 
spre ea, pentru că mai vrem să fim şi mâine. A avea valoare este, 
prin urmare, atât a cere, cât şi a mulţumi: a cere, pentru că 
valoarea este o cerere a unui sens dincolo de sensul de moment; a 
mulţumi, pentru că a mulţumi e a găsi sens chiar şi acolo unde el 
nu este de găsit. 

Poate că unora valoarea le apare uneori ca fiind statică... Dar 
această impresie sentimentală nu poate fi decât o aparenţă 
iluzorie: cum să fie senzaţia mai presus de minte, cum să fie 
destinul altceva decât curgerea unui râu? 

Pentru că dacă găsim un sens în această curgere, atunci putem 
găsi o valoare în destinul vieţii, dar dacă nu găsim sens între 
malurile apei fiinţei, aceasta nu se poate datora decât minunii 
contemplării, acelei minuni care ne permite actul magic al 
încremenirii pentru o clipă de extaz sau aparent pentru o veşnicie 
de tragic într-un singur moment, într-o singură stare; într-o 
singură împlinire, respectiv într-o unică lipsă. 

Magia aceasta a contemplării încremenite poate vedea în viaţă 
o lipsă şi în valoare o non-existenţă - şi atunci e destinată unei 

trăiri monotone în drama vieţii până la împlinirea sa dramatică 
relativ deplină (măcar parţial şi temporar). 

Actul acesta de ieşire din timp şi de evadare din câmp ne arată 
însă potenţialitatea vieţii de a tinde spre o împlinire totală infinită, 
dar el indică şi spre posibilitatea cunoaşterii valorii ei prin existenţă 
prea-plină, atât de plină încât dă spaţiul pe afară şi vrea să se 
dăruiască pe sine şi altora: nu din altruism, ci din egoismul unui 
instinct de conservare care ştie că nu poate păstra infinitul în sine 
existând în acelaşi timp ca şi individ/ă. 

Şi atunci valoarea e lăsată liberă, aşa cum e ea dintotdeauna, 
să curgă dinspre cei prea-plini spre cei lipsiţi şi să trăiască în cei 
lipsiţi ca lipsă şi în cei împliniţi ca lipsă a lipsei. 

Nu este însă timp şi nici spaţiu în care valoarea (ca lipsă şi/sau 
împlinire) să nu fie prezentă, pentru că în sinea ei ea nu este nici 
lipsă şi nici împlinire, ci este fiinţă - este ceea ce suntem şi este 
ceea ce este - anume, viaţă! 

Timpul ei e, prin urmare, şi în trecutul dramatic luminos şi în 
prezentul actualizator de conţinuturi de potenţe infinite şi în 
viitorul care poate fi, dar poate nu va fi niciodată. 

Ea e, prin urmare, şi act şi potenţialitate: e act, pentru că viaţa 
valorizează mereu tot ceea ce este, pentru că ea judecă tot timpul 
valoarea întregii existenţe. 

E potenţialitate, pentru că mereu mai rămâne ceva de valorizat 
(în bine sau în rău), ceva de apreciat valoric de pe culmea unui 
munte axiologic pe care suntem înălţaţi uneori sau de pe fundul 
unei prăpăstii valorice în care ne găsim câteodată. 

De pe vârful de munte valoarea apare ca fiind expirată când 
privim în jos spre semnele ei îndepărtate, pentru că se situează 
sub noi, sub picioarele noastre. Ea apare însă ca fiind aproape 
intangibilă atunci când privim năuciţi deasupra noastră spre 
vârfurile ei, pentru că pare să ne lase definitiv în urmă cu 
depărtarea ei pierdută printre norii luminoşi (sau cenuşii) ai 
cerului. 

De pe fundul prăpastiei valoarea ni se arată ca fiind certitudinea 
pământului care ne împiedică să cădem mai jos decât suntem - de 
aceea, cei care traversează fundul unei prăpăstii găsesc certitudine 
şi valoare în orice - e şi uşor pentru ei - deasupra lor şi de jur 
împrejur şi chiar sub picioarele lor stă certitudinea faptului că 
valoarea e „un munte”, e muntele care se vede cu claritate deplină 
din locul în care ei se află: majestos, covârșitor, semet, colosal, 
plin de culmi de atins şi de poteci care ne pot purta spre vârfurile 
sale - şi vedem clar în acele momente că muntele vieţii are 
nenumărate vârfuri şi poteci spre ele. 

Şi mai vedem ceva: că vârfurile muntelui sunt şi ele doar fundul 
unor alte prăpăstii, care se unesc sub chipul cerului în imaginea 
unei prăpăstii infinite din care e greu de ieşit, mai ales pentru că 

de acolo privind în sus, nu se mai vad cu uşurinţă nici poteci şi nici 
vârfuri evidente. De pe vârfurile muntelui axiologic al vieţii se văd 
doar nori şi vânt şi albastru infinit de cer. Şi acestea îţi spun: 
valorile tale sunt doar nori înşelători şi vânturi schimbătoare! 

Şi poate tu le vei răspunde atunci: 

- Valorile mele sunt prăpăstii şi munţi, câmpii şi dealuri, nori şi 
vânturi! Valorile mele sunt acolo unde eu încep şi sunt acolo unde 
eu mă sfârşesc - peste tot adică, dintr-o margine a universului 
până în cealaltă margine a lui. 

Valorile mele sunt apa, pământul, aerul şi focul: apa care mă 
adapă şi mă revigorează, care mă unduieşte şi mă poartă pe râul 
misterios al vieţii; pământul cu elementele sale, toate venite parcă 
din stele şi de dincolo de stele pentru a se contura în mine ca 
bătaie firavă de pleoape deschise abisal între două veşnicii; aerul 
pe care îl încălzesc în mine, pe care îl respir în trup, pe care îl 
schimb continuu cu fiinţa atmosferică ce mă hrăneşte cu acest 
nectar de viaţă precum pe pruncul ce soarbe mulţumit la sânul 
mamei sale; focul ce arde în mine şi transformă tot ce-l atinge în 
valoare: dintr-o valoare într-o altă valoare, din ceva cu un anume 
contur de menire spre altceva cu un alt contur de sens... 

Sunt, mai întâi, dincolo de limitele propriului trup, pentru că 
acolo este sursa existenţei mele: în pământ, în apă, în aer, în foc; 
sunt apoi în limitele propriei percepții, pentru că aici se continuă 
nestingherite şi indiferente la prostelile metafizic - individualiste 
ale oricui şi pământul şi apa şi aerul şi focul. 

Aş fi deci valoare, dacă nu aş fi ea, vei continua tu poate să 
zici. Aş fi o lipsă, dacă nu m-aş şti împlinire. Aş fi un plin, dacă nu 
aş vedea peste tot golul şi goliciunea - acel gol care se face 
deschidere - deschidere a universului spre mine, deschidere a mea 
spre univers. 

- Trăim în goluri şi comunicăm prin ele, te continui eu aici. Dar 
trăim şi în prea-plinuri faţă de care golurile nu doar că nu au sens, 
dar nici nu îşi pot găsi unul. 

Valoarea valorizează totul. Non-valoarea nu valorizează nimic. 
Nu pentru că ar fi lipsită cu adevărat de valoare, ci pentru că se 
crede a fi ca atare. Nu putem, prin urmare, să-i acordăm non- 
valorii decât o existenţă iluzorie, nu pentru că nu ar fi, ci pentru că 
nu se poate (încă) cunoaşte pe sine cu adevărat. 

Eşti deci un om „lipsit de valoare” doar dacă nu „valorizezi”, 
mai întâi, tot ceea ce crezi că ţine de tine şi, apoi, tot ceea ce crezi 
că ţine de alţii sau de altceva (decât tine). 

Şi nu poate fi decât aşa - cel „lipsit de valoare” (crede că) nu 
valorează nimic pentru sine. De ce? Pentru că nu are încredere în 
propria valoare şi atunci îşi proiectează propria iluzie (a lipsei sale 
de valoare) şi asupra celorlalţi. Nu valoarea îi lipseşte însă lui 
pentru a putea valoriza şi a îndepărta de la sine lipsurile sale 

valorice, ci conştiinţa valorii sale intrinseci - ca viaţă imanentă 
Întregului. 

A fi e astfel a fi în valoare - a nu valoriza e a te auto-condamna 
la neant şi nimic-nicie. Pentru că ieşirea din gol (văzut ca 
potenţialitate a plinătăţii) sau intrarea în el (văzut ca actualitate 
esenţială fiinţei întregului) nu este posibilă decât dacă ne lăsăm 
iluzoria nimicnicie bârfelnică, cârtitoare, invidioasă, nemulțumită şi 
angoasantă în faţa constatării unei evidențe: aceea a valorii 
Întregului, aceea a valorii Părţii, aceea a valorii mersului pe o Cale 
sau pe alta (fie înainte, fie înapoi), aceea a valorii staţionării 
odihnitoare şi revigorante pe marginea Drumului sau departe de 
el. Nu e mai multă valoare în drum decât în staţiile sale, precum 
nu e mai multă valoare în a merge decât în a sta. Fiecare îşi are 
rostul său valoric la timpul potrivit, în locul potrivit şi pentru omul 
potrivit. 

Nu valoarea cheamă dezlegare şi nici legarea nu este lipsită de 
valoare - fiindcă a fi legat valoric de valoare este a valoriza 
legătura, relaţia, apropierea, simţirea celuilalt, iubirea vieţii. Iar a 
fi dezlegat de la a valoriza poate însemna şi a fi în valoarea celui 
care refuzând (pentru moment) valorizarea, găseşte valoare non- 
valorizării. A fi dezlegat poate fi deci a trăi detaşat de universul 
mişcării valorizatoare, în fluxul contemplării beatifice a vieţii ce 
trece dincolo de valoare şi non-valoare - în acea lucire iluminatorie 
care depăşeşte limba şi gândul, nu pentru a fi în valoare, ci pentru 
„a fi” pur şi simplu... (cu tot prea-plinul acestei trăiri şi cu toate 
golurile şi lipsurile abisale pe care ea le poartă inevitabil cu sine). 

A spune însă că viaţa este dincolo de valoare şi valorizare nu 
este (neapărat) a spune adevărul - nu pentru că viaţa ar fi dincolo, 
ci pentru că „dincolo” e dincolo de orice dincolo - chiar şi de viaţă 
sau valoare... 

E dincolo de noi, e dincolo de mine, e dincolo de tine, e dincolo 
de dincolo - nu pentru că nu poate fi dincoace, ci pentru că nu mai 
este în „este”, ci în „ce este?” - mai precis, în „Ce este viaţa?”... 
(„Ce este viaţa?”... „Ce este viaţa?”...). 

Scopul întrebării 
NYL SISARA YSS 


Aici poate tu mă vei întreba: 

- Ce se urmăreşte totuşi pe Calea Întrebării (A^1+A 
XAMŢA4-144XX) prin punerea repetată (aproape ritmică) şi continuă a 
întrebării „Ce este viața?” („Ar LA V XAYA)? 

- În nici un caz să se afle ce este viaţa! îţi răspund eu. 

Ea vrea să atingă dezlegarea de limbă, despărţirea de iluzia că 
vorbele/ conceptele/ cuvintele exprimă ceva care merită să fie luat 
serios în seamă ca şi răspuns posibil la „problema vieţii”. 

Pe AALLA XAMA-IMXX se urmăreşte înţelegerea faptului că 
viaţa nu este limba/ limbajul şi nici concepţia/ gândirea/ 
raţionamentul - că răspunsul la întrebarea „Ce este viaţa?” nu este 
un răspuns de cuvinte, prin cuvinte, pentru cuvinte, ci cu mult 
dincolo de acestea. Viaţa în infinitatea ei nu este de înţeles prin 
limbaj, ci doar (eventual) numai dincolo de el. Mijlocul de a arăta 
spre această înţelegere, spre această percepţie directă a vieţii este 
de a demitiza limba şi limbajul conceptual, de a arăta că acesta nu 
este capabil să spună nimic fundamental despre nimic 
fundamental. El e un simplu joc naiv de cuvinte. Acest lucru 
trebuie să ajungă să-l conştientizeze în profunzime toţi cei care 
joacă jocul limbii (filosofice, religioase, psihologice etc.) total 
absorbiți de mirajul ei ireal, în întregime cufundaţi în valenţele 
amăgitoare ale limbii promițătoare de sens. 

Doar prin conştientizarea şi depăşirea acestui joc al cuvintelor 
(gândurilor, raţionamentelor, conceptelor...), chiar şi doar pentru 
un scurt moment de „graţie”, se poate ajunge la adevăratul 
răspuns al întrebării „Ce este viaţa?”. 

Ea este o întrebare pusă în cuvinte şi, prin urmare, este o 
întrebare relativ iluzorie (ca oricare alta). Repetarea ei continuă şi 
refuzul conştient al oricărui răspuns de vorbe la ea duce însă la 
depăşirea nivelului ei superficial, aparent - duce la depăşirea iluziei 
şi accesarea nivelului esenţial al vieţii, acel nivel abisal în faţa 
căruia orice exprimare lingvistică este total neputincioasă spre a-l 
revela sau măcar spre a-l indica cât de cât. 


Vorbim astfel de o dezvrăjire a limbii, de o trecere a ei dintr-o 
sferă a magicului (peste toate pătrunzător cu sensuri iluzorii de 
sens) spre o proiecţie extra-sferică a unei realităţi existente 
dincolo de aparenţe, dincolo de formele vizuale şi sonore pe care le 
îmbracă vorbele/ cuvintele în viaţa pe care ele o controlează şi o 
amăgesc prin jocul lor himeric. 

Scopul este deci atingerea alingvismului, a stării specifice celui 
care poate înţelege viaţa/ lumea în adevărata ei esenţă infinită şi 
dincolo de capcanele nenumărate pe care limba le pune în faţa 
lingvist-vieţuitorului. 

E adevărat însă că în sfera lor iluzorie, şi la scara unei istorii 
nesemnificative faţă de eternitate, jocurile limbii pot ajuta la 
crearea unor vise mai frumoase sau mai puţin frumoase - ele însă 
se destramă mereu, ca prin farmec, în faţa realităţii pure şi brute a 
vieţii. Ă 

Pe Calea Întrebării (AALL-A XAYA-AAXYX) se petrece astfel o 
„ieşire din limbă”, din semn, din simbol, tocmai prin folosirea 
punctelor lor slabe, prin profitarea de posibilitatea intrării în 
profunzime. Se trece astfel într-o zonă a fiinţei în care se pierde 
orice urmă de semnificaţie fixă/ dogmatică/ fanatică/ absolută pe 
care cuvintele au avut-o până atunci. 

Sistemul limbii îşi pierde iluzia (doar) pentru cel care îşi pierde 
numele. Fără de nume devine lumea şi fără de nume cel care o 
priveşte în toată puritatea ei. 

Nu vorbim dar de ceva miraculos, magic sau mistic, ci „doar” de 
o transcendere a iluziilor limbii/ gândirii. 

Cel care ştie că atunci când vorbeşte/ gândeşte doar se joacă 
cu vorbele/ gândurile nu pune temei pe ele pentru nimic esenţial. 
Viaţa e cu mult mai cuprinzătoare decât ce se poate reda în 
cuvinte sau prin ele. De aceea, experienţa ei integrală nu poate fi 
transmisă prin vorbire/ scriere şi nici receptată (doar) prin 
gândire/ rațiune. 

Trăirea autentică a vieţii e mult mai profundă de atât. Şi nu e 
tăcere (decât poate pentru scurte momente). În nici un caz nu e 
tăcere în sensul general al acestui cuvânt. 

Atingerea ţelului pe AALCA XAŢA-IMXĂ e ca şi cum te-ai 
întoarce brusc la „vorbirea/ gândirea” pe care o aveai ca şi prunc, 
înainte de a învăţa să vorbeşti/ gândeşti - de data aceasta însă 
având deopotrivă şi starea integrală specifică prunciei şi pe cea 
specifică maturității - stăpânind deopotrivă şi cuvântul şi tăcerea. 

Se atinge astfel starea pruncului matur, a copilăriei împlinite pe 
deplin - specifică pruncului stăpân peste vorbe şi a maturului 
stăpân peste sfera ante-lingvistică şi extra-lingvistică a vieţii. 

Trăirea concomitentă a stării pre-lingvistice şi a celei lingvistice 
constă, prin urmare, în trăirea intensă a stării meta-lingvistice sau 
post-lingvistice („post” vine de la „după”, dar şi de la „postire 
verbală”). 

Prin punerea pătimaşă şi sinceră a unei întrebări copilul caută 
instinctiv această înţelegere meta-lingvistică. Insă pentru el nu 
este momentul să o poată obţine. De abia după ce va stăpâni 
limba suficient de bine pornind de la răspunsurile superficiale şi 
inconsistente pe care le-a primit la întrebările sale în copilărie şi 

adolescenţă el este pregătit (după vârsta de 21 de ani) să reia 
demersul său interogativ cu o patimă mult mai înflăcărată şi cu o 
insistenţă mult mai dârză pe o singură întrebare (de exemplu, pe 
întrebarea „Ce este viaţa?”) timp de câteva zile în continuu pentru 
a ajunge să înţeleagă astfel ceea ce nimeni nu-i poate spune - 
anume stadiul indescriptibil şi intransmisibil al înţelegerii vieţii prin 
prisma inocenţei abisale şi a uimirii fără limite specifice pruncului 
matur sau maturului prunc, a maturului care vede lumea din nou 
prin ochii copilului reprimat din el - a acelui copil care întreba 
odată cu maximă curiozitate şi entuziasm: „Aceasta ce este?” sau 
„De ce este aşa?”. 

Răspunsurile (adeseori, relativ stupide) primite, de cele mai 
multe ori, de la „adulţi” nu au făcut decât să-l lege puţin câte puţin 
în lumea iluzorie a numelor, amăgindu-l mereu cu răspunsuri 
superficiale (de obicei, preluate fără prea multă reflecţie şi analiză 
din „folclorul popular” sau din vreo specialitate culturală oarecare) 
la problemele sale fundamentale. Ă 

Păşind însă în mod conştient pe Calea Intrebării cel amăgit de 
iluzia numelor poate să reia întrebările prunciei şi să şi le pună lui 
însuşi. El a devenit între timp adult şi teoretic poate să-şi răspundă 
singur la întrebările pe care şi le-a pus natural în copilărie. 

Poate şi tu te-ai întrebat înainte de a învăţa să vorbeşti „Ce 
este viaţa?” în limba aceea de dinainte de limbă specifică pruncului 
nou născut. Poate şi tu, odată ce ai învăţat să vorbeşti vreo limbă 
oarecare, ţi-ai întrebat la un moment dat părinţii şi bunicii „Ce este 
viaţa?” - şi cine ştie ce răspuns „potrivit” vârstei celui care întrebă 
şi inteligenţei celui care răspunde ai primit de la ei. Iată însă că 
acum, odată devenit matur, poţi să-ţi răspunzi singur la această 
întrebare - acum tu eşti matur şi teoretic ai putea să faci acest 
lucru - anume maturul din tine (cu minima lui experienţă de viaţă) 
să răspundă copilului din tine. 

Şi să nu-ți fie de mirare dacă, odată aflat cu adevărat acest 
răspuns, vei deveni un prunc matur, un om care pricepe 
deopotrivă şi jocul şi munca, şi tăcerea şi vorbirea, şi tăcerea din 
vorbire şi vorbirea din tăcere, şi jocul din muncă şi munca din joc. 

Atunci tăcerea ta va fi un izvor nesfârşit de vorbire şi vorba ta o 
sursă infinită de tăcere, iar faptele tale vor vorbi de la sine. 

Şi lumea se va naşte atunci din nou pentru tine şi tu te vei 
naşte din nou pentru ea - şi vei învăţa din nou să „vorbeşti” şi să 
„mergi” - şi vei fi şi tu dintre aceia „născuţi de două ori” - odată 
din tăcere (prin naştere) şi încă odată din vorbire (prin întrebarea 
ce duce la a doua ta naştere în lume). 

Acum eşti chemat deci să vorbeşti, aşa că spune-ti te rog tu ţie 
însuţi „Ce este viaţa?”. Şi nu căuta răspunsul în afara ta, fiindcă el 
nu se află nicăieri altundeva decât în tine. Vorbeşte deci cu patimă 
răspunsuri nenumărate pentru această întrebare („Ce este 

viaţa?”...), rosteşte cu îndârjire din nou („Ce este viaţa?”...) şi din 
nou („Ce este viaţa?”...) această întrebare („Ce este viaţa?”...) 
pentru a primi răspunsuri cât mai multe şi cât mai diverse, dar 
întotdeauna nemulţumitoare atâta timp cât ele se prezintă în faţa 
ta sub forme de nume şi definiţii. 

Astfel după o vreme de întrebare continuă (pentru cel puţin 
câteva zile) poate vei atinge şi tu acea clipă de graţie specifică 
momentul sacru când vei realiza subit, pe deplin (din nou), tăcerea 
prunciei, prin noua ta naştere. 

Şi la fel cum pruncul născut „prima oară” nu poate explica celui 
din pântece „ce este viaţa” nici tu nu vei putea vreodată să explici 
cuiva această stare în care vei cunoaşte viaţa după această „nouă 
naştere” - vei şti însă atunci şi tu că ea este reală, palpabilă şi 
infinită în trăiri... (pe care acum nu ţi le poţi nici măcar închipui!)... 


Reperele vieţii, reperele întrebării 
AFLA LE VERI, pe PAL XM NMXĂ 


Calea vieţii este şi calea întrebării. Pe drumul ei se văd repere 
de orientare, repere de potenţe spre actualizare, repere-ghizi spre 
îndrumare: 

- naşterea-iniţiere; 

- jocul-adaptare (cercetare - descoperire primară - copilăria); 

-  sexul-unire (identitatea conturată spre afirmare - 
adolescenţa); 

- munca-creatoare - de supravieţuire şi de dezvoltare, de 
menţinere a sănătăţii şi vieţii în armonie (actul creator ca mijloc de 
uşurare a căii şi de depăşire a bolilor şi problemelor ca obstacole 
apărute în „călătorie” - maturitatea şi bătrâneţea); 

- retragerea-degenerare - din viaţă (degenerarea ca final de 
cale - bătrâneţea) 

- şi moartea-dezintegrare. 

Viaţa, mai întâi, se cercetează spre descoperire primară. 
Imediat după ce se naşte, chiar dacă nu ştie să vorbească 
articulat, ea ştie să zbiere, să urle, să plângă. Şi pusă într-un 
mediu cu totul nou faţă de cel simţit anterior naşterii, ea, în felul ei 
specific unui nou născut, cercetează şi descoperă, se miră şi se 
îngrozeşte, râde şi plânge de toate cele câte le simte. 

Intrarea în viaţa „extra-uterină” este al doilea mare semn de 
întrebare pe care şi-l pune viaţa. Atunci ea se întreabă: „Ce este 
viaţa?” - bineînţeles nu cu aceste cuvinte şi nu în acest fel - ci în 
felul ei pre-lingvistic specific. În momentul când simţurile (tactil, 
olfactiv, auditiv, vizual, gustativ) îi sunt inundate cu simţiri ne- 
mai-trăite viaţa este copleşită şi se întreabă plângând: „Ce e cu 

toate acestea?”, „Ce este viaţa?”. Ea credea că vieţuirea sa este 
ceva liniştit, ceva de trăit într-un mediu protejat, ceva doar de la 
mare distanţă puţin deranjat de fapte lipsite complet de sens şi, 
prin urmare, ignorate. 

În acest ţinut paradisiac al mediului prenatal viaţa este trezită 
la viaţă de prima sa mare întrebare, adusă de prima ei criză 
existenţială majoră - momentul expulzării bruşte, forţate, brutale 
din primul său mediu de viaţă. Ea se simte atunci trădată, lipsită 
total de apărare, împinsă, bruscată, trasă - şi în aceste momente 
de suferinţă şi de chin, în aceste momente viaţa se întreabă mereu 
în fundalul ei trăitor, printre durerile naşterii: „Ce este viaţa?”, „Ce 
este aceasta?”, „Ce se întâmplă acum?”, „De ce nu era bine 
înainte?”,... „Ce este viaţa?”... 

Bineînţeles că viaţa în curs de a se naşte nu-şi pune aceste 
întrebări în felul de mai sus, ci de o manieră pre-verbală, de o 
manieră instinctivă, de o manieră organică. Profunzimea lor în 
aceste momente este abisală - repetarea lor duce la adâncire în 
viaţă şi se termină cu o deviere, cu o distragere de la subiectul 
interogaţiei prin intrarea într-un nou mediu de viaţă: prima palmă 
primită în viaţă, prima respiraţie, prima tăietură (a cordonului 
ombilical) şi, de obicei, primul plânset zdravăn trăit ca manifestare 
zguduitoare a durerii, a îndoielii, a incertitudinii, a întrebării: „Ce 
este viaţa?”, „Ce este aceasta?”, „Ce se întâmplă aici?”, „Ce este 
viaţa?”... 

Desigur că viaţa nou născută nu formulează lingvistic, conştient 
şi intenţionat aceste întrebări - nu! E aici o problemă mult mai 
gravă, mai profundă, mai plină de substanţă: aceste întrebări apar 
într-o formă pre-lingvistică, într-o formă specifică simţurilor 
copleşite de stimuli, într-o formă specifică semnalelor asaltate de 
durere - această problemă vine deci din adâncul cel mai intern al 
vieţii şi, de aceea, răspunsurile pentru ea sunt de aceeaşi natură - 
tot perceptive, tot organice, tot intuitive. 

Pentru că după marele moment al trecerii, după marele salt 
ontologic al venirii pe (o nouă) „lume”, viaţa o apucă, de obicei, pe 
o cale mai domoală, anume pe calea prunciei exploratoare. Noul 
este constatat şi începe să fie asimilat cu o infinită sete de 
cuprindere. 

In aceste momente de pruncie-exploratoare ochii se deschid şi 
privesc uimiţi, urechile ascultă şi înmărmuresc în contemplarea 
balului sunetelor auzite, mâinile caută să atingă, să cuprindă, să 
pipăie tot ce văd ochii, buzele şi gura caută să guste lumea, nasul 
să o miroase de aproape... Absorbită total în acest proces de 
explorare a unei noi lumi viaţa se entuziasmează, se contrariază, 
se agită şi se întreabă cu intensitate, iarăşi şi iarăşi: „Aceasta ce 
este?”, „Dar acesta?”, „Şi asta?”... „Ce este viaţa?”... „Ce este 
viaţa?”... 

Pruncia oferă astfel unele din cele mai mari revelații din viaţă - 
nu neapărat prin profunzimea răspunsurilor primite (lingvistice şi 
ne-lingvistice: organice, intuitive, perceptive etc.), ci prin 
profunzimea şi sinceritatea cercetării, prin avântul explorării, prin 
intensitatea întrebării prezente în fundal: „Calea vieţii este calea 
întrebării?”. p 

Aşa începe mereu Calea Întrebării (AALL-A XATA-MAXX) - ca o 
întrebare organică, intimă, abisală, simțită dincolo de cuvinte: „Ce 
este naşterea?” („Ar 4YE AAŞAL-A-A7), „Ce este lumea?” („AL 4X6 
LR-A-AP), „Ce este viata?” (AL CAL VXMAP), „Ce este 
moartea?” („AL 4X- AAML-A7), „Care este scopul?” („AMA LL 
4AIYTIL7)... „Ce este viaţa?”... 

Şi tot aşa se şi „termină” în momentul „iluminării” - cu un 
răspuns organic, intim, abisal, simţit cu mult dincolo de orice 
cuvinte... 


Din pruncie viaţa trece apoi pe nesimţite în copilărie. Acesteia îi 
sunt specifice ca repere jocul - explorare, jocul - întrebare şi jocul 
- adaptare. În jocul - explorare viaţa îşi continuă demersurile sale 
instinctive din pruncie dorind să atingă cu simţurile sale cât mai 
mulţi stimuli de viaţă, cât mai multe trăiri specifice fiinţării în 
„lume”. 

Prin jocul - întrebare viaţa învaţă să se exprime, învaţă să 
vorbească, învaţă să-şi transpună sonor în cuvinte şi propoziţii 
nedumeririle ei, nedumeriri dobândite de ea prin respiraţie, de la 
prima deschidere de pleoape, de la prima contracție venită spre 
expulzarea sa din paradisul uterului matern... 

Prin jocul - întrebare viaţa arată, de multe ori, cu degetul şi 
zice, mai mult sau mai puţin, cu stângăcie: „Asta ce este? Dar 
asta?... Şi asta?”... Şi la un moment dat arată spre sine şi întreabă 
nedumerită: „Şi asta? Asta ce este?”... 

Şi poate uneori i se răspunde: „Viaţă, mămică... Viaţă! Tu eşti 
viaţă! Eu sunt viaţă! Tu eşti viaţă din viaţa mea!”... 

Încă nedumerit copilul ezită puţin, presimţind că e pe cale să 
facă ceva extrem de important, şi fără să-şi dea seama cum, se 
aude zicând: „Viaţă?... Mami, ce este viaţa?”. Şi întrebând aceasta 
se cutremură puţin şi el şi părintele care este întrebat - iată parcă 
exprimată în cuvinte toată frământarea sa instinctivă, intuitivă, 
organică, senzitivă şi volitivă pe care o simţise până atunci. Şi 
pentru că mami ezită să-i răspundă, copilul întreabă din nou: 
„Mami... ce este viaţa?”. 

La auzul seriozităţii cu care este repusă întrebarea, mamei îi 
apar în colţurile ochilor câteva lacrimi fără origine precisă, după 
care răspunde spontan: „Viaţa, mămică este... este... este ceva ce 
animă tot ce mişcă, tot ce se află în mişcare...” 

Bucuros de răspuns, copilul reţine şi învaţă, dar ştie instinctiv, 
chiar din acest moment că nu este suficient să pui o întrebare, ca 
să primeşti un răspuns şi că, chiar dacă pui o întrebare în cuvinte, 
răspunsul s-ar putea să fie altundeva: el a pus întrebarea în 
cuvinte, dar răspunsul pe care el l-a reţinut a venit prin strângerea 
la pieptul mamei, prin sărutul primit pe frunte, prin acele vorbe 
gingaş rostite în ritm de poezie de către fiinţa de care el se simte 
atât de legat... 

Jocul continuă însă: continuă explorarea, continuă întrebarea, 
continuă adaptarea. Copilul se joacă - acesta este reperul său de 
viaţă. Se joacă învățând, se joacă cântând, se joacă recitând, se 
joacă imitând, se joacă imaginând... 


Şi fără să fie atent viaţa trece, viaţa-joc se diminuează şi 
adolescenţa îi bate la uşă, iar viaţa sa se îndreaptă spre conturare 
de identitate tot mai individualizată; viaţa sa regăsită în accente 
tot mai profund marcate de propria sa personalitate, începe să 
predomine vieţii-joc. Viaţa se recunoaşte pe sine în oglindă şi ţine 
să se diferenţieze de restul obiectelor şi fiinţelor ce le vede acolo. 
Ea se remarcă mai pregnant pe sine în contextul în care se 
manifestă - şi observă o constantă în viaţă - constanta sa - iar 
atunci, poate în anumite momente de trecere de la copilărie la 
adolescenţă, calea vieţii proprii şi calea întrebării intime iarăşi se 
întrepătrund şi viaţa se trezeşte spontan la un moment dat că se 
întreabă din nou: „Ce este viaţa?”... 

Şi nu se întreabă referitor la „aceasta” („Ce este viaţa?”...), ci 
referitor la sine („Ce este viaţa?”...), nu se întreabă referitor la ce 
vede („Ce este viaţa?”...), ci la cel care vede („Ce este viaţa?”...), 
nu referitor la ceea ce gândeşte („Ce este viaţa?”...), ci la cel care 
gândeşte („Ce este viaţa?”...), nu referitor la ceea ce vorbeşte 
(„Ce este viaţa?”...), ci cu referire directă şi imediată la cel care 
vorbeşte... („Ce este viaţa?”...) 

De fapt, în aceste momente, viaţa se întreabă: „Cine sunt eu 
(ca viaţă)?, Ce este cu viaţa (mea)?” (altă formă a întrebării „Ce 
este viaţa?”). Şi drept răspuns îşi dă nume date de alţii, îşi 
enumeră realizări şcolare şi  performaţe sportive, dorinţe 
sentimentale şi motivații materiale şi sociale; se descrie corporal şi 
se identifică cu o limbă oarecare, cu o etnie, cu o naţiune, cu o 
familie... 

Se întreabă „Cine sunt eu?” şi îşi dă răspunsuri suficiente încât 
să se contureze (chiar dacă oarecum confuz şi nu foarte bine 
precizat) pe sine cât de cât. Şi chiar dacă această întrebare o ajută 
să se clarifice puţin în mod verbal şi relativ superficial 
(profunzimea nu este neapărat punctul forte al vieţii), în aceste 
momente ale adolescenţei, întrebarea „Cine sunt eu (ca viaţă)?” 
sau „Ce este (cu) viaţa (mea)?” nu poate merge prea departe cu 

interogaţia sa, pentru că fiinţa care şi-o ridică în conştiinţă este 
acum distrasă şi atrasă de forme, de contururi şi suprafeţe, de 
prezenţe fenomenale de sex opus care proiectează asupra sa o 
putere hipnotică, o putere irezistibilă, care atrage, care promite, 
care încântă, care incită viaţa adolescentină să se întrebe: „Cine 
eşti tu (viaţă adolescentină de sex opus)?, Ce este (cu) viaţa (ta)?” 

Şi astfel se naşte îndrăgostirea, primul sărut, explorarea intimă, 
jocul sexual, preludiul instinctiv şi marea faptă adolescentină, 
marele munte de escaladat şi explorat: viaţa sexuală şi 
sexualitatea vieţii; viaţa sexului şi sexul vieţii. 

Până la împlinirea în contopire amoroasă adolescentină viaţa se 
întreabă: „Ce este sexul? Oare cum o fi? Ce este viaţa (sexului)? 
Cum trăieşte ea?”. Mari minuni aude spunându-se despre acest 
moment de iniţiere, multe promisiuni, multe atenţionări, multe 
speranţe şi multe amăgiri. 

În aceste clipe de ani de ezitare răspunsul la întrebarea „Ce 
este viaţa (sexuală)? Ce este viaţa (de sex opus)?” ezită să apară 
- şi chiar dacă el capătă infinite forme toate sunt nesatisfăcătoare. 
Iată totuşi că într-o zi, într-o zi oarecare, de multe ori, pe 
nesimţite, pe nepregătite şi total surprinzător viaţa nu doar 
întreabă sexul, ci ea ajunge să-l trăiască direct în prima sa 
contopire sexuală. In timpul acestei experienţe toate frământările 
de până atunci îi dispar şi toate întrebările parcă îşi capătă 
răspuns: asta este! Acesta este sexul (în viaţă)! Aceasta este viaţa 
(sexuală)! Răspunsul la întrebarea „Ce este viaţa (sexuală)?” nu 
este în cuvinte, nu este în propoziţii (oricât de frumos sau 
convingător ar fi formulate acestea), ci este în trăirea imediată, în 
trăirea directă a actului sexual. 

De fapt, nici o întrebare serioasă nu are răspuns în cuvinte. 
Întrebările pleacă de la fapte şi trăiri concrete şi răspunsurile lor 
veritabile sunt alte fapte şi trăiri concrete, evidente, directe, 
esenţial de nepovestit. 

Întrebarea este, în primul rând, o trăire, o stare specifică de 
conştiinţă şi răspunsul este tot o trăire, o stare specifică de 
conştiinţă. Trăirea atrage trăirea. Vorbele sunt doar un mijloc de 
ocupare a timpului între două trăiri intense, abisale - între trăirea 
întrebare şi trăirea răspuns... 

Şi adolescenţa ajunge pe sfârşite, şi şcoala se termină şi viaţa 
uneori se trezeşte că i se cere în mod brutal să renunţe la joacă, la 
distracţie, la învăţare şi să treacă la muncă - la muncă de 
supravieţuire, la muncă de menţinere funcţională, la muncă de 
reparaţie, construcţie şi creaţie. 

Pusă în faţa acestor cerinţe, acestor noi schimbări drastice în 
ritmul său de manifestare viaţa se întreabă din nou: „Ce este viaţa 
(de supravieţuire)?, Ce este viaţa (muncită)?, Ce este viaţa 
(creatoare)?”... Şi se apucă să muncească pentru supravieţuire, 

pentru menţinere funcţională, pentru a construi şi pentru a crea. 
Faptele chemate prin întrebare sunt întâlnite de faptele primite 
prin răspuns. Şi viaţa munceşte... munceşte şi uită de joc şi uită 
de sine... şi iarăşi munceşte - uneori până la epuizare... Munceşte 
şi se întreabă: „Ce este viaţa aceasta?... Doar o muncă fără 
sfârşit?”, „Ce este viaţa (muncită)?”... 

Şi nu găseşte un răspuns satisfăcător, pentru că poate munci în 
mai multe feluri şi atunci viaţa adie din muncă în muncă şi 
experimentează diferite feluri de viaţă a muncii şi de munci ale 
vieţii. Şi viaţa muncind astfel pentru supravieţuire şi fiind, 
adeseori, obosită, fiind istovită, fiind vlăguită îşi îndeamnă gândul 
să se întrebe: „Pentru ce muncesc?, Pentru ce viaţă muncesc?, Ce 
este viaţa (aceasta pentru care muncesc)?... 

Şi vede că viaţa pentru care munceşte este viaţa sa... şi vede 
că viaţa pe care se luptă să o construiască şi să o influenţeze spre 
mai bine este viaţa copiilor săi şi a familiei sale, este viaţa 
prezentă şi viaţa viitoare. Viaţa munceşte şi se creează pe sine - 
munceşte şi creează pentru sine: pentru ea ca prezenţă actuală, 
pentru ea ca prezenţă potenţială. 


Şi poate, în aceste momente, viaţa se întâlneşte cu întrebarea 
„Ce este viaţa?” (precum o face, de exemplu, în paginile acestei 
cărţi) şi poate că, în aceste momente, simte nevoia să se joace 
abisal cu ea (precum o face prin această scriere). Poate că, astfel, 
punându-şi întrebarea „Ce este viaţa?”, la început, ea şi-o 
orientează spre sine („Ce este viaţa?”...) ca pe o chemare a unei 
trăiri („Ce este viaţa?”...), ca pe o trăire a unei chemări („Ce este 
viaţa?”...), a unui destin de  trasfigurare  iluminatorie 
(XAXA XLIAvXAMGAX-) pe care îl presimte („Ce este 
viaţa?”...) şi pe care vrea să-l cunoască îndeaproape („Ce este 
viaţa?”...). Poate că în aceste momente viaţa („Ce este viaţa?”...) 
vrea să ştie care îi este destinul (în viaţă), vrea să cunoască ce îi 
este sortit (de viaţă), care îi este rolul pe care ar putea să-l joace 
cu maximă plăcere (prin viaţă), care este partea sa de participare 
profundă la viaţa organismului integral al fiinţării (specifice vieţii)... 

Şi se întreabă „Ce este viata?” („Ar 44^ vXAYA?), („Ce este 
viaţa?”... „Ce este viaţa?”...), pentru că vrea să aibă o trăire, o 
trăire _iniţiatică, o simtire enstatică, o stare de conştientizare 
abisal-cosmică a resorturilor celor mai intime ale vieţii, pentru că 
vrea să dobândească spre experimentare directă acea trăire 
eliberatoare (/JAXA- -LXI-AAMTAA-) care să fie sursă inepuizabilă 
de inspiraţie şi creaţie, care să devină axă fundamentală pentru 
orientarea sa în viaţă şi reper de neocolit al gândurilor, simţirilor şi 
faptelor sale din acel moment încolo... 

În aceste timpuri de maturitate incipientă întrebarea „Ce este 
viaţa?” caută un reper major fiinţării sale, un reper de trăire 

iniţiatică individualizată şi inconfundabilă, de netăgăduit şi de 
neuitat. Ceva mai profund decât reperul - naştere, reperul - 
explorare, reperul - joc, reperul - sex, reperul - muncă... ceva 
care să le înglobeze pe toate acestea laolaltă spre a le da coerenţă 
maximă întru  sacralizare şi idealizare, întru iluminare şi 
transfigurare... 

Viaţa se caută pe sine în ce are ea mai profund şi mai esenţial, 
mai propriu şi mai substanţial, mai abisal şi mai central - se caută 
pe sine înspre fundamentele sale cele dintâi... Şi atunci se întreabă 
„Ce este viaţa?”... 

Trecând acum de vârsta majoratului (după 21 de ani), făcând 
primii paşi de maturitate trăitoare întru cercetare de sine, viaţa 
poate să se întrebe, cu maximă seriozitate şi perseverenţă, „Ce 
este viața?”. Şi se poate întreba aceasta din nou şi din nou, şi din 
nou... în căutarea acelei trăiri-răspuns  inconfundabile şi de 
nedescris a vieţii iluminate pe care Calea Întrebării o promite a fi 
obţinută la sfârşitul demersului său. 


Viaţa caută mereu acel reper unic în jurul căruia să se 
contureze ca fiinţă integrată şi integratoare, în jurul căruia să se 
coaguleze identitatea sa arhetipală. De la naştere, prin tot ceea ce 
face (joacă şi explorare, muncă şi creaţie, distrugere şi vindecare) 
viaţa se caută pe sine... Şi uneori se găseşte! Şi atunci nu se mai 
caută - doar se trăieşte! Renunţă la întrebări şi trece la răspunsuri. 
Renunţă la vorbe şi trece la fapte. 

Drumul vieţii întâlneşte în viaţă obstacole, întâlneşte greutăţi şi 
boli şi vede necaz şi suferinţă în sine şi în lume şi încearcă să le 
rezolve... Atunci ea se întreabă „Ce este viaţa (în suferinţă)?, Ce 
este viaţa (în boală)?, Ce este viaţa (în dizarmonie)?”. 

Se întreabă acestea şi caută răspunsuri la ele întrebându-se de 
asemenea: „Ce este viaţa (în plăcere)?, Ce este viaţa 
(sănătoasă)?, „Ce este viaţa (trăită în armonie)?”. 

Şi încetul cu încetul descoperă prin experienţă şi reflecţie 
sinceră şi profundă mecanismele de armonizare, vindecare şi 
dezvoltare ale fizicului şi psihicului său (vezi în acest sens, printre 
altele, şi cartea Etica Armoniei), ale sinelui său şi ale societăţii în 
care se manifestă... 

Boala (fizică, psihică, socială, etică, valorică, politică, 
economică etc.) ca obstacol pe cale determină viaţa să caute 
soluţii de depăşire a acestui obstacol. Suferinţa şi durerea 
semnalizează prezenţa bolii, iar plăcerea şi fericirea semnalizează 
rezolvarea, vindecarea şi depăşirea bolilor şi problemelor întâlnite 
de viaţă - întâlnite de întrebare în drumul său prin viaţă. 


Şi iată că astfel bătrâneţea se apropie şi moartea se apropie de 
viaţă... şi viaţa se întreabă atunci: „Ce este viaţa (îmbătrânită)?, 

Ce este viaţa (în pragul morţii)?, Ce (mai) este viaţa (când ea se 
sfârşeşte)?...” 

Şi, de multe ori, află şi răspunsul la aceste întrebări - tot printr- 
o trăire, tot prin trăire directă, necomentabilă şi netransmisibilă... 

Întrebările sunt promisiuni  ademenitoare de fapte - 
răspunsurile sunt trăiri directe ale lor! 

Astfel viaţa trece prin viaţă şi se trăieşte pe sine, mai întâi, ca 
întrebare, apoi, ca răspuns, apoi, din nou ca întrebare (o nouă 
întrebare) şi din nou ca răspuns (un nou răspuns). Iar pe fundalul 
tuturor întrebărilor puse în cuvinte sau dincolo de ele stă mereu o 
întrebare profundă, de neurnit din conştiinţa reflexivă a vieţii: „Ce 
este viaţa?”, („Ce este vieţuirea?”, „Cine sunt eu, viaţa?”...). Şi pe 
fundalul tuturor răspunsurilor primite vreodată de viaţă (în vorbe, 
în fapte şi în trăiri) stă un singur răspuns: „Aceasta este viaţa!” 
(„Aceasta sunt eu, viaţa!”...) 

Mai presus însă de întrebare şi de răspuns stă trăirea intensă, 
intimă, directă, intuitivă, integratoare, instinctivă, arhetipală, 
fundamentală, esenţială... a vieţii... a ceea ce este aşa cum este 
atunci când este, atât timp cât este, acolo unde este... 


Viaţa ca viaţă... - în toată puritatea sa nemurdărită de cuvinte 
neputincioase, de concepte deşarte, de idei amăgitoare. Viaţa ca 
viaţă... - în toată frumuseţea ei originară venită din trăirea ei 


deplină, clipă de clipă, total dăruită fiinţării şi total lipsită de rest... 


Totul este filosofie 
SOS SSS KILAS RSS 


- Şi totuşi „Ce este viaţa?”, poate mă întrebi tu acum. 

- Viaţa este totul... - îţi pot eu răspunde. Ea este totul pentru 
viaţă, ea este totul pentru moarte, ea este totul pentru sine, ea 
este totul pentru tot ceea ce este... 

Viaţa este filosofie... Totul este filosofie - a filosofa e a vieţui, e 
a te întreba, e a-ţi cunoaşte cunoaşterea şi ignoranţa, e a-ți 
recunoaşte putinţa şi neputinţa. A filosofa e totul - e a simţi şi a 
percepe, e a vedea şi a acţiona, e a gândi şi a judeca, e a fi şi a 
încerca... 

Totul este Totul... (Deci şi) Filosofia este totul... 

Filosofia este tot ceea ce este - ea e raţiunea a tot ceea ce 
există şi scopul pentru tot ceea ce fiinţează. Ea e motivul pentru 
care lumina răsare dimineaţa, pentru care ploaia cade din cer, 
pentru care florile înfloresc, pentru care omul visează şi se 
întreabă... 

Filosofia e în tot şi în toate - în toate cele care sunt 
întrebătoare, pentru că se întreabă despre ele, în toate cele care 

nu sunt, pentru că nu o fac... Filosofia este peste tot şi atinge cu 
instinctul său filosofic tot ceea ce-şi găseşte direcţie de mişcare, 
tot ceea ce-şi află motiv de stagnare, tot ceea ce se află în 
schimbare, tot ceea ce stă sub semn de reper spre orientare, de 
fundal pentru existenţă, de esenţă pentru contingenţă... 

Între extreme îşi află deci fiinţă filosofia - şi în ele tot ea... 

Şi viaţa e filosofie şi filosofia e viaţă... Pentru că viaţa e totul şi 
filosofia e totul. Pentru că totul este, totul este totul şi orice este 
orice... Mai mult decât ceva, mai mult decât nimic, mai mult decât 
ce e posibil, mai mult decât ce e real, mai mult chiar decât ce e 
imaginar - totul este totul şi totul este filosofie - filosofie de viaţă, 
filosofie de moarte, filosofie a vieţii, filosofie a morţii, filosofie a 
sexului, filosofie a înmulţirii, filosofie a noului, filosofie a vechiului, 
filosofie a evoluţiei, filosofie a degenerării, filosofie a sinelui, 
filosofie a celuilalt, filosofie a societăţii, filosofie a durerii, filosofie a 
plăcerii, filosofie a intuiţiei, filosofie a voinţei, filosofie a raţiunii, 
filosofie a emoţiei, filosofie a dorinţei... 

Totul este obiectul filosofării şi orice este obiect de filosofare. 
Totul filosofează la tot, pentru că totul se leagă cu totul... 

„Filosofia” (şkăl.0sokăă*) apare deci uneori ca fiind regină peste 
orice concept - ea pare, de multe ori, că este „ultimul concept” 
(GULLS ZLA MSS) - mai mare decât „viata” (43> S5%}ž), mai 
mare decât „ființa” (şkă3f'S2Y), mai mare decât „moartea” 
(sker šS š), mai mare decât „neantul” (MS Ahž)... mai mare 
chiar decât „filosofia”... 

Ce este deci viața? Viața este filosofie... Orice răspuns ai da 
acestei întrebări faci filosofie, orice răspuns ai alege să-l ignori faci 
filosofie... La orice te-ai gândi, când te gândeşti la viață, 
filosofezi... Prin urmare, viaţa este totul şi este filosofie - dar nu 
orice filosofie, ci suprema filosofie - filosofia filosofiei - întâia 
filosofie - filosofia a ceva anume, uşor perceptibil de toată lumea 
şi bine conturat în timp şi spaţiu... 

Filosofia îşi găseşte reflectare în orice, îşi găseşte, dacă doreşte, 
subiect „ultim” de admiraţie, cercetare şi aprofundare în orice. Tot 
ceea ce există este o poartă potenţială şi reală spre filosofie, spre 
profunzime, spre cercetare, spre întrebare... 

De aceea, orice (altă) întrebare (decât „Ce este viaţa?”) este la 
fel de valabilă, odată ce este înălţată cu sinceritate şi fără ezitare, 
în sfera profunzimii. Orice întrebare este întrebarea regală, orice 
întrebare este o cheie ce deschide taine - este deschiderea creată 
de fiinţă în univers pentru a privi cu atenţie prin el, dincolo de el, 
în sine... 

Viaţa este totul şi totul este filosofie, pentru că totul este 
totul... 

Filosofia în viaţă 
-X LEAD-XA XA VXMA 


Mintea se îndrăgosteşte uneori de anumite concepte şi le vede 
apoi fanatic în orice - începe să le vadă prin ochii săi de 
îndrăgostită peste tot - şi aici şi acolo - în tot şi în toate. 

Atunci ea zice: „Totul este X!” (X fiind conceptul său îndrăgit pe 
moment în contemplare şi verbalizare). 

Şi are dreptate, pentru că „Totul este Totul” şi totul este orice 
vrem noi să fie - acesta este avantajul metaforei, acesta este 
misterul cuvântului - el spune întotdeauna mai mult decât spune 
cel care îl rosteşte şi de fiecare dată când pare că el arată spre 
ceva anume, de fapt, el arată în mod implicit spre tot ceea ce este 
(dacă nu ar fi aşa, atunci nu ar putea arăta spre nimic...). 

Concepte precum „iluzie”, „aparenţă”, „materie”, „schimbare”, 
„evoluţie”, „sex”, „mişcare”, „luptă”, „gândire”, „voinţă”, „intuiţie”, 
„ideal”, „percepţie”, „raţiune”, „real”, „întâmplare” etc. prin natura 
lor universală se ridică cu uşurinţă la înălţimea „totului” şi devin 
foarte uşor, în vorbă şi în minte „totul” (cel puţin pentru anumite 
momente) - sfera lor acoperă cu lejeritate, pentru mintea care 
filosofează, sfera întregii existenţe, a tot ceea ce este real, a tot 
ceea ce merită trăit, a tot ceea ce poate fi gândit şi simţit, a tot 
ceea ce se simte vibrând cu putere existenţial-motivaţională în 
fiinţă şi viaţă. 

Această exagerare, această întindere maximă a unui concept 
este naturală actului de a filosofa, este extrem de ispititoare 
pentru filosof - el caută soluţii universale la probleme universale, 
soluţii care să acopere ca motivaţie, ca mecanism, ca metodă de 
acţiune, ca explicaţie posibilă, tot ceea ce există. 

Asta vrea să facă orice „răspuns ultim”, care se opreşte şi se 
confundă până la indistincţie ontologică cu un concept oarecare - 
anume îl ridică pe acesta la rangul de soluţie „miraculoasă” pentru 
orice întrebare. 

In filosofie orice poate fi deci orice - doar imaginaţia şi iscusinţa 
lingvistică a filosofului poate pune limite desfăşurării sale 
metafizice în căutare de legături şi existente  ontologice 
fundamentale - doar imaginaţia şi propriile sale definiţii pun, de 
obicei, limite întinderii şi cuprinderii conceptelor pe care el le 
foloseşte. 

In filosofie, totul este totul, deoarece pentru filosof filosofia este 
totul... la fel cum pentru ne-filosof nimic nu este, pentru că ne- 
filosofia nu există nici măcar pentru cele care nu gândesc, nici 
măcar pentru cei care nu simt... 

Filosofia se aruncă deci cu plăcere peste viaţă şi viaţa peste 
filosofie. Ele îşi găsesc plăcere una în alta. Când viaţa îşi pune o 
întrebare oarecare, ea face filosofie, ea se caută pe sine prin sine - 
prin actul de a fi care este identic pentru sine cu cel de a filosofa. 

Viaţa este deci o mare filosofare - este suficient ca viaţa să fie 
şi filosofia se naşte din ea cu fiecare respiraţie pe care o emană - 
prin vorbe când vorbeşte, prin cuvinte când scrie, prin semne când 
semnalizează, prin tăcere când tace - prin întrebări când se 
întreabă, prin răspunsuri când îşi răspunde, prin contemplări când 
meditează, prin acţiuni când distruge, menţine sau creează. 

Filosofia vieţii este matca cea mai intimă a filosofie, iar viaţa 
filosofiei se identifică pentru cel îndrăgostit de filosofie cu viaţa 
însăşi. 

Cine va pune stavilă avântului filosofic, cine va fi suficient de 
naiv să încerce a-i stabili arbitrar hotarele? Cine va fi acela care va 
spune: „De aici până aici se întinde filosofia şi de aici încolo este 
altceva!”?... 

Ei bine, cam toată lumea face acest act absurd de delimitare - 
pentru că filosofia (printre altele) cam asta face: delimitează (ceea 
ce nu poate fi precis delimitat), caută (ceea ce nu poate fi găsit), 
indică (spre ceea ce nu poate fi indicat), precizează (ceea ce nu 
poate fi precizat), aprofundează (ceea ce nu poate fi aprofundat) şi 
răspunde (la ceea ce nu se poate răspunde)... 

Dar chiar dacă face cele de mai sus, filosoful nu uită de „restu/” 
(3% 854113) care rămâne dincolo de „delimitările” sale „universale” 
- şi ştie că acest „rest” (şi mai ales acest „rest”) este tot filosofie. 

El ştie că filosofia este totală, că ea nu exclude nimic din sine. 
Îşi trăieşte deci viaţa ca şi cum nu ar filosofa, ca şi cum nu ar fi 
ceea ce este... 

Dar chiar dacă atunci când se plasează în afara filosofiei, viaţa 
alege să se ignore pe sine, nu putem spune că alege să nu 
filosofeze! Nu e în putinţa ei acest lucru - chiar şi a alege să 
continue să rămână în această negare a caracterului universal 
infinit al cuprinsului filosofiei este tot o faptă filosofică. 

Viaţa este faptă de filosofare (ASS 1* Făl.osokai”), este 
întindere peste real şi posibil, este intuiţie şi percepţie a Întregului, 
este contopire în tot şi în toate - de aceea, filosofia este totul în 
viaţă şi viaţa este totul în filosofie! 

Fiecare concept particular, când este aruncat asupra întregului 
fiinţării, lasă inevitabil impresia că execută o faptă de exagerare 
grosieră şi totuşi acest act de aproximare a întregului prin parte 
atrage, incită, entuziasmează. 

„Asta este! Acesta este răspunsul!” - strigă atunci cu bucurie 
filosoful conştient de sine sau ne-filosoful pretins ca atare. 
„Aceasta este „soluţia” la toate câte sunt! Aceasta le explică pe 
toate!”. „X” (conceptul „descoperit” de el) îi apare în frenezia de 

moment a „descoperirii” sale ca fiind „cheia de boltă” (şip*ăă 3” 
RALE), cel fără de care nimic nu se mişcă, fără de care nimic nu 
este posibil - el este pentru el cel care le face posibile pe toate... 

Şi are dreptate - „X'-ul lui, indiferent ce ar fi, este important 
până la culme, pentru că totul este important pentru tot. Fără 
orice din orice nimic nu ar mai fi aşa cum este. Lumea (lingvistică) 
concepută este precum un mecanism extrem de fin şi cu extrem 
de multe „piese” angrenate în funcţionarea sa - fiecare fiind foarte 
importante pentru funcţionarea întregului (limbii/ gândirii). 

Atâta doar că orice concept poate juca, relativ destul de uşor, 
acest rol de „soluţie ultimă” (în fapt o „soluţie problemă”), mai ales 
dacă este specific angrenajului existenţial aflat în acţiune efectivă 
pe moment - acelui angrenaj care „scârţâie” şi face „zgomot” 
atrăgând astfel atenţia (mereu de o manieră proximal exclusivistă) 
asupra sa. 

Orice este totul, mai ales, când totul se ignoră pe sine 
concentrându-se în scopuri terapeutice (sau cu alte intenţii) asupra 
unui element („turbulent”) oarecare al său. 

Orice poate vedea în sine orice şi se poate oglindi cu 
aproximaţie în oricare din părţile sale - şi, prin urmare, chiar face 
acest lucru - de aceea filosofia este peste tot - anume, fiindcă ea 
este cea care pune lumea în mişcare, cea care o „repară” când ea 
pare „stricată”, cea care indică spre direcţii de acţiune acolo unde 
ele nu sunt evidente şi spre soluţii acolo unde ele nu mai par 
posibile. 

A filosofa este deci, nici mai mult, nici mai puţin, decât a fi în 
viaţă, a te percepe ca atare şi a te manifesta în consecinţă - 
anume ca o fiinţă vie cu intenţii şi dorinţe, cu gânduri şi fapte - cu 
adânciri de cuget şi superficialităţi de cuvinte. 

Filosofia este deci în viaţă ceea ce este „piatra filosofală 
(39%AS%ă RĂLESORaL2Y) pentru alchimie - anume secretul care 
face lumea să se învârtă, actul care inspiră infinit fiinţa spre trăirea 
ei contingent mişcătoare în faptul ei indefinit, răspândit cosmic, în 
mod natural, peste tot şi peste toate... De aceea filosofia nu poate 
fi prinsă şi limitată, de aceea nici un concept nu poate avea 
această soartă. 

Viaţa în concepte şi în afara lor filosofează mereu, iar produsul 
ei este tot ea - pentru unii viaţă, pentru alţii filosofie, pentru unii 
totul, pentru alţii nimic, pentru unii semnificaţie ultimă, pentru alţii 
un simplu concept nesemnificativ. 

În întrebări, ca şi în răspunsuri, nu forma lor contează - nu 
conţinutul lor este cel care rezumă infinitul în fiinţare - ci simplul 
lor fapt de a fi... 

Pentru a te afla în filosofie este deci suficient să-ţi pui o 
întrebare... sau să întrebi ceva pe oricine. De fapt, e suficient să 
taci... Aceasta însă nu înseamnă că dacă vorbeşti, vei spune 

vreodată ceva „care va pune capac” filosofării - care va duce 
istoria ei pe vreo culme finală ce o va obliga să se retragă „la 
pensie”, fiindcă „vorbele tale filosofice” au rezolvat tot ce putea fi 
rezolvat (în filosofie) - şi, astfel, nu a mai rămas pentru nimeni 
nimic de rezolvat. 

Nicidecum: totul se rezolvă în viaţă şi în filosofie doar în 
vederea unei alte vieţi şi a unei alte filosofări - orice răspuns naşte 
(cel puţin) o nouă întrebare - în afară de răspunsul care nu 
răspunde la nici o întrebare, ci doar le conştientizează la toate 
neputinţa... Acest răspuns este vizat de Calea Intrebări (RA Sè 
ăf3%*kă-yăă). Spre el ţinteşte întrebarea „Ce este viaţa?” (yX “SSY 
ăă-S2-73). Şi acolo unde el se află, se află mai mult decât oriunde 
şi adevărata filosofie - anume peste tot... 

Pentru că viaţa este în tot şi în toate - în toate se filosofează pe 
sine şi se vieţuieşte aşa cum este - absorbită total de sine în 
Întreg, proiectată complet în existenţă spre a fi, a avea şi a face - 
adică, spre a le filosofa pe toate, cât mai mult, sub cât mai multe 
aspecte posibile. 

Viaţa filosofează, pentru că stă în firea ei să fie ceea ce este. 
Filosofia vieţuieşte în ea din aceleaşi motive. 

Iar noi suntem binecuvântaţi cu darurile infinite pe care ni le 
dau cele două - şi viaţa şi filosofia - şi viaţa din filosofie şi filosofia 
din viaţă şi, mai ales, ceea ce le uneşte pe amândouă în unul şi 
acelaşi lucru: TOTUL! 


Unicat, unitate, unu 
USIN des, dee 


S-ar putea acum ca tu să-ţi răspunzi la întrebarea „Ce este 
viaţa?” cu următoarea formulare: 

- Totul este o întâmplare! Viaţa este o întâmplare şi nimic mai 
mult de atât: o simplă şi banală întâmplare. In sânul ei toate se 
întâmplă, nimic nu este predestinat, totul îmbracă o direcţie şi o 
formă aleatoare, dependentă relativ de circumstanţe proximale 
contingent manifestate în infinit. 

Viaţa este astfel o mare „explozie” (o continuare naturală în 
actual a unei mari „explozii originare”), în care diferitele ei 
elemente se ciocnesc relativ haotic între ele rezultând mereu o 
interacţiune relativ imprevizibilă - adică o întâmplare. 

Ea pare să apară la întâmplare, pare că se poate distruge din 
întâmplare şi pare că se trăieşte pe sine sub semnul etern al 
întâmplării - creşte sub semnul întâmplării, se maturizează tot în 
umbra lui, se cuplează sexual relativ la întâmplare şi tot aşa se şi 
înmulţeşte... 

În puzderia infinită de vieţi care interacționează în imensul 
ceaun exploziv al vieţii, supa ei e un mare amestec de fiinţări 
turnate şi amestecate, legate şi despărțite, la întâmplare. Oricât de 
clare ar fi legile de interacţiune ale vieţii, această interacţiune este 
rezultatul unei întâmplări (atât ca formă, cât şi ca şi conţinut). 

În întâmplare, viaţa îşi găseşte o ultimă identitate de sine, îmi 
poţi spune deci tu acum - totul este o întâmplare - întâmplarea 
este esenţa ultimă a lumii şi a sinelui... 

- Bine, aşa să fie precum zici, dar vin şi te întreb atunci: în 
această întâmplare a vieţii, vezi tu vreun sens? Şi dacă ar fi să 
compari „sensul” cu „întâmplarea”, care ţi-ar fi mai profund 
grăitoare? Pe care din ele le-ai vedea mai la baza construcţiei 
direcţionale a lumii? 

- Grea întrebare, vei zice poate tu acum, să ştii că ezit puţin, 
dar dacă vreau, să ştii că pot să constat şi să spun că viaţa este 
sens, că totul este sens, că totul are sens, că sensul există peste 
tot. Il poţi vedea chiar şi acolo unde unii susţin că nu există - de 
exemplu, în întâmplare. E o chestiune de preferinţă, de gust, de 
dispoziţie de moment. Aşadar, îţi pot spune că sensul poate 
coordona întâmplarea, dar mai ales că întâmplarea coordonează 
sensul şi astfel, prin urmare, sensul este şi el o întâmplare şi 
întâmplarea este şi ea un sens (oarecare). 

Oricât de întâmplătoare ar fi întâmplarea şi oricât de 
întâmplător ar fi sensul (sau, mai bine zis, sensurile) sub care ea 
se manifestă, acesta (acestea) există (sau, cel puţin, pot fi găsite 
cu uşurinţă în întâmplare). Sensul şi întâmplarea nu se exclud una 
pe cealaltă: ele se generează reciproc una pe alta şi una din alta. 

- Le pui deci pe picior de egalitate?, te întreb eu. 

- Le pun, de ce nu, îmi poţi răspunde tu: substratul ultim al 
lumii poate fi şi multiplu în manifestare - nu e necesar să fie doar 
uniform şi uniformizant. Unitatea poate exista şi în multiplicitate! — 
De fapt ce zic? Ea doar aşa există! O altă viaţă decât aceasta, viaţa 
nu cunoaşte. Prin urmare, în fundamentul vieţii e la fel de normal 
să găsim multiplul pe cât e de normal să găsim unitarul. 

Nu însă şi unicul. Unicul are o esenţă problematică - fiindcă 
dacă doar el ar fi - doar el unul singur - nimic din ceea ce noi 
vedem nu ar mai fi. Şi totuşi unicul este, mai întâi în concept şi 
apoi la scară redusă în existenţe particulare unice - în unicate, în 
întâmplări şi integrări aleatoare de cauze, substanţe şi resurse 
care nu cunosc multiplicare identică, care nu suportă copiere 
exactă. Şi în acest sens orice combinaţie de elemente, oricât de 
asemănătoare ar părea a fi cu o alta (ispitindu-ne să le declarăm 
identitatea), este unică, este unicat. Astfel unicul este peste tot şi 
putem spune fără să mintim că totul este unic. 

- Poţi spune însă, stimabile cititor, şi că el este unul, că viaţa 
exclude multiplicitatea, că ea e una şi nu mai multe? 

- Tu ce crezi? - O ştii doar prea bine - pot a o zice şi uite, ca 
să te mulţumesc, o şi zic: „Viaţa este una, o singură şi unică 
entitate care nu are părţi şi nu se împarte - o substanţă unică, 
indivizibilă, atotcuprinzătoare. Ea este substratul ultim a tot ceea 
ce fiinţează - nimic nu poate fi luat din ea şi nimic nu îi poate fi 
adăugat: totul este viaţă, viaţa este peste tot. Esenţa ultimă a tot 
ce fiinţează este viaţa!” 

- Foarte bine, domnule cititor, văd că te-ai prins şi tu de 
afinităţile infinite ale vieţii. Spune-mi dar atunci: „Ce este viaţa?” 

- In legătură cu această întrebare („Ce este viaţa?”...), 
stimabile, nu vreau să mă grăbesc a mă pronunţa („Ce este 
viaţa?”...) şi nici să îi afirm o închidere definitivă... Să ne mai 
întrebăm puţin („Ce este viaţa?”...), să mai răspundem niţel („Ce 
este viaţa?”...) şi poate (cine ştie?), la urmă (după cum zici tu) ar 
putea să fie ceva la care să ne oprim ca abisal punct de reper... 

- Foarte bine atunci - să continuăm deci a ne întreba „Ce este 
viaţa ?”... („Ce este viaţa?”... „Ce este viaţa?”...) 


Întregire şi integrare 
XAMŞAFĂA şi 3 Sa 


Însă, până una alta, dragă cititor, să-ţi prezint acum o uşoară 
schematizare a demersului metafizico-iniţiatic pe care încercăm noi 
să-l realizăm pe Calea Întrebării (AALL-A XAŢA-AMAAXĂ / Na 
ăfî%kăyăă) - proces pe care am putea să-l numim întregire 
(XMAFXA), caz în care ar avea ca etape: 

(1) disiparea (aX4XYAL-A), 

(2) concentrarea (AZAMAL-M AMA) 

(3) şi revelarea (J-y-LA/r-A). 


Sau am putea să-l numim integrare (3fS*syăk*) caz în care ar 
avea ca etape: 

(1) analiza (ă-tâlă22-), 

(2) sinteza (5ăf5*22-) 

(3) şi rezolvarea (%*20la a), 

În cazul întregirii se caută o finalitate în „revelare”, în simtire, 
în trăirea directă a „răspunsului”. Procesul întregirii este astfel, de 
multe ori, foarte intim şi subiectiv, puternic încărcat cu emoţii 
intense, descoperiri profunde şi semnificaţii sens-uale de lungă 
durată. 

El începe, în mod natural, prin disipare, prin împrăştiere, prin 
adunarea relativ haotică a fiinţei în contextul întregului în care se 
manifestă. In acest stadiu, ei nu-i este clar ce vrea, nu ştie care 
este problema în mod exact. De aceea, această etapă a disipării 

este poate cea mai problematică - atâta timp cât nu ştii care e de 
fapt problema nu prea ai cum să o rezolvi. 

Omul rătăceşte prin viaţă în etapa disipării simțind în străfundul 
conştiinţei sale existenţa problemei, fiind difuz deranjat de ea, fiind 
instinctual chemat să o rezolve. Doar că nu ştie de unde să 
înceapă şi ce să facă mai întâi. Tocmai de aceea este liber să facă 
orice şi chiar asta face - rătăceşte confuz şi superficial de la o 
problematică la alta, de la o întrebare la alta. Şi poate rămâne în 
acest stadiu al disipării întreaga lui viaţă. 

Dar se poate întâmpla şi ca la un moment dat diverse probleme 
aparent disparate să indice spre o problemă mai consistentă, care 
apare astfel ca fiind mai importantă şi mai fundamentală pentru 
rezolvarea celorlalte. 

Dacă omul are curaj să păşească spre ea, atunci el intră în 
etapa concentrării - în care îşi alege o întrebare, o singură şi unică 
întrebare-problemă - aceea care i se pare lui pe moment ca fiind 
mai presantă, mai apetisantă, mai prioritară spre revelare (de 
exemplu, întrebarea „Ce este viaţa?”) şi se concentrează asupra ei. 
Aceasta înseamnă că nu se mai lasă distras, pentru o perioadă 
consistentă de timp, de alte întrebări, nu se mai lasă disipat, nu-şi 
mai lasă energiile mentale să fie risipite în multiple direcţii şi astfel 
el devine capabil să pătrundă în profunzime şi în înălţime spre a 
ieşi din „plan“, spre a ajunge la revelaţie/ revelare. 

Acest demers: disipare - concentrare - revelare este specific 
abordării oricărei problematici filosofice sau de altă natură şi duce 
de fiecare dată la rezultatul scontat - la întregire - la senzaţia vie, 
fermă, de necontestat, că s-a întregit ceva care înainte de revelare 
nu era întregit. 

Întregirea aceasta nu este însă una absolută - ea se desfăşoară 
tematic şi în trepte. Vorbim astfel de un proces de întregire care 
tinde în mod natural spre infinit - odată o problemă rezolvată/ 
revelată într-un răspuns profund, adecvat, clar, evident, „trăit pe 
viu”, se poate trece la o altă „problemă”, reluându-se astfel ciclul 
disipare - concentrare - revelare. 


Privit ca integrare şi văzut prin prisma etapelor specifice 
analizei, sintezei şi rezolvării, procesul metafizic de abordare a 
unei problematici oarecare, indică spre ideea de a adăuga, de a 
integra, în sistemul de valori şi viziuni asupra lumii dezvoltat de o 
fiinţă (sistem aflat în continuu proces de transformare), o nouă 
perspectivă, o nouă „rezolvare” a lumii, considerată în ansamblul 
ei ontologic sau doar din perspectiva unei anumite problematici 
particulare a ei. 

Procesul integrării începe prin analiză, ceea ce înseamnă atenţie 
la detalii, desfăşurare pe orizontală, adunare de amănunte, 
colecţionare de particularităţi specifice fenomenului cercetat. 

D În etapa sintezei, privită din perspectiva oferită de Calea 
Intrebării (iè 3PS%kayăă), găsim apoi cât mai multe 
răspunsuri posibile şi plauzibile la o întrebare oarecare, la o 
întrebare aleasă. 

Când analizăm viaţa în general, ne pierdem în detalii, ne 
desfătăm cu ele, ne lăsăm, de multe ori, cufundaţi în unilateralităţi 
înguste de gândire şi acţiune. Când sintetizăm însă experienţa 
adunată prin analiză, avem nevoie de un centru de orientare, de o 
axă de fundamentare a acestei experienţe. Această axă valorică, 
acest centru de gravitație menit să organizeze „analiza” (detaliile) 
îl constituie centrul sinteză - rezumatul care clarifică, delimitează, 
aşează în context şi orientează viaţa în acţiunea ei de cercetare/ 
clarificare de sine. Sinteza poate să apară sub forma unei maxime 
scurte, a unei imagini model, a unui cuvânt inspiraţie sau a unei 
întrebări - a unei unice întrebări, care se detaşează de celelalte şi 
incită fiinţa la adâncire şi înălţare de sine. 

Când analizăm... călătorim, peregrinăm, rătăcim - când 
sintetizăm... ne centrăm, ne stabilizăm, ne orientăm. 

Sinteza se constituie deci prin efort de sistematizare şi adunare 
intenţionată, fermă, insistentă în jurul unui singur reper, a unei 
singure problematici, a unei singure întrebări (de exemplu, a 
întrebării - „Ce este viaţa?”). 

Odată făcut pasul sintezei (de exemplu, prin asumarea păşirii 
conştiente pe Calea Întrebării) rezolvarea este relativ inevitabilă. 
Ea va apărea cu siguranţă, mai devreme sau mai târziu (dacă 
perseverăm), sub o formă sau alta (de cele mai multe ori, sub 
forme noi, relativ greu de anticipat). 

Prin analiză - sinteză - rezolvare purcede deci ciclul integrării 
de atâtea ori cât este necesar şi de atâtea ori cât este dorit. Altfel, 
viaţa se poate amăgi, de multe ori, cu analize interminabile, 
iluzionându-se că de fapt sintetizează, fiind însă vag conştientă că 
astfel (prin simplă rătăcire analitică prin fenomene) nu rezolvă mai 
nimic. 

Sinteza este, prin urmare, pasul decisiv - ea presupune 
desprindere şi detaşare, intuire şi formulare a unui ax de 
organizare a lumii apropiat existenţial de problema asumată spre 
rezolvare. Sinteza nu este însă rezolvare - ea se termină cu 
rezolvarea. Iar cel care rezolvă ceva cunoaşte foarte bine această 
distincţie - rezolvarea nu e rezolvare, dacă nu e „evidentă”, 
„Clară”, „utilă”, „vie”... dacă nu tresaltă în noi cu putere de 
actualizare sineică şi forţă de auto-recunoaştere şi auto-afirmare. 
Prin rezolvare ne integrăm astfel o nouă parte fiinţei şi ea îşi 
integrează sieşi o nouă faţetă de conştiinţă. 

Intregirea (XMAKIAL-A) şi integrarea (šm 55Sx>Xx~“%) sunt două 
forme de manifestare ale fiinţei pe Calea Intrebării sau pe o altă 
cale ţintită spre împlinire şi descoperire abisală de sine. Ele sunt, în 

mare, două nume pentru una şi aceeaşi realitate - realitatea 
integratoare a vieţii! 

Ia deci, te rog, aminte la ele şi aplică-le cu chibzuinţă în 
demersul tău de explorare fiinţială a sinelui şi lumii - şi nu puţine 
îţi vor fi câştigurile luminatoare pe care le vei dobândi astfel. 


Mişcare şi nemişcare 
XS dak G3 AL XJA- 


Concentrându-ne deci de o manieră integratoare pe întrebarea 
„Ce este viaţa?” putem observa acum împreună că o constantă a 
vieții este mişcarea. Se poate chiar realiza o identitate metaforică 
între aceste două instanțe ale realului şi se poate spune că 
mişcarea este viaţă şi că viaţa este mişcare! 

La întrebarea „Ce este viaţa?” un răspuns cu gând puternic de 
întemeiere este deci următorul: „Viaţa este mişcare!” 

Unind intuitiv în profunzime esenţa mişcării cu esenţa vieţii şi 
suprapunându-le identitar, în mod automat, putem vedea că viaţa 
înglobează, pentru noi, conceptual şi emoţional toate 
caracteristicile mişcării... Ea înglobează în fiinţa ei, pe de o parte, 
toate aspectele pozitive şi optimiste ale mişcării - cele legate de 
noutate mulţumitoare, de transformare şi schimbare întru mai 
bine, de acţiune cu sens şi rezultate dorite, de fapta creatoare, de 
jocul spre destindere, de antrenarea energică a instanţelor fizice şi 
psihice ale persoanei, de trăirea vibraţional intensă în ritmul 
adrenalinic al vieţuirii complet absorbite în sine, de trăirea deplină 
a mişcării... 

Pe de altă parte, dusă până la limită, mişcarea începe să se 
apropie de latura ei negativă, pesimistă, care reiese din sfârşitul pe 
care mişcarea susţinută, entuziastă şi absorbită în delicii dinamice 
motivaţional îl atinge în mod inevitabil (cel puţin temporar) - 
anume cel de oboseală, slăbire, epuizare, consumare, stagnare. 
Viaţa ajunge astfel în nevoie de odihnă, de limpezire, de 
reorientare, de încărcare, de întărire, de destindere şi desprindere 
temporară din universul viu al mişcării spre trăire în universul viu 
al nemişcării (al odihnei şi repausului). 

Viaţa se oglindeşte astfel binomial: pe de o parte, în mişcare şi, 
pe cealaltă parte, în nemişcare. Când ea se află în stadiul ei 
plictisitor, obositor, plin de amăgiri şi speranţe frânte, de 
amărăciuni şi poveri doborâtoare, viaţa trăieşte ca nemişcare - ca 
greutate ce te ţinteşte locului, ca lipsă de energie care cheamă 
nevoia de odihnă şi somn, de retragere şi abandon. 

În această instanţă a ei viaţa are nevoie stringentă de odihnă şi 
aceasta vine indiferent de frământările ei - astfel somnul vine şi 

mişcarea se opreşte pentru un moment pentru a reînvia mai întâi 
în vis şi apoi în trezirea dintr-o nouă dimineaţă. 

Mişcarea atrage la sine nemişcarea: aceasta este ţinta sa. 
Nemişcarea atrage la sine mişcarea: aceasta este țelul ei. Viaţa 
este, prin urmare, deopotrivă şi mişcare şi nemişcare - este 
mişcare când e resimţită ca mişcare - când viaţa este în nevoie de 
mişcare. 

Aflată deci în stagnare şi în debusolare, dacă se întreabă pe 
sine „Ce este viaţa?” şi îşi răspunde: „Mişcare! Viaţa este mişcare!” 
viaţa se umple instantaneu de vigoare, de vitalitate, de viaţă - în 
acele momente viaţa simte cu toţi porii săi că ea este mişcare! 

Când însă se află la capătul unui proces îndelungat de mişcare, 
de faptă activă, fiind astfel împovărată de oboseală, viaţa care se 
întreabă „Ce este viaţa?” îşi poate răspunde destul de convingător 
că ea este oboseală, că ea are nevoie de odihnă, de nemişcare, de 
non-acţiune, de rupere din fluxul agitat al mişcării. 

Prin urmare, viaţa, când se întreabă despre propria sa 
identitate (prin întrebarea „Ce este viaţa?”), îşi răspunde mereu pe 
cel puţin două planuri. Mai întâi, ea îşi răspunde pe planul 
prezentului - şi se descrie pe sine aşa cum se simte exact în 
momentul în care se întreabă despre fiinţa sa. Apoi ea îşi răspunde 
pe planul viitorului şi se descrie pe sine cum ar vrea să fie, cum ar 
dori să se vadă odată împlinită. 

Primul plan stă sub semnul nemişcării, cel de al doilea sub cel 
al mişcării - ambele planuri constituie însă deopotrivă viaţa, care 
ne apare, la o privire de ansamblu, ca fiind mişcare spre nemişcare 
şi nemişcare spre mişcare, ca fiind o realitate care se auto- 
generează şi se auto-susţine pe sine în continuu prin atingerea şi 
depăşirea periodică a extremelor ei caracteristice. 

Totuşi în esenţa ei viaţa nu este nici mişcare, nici nemişcare şi 
nici suma lor - ea este mult mai mult de atât. Ei îi este însă foarte 
util să se considere pe sine ca fiind în esenţă „mişcare” atunci 
când, obosită şi debusolată de stagnare şi lâncezeală, are nevoie 
de mişcare; respectiv ca fiind în esenţă „nemişcare” atunci când, 
obosită şi debusolată de prea mare agitaţie şi consum de energie, 
are nevoie de ea. 

Răspunsurile utile sunt mai mereu circumstanţiale. Răspunsul 
potrivit pe Calea Întrebării (AALLA XATA-1A4XX) este însă axial şi 
transfigurator. El este un fapt de transcendere a dualităţilor printr- 
un act de revelare abisală a adevărului vieţii. (-L 4X^ FIA aAYĂ at 
YAMALAK A KsAALXYAYXLDA PARANA AAY at Ave LAC 
A RXQA LA A A at /AMFLIX VXXX.) 

Adevărul şi Trăirea 
A nb VAMAL SX Skaăy a 


Din perspectiva răspunsului căutat pe Calea Întrebării, adevărul 
nu e atât o problemă de comunicare (AB--AIAXAML), cât e o 
problemă de trăire (S%2ăy%”). 

Adevărul corespondenţă caută indicii de corespondenţă între 
trăiri relativ incompatibile (cea verbală şi cea perceptiv extra- 
verbală). Adevărul coerenţă susţine posibilitatea deducerii unor 
trăiri din alte trăiri (lucru evident imposibil - sau, în cel mai bun 
caz, doar mini-parţial sugestiv-concludent). Adevărul consensual 
vede în punerea de acord asupra unor vorbe ordonate dogmatic în 
propoziţii (prin definiţii relativ aleatoare şi întotdeauna parţiale) o 
condiţie suficientă pentru comunicare - aceasta e însă doar o 
comunicare fără comunicare, o pseudo-comunicare. 

Adevărul pragmatic se afirmă pe sine în planul iluzoriu al 
pretinsei eficacităţi infantile a motivaţiilor mitice scoase din cadrul 
veridicităţii directe specifice trăirii realităţii imediate. 

Adevărul credinţei, de obicei, vrea a proiecta mereu sensuri 
pueril justificate pentru toate eşecurile, răutăţile şi, mai ales, 
indiferenţele „naturale” specifice acestui univers. 

Adevărul poate îmbrăca deci diferite fațete de interpretare, fiind 
şi el un cuvânt-concept (ca orice alt cuvânt) capabil de infinite 
valenţe de exprimare, odată ce este pus în valoare prin 
contextualizare în cadrul unor noi variabile luate ca puncte de 
reper şi conturare a propriei lui identități semantice. 

Altfel, adevărul (indiferent de context) este mereu o trăire, o 
experienţă - este vieţuirea concretă, imediată, într-un mediu dat 
(psiho-fizic-natural-social). Adevărul trăire (A5yèšul Skk) 
este adevărul vieţii (A5 yxk 45533). 

Dacă viaţa are un adevăr pe care îl poate descoperi, această 
descoperire se poate face doar prin trăirea vieţii - nu prin 
„povestirea”, respectiv prin „ascultarea” ei. Adevărul vieţii nu vine 
din credinţa în mărturii şi fabule afirmate de alţii despre ea - 
acestea sunt doar pseudo-adevăruri, indicii mai mereu înşelătoare, 
transcense doar prin trăirea directă a infinitelor aspecte prin care 
viaţa se îmbie pe sine spre experimentare. 

Viaţa în adevăr este viaţa în experienţă, în trăire, în contopire 
integrală în suflul luminator al trăirii clipă de clipă, al vieţuirii în 
fluxul integral (deopotrivă raţional, emoţional, intuitiv, volitiv etc.) 
al vieţii. 

Şi atunci, poate te întrebi tu acum, întrebarea „Ce este viaţa?” 
caută un adevăr corespondenţă? Unul coerenţă? Unul consensual? 
Sau poate pragmatic? Sau un adevăr credinţă? 

- Nu! Ea caută un adevăr trăire (AntyA4/ /AAXA-), ea caută o 
experienţă integrală şi integratoare, provocată de un anumit stil de 
vorbire (specific pentru Calea Întrebării - AALLA XAYAL-IAAXX) 
generată de o anumită metodă interogativă (ce purcede prin 
disipare spre concentrare şi revelare, respectiv prin analiză spre 
sinteză şi rezolvare). 

Adevărul trăire este singurul adevăr veritabil al vieţii, singurul 
conform cu natura ei intimă, acordat la maxim pe frecvenţa ei de 
vibraţie - fiind evident că viaţa se acordează întotdeauna cu 
trăitorul, că vieţuirea caută mereu trăirea. 

Comunicarea vieţii îmbracă deci forma îmbierii şi incitării, a 
ispitirii şi excitării, a momirii şi chemării spre trăire, spre adevărul 
trăire, spre experimentarea directă a unor noi forme ale vieţii. 

Trăirea aceasta este integralistă (XAML-AALX44A) - ea nu este 
nici doar empirică, nici doar raţională, nici doar intuitivă, nici doar 
emoţională, nici doar volitivă, nici doar instinctivă, nici doar 
ideatic-conceptuală, nici doar concret-materială. Trăirea vieţii este 
întotdeauna (indiferent de ce ar zice unii şi alţii) integrală - 
întregitoare şi integratoare. 

Adevărul trăire nu poate fi negat, ci doar constatat, nu poate fi 
arătat, dar poate fi experimentat. 

Adevărul trăire nu este o corespondenţă, nu este o 
suprapunere, nu este o legătură, ci este o reţea de legături - el nu 
caută suprapuneri între vorbe şi fapte, între propoziţii şi fenomene, 
între enunţuri şi starea unor obiecte/ subiecte - ci caută trăiri de 
fapte, de fenomene, de obiecte, de subiecte - şi, evident, chiar şi 
de vorbe, de propoziţii şi enunţuri... 

Iar în măsura în care e de găsit o corespondenţă în adevărul 
trăire această corespondenţă nu e de găsit între intuirea unei trăiri 
şi trăirea propriu-zisă. Trăirea are întotdeauna un farmec 
inconfundabil de unicitate, de irepetabilitate, de noutate. Nici o 
trăire nu corespunde în esenţă cu o altă trăire - fiecare trăire 
neexperimentată încă poate fi doar vag înţeleasă - ea nu poate fi 
transmisă prin cuvinte (fie ele rostite cu simpatie sau antipatie), ci 
doar prin trăire. A rosti adevărul este a-l simţi, este a-l trăi în 
sinele tău cel mai lăuntric cu putinţă a fi experimentat... 

De aceea, a vorbi despre „adevăruri” pe care nu le-ai 
experimentat este doar a vorbi în van. A vorbi despre cele pe care 
le-ai experimentat nu este însă cu nimic mai relevant... 

Adevărul nu se verifică, pentru că el nu se afirmă, ci se trăieşte. 
Adevărul pretins nu se confirmă, pentru că el nu se poate afirma, 
ci se poate doar vag indica. 

Prin comunicare adevărul se poate deci doar semnala în mod 
relativ difuz, se poate doar adulmeca de la distanţă, se poate doar 
intui dincolo de cuvinte... El se poate experimenta în plinătatea lui 
identitară doar prin trăire - nu prin trăirea adevărului, ci prin 
trăirea vieţii! 

Adevărul trăire (Asv AiL 4AAXA-) nu e consensual, el nu este 
ceva cu care ne putem pune total de acord - fiecare trăire este 
subiectivă şi unică - de aceea, nu poate fi împărtăşit pe deplin, ci 
doar în mod parţial - prin demersuri hermeneutice, prin empatie 
imaginară mai mult decât prin acordare reală. 

De multe ori, adevărul consensual este astfel doar o problemă 
de voinţă (bună-voinţă sau rea-voinţă) şi nu una de conştiinţă, e o 
problemă de moft şi nu una de reflecţie profundă. De aceea, acest 
adevăr pretins consensual nu prea are consistenţă. 

La fel stă treaba şi cu adevărul pragmatic. Ridicat pe un 
piedestal de piatră cu fundament de lut, pretinzând a întruchipa 
utilitatea mai presus de orice, adevărul pragmatic eludează, de 
foarte multe ori, chiar şi trăirea cea mai evidentă. El devine cu 
prea mare uşurinţă minciună, dacă „Zeița Utilităţii” i-o cere. 

Adevărul credinţei face şi el, de cele mai multe ori, aceleaşi 
compromisuri ca toate adevărurile care se caută pe ele însele în 
afara trăirii vii, a vieţii spontane, imediate, vitale, sincere, 
deschise, profunde. 

El afirmă pentru sine iluzia unei trăiri imposibile şi leapădă cu 
încăpățânare din conştiinţa sa trăirea evidenţei. (E drept însă că şi 
trăirea unei iluzii e tot o formă de trăire.) Toate adevărurile se 
reduc deci în esenţă la adevărul trăire, pentru că el este singura 
formă de adevăr care poate fi trăită cu adevărat. 


- Şi atunci (dacă şi iluzia poate fi trăită, dacă şi consensul 
aparent poate fi experimentat, dacă şi corespondenţa lingvistică 
poate fi vieţuită, dacă şi utilitatea minciunii poate fi dovedită...), ce 
rol joacă minciuna (-vXAMXIAA), vei întreba poate tu, în acest 
adevăr trăire? 

- Bună întrebare... uite şi un răspuns - opus adevărului trăire 
(A n /AMFLIIX /AAXA-) este minciuna trăire (-XAANXRAA /AAXA-), 
este actul existenţial pe care atunci când îl trăieşti te revolţi 
instantaneu împotriva lui, pentru că ştii că, deşi îl trăieşti cu 
adevărat, tu trăieşti de fapt o minciună, o greşeală, o eroare, o 
iluzie, o aparenţă, o inutilitate, o răutate, o ideologie perfidă, o 
mitologie infantilă. 

Minciuna trăire este minciuna pe care o trăieşti, pe care o simţi 
ca atare atunci când o trăieşti, este intuiţia inconfundabilă pe care 
atunci când o ai, simţi cu putere sau doar periferial că „ceva nu 
este în regulă”, că „ceva nu se leagă”, că „ceva nu este cum ar 

trebui să fie”, că „aparențele te înşeală”, că ceva se ascunde 
amăgitor în spatele unor apariţii fenomenale formal atrăgătoare. 

Minciuna trăită este trăirea în care vieţuieşti când te întrebi „Ce 
este viaţa?”. Adevărul trăit este cel pe care îl vei experimenta de 
abia când această întrebare te va scoate şi pe tine din infernul 
incertitudinilor verbale... 

Minciuna trăită nu este deci o problemă de incoerenţă, de lipsă 
de utilitate, de consens sau de sens. Nu! Minciuna trăită este 
trăirea relativ conştient asumată în minciună, în superficialitate, în 
ezitare şi disipare, în dezorientare şi debusolare, în amăgire şi 
resemnare. 

Iar tu ştii aceasta - de fiecare dată când trăieşti în minciună, o 
simţi, mult mai mult decât ai vrea să o faci, mult mai apăsat decât 
ţi-ai dori, mult mai profund decât ai fi dispus să recunoşti... 
Minciuna e o trăire directă, imediată, imposibil de confundat cu 
adevărul. Poţi însă să te amăgeşti că această confuzie este posibilă 
şi astfel să rămâi în continuare în minciună. 

Viaţa are în ea această dualitate - de multe ori, alege să 
trăiască în minciună, iar, alteori, se încântă pe sine prin trăirea în 
adevăr - de fiecare dată însă ea este aceeaşi - o trăire, mult 
dincolo de minciună sau adevăr, o trăire deplină a întregului, care 
nu are nevoie de justificare, fiindcă îşi înţelege propria sa 
relativitate sensual asumată în raport cu manifestările infinite ale 
minciunii şi adevărului. 


Viitor şi morală 
AITA] Gs ADAALA 


Întrebarea „Ce este viaţa?” este o întrebare a vietii, o întrebare 
care vizează trăirea vieţii - de aceea, ea este şi o întrebare morală 
- o întrebare care iscodeşte conduita morală a vieţii: „Ce este 
viaţa (mea, respectiv a ta)?” - Este ceva bun sau ceva rău? Ceva 
care se complace în înşelare şi minciună sau ceva care trăieşte în 
sinceritate şi adevăr? Ceva care se dedă furtului şi acaparării 
necinstite sau cinstei şi dăruirii? Ceva violent sau ceva non-violent? 
Ceva cu porniri distructive sau vindecătoare?... 

Morala (vieţii) este deci chemată să răspundă la întrebările de 
mai sus, respectiv la întrebările: „Ce trebuie să fac/ facem?” şi „Ce 
este bine să fac/ facem?”. Ea este chemată să răspundă la 
întrebarea „Chiar realizez ceea ce vreau să realizez prin acţiunea 
pe care o fac?”. Adică - „Făcând ceea ce fac obţin cu adevărat 
ceea ce vreau să obţin?”. Există o corespondenţă clară, directă şi 
imediată între voinţa (dorinţa) mea şi rezultatul evident al acţiunii 
pornite din ea? 

Gândirea (morală) are ca structură „raţiunea corectă”, raţiunea 
care pusă în acţiune se confirmă („profeţia” care se împlineşte, 
prevederea care se realizează). Gândirea (etică) care nu are nici o 
urmare practică nu este posibilă. Chiar şi raţionamentele cele mai 
abstracte, care aparent dau impresia că, în gradul lor de 
universalitate conceptuală, nu au nici un fel de urmări empirice, 
practice, concrete - au astfel de urmări - cum ar fi, de exemplu: 
ignorarea realităţii imediate, fuga de concret, confuzia ideatică, 
rătăcirea conceptual-mentală, pierderea în acţiuni delirante verbal, 
în simple rătăciri lingvistice printre cuvinte fără substanţă sensuală 
clar delimitată. 

„Abstractul” se poate gândi şi se poate trăi ca atare - nu se 
poate nega însă faptul că, adeseori, există şi o urmare practică, 
concretă, imediată, palpabilă a adoptării în psihic, în mod 
predominant a unei gândiri poetic-abstracte - filosofic-naiv-elitiste 
- vorbulativ-jargonice. 

Gândirea se reflectă în acţiune mult mai mult decât cred unii 
„poeţi” sau  „filosofi”. De aceea, modalitatea „limbăristică” de 
gândire are urmări „materiale” clare şi bine delimitate - atât 
pentru cei care o practică, cât şi pentru societăţile care îi iau pe 
aceştia ca „modele de gândire”. 

Gândirea (intenţionat) neclară, confuză, rătăcitoare, dispersată, 
incoerentă are ca şi consecinţă o acţiune corespunzătoare la nivel 
de individ şi societate - neclaritatea reperelor, confuzia valorilor, 
rătăcirea fără direcţie precisă, dispersarea şi disiparea inutilă a 
energiilor vitaliste, progresiste şi creatoare. De aceea, dacă viaţa 
se complace doar în rătăciri gândiristic - vorbitoare ea îşi asumă 
imediat şi consecinţele acestei rătăciri reflexive. 

Meditând asupra vieţii (morale) putem vedea că viaţa care se 
întreabă „Care este scopul vieţii mele?”, „Care este destinul meu?” 
(/ „Ce trebuie să fac?”) este o viaţă infantilă, dezorientată, care nu 
ştie ce vrea şi ce trebuie să facă, care rătăceşte aleator prin ea 
însăşi... Şi e bună şi rătăcirea aceasta, dar numai dacă este 
temporară, dacă este specifică doar unei perioade de trecere 
dinspre un scop împlinit spre un scop de propus spre realizare. 
Permanentizarea indeciziei, a ezitării, a dezorientării nu face decât 
să transforme viaţa în indecizie, ezitare şi dezorientare, în ratare 
perpetuă a ceea ce este esenţial şi profund - în rătăcire conceptual 
- emoţională pe la suprafaţa valurilor vieţii. 

Problema majoră a vieţii (morale) nu este atât „ce va face” sau 
„ce e de făcut”, ci dacă făcând ceva anume cu intenţia explicită sau 
implicită „X” (şi întotdeauna este cel puţin una, dacă nu chiar mai 
multe astfel de intenţii/ scopuri) va atinge cu adevărat scopul pe 
care şi l-a propus. Gândirea (morală) are (şi) rol de previziune 
corectă a efectului acţiunilor individuale şi sociale pornite din acea 
gândire. 

De aceea, la întrebarea „Ce este viaţa?” se poate răspunde că 
ea este „previziune”, că ea este anticipare a manifestărilor sale 
viitoare. Pe tabla de şah a vieţii viaţa „albă” trebuie mereu să 
anticipeze mişcările vieţii „negre”. Dacă reuşeşte acest lucru va 
„câştiga partida”, dacă nu „va lua bătaie”. 

Totuşi, cum previziunea absolută, total exactă a tuturor 
posibilităţilor de desfăşurare a unei acţiuni nu este posibilă, viaţa 
este chemată să realizeze o previziune întotdeauna relativă, o 
previziune a celor mai probabile consecinţe pe care le vor avea 
acţiunile sale. 

Întrebarea „Ce este viaţa?” se pune mereu într-un context 
dinamic şi vrea, de multe ori, să spună, de fapt, altceva - anume: 
„Ce se va întâmpla în continuare?”, „Care este viitorul vieţii?” 
(având în vedere prezentul şi trecutul ei). „Este viaţa ceva cu 
viitor?”, „Este ea un ceva care va continua? Şi dacă da - atunci 
cum, sub ce formă, sub ce chip se va manifesta ea pe viitor?”. 

Întrebarea „Ce este viaţa?” ne plasează astfel în dinamica vieţii, 
ne face conştienţi de mişcarea ei continuă, ne îndeamnă să-i 
conturăm direcţii de desfăşurare care să fie în acord cu instinctele 
şi cu dorinţele ei de propăşire şi de expansiune, pe cât posibil, 
armonioasă. 

Limita moralei vieţii nu se constituie deci doar întru delimitarea 
unei direcţii pe care ea să se desfăşoare - aceasta nu e o problemă 
esenţială a vieţii - fiindcă ea e întotdeauna pe o direcţie sau alta 
(fie că vrea, fie că nu vrea). Problema este dacă mişcându-se pe o 
direcţie anume (aleasă şi/ sau impusă), ea ajunge să-şi 
împlinească obiectivele pe care crede că şi le va împlini mergând 
pe acea direcţie. 

Ea trebuie să rezolve deci problema corespondenţei între două 
feluri de viitor (respectiv ţel): viitorul prevăzut/ anticipat/ aşteptat 
(felul dorit) şi viitorul actualizat/ realizat (telul atins). Dacă acestea 
două nu se suprapun la momentul întâlnirii lor, atunci viaţa are o 
problemă sau mai multe, mai gravă sau mai puţin gravă. 

Pentru a evita această „problemă” este bine deci ca viaţa să fie 
atentă la a se călăuzi după „aşteptări cât mai corecte” şi la a evita 
„aşteptările false” - să nu se aştepte (explicit sau implicit) să se 
realizeze lucruri care sunt imposibil să se realizeze (în raport 
cognitiv cu experienţa sa trecută evidentă - (re)verificată şi în 
prezent). 


Întrebându-te deci „Ce este viaţa?”, vrând-nevrând, tu 
reflectezi şi asupra viitorului ei - asupra moralei pe care ţi-o asumi 
ca ghid de previzionare în viaţă. Astfel devine evident că sunt două 
tipuri de morală: morala corectă şi morala greşită. Constatând 
suprapunerile, respectiv nesuprapunerile existente între ceea ce 

ele promit şi ceea ce ele realizează în fapt le putem diferenţia cu 
uşurinţă una de alta. 

Viaţa morală corectă este relaxare, armonie, încântare, 
normalitate. Viaţa morală greşită este agitaţie, nelinişte, suferinţă, 
chin. Şi chiar dacă ambele sunt forme de viaţă, ele nu sunt însă la 
fel de dorite de ea. 

Calea Întrebării urmăreşte prin întrebare (XAYAL- MA) intuirea 
acelei vieţi care transcende dualitatea prin înţelegerea integratoare 
a realităţilor complementare şi integrarea lor într-o mişcare cât 
mai armonioasă cu putinţă. 


Iubirea, Misterul şi Viaţa 
SURIK a, AISSI 58 Yla să 


Viaţa, prin esenţa ei, nu se reduce în mod unilateral la nici una 
din extremele care se manifestă prin ea, la nici una din 
manifestările ei parţiale. 

Ea nu se reduce, de exemplu, nici la „iubire”, nici la „ură”, nici 
la „indiferenţă”... Ea nu se reduce, de exemplu, nici la „revelare”/ 
„rezolvare”/ „destăinuire”/ „dezvăluire”, nici la „mister”/ „secret”/ 
„taină”/ „învăluire”... 

Viaţa este complexitate. Aceasta vrea să spună că ea trăieşte în 
infinit şi că, prin urmare, orice reducere ideatică a ei la o parte 
oarecare din manifestare nu este decât o privire unilaterală (prin 
definiţie principial  greşită/ incompletă), asupra realității 
multilaterale a vieții. 

În clipe de normalitate sau de exaltare, viaţa se identifică însă 
până la contopire cu diferite idei-emoţii care i se prezintă în faţă 
spre oglindire temporară şi parţială. 

Şi orice reflecţie a vieţii, orice reflecţie asupra vieţii (şi asupra a 
orice altceva) nu este, de altfel, decât o reflecţie temporară şi 
parţială, o reflecţie-oglindire aproximativă care mai mult intuieşte 
decât defineşte, care mai mult contemplă decât stăpâneşte... 

Viaţa se poate astfel identifica uneori cu iubirea. La întrebarea 
„Ce este viaţa?” unii ar putea răspunde uneori: „Viaţa este iubire!” 
(syss 05 34/3Y*%). De fapt, ei vor să zică doar că, în acel 
moment, viaţa (principial redusă prin limitări artificial-subiective) 
este pentru ei „iubire”... - că, în acel moment, ei simt cu putere în 
interiorul lor ceva relativ distinct pe care aleg să-l aproximeze prin 
cuvântul „iubire” (33 ră). 

Viaţa este indefinită şi indefinibilă, iubirea este la fel - o ştiu şi 
eu, o ştii şi tu... doar că unii aleg totuşi să definească ceea ce simt 
- de exemplu, iubirea-normală sau iubirea-extaz... Ei aleg astfel 
să definească un indefinit prin alt indefinit şi atunci zic: „Viaţa este 

iubire! Totul este iubire! Iubirea este peste tot şi în toate! Iubirea 
este viaţă! Unica viaţă adevărată! Unica viaţă care se însoţeşte cu 
desfătarea cuprinderii instinctiv-intime a vieţii în întregul ei - cu 
iubirea vieţii; cu iubirea vieţii aproapelui, a celui/ celei iubit/e, a 
oamenilor de aceeaşi etnie, a tuturor oamenilor, a tuturor 
fiinţelor... Iubirea este un elan sacru de preţuire şi protejare 
practică a vieţii!”. 

Şi este adevărat că uneori, viaţa vrea să protejeze viaţa, că, de 
multe ori, viaţa se înflăcărează la ideea preţuirii şi ajutorării 
practice a unei alte vieţi considerată de ea (după criterii 
subiective) ca fiindu-i asemănătoare în structură şi ideaţie spre 
acţiune. 

Dar e la fel de adevărat că, de cele mai multe ori, această 
iubire a vieţii pentru viaţă este foarte restrânsă, reducându-se la 
„familie” în principal - pentru restul „vieţii” ea rezervându-şi, dacă 
nu „ura”, atunci cel puţin „indiferenţa”. 

Pentru o privire relativ obiectivă şi detaşată a vieţii, aceasta 
(viaţa) este când „iubire”, când „ură”, când „indiferenţă”... - dar 
mai ales „indiferenţă”. Dacă rezervele de „iubire”, respectiv de 
„ură” ale vieţii, par a fi secătuite relativ repede, rezervele ei de 
„indiferenţă” intră cu maximă uşurinţă în sfera banalităţii sale 
cotidiene. Nu e însă niciodată o indiferenţă totală şi completă, ci e 
una parţială şi selectivă - o indiferenţă care alege. 

Văzută astfel, în tripla ipostază „iubire - indiferenţă - ură”, 
viaţa ne apare ca fiind în mod evident „complexă”, ca fiind mai 
mult decât ceva anume - ca fiind „ceva” cu infinit de multe valenţe 
identitar-sugestive. 

Preferinţele vieţii sunt circumstanţiale şi trecătoare. Pe cât de 
repede se poate ea entuziasma de ceva, pe atât de repede se 
poate dezumfla din entuziasmul său - pentru că, de cele mai multe 
ori, lucrurile nu sunt ceea ce par, ci cu totul altceva... 


Viaţa pare astfel uneori să fie un „mister” - ceva care se 
ascunde în ea, pe ea, sub ea, dincolo de ea - o grămadă de 
necunoscute, o infinitate de ghicitori, un număr nelimitat de 
mistere/ taine/ secrete. Iar când viaţa se entuziasmează de 
constatarea prezenţei misterului peste toate cele câte sunt, ea 
poate răspunde la întrebarea „Ce este viaţa?” astfel: „Viaţa este un 
Mister! Un mister profund şi total! Un mister absolut care nu poate 
fi dezlegat (decât poate „parţial”)...” 

„Misterul” (ş%ă5%*%4rl3) este însă şi el doar o problemă dată 
spre rezolvare. Şi se rezolvă prin revelaţie, prin intuiţie, prin 
inspiraţie, prin cercetare, prin aprofundare, prin dezlegare... 

Misterul este, prin urmare, alcătuit din infinite mistere şi multe 
din ele, dacă sunt cât mai clar definite şi bine abordate, pot fi 
(relativ) dezlegate. Dar cum numărul de mistere este infinit, 

Misterul (ca sumă a tuturor misterelor existente) continuă să 
rămână mereu un mister. 

Mai ales pentru cel care ajunge să aibă Revelația Misterului, 
pentru cel care trăieşte cu intensitate, pentru un timp, în conştiinţa 
existenţei misterului total insolvabil. Pentru el în acele momente 
„Viaţa este Misterul! Misterul infinit!”. 

Cel care rezolvă (/ dezleagă) câte un mister (/ taină/ secret) 
oarecare o face (printre altele) fiindcă are „spiritul ştiinţific” bine 
dezvoltat şi fiindcă are îndemânarea „tehnică” necesară. Astfel 
omul potrivit la timpul potrivit şi la locul potrivit poate ajunge să 
iubească misterul, să iubească ghicitorile şi întrebările bine puse, 
pentru că ştie că astfel le poate rezolva în limitele misterelor 
rezolvabile. 

Viaţa poate atunci să spună despre sine: „Viaţa este iubire a 
misterului!”, dacă vrea să pună accentul pe iubire şi pe rezolvarea 
relativă a unor mistere rezolvabile sau poate să spună „Viaţa este 
misterul iubirii”, dacă vrea să pună accentul pe mister... pe 
misterul iubirii... 

Oricum ar pune însă accentul esenţială pentru viaţă rămâne nu 
căutarea unui „răspuns ultim” la o întrebare oarecare (de exemplu, 
la întrebarea „Ce este viaţa?”), ci trăirea plenară, uneori extatică şi 
expansivă, alteori enstatică şi introversivă, uneori contemplativă, 
alteori activă a conştiinţei unui răspuns oarecare - la un moment 
dat, de exemplu, „iubirea” cu infinitele ei nuanţe, în alt moment, 
„indiferenţa” sau „misterul”, sau „întâmplarea”, sau „idealul” 
ş.a.m.d. 

Viaţa este o perpetuă călătorie prin conştiinţă, prin infinite stări 
de conştiinţă, călătorie pe parcursul căreia este mereu util pentru 
viaţă să ştie cum să se bucure pe deplin de trăirea fiecăreia din 
manifestările ei armonioase (de conştiinţă, emoţionale, 
intelectuale, fizice etc.). 

Viaţa nu este însă doar un drum. Ea nu este nici doar un scop 
ultim. Ea este şi drum (un drum oarecare - drumul — Xš k>. - pe 
care merge astăzi) şi scop ultim (scopul ultim - S54 ALSS% — 
pe care îl consideră pe moment a fi demn de urmărit). 


La fel stau lucrurile şi în ceea ce priveşte Calea Întrebării - ea e 
mai mult decât un drum şi o ţintă, dar totuşi, în esenţă, nu este 
decât un drum oarecare cu o ţintă oarecare (relativ bine 
delimitată), care poate fi trăită şi experimentată alături de alte 
drumuri şi ţinte pe care viaţa ni le scoate cu dezinvoltură 
nemărginită în cale. E drept însă că anumite stări şi trăiri sunt mai 
intense şi mai durabile decât altele, că anumite revelații trăite la 
un moment dat pot deveni definitorii pentru viaţa care le trăieşte 
pulsul lor de viaţă. 

Procesul acesta se numeşte maturizare şi conturare - viaţa se 
individualizează pe sine (temporar) sub oblăduirea ideatică a unei 
constelații de semne. Ea îşi creează astfel drumuri şi îşi atinge 
ţinte ca semn de împlinire a propriului său destin - acela de a fi ea 
însăşi aşa cum este: uneori iubire, alteori poveste, uneori mister, 
alteori revelare - de fiecare dată alta şi întotdeauna aceeaşi - 
viaţă - o unică esenţă cu aparent infinite fațete - infinite 
manifestări ale unei aparent unice substanţe... 

Şi atâta timp cât se află în căutare de sine, viaţa se nuanţează 
pe sine şi se trăieşte pe sine... - fiindcă în natura ei intimă se află 
mişcarea şi sensul - fiindcă viaţa mişcă viaţa... De aceea, e bine 
pentru ea să se întrebe la un moment dat, cu maximă seriozitate, 
sub forma unui exerciţiu de voinţă şi concentrare clar conturat 
formal şi bine delimitat în timp, „Ce este viaţa?” (yX “SSY 
yag). 

Astfel ea se dezleagă de false limite şi de false pudori - se află 
pe sine într-un câmp de conştiinţă extins la infinit care vede 
crescând spontan din sine posibilităţi nemărginite de actualizare. 
Astfel ea poate deveni în mod conştient creatoare - poate deveni o 
viaţă vertical axată în Sine, de Întreg trăitoare, întru Ideal spontan 
vieţuitoare... 


Eroicul, metaforicul şi haoticul 
-ADX ATL, [vAr ADAAL 4X AADA XATIL 


Întrebarea „Ce este viaţa?” are evident în vedere şi modul cum 
este ea trăită - atitudinea generală faţă de viaţă pe care o adoptă 
trăitorul ei (tradusă explicit sub forma întrebării „Cum îmi trăiesc 
viaţa?”). 

Astfel în cadrul filosofiei vieţii (-XLEAB-X-X vX-4XX) putem 
distinge (printre multe alte chei posibile de lectură) trei modele 
generale de abordare a vieţii: 

- filosofia eroică (-AEXAA), 

- filosofia metaforică (-v-/A-BAXAA) 

- şi filosofia haotică (AAGIKAA). 

Aceste trei modelări atitudinale ne însoțesc peste tot şi se 
manifestă fie alternativ, fie continuu, fie lin, fie abrupt, fie sub 
semnul dorinței, fie sub cel al necesităţii... - dar mai ales sub 
forma complexităţii integratoare. 

Filosofia eroică se întinde valoric peste reperele orientative 
specifice pozitivului, progresului şi utilului. Filosofia metaforică 
cuprinde în sine axele de orientare proiectate spre lume dinspre 
spectrul substanțial al neutrului, stagnării (cercului vicios, 
tautologiilor, truismelor, platitudinilor rebotezate) şi esteticului 

gratuit („artei de amorul artei”). Filosofia haotică întreţine în zarea 
ei material-conceptuală ameninţarea plauzibilă a negativului, 
regresului şi inutilului. 

Obiectul lor de înfiripare discursivă se conturează în jurul ideii 
de sens - în filosofia eroică sensul este motivat spre deschiderea 
unor noi capitole constructive, formal desprinse de  iniţierile 
genetice specifice naturalului şi conturate conceptual şi emoţional 
în jurul creaţiei „artificiale”, a creaţiei încadrate prin potenţă în 
legile naturii, dar desprinsă prin imaginaţie constructivă de ispita 
unei complaceri inerţiale în modele arhitectonice serios corodate 
de trecerea timpului prin istorie. 

Eroicul scoate din dezorientare şi stagnare, din pasivitate şi 
indiferenţă, din pesimism şi resemnare. El este cel care ia iniţiativa 
unei construcţii noi, a unui discurs care promite revigorare, 
tonifiere, trăire aprinsă, implicare în conturarea propriului destin 
sub semnul clarităţii, coerenţei, simplităţii, eficienţei, planificării şi 
acţiunii progresiste dinspre un dat brut spre un produs bine 
prelucrat. 

În filosofia metaforică, pe de altă parte, sensul se păstrează la 
distanţă de actualizarea sa univocă. Metaforicul indică, dar nu 
precizează, arată, dar nu localizează, incită, dar nu excită, 
provoacă, dar nu concretizează. 

Metaforicul plasează sensul în expectativă, îl obligă să plutească 
nediferenţiat în sfera existenţei universale care teoretic duce peste 
tot, dar, în fapt, nu duce nicăieri. 

El încearcă să exprime inexprimabilul. De aceea rămâne mereu 
suspendat la jumătatea distanţei dintre abstract şi concret fiind 
obligat să se mulţumească cu dimensiunea unor convingeri 
neconvingătoare, a unor construcţii din nisip conceptual care sunt 
menite mai mult inspiraţiei decât explicării, mai mult intuiţiei decât 
reflecţiei  coerent-constructive, mai mult  poeticului decât 
tehnicului, mai mult umanului decât realului. 

Filosofiei haotice îi lipseşte şi sensul eroicului şi cel al metaforei. 
Sensul haoticului este îndreptat instinctiv spre prăbuşire, spre 
apocaliptic, spre tomnatic. El se apropie mai mult de real decât 
metaforicul, dar o face de o manieră pesimistă, critică, analitic- 
distructivă. 

Filosofia haotică scurtcircuitează sensul, îl opreşte din mers. Ea 
creează instanţe detaşate de dinamic care conceptualizează răul, 
care contemplă boala, sărăcia, durerea, neînţelegerea, moartea. În 
haotic sensul îşi pierde sensul, uită de sine şi vagabondează ideatic 
printre resturi de lume rămase în ruine în urma întâlnirii crude cu 
privirea nihilistă a vieţii. 

Haoticul neagă, eroicul afirmă, metaforicul confirmă orice. 
Filosofia, prin urmare, este prin definiţie obligată să se identifice pe 
sine fie cu haoticul, fie cu metaforicul, fie cu eroicul. Alegerea 

instanţei de manifestare este pentru ea precum alegerea unui 
mediu de oglindire - haoticul alege aroma tomnatică a lapoviţei ce 
prevesteşte iarna; metaforicul alege apa tulbure, confuză, neclară 
- apa îngheţată în vis de iarnă care hibernează; eroicul alege 
elanul zăpezii topite sub puteri solare renăscute, elanul revigorant 
al ploilor de primăvară ce aduc cu ele renaşterea naturii. 

Conţinutul filosofiei în genere are mereu o mască de sens şi se 
manifestă principial prin ea în strânsă corelaţie cu dispoziţia 
congenitală şi de moment a filosofului care purcede spre filosofare. 
Când în sens expansiv, când pe lângă sens, când lipsită vizibil de 
aportul lui, filosofia se conturează mereu pe sine fie sub stindardul 
sensual al eroicului, fie sub cel al metaforicului, fie sub cel al 
haoticului. Şi fiind filosofie a vieţii, viaţa îi urmează pe acelaşi plan 
de axe spre orientare cognitivă şi acţională. 

Filosofia eroică plasează sensul în viaţă prezent actualizată, cea 
metaforică îl plasează în viaţă slab conturată, cea haotică în viaţă 
care reflectează la sensul morţii. 

Arhetipurile valorizatoare specifice haoticului, metaforicului şi 
eroicului se manifestă peste toată întinderea câmpului de 
cuprindere al filosofiei - în metafizică, în axiologie, în etică, în 
logică, în estetică ş.a.m.d. Asumarea uneia dintre aceste trei 
direcţii de fiinţare este asumarea unei atitudini de viaţă, a unui 
suflu de sens care fie distruge, fie disipează, fie concentrează. 

Ele se completează unele pe altele şi se succed în jocul 
imprevizibil al vieţii în funcţie de circumstanţe, de voinţă şi de 
conştiinţă. Dar întotdeauna ele jalonează un mers în spirală 
(progresivă sau regresivă, după caz), un drum care purcede 
dinspre haotic, prin metaforic, spre eroic sau invers: dinspre eroic, 
prin metaforic spre haotic. 

Primul sens îl putem numi cratosian (de la gr. cratos - putere), 
pentru că împuterniceşte fiinţa, o întăreşte, o umple de viaţă, o 
face vie. Al doilea sens îl putem numi nihilian (de la lat. nihil - 
nimic), pentru că slăbeşte fiinţa, o deposedează de vlagă, încearcă 
a o prinde (cel puţin pentru o vreme) în sfera vidului, a golului, a 
nimicului. 

Cratosianul este expansiv: el scoate haoticul din ritm şi îl 
convinge, mai întâi, cu promisiunea unor metafore pline de viaţă 
şi, apoi, chiar cu viziunea unor fapte eroice. 

Nihilianul este contractil: el demobilizează eroicul din elanul 
său, mai întâi, prin amăgirea unor metafore relativist distructive şi, 
apoi, prin constatarea incontestabilă a unor acte haotice. 

Sensul cratosian umple viaţa de bun simţ, de idei concrete, de 
utopii realizabile, de visuri-prognoze chemate spre împlinire prin 
planificare detaliată şi prin acţiune concretă imediată. Sensul 
nihilian suge sângele vieţii, vlăguieşte dorinţa ei de motivaţie, 
împinge instinctul spre resemnare şi indiferenţă după ce îl trece 

median prin revoltă adolescentină şi agitaţie inutilă, lipsită de 
speranţă şi metodă. 

Sensul de combinare dintre haotic, metaforic şi eroic poate 
îmbrăca însă şi alte haine sensuale decât cele ale cratosianului şi 
nihilianului. 

Dacă el purcede, de exemplu, dinspre eroic spre haotic şi apoi 
se opreşte (temporar) în metaforic, obţinem poeticul care încă 
speră, poeticul care încearcă să-şi revină din durerea unei căderi 
brutale care l-a aruncat din eroic direct în haotic, printr-o 
nenorocire. Obţinem astfel convalescentul. 

Dacă viaţa purcede dinspre haotic, prin eroic, spre metaforic 
este evident că ea trece printr-un proces de amăgire sublimată. 
Este scoasă din haotic de promisiunea eroicului doar pentru a 
descoperi că acest eroic nu era aşa de pur pe cât îl credea, că în el 
este loc de foarte multe nuanţe şi reformulări de atitudini. Eroicul 
astfel dezvelit de alura sa de sfinţenie imaginată fără temei se 
reconfigurează cu ajutorul metaforicului pentru a se adapta 
obiectivităţii realului. 

Cele trei feţe ale sensului se leagă astfel de cele trei momente 
ale timpului şi de cele trei repere ale spaţiului: eroicul se 
substanţializează sub flamura prezentului şi a înălţării; haoticul se 
conturează în umbra amenințărilor viitorului şi a  întinderilor 
abisului, iar metaforicul se joacă cu timpul şi cu spaţiul 
ascunzându-se cu dibăcie în alegoriile trecutului şi în planurile 
pluridimensionale plasate relativ între înălţime şi adâncime, între 
viziunea sinteticului şi profunzimea analiticului. 

Viaţa în latura sa eroică filosofează prin acţiune, prin decizie, 
prin determinare, prin asumarea răspunderii şi prin îndrăzneală 
novatoare. În latura sa haotică ea filosofează prin retragere, prin 
indecizie, prin ezitare, prin amânare şi prin resemnare. Sub aripa 
sa metaforică viaţa filosofează prin disimulare, prin divagaţie şi 
divertisment, prin distragere şi disipare, prin iluzionare şi 
interpretare. 

Prin haotic viaţa se pierde pe sine, prin metaforic îşi caută 
identitate, iar prin eroic îşi arată cu hotărâre sensul său asumat 
spre manifestare. 

La întrebarea „Ce este viaţa?” se poate, prin urmare, răspunde 
că ea este „ceea ce este aşa cum este” - când haotică, când 
metaforică, când eroică... dar mai ales o realitate complexă, 
integrală şi integratoare, în care extremele se completează şi se 
generează reciproc, în care diversele ei fațete de prezentare se 
succed şi/sau se suprapun în cadrul acelei imagini iconice pe care 
viaţa şi-o prezintă către sine din perspectiva integratoare a supra- 
conştientului, conştientului, sub-conştientului şi in-conştientului ei. 

Conştiinţa inconştientului 
AO SS ăăp Să 30 PS SENSALA 


Dacă vorbim despre „conştient” şi „inconştient” - despre rolul 
lor în viaţă - putem începe prin a spune despre conştientul vieţii că 
el este doar o parte a inconştientului ei şi invers. Conştientul şi 
inconştientul nu se opun în viaţă - ei se completează reciproc, se 
reflectă unul în altul - conştientul este doar o parte minusculă şi 
nesemnificativă a realităţii relativ impropriu numită inconştient şi 
invers. Cu alte cuvinte, se poate deci zice că „conştientul” este de 
fapt „inconştient” şi, respectiv, că „inconştientul” este de fapt 
„conştient”. Se poate deci spune că „conştientul” este doar o parte 
oarecare din „inconştient” şi că „inconştientul” este doar o parte 
oarecare din „conştient” - adică, cum ar veni, că limitele de 
delimitare dintre „conştient” şi „inconştient” nu sunt aşa de clare 
precum ar fi tentaţi unii să creadă. 

A te manifesta conştient, a crede că te manifeşti conştient este 
astfel doar o altă faţetă inconştientă a inconştientului. Iar a te 
manifesta inconştient, a crede că te manifeşti inconştient este doar 
o altă faţetă conştientă a conştientului. 

Inconştientul-conştient sau conştientul-inconştient este întregul 
aflat în acţiune, iar conştientul este doar o parte din această 
acţiune - partea care reflectă inconştientul spre sine, partea care îl 
face conştient de inconştienţa sa. 

A fi însă conştient de ceea ce este conştient este o iluzie. A fi 
conştient de ceea ce este inconştient este o altă iluzie. Şi totuşi a fi 
în inconştient, ca inconştient prin inconştient, poate fi o realitate, 
un ceva puţin mai mult decât o simplă iluzie. La fel e cu a fi 
conştient, ca şi conştient, prin conştient... 

Iluzia conştientului conştient se spulberă prin punerea unei 
simple întrebări - de exemplu, a întrebării „Ce este conştiinţa?” 
sau „Ce este conştientul?” (sau, de ce nu? - „Ce este viaţa?”). 

A fi conştient de faptul că eşti inconştient, înseamnă a trăi în 
paradoxul de a fi inconştient şi conştient în acelaşi timp... Iluzia 
inconştientului conştientizat se spulberă însă pe drumul parcurgerii 
întrebării, din aproape în aproape, spre tot mai departe şi tot mai 
departe... 

Doar cel naiv poate să se amăgească cu iluzia conştientului 
conştientizat sau a inconştientului conştientizat. Cel care însă se 
aruncă în abisul fiinţării prin repetarea continuă, pentru un timp, a 
întrebării („Ce este viaţa?”... „Ce este viaţa?”... „Ce este 
viaţa?”...)... acela poate să ajungă negreşit la „a înţelege” destul 
de bine inconştienţa inconştientului său, inconştienţa conştiinţei 

sale şi nimicnicia conştientului, graba cu care acesta îşi acoperă 
goliciunea cu concepte nesemnificative, cu vorbe delirante, cu 
acţiuni deşarte. 

Dar ce este „inconştientul“ („XAADASIX-AJTIL?)? Ce valenţe 
semantice poate cuprinde acest cuvânt în sine încât să ne facă 
uneori a-i aroga cuprinderea întregii fiinţări naturale? 

S-ar putea spune că inconştientul naturii este „mintea” ei, este 
felul cum ea „gândeşte”, este modul ei intim de orientare în 
acţiunea-i proprie - este, adică, „conştiinţa” sa... 

Natura „gândeşte” (legic) la „întâmplare”. Ea este combinatoric 
aleator angrenată în construcţii proximale, mereu temporare, 
veşnic în schimbare. Inconştientul-conştient sau conştientul- 
inconştient combină şi el în mod aleator - necesar. Aceasta este 
adaptabilitatea sa, aceasta este calea sa. Natura inconştientului 
naturii afirmă ca esenţă valorică fundamentală pentru inconştient 
şi pentru natură variaţia sa combinatorie aleator - necesară. 
Singura conştienţă veritabilă a omului este de a-şi „conştientiza” în 
mod „inconştient” (profund, abisal, intuitiv, instinctiv, revelatoriu) 
propriul său mod intim „inconştient” de a fi. 

La oameni inconştientul are tendinţa de a se ascunde de el 
însuşi, de a se scoate singur din peisaj, de a fi exclus din propria-i 
privire. Prin această excludere inconştientă se creează iluzia 
conştientului - a ceva care stă în afară de altceva, ca un spectator, 
ca un actor distinct (de scenă, de piesă, de ceilalţi actori etc.). 


Pentru a se juca cu sine inconştientul naturii se divizează în 
iluzii de conştiinţă şi se reabsoarbe în sine prin revelarea 
inconştientă a propriei sale naturi inconştiente. 

Viaţa apare astfel uneori ca fiind primordial inconştientă. 
„Inconştientă” însemnă: instinctivă, intuitivă, inspirată, aleatoare, 
spontană, nepremeditată... Pe de altă parte, „inconştientă” 
înseamnă: raţională, sensuală, direcţională, necesară, automată 
(mecanică), „premeditată” (legică)... 

Inconştientul cuprinde astfel ambele polarităţi ale spectrului 
valoric - axiologia vieţii afirmă coincidenţa contrariilor... Spre 
acelaşi lucru tinde şi cel care păşeşte pe Calea Intrebării (AALL-A 
XAŢA-444XX). El nu încearcă să facă ceva nenatural, nu vrea să 
excludă din el gândirea logică şi nici nu vrea să se lipsească 
intenţionat de sens, ci doar constată relativ detaşat prezenţa 
deopotrivă în viaţă a „naturalului” şi „artificialului”, a „logicii” şi 
„non-logicii”, a „sensului” şi a „lipsei de sens”. 

Şi uneori numeşte această viziune integrală „inconştient” - a 
conştientiza în mod inconştient prezenţa în viaţă a inconştientului 
(respectiv a experimenta  inconştienţa  conştientului care 
„conştientizează” viaţa „conştientă” şi/sau „inconştientă”). 

Inconştientul nu este însă inconştient. El este conştient. 
Inconştientul are toate calităţile conştientului şi încă câteva pe 
deasupra - el este astfel uneori şi un supra-conştient. 

Inconştientul este conştient, pentru că ştie ce face şi face bine 
ceea ce face! El este conştient, pentru că se „conştientizează” pe 
sine ca „inconştient”. Este conştient, pentru că el este motivul 
principal care pune în funcţiune orice viaţă - la nivel biologic, 
psihologic, energetic ş.a.m.d. 

Pentru că este sursa directă a sensului, inconştientul este 
conştient, nu doar de sine (ca fiind inconştient), ci de tot ceea ce 
este. Inconştienţa sa este supraconştienţă. Inconştienţa sa este 
conştiinţă.  Inconştienţa sa este inconştientă. Dacă numim 
cuprinsul total al realităţii Întreg, atunci inconştientul, 
subconştientul, conştientul şi supraconştientul se vor arăta doar ca 
părţi relativ fictive ale unui întreg, ale uneia şi aceleiaşi realităţi, 
care este şi conştientă şi inconştientă şi subconştientă şi 
supraconştientă şi, mai ales, care nu este în esenţa ei nici una din 
aceste instanţe în mod exclusivist. Ea doar se joacă cu ele şi se 
identifică aleator când cu una, când cu alta, când cu toate deodată. 

Şi astfel unii se întreabă: „Ce este viața?”... Nu pentru că nu ar 
şti („Ce este viaţa?”...), nu pentru că nu ar cunoaşte direct viaţa 
(„Ce este viaţa?”...), nu pentru că nu ar trăi-o („Ce este viaţa?”...), 
nu pentru că nu ar putea să o atingă („Ce este viaţa?”...) - ci 
pentru că ei constată în sine „întrebarea” („Ce este viaţa?”...) - 
pentru că realizează că „întrebarea” are viaţă („Ce este viaţa?”...), 
pentru că înţeleg că există un Drum al Întrebării (Mi AL 
XAMA-AAKXX) care duce într-o locaţie relativ precisă („Ce este 
viaţa?”...), pentru că simt că întrebarea repusă din nou („Ce este 
viaţa?”...) şi din nou („Ce este viaţa?”...) îi poartă spre apropierea 
de esenţele adevărate ale tuturor întrebărilor şi răspunsurilor... Şi 
simțind aceasta se întrebă precum o faci şi tu acum: „Ce este 
viaţa ?”... „Ce este viaţa?”... „Ce este viaţa?”... 

Nu mă joc acum cu vorbele pentru a încerca să te amăgesc că 
există vreun răspuns metafizic fundamental în combinaţiile relativ 
aleatoare de cuvinte specifice vreo unui răspuns oarecare. 

Nu este în intenţia mea această faptă. Eu le las pe ele să curgă 
prin mine spre tine pentru a te atenţiona că nu este loc de odihnă 
în cuvinte, că nu este oprire pentru cel ce se prinde inconştient în 
hora lor nebună. Nu este scop de atins şi nici trăire profundă de 
simţit pentru cel care amăgeşte şi se amăgeşte - captiv fiind în 
lanţurile perfide ale cuvintelor-concepte care promit „sensuri 
finale” („A-AAT,/X -XAMAL-?) pentru naivii-visători aflaţi în căutare 
de ele. 

Mă adresez deci direct ţie acum pentru a-ţi spune, fără 
menajamente, că aceste „sensuri finale” nu există pentru nici un 
„concept”, pentru nici o realitate. Mă adresez acum către tine 

încercând să te ajut să înţelegi că păşind pe Calea Întrebării 
(AALCA XAŢA-IAA4XX) s-ar putea să ajungi şi tu să conştientizezi „în 
mod inconştient” lipsa de finalitate dogmatic-absolutistă a oricărei 
promisiuni finaliste, oricât de sistematic-verbal-atrăgătoare ar fi 
conturată ea în faţa chipului tău. 

Prin această înţelegere te vei descătuşa de lanţurile amânărilor 
filosofice şi te vei deschide dinspre căutarea naivă de adevăruri şi 
fapte care să ţi se potrivească, spre descoperirea şi crearea de 
adevăruri şi acţiuni care se potrivesc altora mult mai mult decât ţi 
se potrivesc ţie. Pentru cel extrapolat spre infinit, pentru cel aflat 
aproape mereu în prezenţa intimă a ceea ce este fără de hotar şi 
totuşi atât de familiar, pentru acesta... 

Nu mai continui că oricum nu vei înţelege. Scriind în cuvinte, 
nici eu nu înţeleg în ele trăirea ce o simt... 

Dar te invit să o simţi şi tu... Şi apoi cu adevărat vom putea să 
povestim, dacă ne vom întâlni, dincolo de cuvinte, dincolo de 
gesturi, dincolo de minte... 

Acum avem doar o simulare de dialog, doar o amăgire de 
comunicare - eu ştiu asta, nu ştiu însă dacă şi tu o ştii... Probabil 
că nu... Dar nu are importanţă... 

Întrebându-ne iarăşi „Ce este viaţa?” păşim împreună în trăirea 
revelatorie a acestei întrebări şi poate... (doar tu ştii sigur...) simţi 
uneori că putem comunica prin această întrebare („Ce este 
viaţa?”...) - nu doar prin ceea ce ea afirmă (interogarea, 
cercetarea, aprofundarea vieții), ci şi prin ceea ce ea neagă: 
anume, că am putea vreodată spune „în cuvinte” „Ce este 
viaţa?”... 


Viaţa inconştientului 
XAYA XAABASM X-MTILIIX 


Observăm deci că „in-conştientul” poate trimite spre ceva care 
se sustrage conştientului - spre ceva la care acesta nu are un 
acces prea facil. El poate indica astfel spre comportamentele 
automate, spre „automatisme” - cel care se comportă inconştient 
se comportă automat, fără prea multă reflecţie, atenţie, conştiinţă 
(nu se comportă „cu ştiinţă”). 

Viaţa se pare că se manifestă cu destulă tărie concomitent pe 
două planuri - cel al automatului, al repetitivului, al instinctivului, 
al intuitivului, al necesităţii, al predeterminatului, al mecanicului - 
care formează planul său inconştient şi, respectiv, pe cel al 
spontanului, al accidentalului, al întâmplării, al atenţiei adusă în 
prezent, al voinţei, al dorinţei, al neprevăzutului, al creativităţii, al 
noului - care reprezintă planul conştientului. 

Desigur că această împărţire nu este decât aparentă şi 
superficială fiind de la sine înţeles că inconştientul şi conştientul se 
îmbină într-o unică unitate psihică manifestată ca viaţă a 
conştiinţei (deopotrivă conştientă şi inconștientă). 

Conştiinţa ca plan de unitate permite pătrunderea deopotrivă în 
inconştient şi în conştient. Putem astfel vorbi de o conştiinţă a 
inconştientului şi de o conştiinţă a conştientului. Dar pentru că 
mereu planurile vieţii sunt intim întrepătrunse pe toate direcţiile lor 
de manifestare, nu putem să nu remarcăm că se poate vorbi la fel 
de uşor (precum am mai arătat) de un conştient al inconştientului, 
respectiv de un un inconştient al conştientului. 


Acestea nu sunt doar zone de contact şi suprapunere absolut 
necesare pentru realizarea legăturilor organice constatate la nivelul 
vieţii (fizice şi psihice) între conştient şi inconştient, ci sunt chiar 
mai mult - anume, instanţe de comunicare între două zone 
complementare ale vieţii: timpul şi spaţiul. 

Timpul îl putem vedea în corelaţie cu inconştientul şi spaţiul în 
legătură directă şi imediată cu conştientul. Conştiinţa, pe de altă 
parte, face unirea între timp şi spaţiu, între inconştient şi 
conştient. 

Inconştientul-timp şi conştientul-spaţiu au deci puncte de 
diferenţiere şi puncte de suprapunere. Inconştientului-timp îi sunt 
specifice proiecţiile trecutului şi ale viitorului. Conştientului-spaţiu îi 
sunt specifice prezenţele spaţiale de acolo şi de dincolo. 
Inconştientul-timp şi conştientul-spaţiu se întâlnesc însă în punctul 
spaţio-temporal corespunzător lui aici-acum (prezentului de aici). 

Dar bineînţeles că suprapunerea de locuri comune, identificată 
mai sus, poate fi cu uşurinţă inversată prin îndreptarea timpului 
către conştient şi a spaţiului către inconştient. Ceea ce nu se 
schimbă însă prin această inversare asociativă este mediul lor de 
comunicare: veşnicul aici-acum, prezentul perpetuu aflat mereu 
sub steagul conştiinţei. 

Inconştientul conştientului face trimitere spre acea zonă a 
conştiinţei care atrage atenţia fiinţei spre existenţa în câmpul 
perceptiv a posibilităţii-realitate-veşnic-confirmată, a unui dincolo 
aflat dincolo de aici-acum. 

Conştientul inconştientului, pe de altă parte, ne cheamă spre 
înţelegerea prezenţei implicite în dincolo de aici-acum tot a lui aici- 
acum. El mai indică apoi şi spre faptul că inconştientul (îmbrăcat 
cu hainele sale trecute şi viitoare, specifice amintirii şi imaginaţiei) 
are propria sa conştiinţă, propriul său conştient, propriul său spaţiu 
- spaţiul infinit al extinderii realului proiectiv. 

Viaţa inconştientului are o reflecţie conştientă specifică regăsită 
în proiecția inconştientului vieţii spre realizarea ei conştientă prin 
mişcare cu sens (relativ), respectiv în manifestarea axiologică a 

conştientului vieţii spre realizarea sa inconştientă prin mişcare fără 
sens - prin mişcare spontană, înălţată (măcar iluzoriu) deasupra 
realităţii spaţio-temporale a cosmosului. 

Inconştientul vieţii conştiente ne arată că putem găsi în 
inconştient valenţele prezenţei prezente a conştientului, fără însă 
ca această prezenţă a prezentului în câmpul trecut-viitor al 
timpului (inconştient) să cauzeze vreun neajuns ontologic sau vreo 
contradicţie logică sau empirică între percepţia simultană în 
conştiinţă a timpului şi a spaţiului, respectiv a inconştientului şi a 
conştientului. 

Viaţa integrală nu întreţine în fiinţa sa distincţii iluzorii de 
conţinut crono-topic - nu pentru că nu ar putea să le facă, ci 
pentru că ştie că dacă le-ar face, le-ar realiza doar pe nivelul 
superficial specific limbii care nu a gustat prin percepţie directă 
(prin contemplare) nici conştiinţa spaţiului prezent şi nici 
inconştientul abisal, deopotrivă, prezent ca trecut şi ca viitor. 
„Cine se întreabă „Ce este viaţa?”, odată ce păşeşte pe Calea 
Intrebării, nu încearcă să facă astfel de distincţii superficiale, ci 
încearcă să trăiască direct experienţa inconfundabilă specifică 
conştientului-acum-aici-acum şi inconştientului-acum-acolo-atunci. 

Contemplarea (d0kS"X3lăii”ă) este un act care uneşte 
conştientul cu inconştientul şi timpul cu spaţiul - care aduce 
conştiinţa la o unitate de viaţă ce nu poate fi nici înţeleasă, nici 
explicată, dar care, cu siguranţă, poate fi trăită... 

Contemplarea este a privi cu atenţie şi a te concentra cu toată 
fiinţa ta conştientă (volitiv-deziderativă) şi inconştientă (instinctiv- 
intuitivă) asupra uneia şi aceleiaşi prezenţe: viaţa! ... 

Ce este viaţa?; Ce este viaţa?; Ce este viaţa?... repeţi 
întrebarea-aspect pe care te concentrezi (şi cu ajutorul căreia te 
concentrezi) şi contempli această întrebare-realitate care te 
poartă, cu fiecare repetare-concentrare-contemplare asupra ei, 
mai adânc în conştiinţă, din ce în ce mai adânc... spre punctul în 
care conştientul şi inconştientul devin una, contopindu-se unul în 
altul pentru a renaşte sub forma unei noi vieţi şi a unei noi 
conştiinţe - conştiinţa de dincolo de cuvinte, de gesturi şi de minte 
- conştiinţa nemărginirii veşnice, a acelei realităţi a-toate- 
cuprinzătoare care nu admite delimitări artificiale şi nici distincţii 
arbitrare, fiindcă nu le mai găseşte acestora suport în sine - 
fiindcă dincolo de dualitate stă şi ne aşteaptă implacabil unitatea... 
şi dincolo de acestea două este Ceea Ce Este... 

Concentrează-te deci (contemplând prin repetare) asupra 
întrebării „Ce este viața?” („Ar CAL vXA/AT7”). Las-o să curgă prin 
conştient („Ce este viaţa?”...) şi inconştient („Ce este viaţa?”...); 
las-o să-ţi iscodească în profunzime toate cotloanele posibile („Ce 
este viaţa?”...) şi imposibile („Ce este viaţa?”...); las-o să-ţi vină în 
faţă cu sute şi mii şi zeci de mii de răspunsuri... - dar nu-i cădea 

nici unuia în plasă („Ce este viaţa?”...) şi nu te lăsa furat şi 
iluzionat de nici unul dintre ele („Ce este viaţa?”...) oricât de 
frumos sau convingător ar părea... Doar cel care refuză ispita 
finitului iarăşi („Ce este viaţa?”...) şi iarăşi („Ce este viaţa?”...) şi 
iarăşi („Ce este viaţa?”...)... doar el va fi binecuvântat, în cele din 
urmă, cu viziunea infinită a infinitului... 

Orice răspuns este o tentaţie spre finit, orice propoziţie este o 
ispită care încearcă să te lege cu vorbe în vorbe. Nu te lăsa deci 
tentat şi nu ceda ispitei! Bucură-te de ea iarăşi şi iarăşi şi iarăşi... 
dar nu uita de tine şi de drumul tău, nu uita că ţinta pe Calea 
Intrebării nu este finitul şi nici finitudinea... 

Astfel, după zile şi zile şi zile de concentrare-contemplare- 
repetare-mentală-detaşată a întrebării „Ce este viaţa?” şi a 
observării răspunsurilor ei nenumărate, s-ar putea, la un moment 
dat, să ajungi la atingerea Răspunsului căutat (a răspunsului care 
să merite tot efortul tău de concentrare-repetare-contemplare 
(detaşată, pătimaşă, rebelă...)). 

Te asigur de existenţa posibilităţii atingerii acestui Răspuns - 
însă îţi spun că drumul specific pentru Calea Întrebării nu e nici 
uşor şi nici lipsit de pericole! Nu păşi deci pe el, dacă nu-ți 
stăpâneşti psihicul cu mult peste medie, dacă nu-i înţelegi cât de 
cât mecanismele bazale de cenzură şi control (vezi pentru aceasta 
printre altele şi cartea mea Etica Armoniei)! Altfel s-ar putea să 
regreţi aruncarea în abisul supra-înălţat specific nemărginirii 
infinite fără pregătirea temeinică necesară acestei iniţieri. Tehnicile 
descrise în Etica Armoniei îţi vor oferi nişte repere solide şi nişte 
modalităţi de auto-control destul de eficiente încât să fii capabil să 
te „reconstruieşti” după ce vei atinge „viziunea” care te aşteaptă la 
capătul Căii Întrebării... 


„Ce este viața?” (,A} CAL VXAYAP) - te întreb iarăşi acum. 
Răspunsul nu este în acestă carte şi nici în vreo altă carte. El este 
în tine! Nu ştiu însă dacă eşti destinat să-l afli - aceasta doar tu 
poţi să ştii... 

Vorbele acestei cărţi nu se îndreaptă nici spre conştientul şi nici 
spre inconştientul tău, ci spre conştiinţa ta - spre acel punct de 
unitate al vieţii a cărui prezenţă o poţi simţi şi tu chiar acum - 
chiar dacă încă doar de o manieră difuză, fără contur - ca pe o 
existenţă ascunsă... 

Tu ştii că ea este acolo! Vom vedea însă dacă vei putea să o 
scoţi din ascundere spre a ţi-o revela pe deplin în acel unic 
moment al „supremei iluminări” în care întrebarea „Ce este viaţa?” 
va actualiza şi în tine destinul ei predeterminat întâlnirii dintre 
fiinţă şi sens, dintre esenţă şi conştiinţă, dintre valoare şi viaţă, 
dintre inconştient şi conştient, dintre timp şi spaţiu, dintre atunci- 
acum şi aici-acolo-dincolo, dintre eternitate şi infinitate... 

Confuzia, indecizia, incoerenţa 
ANFLE y SMAA y 3 o pa 


Să vorbim însă acum puţin despre confuzia vieţii: Ce este 
confuzia şi ce rol joacă ea în viaţă şi în filosofie? Şi cum se leagă 
ea de indecizie şi incoerenţă? 

Mai întâi, putem constata că ea este punctul de la care pleacă 
viaţa: omul vine în lume şi, până se dumireşte pe ce lume a venit, 
este confuz, dezorientat, indecis, incoerent. 

Confuzia (X0tkJreăă-) pare deci să fie una din primele forme ale 
existenţei, una din primele certitudini cu care se confruntă omul în 
viaţă. Trezit la trăire conştientă, omul priveşte viaţa şi, văzându-i 
infinitatea, înţelege că nu o poate cuprinde pe deplin niciodată, 
înţelege că viaţa este relativ menită să rămână perpetuu în 
„confuzie”, în lipsă de delimitare precisă, de precizare exactă şi 
definitivă... 


Dar ce înseamnă însă „a fi confuz” sau „a fi în confuzie”? 

În primul rând, „a fi în confuzie” înseamnă a încurca lucrurile, a 
nu face distincţii, a nu discrimina, a nu discerne, a nu înţelege, a 
nu voi cu putere - înseamnă a nu-ţi asuma un punct de reper 
relativ (sau mai multe) în jurul căruia să poţi construi o viaţă 
relativ depărtată de confuzie şi indecizie, de incoerenţă şi 
neclaritate... 

Factorul voinţă este astfel, de multe ori, cel mai sigur drum de 
ieşire din confuzie: 

- „Ce faci? 

- Fac ce îmi place... - sau, altfel zis: fac ce vreau eu (şi ce vor 
alţii)...” 

Noi nu venim pe lume într-o lume lipsită de voinţă, iar când 
„venim”, venim însoţiţi instinctiv de ea. Voinţele şi dorinţele cele 
mai elementare sunt atât de îmbibate în noi încât sunt una cu 
noi... Durerea (foamea, setea, oboseala...) şi plăcerea, suferinţa 
(agitația, neliniştea, stresul...) şi fericirea ne sunt date spre 
experimentare - ele sunt îmbibate cu putere în fiinţa noastră - în 
fiinţa lumii vieţii. 

lată deci un prim reper care ne poate scoate din confuzie 
printr-o primă alegere - vrem să suferim, să rămânem în durere? 
Sau vrem să experimentăm cât mai multă plăcere şi fericire? In 
ambele variante de răspuns confuzia şi indecizia dispar de îndată 
ce ne asumăm acel răspuns şi trecem la fapte consistente cu el. 
Dacă viaţa şi-ar păstra puternic în conştiinţă acest prim reper 

îmbibat organic în ea (încă de la naştere) nu ar putea intra serios 
în confuzie - dar, de multe ori, ea se preface că îl ignoră... 

Astfel, de exemplu, după ce anumiţi „gânditori” au grijă să fie 
bine hrăniţi şi îngrijiţi ei îşi permit să creeze tot felul de confuzii 
„filosofice” inutile în ei şi în societate - ocolind şi ignorând, 
adeseori, cu bună ştiinţă reperele durerii şi plăcerii, respectiv ale 
suferinţei şi fericirii (fiindcă abordarea clară a acestor aspecte ale 
fiinţei lor i-ar scoate destul de rapid din „confuzie”). Se prefac, prin 
urmare, că nu le văd, se prefac deci că ar fi confuzi. 

Ei ţi-ar putea spune atunci: „lumea este iluzorie” sau „mişcarea 
nu există”, sau „munca bucătarului nu e la fel de importantă 
precum cea a filosofului”. 

Cât timp însă pot ei susţine cu o figură serioasă astfel de 
afirmaţii? Evident, doar până îi trece la budă (căci atunci nu mai 
susţin că, de exemplu, „dorinţa de uşurare” este o iluzie); doar 
până li se face foame şi sete - şi atunci nu mai zic că mişcarea 
îndreptată spre a bea apă nu există sau că bucătarul/ bucătăreasa 
nu e important/ă... 

Cu alte cuvinte, aceşti filosofi care teoretic ignoră evidenţele au 
mai mereu grijă să nu le ignore şi practic... Ei nu sunt, de multe 
ori, decât nişte „rătăciţi cu măsură”, teoretic rupti de realitate, dar 
practic bine lipiti de ea - nişte „deliranţi limburistici” care, 
adeseori, îşi bat joc (pe cât posibil) de bunul simţ şi de buna 
creştere - nişte bărfitori relativ nesimţitori care odată ce şi-au 
satisfăcut acele nevoi şi dorinţe legate de fundamentele brute ale 
vieţii se pun apoi să debiteze lingvistic tot felul de aiureli x-ologice 
(„ontologice”, „axiologice”...) despre ea. 

Se apucă astfel ei să cugete la ce este „fiinţa” sau 
„cunoaşterea“, sau „comunicarea”, sau „existenţa”, sau „viaţa”... 
Şi evident nu e un lucru rău că se interoghează în legătură cu cele 
de mai sus... - rău este doar atunci când interogaţia lor ignoră 
evidenţele, când ea doar se joacă superficial cu întrebările, fără a fi 
cu adevărat interesată de răspunsuri (profunde, adevărate, utile, 
revelatoare). 

O mare parte din filosofie nu este astfel decât o scormonire 
ludică la suprafaţa lucrurilor. Noroc cu tehnologia care mai 
echilibrează pentru unii, uneori, „viziunea lor asupra lumii”, chiar 
dacă, adeseori, aceasta nu poate nici ea să rezolve confuziile 
filosofice ale vieţii care ignoră relativ intenţionat evidenţele şi care 
găseşte, se pare, o oarecare „plăcere” în confuzie (mai ales, dacă 
această confuzie se numeşte, uneori, „metafizică” sau „teologie”)... 

Multe orientări filosofice, religioase, psihologice, politice, 
economice se încăpăţânează să se afirme ca fiind mai presus de 
tehno-ştiinţa bine întemeiată empiric şi experimental şi, uneori, 
chiar în afara ei - reuşind astfel să rămână în continuare mai 

presus de ea doar în aberaţii, confuzii, aiureli, superficialitate şi 
incoerenţă. 

Multe „filosofii despre viaţă” au rămas blocate mental pe 
vremea specifică unor sofisme şi paralogisme antice şi fanteziilor 
„intelectuale” proferate pe timpul când „zeii umblau pe pământ şi 
se împerecheau cu fiicele oamenilor”... 

Adeseori, progresul a putut să apară şi să se manifeste doar 
când aceste filosofii mitologice au fost date uşor la o parte, doar 
când au fost puse de o parte vorbele delirante şi s-a trecut la 
fapte, doar când în cadrul culturii şi civilizaţiei s-a pus mai mult 
accentul pe ştiinţa experimentală şi pe tehnică şi nu pe „poveşti 
(„metafizice”) de adormit copii”... 

Fără fapte şi acţiuni practice, fără clarificări şi clasificări precise, 
fără experienţe şi experimente care să confirme sau să infirme 
ipotezele formulate în cursul cercetării vieţii nu se poate merge 
prea departe pe calea progresului... 

Aşa zisul discurs filosofic al vieţii care pretinde că se manifestă 
doar la nivelul generalului e, adeseori, doar vorbă goală - el nu 
poate fi nici măcar exerciţiu de gândire (cum se pretinde uneori a 
fi), pentru că gândirea serioasă nu poate funcţiona în golul privat 
de  determinaţii al generalului lipsit total de particular, al 
universalului lipsit de individual, al întregului lipsit de parte sau 
invers... 

De multe ori, filosofia şi viaţa nu exersează „gândirea 
(raţională, cu rost, folositoare), ci doar „aberaţia” (confuzia 
intenţionată, bârfirea cuvintelor, incoerenţa faptică...). 

Cine nu este deci atent atunci când se apropie de filosofie şi 
viaţă (de filosofia vieţii şi de viaţa filosofiei) e posibil să devină în 
scurt timp mult mai confuz decât a fost înainte de a se preocupa 
de filosofie şi viaţă - nu doar pentru că profunzimea acestora nu 
poate fi înţeleasă cu uşurinţă, ci, mai ales, fiindcă confuzia lor nu 
este abordată sistemic pe baza unor metode de cercetare specifice 
care să ducă spre trăiri revelatorii relativ precise şi nu spre rătăciri 
verbale veşnic lipsite de conţinut. 

Confuzia nu are de ce să aibă vreun rol serios în filosofie - nu e 
în intenţia „dragostei de înţelepciune” să ajute şi să întreţină 
confuzia şi neclaritatea. 

Cel care îşi propune să nu mai creeze şi să nu mai menţină în 
sine confuzia este, prin urmare, invitat să renunţe la 
superficialităţile sale reflexive şi să constate evidențele 
(perceptive, emotionale, volitive, raționale etc. ale) vieții spre a 
rezolva coerent propriile probleme şi problemele reale ale societăţii 
(şi, după cum ştim cu toţii, sunt încă destule de rezolvat). 

El este rugat să o lase mai moale cu „problemele” cuvântului 
„fiinţă” sau ale cuvântului „valoare”, sau ale cuvântului „existenţă”, 
sau ale cuvântului „viaţă” (că s-au făcut destule explorări 

superficiale ale acestor cuvinte...) şi să treacă la practică (de 
exemplu, cea specifică Drumului Întrebării). 

Filosofiile pur cuvântătoare, limitate şi închise strict în şi între 
cuvinte sunt doar „apă de ploaie” - mai întâi, pentru că în stilul lor 
se poate filosofa la fel de „profund” în jurul oricăror (altor) cuvinte 
din dicţionar. Apoi, pentru că fiecare cuvânt se defineşte prin alte 
cuvinte - şi, astfel, rămânându-se doar în cercul vicios al 
cuvintelor, se pierde mereu din vedere referinţa lor clară (directă 
sau indirectă) spre spaţiul extra-lingvistic. 

Cuvintele nu au fost inventate să se explice pe ele însele sau 
doar ca să explice alte cuvinte, ci spre a fi un mijloc de indicare 
spre realităţi care pot fi şi verbale, dar care, de cele mai multe ori, 
sunt extra-verbale - realități concrete ce pot fi trăite şi 
experimentate direct cu sau fără indiciile, de multe ori, vagi, 
indirecte şi superficiale orientate spre ele prin intermediul 
cuvintelor şi comunicării lingvistice. 

Limbajul poate fi deci mijloc de comunicare relativ precisă în 
măsura în care face trimiteri concrete spre trăiri experimentate 
deja sau posibil de a fi experimentate. 

El poate fi însă şi sursă de comunicare inexactă, confuză, în 
măsura în care referinţele sale se limitează la vorbe goale de 
trăire, la vorbe lipsite de conţinut posibil a fi experimentat în 
concret, în imediat, în fapt. 

Confuzia, incoerenţa, indecizia şi contradicţia sunt, de multe 
ori, unelte perfide folosite de viaţă pentru a-şi întuneca propria 
gândire şi rațiune, propria voinţă şi propria trăire. Iar nefericiţii 
care se complac prea mult în confuzie şi indecizie, în incoerenţă şi 
lipsă de valori clar conturate spre acţiune concretă ajung să 
participe la „progresul” societăţii doar prin tragerea ei îndărăt: în 
confuzie şi rătăcire mentală. Ei devin astfel doar nişte dezorientaţi 
cronici care se chinuie să devieze fiinţa de la trăirea clară şi 
coerentă a vieţii în preaplinul ei existenţial, să o devieze de la 
drumul ei bine conturat prin evidențe perceptive şi experienţiale. 

Viaţa şi Nimicul 
XAYA GX AX v XARL 


Evidenţele trăirii generează câteva imposibilităţi ale vieţii: de a 
nu vedea atunci când vede, de a nu dormi atunci când doarme, de 
a nu visa atunci când visează - de a nu fi atunci când ea este! 

Pentru că viaţa nu poate fi decât ceea ce este, putem spune că 
ceea ce este nu poate fi decât viaţă... Iar dacă se obiectează că şi 
moartea este, iar ea nu este viaţă, vi se poate răspunde: nu 
moartea este, ci viaţa nimicului... 

Nimicul are un mare rol în viaţă. De ce? Pentru că el este 
instanţa care îşi arogă, uneori, în chip ultim pentru sine toată 
existenţa: a zice că nimicul există este a afirma că nimicul este! Un 
exemplu: cineva care ar ajunge vreodată (prin absurd) la 
marginea universului nu ar putea să vadă decât două lucruri: 1) 
ceva şi 2) nimic. Dacă vede ceva, atunci poate concluziona că 
universul este infinit (se întinde peste „marginea” sa - el fiind tot 
ceea ce este). Dacă vede „nimicul” atunci din nou rezultă că 
universul este infinit - deoarece nimicul este - şi este dincolo de 
„marginea” ipotetică a universului (care astfel fiind tot ceea ce este 
este şi dincolo de marginea sa ipotetică). 

Acesta este paradoxul nimicului (5% tă3X33ll4r3): deşi 
este nimic, el face posibil tot ceea ce este, el face posibil infinitul 
(infinitatea universului) - deşi nimicul nu este „ceva”, el nu este 
nici „nimic”! 

A spune că „nimic nu este” este a spune şi că „ceva nu este” şi 
că „ceva este”. Dacă „nimic(-ul)” nu este, atunci înseamnă că este 
(totuşi) ceva... şi totuşi dacă nimic nu există, atunci nimic nu este 
- nici măcar „ceva”... 

Nimicul pare astfel a fi acea instanţă în care „a fi” şi „a nu fi 
sunt acelaşi lucru - în care existenţa şi inexistenţa au aceeaşi 
valoare ontologică. 

„Nimic nu este!” - poate zice, astfel, viaţa când îşi 
conştientizează iluzia, când se apropie instinctiv de statutul său 
fundamental iluzoriu (înşelător). 

„Atunci ceva este (dacă „nimic” nu este)!” - îşi dă ea apoi 
speranţă de viaţă! 

Propoziția „Nimic nu este!” (gă%ăă far SSS?) 
două lucruri contradictorii, anume: 

1)- că ceva numit „nimic” (care presupune lipsa a orice) nu 
este - şi, prin urmare, că „ceva” (altceva decât nimic) este! 

2)- că nu este nici un „ceva” - pentru că dacă nimic nu este, 
atunci nici „ceva” nu este! 

Şi se mai întreabă unii cum poate să apară „ceva” din „nimic”... 
E simplu: pentru că acest „nimic” este cel în care existenţa (cel 
puţin verbală) şi non-existenţa se manifestă concomitent - „nimic” 
pare a fi acel „ceva” care poate să fie şi să nu fie în acelaşi timp şi 
A şi non-A! 

Tot restul (în afară de „nimic”) fie este, fie nu este... 

De aceea, „nimic” nu este neantul - anume lipsa oricărei 
determinaţii, ci totul - anume prezenţa tuturor determinaţiilor... 
Neantul apare doar pentru cei care nu ajung să înţeleagă virtuțile 
abisale ale „nimicului” - doar pentru cei care nu se întreabă cu 
adevărat nici „Ce este viaţa?” şi nici „Ce este nimicul?”... 

Când Nimic(-ul) zice: „Eu sunt (viaţă)!”, el zice în acelaşi timp: 
„Eu nu sunt (viaţă)!”... 

Când Nimic nu este, totul nu este! Când Nimic(-ul) nu este, 
totul este!... Totuşi această (non)existenţă paradoxală a Nimic(- 
ului) nu poate fi decât o iluzie (lingvistică) spre a cărei rezolvare a- 
lingvistică suntem chemaţi de Calea Întrebării. 

Viaţa se poate însă încăpăţâna în iluzie şi poate zice: 

- Existenţa Totului este în Nimic! Deoarece Tot(-ul) nu poate 
spune (la fel ca Nimic(-ul)): „Tot(-ul) este = Tot(-ul) nu este!”. Din 
faptul că Tot ce există este nu rezultă că tot ceea ce există nu 
este! Aceste două afirmaţii se exclud reciproc. Ceea ce ne arată că 
pe scara ierarhiei de valori a Vieţii, în vârful ei, nu stă Tot(-ul), ci 
Nimic(-ul)! („Nimic(-ul) este!” înseamnă „Nimic nu este!”!). 

Ce este (aşadar) viaţa? - te întreb eu acum: Totul sau Nimic? 

Şi tu îmi poţi răspunde: 

- Nici una, nici alta! Ea este Ceva! Şi într-adevăr putem vedea 
că şi Ceva(-ul) are ceva din virtuțile Nimic-ului... 

„Ceva este” nu înseamnă neapărat că „(alt)ceva nu este” - cele 
două afirmaţii nu se exclud una pe alta: „ceva este” poate coexista 
uneori cu „ceva nu este” - de exemplu, X este, Y nu este - dar şi 
„X este ceva” şi „Y este ceva”! 

să fie atunci Nimic(-ul) un fel de „Ceva” care poate fi odată „X” 
şi altădată „Y” sau el este „X” în toate instanţele sale? 

„X (Nimic) este!”; „Y (Nimic) nu este!”... Ce „nimic” se ascunde 
în X? Şi ce „nimic” se ascunde în Y?... 

Afirmația care se neagă pe sine 
ARĂ as dă dark SS fasa SYYS SeS 


Viaţa poate susţine cu destule argumente că, uneori, atunci 
când spunem că o afirmaţie este adevărată, spunem, de fapt, că 
acea afirmaţie este falsă - că atunci când afirmăm (o negaţie de 
sine), negăm (afirmaţia de sine)... 

Ea poate sublinia faptul că o afirmaţie care se neagă pe sine 
(de genul: „afirm că nu afirm...”, „raportez că nu raportez...”, 
„gândesc că nu gândesc” etc.) afirmă o negaţie şi astfel ea devine 
automat şi afirmaţie şi negaţie în acelaşi timp. 

Şi viaţa poate arăta şi spre cazul complementar - anume, spre 
cel al negaţiei care se afirmă pe sine. De exemplu, ar putea zice 
ea, după cum am mai văzut, când spunem că „nimic este”, 
spunem de fapt că „nimic nu este” şi invers... 

Sau când spunem că „incertitudinea este o certitudine”, 
spunem de fapt că „incertitudinea nu este o certitudine” (deoarece 
există o certitudine oarecare - anume că incertitudinea este...). 

Când spunem că „neştiinţa este (ceva de care ştim)”, spunem 
de fapt că „neştiinţa nu este” (că avem totuşi o ştiinţă a faptului că 
neştiinţa este şi astfel că neştiinţa în chip „pur” nu există) - altfel 
formulat, ca şi afirmaţie care se neagă pe sine - când spunem 
„Ştiu că nu ştiu nimic”, spunem de fapt că „ştiu că ştiu ceva 
(anume, că nu ştiu nimic)”.., 

Afirmarea  fiinţială a unei negaţii de sine implică existenţial 
negarea fiinţială a acelei afirmaţii de sine... 

În cercul vicios al fiinţei şi nefiinţei viaţa ne arată că se poate 
constata că dacă nefiinţa ar fi (dacă nefiinta ar avea fiinţă), atunci 
şi fiinţa ar fi (pentru că ar fi o fiinţă - aceea a nefiinţei) - şi la fel: 
dacă fiinţa ar fi (neființă), atunci şi nefiinţa ar fi (fiinţă)... 

Viaţa, întrebată fiind „Ce este viața?” (31 “SSS yè ṣ5}75), ne 
poate răspunde că fiinţa şi nefiinta ei nu se exclud reciproc, ci sunt 
doar aparenţe iluzorii ale uneia şi aceleiaşi realităţi care ne apare, 
uneori, sub chipul fiinţei, alteori, sub cel al nefiinţei, uneori, sub 
înfăţişarea vieţii, alteori, sub cea a morţii - fără însă a fi nici (doar) 
fiinţă, nici (doar) neființă - fără a fi nici (doar) viaţă, nici (doar) 
moarte... 

Dacă privim „aparenţa” ca fiind neființă, ne poate spune viaţa, 
trebuie să concluzionăm că fiinţa nu este (deoarece noi percepem 
doar ceea ce ne „apare” în câmpul perceptiv). Dar dacă fiinţa nu ar 
fi, atunci cum ar putea fi (în fiinţă) nefiinta? Pentru ca nefiinta să 
fie trebuie să fie şi fiinţa - dar dacă fiinţa este, atunci nefiinta nu 
mai poate să fie... Şi totuşi este - pe de o parte, ca limită ipotetică 

a fiinţei (infinite) şi, pe de altă parte, ca negare (ipotetică) a ei - 
nefiinta este în primul rând o fiinţă teoretică de care fiinţa are 
nevoie pentru a se aşeza în existenţă şi în contextul normal al 
vieţii - acel context infinit de finit în raport cu infinitul infinit al 
universului - contextul vieţii de zi cu zi al fiinţei (umane)... 

Fiinţa şi nefiinta există deopotrivă ca fiinţă a nefiinţei, ca 
neființă a fiinţei, ca fiinţă a fiinţei şi ca neființă a nefiinţei - în toate 
cazurile fiinţa şi nefiinta nu pot fi dezlipite una de alta, pentru că 
ele se neagă reciproc şi în acelaşi timp se afirmă reciproc. 
Universul lasă deci impresia că s-a hotărât că este nehotărât în ce 
priveşte existenţa nefiinţei şi a fiinţei - el este astfel hotărât şi, în 
acelaşi timp, este şi nehotărât - este hotărât că este nehotărât... 

Viaţa poate deci susţine, spre mintea ce este atentă la relaţia 
dintre contrarii, că afirmarea negării de sine, de multe ori, neagă şi 
afirmarea şi negarea - că, de exemplu, „hotărârea că este 
nehotărâtă” neagă şi hotărârea şi nehotărârea (vieţii); că 
„certitudinea că totul este incertitudine” neagă şi certitudinea şi 
incertitudinea; că „ştiinţa care nu ştie nimic” (acel „ştiu că nu ştiu 
nimic”) neagă şi ştiinţa şi neştiinţa; că fiinţarea nefiinţei (existenţa 
nimicului) neagă şi fiinţa şi nefiinta. 

Viaţa ne poate spune deci că afirmarea negării de sine, de 
multe ori, afirmă şi afirmarea şi negarea - de exemplu, ar putea 
completa ea, „acţiunea de a nu acţiona” afirmă şi acţiunea şi non- 
acţiunea; „gândirea de a nu gândi” afirmă şi gândirea şi non- 
gândirea; „comunicarea ce constă în a nu comunica” afirmă 
concomitent şi comunicarea şi non-comunicarea... De multe ori, 
afirmarea negării de sine afirmă şi neagă în acelaşi timp şi 
afirmarea şi negarea - ceea ce, altfel spus, înseamnă că în aceste 
cazuri „a afirma” şi „a nega” sunt unul şi acelaşi lucru: afirmaţia 
este negaţie şi negația este afirmaţie şi nu se mai poate face 
distincţie între ele... 

Aflată spre vieţuire continuă în şi între contrarii aparent 
ireconciliabile viaţa poate arăta (spre cel/cea ce stă să o asculte) 
că negarea afirmării de sine susţine deopotrivă şi negarea şi 
afirmarea: „nehotărârea este o hotărâre” („eşti hotărât/ă să nu te 
hotărăşti”) - neagă hotărârea (pentru că nu te hotărăşti), dar o şi 
afirmă (pentru că te-ai hotărât să faci ceva - anume, să nu te mai 
hotărăşti); „indecizia este o decizie” („în acest moment m-am 
decis să nu mă mai decid”) - neagă indecizia (pentru că te-ai decis 
să fii indecis), dar o şi afirmă (pentru că eşti indecis); 
„incertitudinea (vieţii) este o certitudine (a vieţii)” - neagă 
certitudinea (pusă sub semn de incertitudine, sub semnul negaţiei 
de sine), dar neagă şi incertitudinea (pentru că este certă 
incertitudinea existenţei certitudinii şi, prin urmare, nu este 
incertitudine)... 

Viaţa îşi poate spune uneori sieşi: „Acum mă critic, pentru că 
nu mă critic.” Ea se poate considera astfel a fi şi critică şi necritică 
cu sine în acelaşi timp (acum) şi sub acelaşi raport (cel al atitudinii 
critice faţă de sine)... 

Sau ea îşi poate spune: „Tot ce cunosc este că nu cunosc 
nimic... Tot ceea ce poate fi cunoscut este că nimic nu poate fi 
cunoscut...”). Astfel viaţa afirmă uneori despre sine şi că este total 
ignorantă (că nu (poate) cunoaşte nimic) şi că ea cunoaşte tot ce 
poate fi cunoscut (anume că nimic nu poate fi cunoscut)... - ea se 
vede astfel ca fiind şi total ignorantă şi complet cunoscătoare în 
acelaşi timp (prezentul continuu) şi sub acelaşi raport (cel al 
cunoaşterii pe care o (poate) deţine) - cunoaşterea sa este în 
acest caz ignoranță şi ignoranţa sa este cunoaştere... 

Viaţa îşi mai poate zice sieşi: „Tot ce spun este că nu spun 
nimic... Tot ce se poate spune este că nu se poate spune nimic...” 
(„Eu zic că nu zic nimic!”). Astfel viaţa se poate considera pe sine 
ca fiind şi cuvântătoare şi necuvântătoare - ea zice ceva, fără însă 
a spune ceva - ea zice că nu zice - işi afirmă şi zicerea şi 
tăcerea... îşi neagă şi glăsuirea şi lipsa ei... 

Când îşi caută liniştea, uneori, viaţa îşi poate spune sieşi: 
„Chem la mine nechemarea!“”... sau „Caut necăutarea! (Caut să nu 
caut!)”... sau „Intenţionez să nu intentionez nimic!” - astfel 
mişcarea din viaţă se vrea înlocuită de nemişcare, agitația de 
odihnă, veghea de somn, visul de un alt vis... ea se află astfel pe 
sine deopotrivă în poziţii extreme care se afirmă reciproc, dar se şi 
neagă una pe alta - se află deci spre fiinţare în zona lor 
crepusculară de întrepătrundere, de trecere dinspre un sens spre 
un alt sens (fără a ieşi din sens); de transcendere dinspre un ţinut 
spre un alt ţinut (fără a părăsi vreo clipă „ţinutul”)... 

Omul (meditând în sinea lui, într-o zi ploioasă de vară) îşi poate 
spune deci sieşi: „Propoziția „Viaţa are certitudinea că există.” 
poate fi reformulată prin propoziţia: „Viaţa are certitudinea că 
incertitudinea (inexistenţei sale) există. (Are certitudinea că nu e 
cert că inexistenţa sa este)... Interesant...”. El îşi mai poate spune 
(în aceeaşi zi ploioasă): „Propoziţia-constatare „Afară plouă.” ar 
putea fi înlocuită cu propoziţia „Am certitudinea că afară plouă.” şi 
aceasta cu propoziţia „Am certitudinea că incertitudinea (lipsei ploii 
de afară) există. (Am certitudinea că nu e cert că lipsa ploii este)... 
Hm...” 

Şi apoi plimbându-se prin casă (pentru că afară plouă) îşi poate 
spune sieşi: „Eu mă mişc. Ba chiar se poate spune că - eu am 
certitudinea că mă mişc - şi chiar mai mult - anume, că eu am 
certitudinea că incertitudinea (că nu mă mişc) există... Hm... - 
Aşadar, fiind cert faptul că am o incertitudine, certitudinea mea 
mai există?...”. De multe ori, astfel, viaţa are încredere deplină 
doar în faptul că nu are încredere deplină în nimic. Incertitudinea 

(lipsa de certitudini, nesiguranța, îndoiala, ezitarea) este atunci 
singura realitate certă (sigură) pentru ea. 

Şi atunci omul se poate întreba: „Ce este viața? Este ceva cert 
în viaţă, ceva pe care viaţa se poate baza la infinit?”... 


Limbajul vieţii 
Vă 0353 


Dacă ne întrebăm deci „Ce este viaţa?” şi refuzăm să formulăm 
răspunsuri clar delimitate şi definitive la această întrebare, este, 
printre altele, pentru că nu este suficient de lămurită existenţa 
care se înţelege îndărătul cuvântului „viaţă”. Spre ce realitate 
specifică trimite în fond acest cuvânt? Şi care este modalitatea 
particulară de existenţă caracteristică acestei realităţi? 

Este cazul să ne jucăm acum din nou puţin cu definițiile: 
definiţia este, de multe ori, doar un joc de divinaţie - cineva înşiră 
gramatical nişte vorbe şi altcineva încearcă să ghicească, pornind 
de la aceste semne, ce vrea să zică primul. De aceea, definiţia şi 
definirea sunt în esenţă jocuri divinatorii - şi nici nu pot fi 
altceva... 

Să alegem însă acum dintre cuvintele din dicţionar (relativ 
aleator-inspiraţional) pe câteva spre a le asocia cu noţiunea de 
„viaţă”. Una din asocierile evidente este aceea că termenul „viaţă” 
este un „cuvânt” care există, ca şi cuvânt, în vorbirea/ scrierea 
celor care îl folosesc. În acest sens „viaţa există!”. 

Pe de altă parte, chiar în acest sens putem spune deopotrivă că 
„viaţa nu există”. De ce? Simplu: fiindcă dacă fiecare cuvânt (semn 
sonor/ scris) ar exista şi ar căpăta fiinţă deplină în realitatea 
extralingvistică, doar prin simpla sa rostire/ scriere, atunci cuvinte 
precum  „unicorn”, „centaur”, „zmeu” ar avea o existenţă 
echivalentă cu a altor cuvinte precum „casă”, „masă”, „mâncare”... 

Apoi, cuvinte precum „tinasar”, „alivioti”, „cisotias” ar trimite 
spre o existenţă lingvistică imediat ce ar fi pronunţate/ scrise - 
ceea ce vedem că nu este cazul. 

Pentru ca ceva să se califice ca şi „cuvânt funcţiona!” trebuie să 
se lege prin utilizare de alte cuvinte (instanţe lingvistice) şi mai 
ales de realităţi (extralingvistice) spre care să trimită. Un cuvânt, 
orice cuvânt, este nimic doar prin el însuşi - şi în aceeaşi situaţie 
se află şi cuvântul „viaţă”. El capătă „existenţă” doar dacă se 
prinde în joc cu alte cel puţin câteva mii de cuvinte şi joacă 
împreună cu ele hora iluzorie a existenţelor (strict) lingvistice. 


| 


Prin urmare, s-ar părea că a răspunde la întrebarea „Ce este 
viaţa?” ar fi a răspunde, mai întâi, la întrebarea „Ce este limbajul?” 

(ce este fiecare cuvânt în parte şi oricare combinaţie de cuvinte 
luate separat şi împreună cu celelalte cuvinte şi combinaţii de 
cuvinte) - că ar fi deci a vorbi (relativ fără rost) la infinit... Dar nu 
e aşa... Intrebarea „Ce este viața?” ţinteşte spre amuţirea 
vorbelor... - spre tăcerea infinit creatoare... 


Viaţa ca şi devorare 
XAYA AA SĂ shv ĀJA 


Însă dincoace de tăcerea subliminală a vieții, dincoace de 
fundalul ei existențial-infinit, în general relativ insesizabil, privită 
sub formele ei acaparativ-expansionist-cuceritoare viața apare 
privirii ca fiind mai mereu pusă în situația de a alege (doar) între 
două „ipoteze de lucru”: a prăda sau a fi prădată - a mânca sau a 
fi mâncată, a lovi sau a fi lovită, a stăpâni sau a fi stăpânită, a se 
impune sau a se supune... Aceste orientări apar ca fiind prezente 
în fiecare decizie pe care viaţa particulară o ia - fie să devină 
victimă, fie să fie călău... Viaţa este astfel mai mereu dispusă să se 
auto-devoreze. Privită din perspectiva „naturii”, viaţa este crudă şi 
neiertătoare, necunoscând decât două alternative: supravieţuieşte 
(cu orice chip) sau mori! 

Şi fiindcă viaţa se preţuieşte enorm pe sine şi fiindcă, în acelaşi 
timp, ea se dispreţuieşte, uneori, îngrozitor, ea face mereu aceşti 
doi paşi concomitent:  preţuieşte viaţa (propria viaţă) şi 
dispreţuieşte viaţa - viaţa „inamică”, viaţa „inferioară”... Viaţa 
„inamică”, pentru că o poate ucide pe ea; viaţa „inferioară”, pentru 
că ea o poate ucide după bunul său plac. 

Pentru că viaţa ucide viaţa, mereu şi mereu, doar pentru a da 
naştere unei alte vieţi care la rândul ei să ucidă alte vieţi, mulţi s- 
au întrebat „Ce este viaţa?” (3 “SSS 4% 5è?ž)... „Ce este 
viaţa?”... „Ce este viaţa?”... p 

Este ea contradicţia ultimă a naturii? În fond şi la urma urmei 
fie că vrea, fie că nu vrea, fie că este conştientă de acest lucru, fie 
că nu este, viața contrazice viaţa - o viaţă o contrazice pe alta!... 

Dar de ce se contrazic? De ce nu pot coopera?... Şi au venit 
atunci unii şi au zis: pentru că resursele sunt limitate şi nu ajung 
îndestulător pentru toată viaţa care este - astfel, ea intră în 
competiţie cu sine şi se ucide pe sine pentru a se menţine în viaţă 
(moare o parte a ei pentru a supravieţui o alta) - definiţia clasică a 
auto-devorării! 


Alţii însă se miră în continuare: în condiţii de hrană mai mult 
decât suficientă, de ce în loc să pască iarbă, leul „paşte” zebre? De 
ce nu se poate înţelege „leul” cu „mielul”? 

Răspunsul la această mirare a fost mereu unul simplu: viaţa 
este predispusă auto-abuzării - ea tinde să facă tot ceea ce vede 
că poate să facă. Astfel leul vede că poate să „pască” mielul şi îl 
„paşte”! Pur şi simplu, pentru că poate! Pentru că nu îl împiedică 
nimic (de exemplu, o altă viaţă) să nu o facă! „Mielul” moare 
mereu în colții „leului”, pentru că viaţa acceptă să se auto- 
consume pentru a se auto-regenera.., 

- Atunci, vei zice tu, înseamnă că am găsit răspunsul căutat: 
viaţa este ceea ce se auto-consumă pentru a se auto-regenera! 

- Nu e aşa, îţi spun eu însă. Nu e aşa! De fapt, e chiar pe dos - 
anume, ea se auto-regenerează pentru auto-consum - dorinţa de 
(auto-)consum precede dorinţa de (auto-)regenerare şi o 
determină pe aceasta spre acţiune... 

Dar şi astfel exprimată relaţia vieţii cu consumul/ devorarea nu 
este nici pe departe stabilită odată pentru totdeauna, deoarece în 
viaţă mai este ceva: acel ceva care priveşte în viitor prin gândul că 
poate odată (cine ştie cum, prin oarecare minune) viaţa va fi în 
sfârşit eliberată de acest chin ce o consumă din interior - şi că 
astfel cândva în viitor, ea nu va mai fi nevoită (/doritoare) să se 
(auto-)consume pentru a se (auto-)regenera! 

Doar în speranţa actualizării acestei aspirații idealiste viaţa mai 
poate să găsească o scuză pentru a continua lupta cu boala ce o 
mănâncă din interior! 

Această „boală” nu e însă singura ei boală - mai are cel puţin 
încă una - duşmanii săi naturali exteriori ce vin dinspre materia 
„ne-vie” - fie că vorbim de mişcarea atmosferică (vijelii, tornade, 
uragane...) sau acvatică (inundaţii, tsunami...), sau terestră 
(cutremure, vulcani...) - viaţa (biologică) e mereu pusă sub 
semnul întrebării de „ne-viaţă”. 

Viaţa materiei (nebiologice) se luptă (în semnul ei atemporal) 
cu viaţa biologică (în visul ei existenţial). De fapt, nu e atât o 
luptă, cât o ignorare venită din partea vieţii materiei (nebiologice): 
la scara existenţei ei timpul se măsoară în „eoni” şi „ere” nu în 
„specii“ şi „generaţii”. Viaţa unui munte sau a unui ocean se 
gândeşte pe sine la o altă scară decât cea specifică vieţii unui „cal” 
sau a unui „om”. 

Viaţa are, prin urmare, o logică de auto-consum pe planuri 
echivalente ca durată în timp şi una de ignorare pe niveluri de 
vieţuire relativ neechivalente temporal... 

Repetiţiile vieţii 
APT TALE VXXX 


Repetând întrebarea „Ce este viaţa?” te poţi întreba dacă viaţa 
se repetă (pe sine - „Ce este viaţa?”...) sau vine sub forma unei 
proiecţii direcţionale unice („Ce este viaţa?”...) şi irepetabile („Ce 
este viaţa?”...). Te poţi întreba dacă repetiţia („Ce este viaţa?”...) 
este specifică naturii intime a vieţii („Ce este viaţa?”...) sau dacă 
nu cumva ea este doar un accident trecător („Ce este viaţa?”...), 
lipsit de importanţă („Ce este viaţa?”...), în derularea istoriei ei 
acţionale („Ce este viaţa?”...)... 

Şi ai dreptate să-ţi pui aceste întrebări, fiindcă este evident 
pentru oricine că viaţa se repetă, că privirea ei cu atenţie îţi 
creează inevitabil un sentiment de „revedere”, de „reluare”, de 
„rederulare”, de „reactualizare”, de „repetare”... 

Mai întâi, viaţa se repetă, pentru că are repere! Ea se ghidează 
şi se desfăşoară spre fiinţă, marcată fiind de nişte puncte de reper 
mai mult sau mai puţin evidente: hrănire, expansiune, înmulţire... 

Reperele vieţii (A-YcA-LL vă-/XX) odată conştientizate faptic de 
ea ca atare o fac astfel inevitabil să se repete de la o generaţie la 
alta, de la un individ la altul, de la o viaţă la alta şi, mai ales, în 
cadrul aceleiaşi vieţi - din nou şi din nou, cu răbdare şi 
perseverenţă, uneori cu oboseală şi plictis, alteori cu energie şi 
elan, dar întotdeauna cu o pronunţată pornire spre ignorarea voită 
a repetării atotprezente. 

Dacă nu s-ar repeta însă, viaţa ar fi perfect spontană şi, astfel, 
ar fi automat şi complect lipsită de repere... Iar fără de repere 
(directionale, materiale, sensuale, valorice, existenţiale...) viaţa 
este pierdută şi nu se mai poate arăta conştiinţei ce o judecă ca 
fiind ceea ce este: o repetare spre infinit a unor structuri şi 
principii specifice jocului direcţional numit viaţă. 

Orice privire superficială asupra ei poate scoate în evidenţă 
aceste structuri suport pentru repetabilitate - cum ar fi, de 
exemplu, tendinţa ei de supravieţuire (de mai mult decât o simplă 
vieţuire), dorinţa ei de vieţuire (de trăire pur şi simplu prin sine şi 
pentru sine, fără prea mari pretenţii de actualizare) şi, mai ales, 
dorinţa ei de sub-vieţuire - de fiinţare într-o existenţă în genere 
neutră faţă de valoare, ba chiar de indiferenţă făţişă faţă de ea. 
Astfel, viaţa trăieşte, mai mereu, sub semnul vieţii indiferente la 
repetare... 

Şi supra-vieţuirea (AfY7JA-VX-4RXI-A) şi vieţuirea (/X-/FXAL-A) 
şi sub-vieţuirea (AfL-vX- JX-A) sunt însă instanţe ontologice ale 

repetării (A-Y-4AJXX) - viaţa se află într-o continuă repetiţie de 
motive, tematici, direcţii, aspirații, gânduri, cuvinte, valori şi fapte. 

Repetiţia vieţii se întrerupe doar superficial, la nivel de formă 
aparentă, în anumite momente revoluţionar-istorice (individuale 
sau de grup) când, uitând că se repetă, viaţa se entuziasmează de 
posibilitatea unor utopii condamnate prin definiţie la neființă 
eternă... În aceste momente de euforie, de înşelare prin speranţă 
şi încântare, prin elan şi avânt creator, prin aspirație adâncă şi 
atingere emoţională profundă scenetele vieţii se joacă cu sala 
plină, captând atenţia spectatorilor la maxim şi amăgindu-i pentru 
moment cu promisiunea non-repetabilităţii. In aceste momente 
viaţa îşi zice către sine: „Poate că de acum încolo ce a fost nu se 
va mai repeta...! Poate că de acum încolo va fi altfel!... Poate că 
de acum încolo ce a fost nu va mai fi şi ceea ce este acum va fi 
altfel decât ceea ce a fost ieri...”. 

Şi astfel viaţa, pentru un moment, speră din nou şi se bucură în 
iluzia unei amăgiri de non-repetabilitate. Dar apoi, ea continuă să 
se repete şi se repetă probabil şi din dorinţa nemărturisită de a 
mai ajunge să spere din nou, de a ajunge la o nouă auto-amăgire 
- pentru că faptele se repetă, viaţa se refugiază din faţa lor, din 
când în când, în iluzia faptelor care nu se repetă: a faptelor unice, 
a gândurilor unice, a vorbelor unice... 

Viaţa se repetă în speranţa non-repetabilităţii, a primirii de 
aplauze la scenă deschisă pentru micile ei scenete reluate, iarăşi şi 
iarăşi, în mod ritualic, spre bucuria aprecierii actului artistic specific 
actorului: repetarea unor vorbe gândite de altcineva, efectuarea 
unor mişcări desemnate de altcineva şi înfăptuirea cu bucurie a 
repetării... 

Şi fie că scena pe care viaţa joacă e scena naşterii unui 
bebeluş, a jocului inocent din copilărie în mijlocul naturii sau scena 
descoperirilor lumeşti de diferite nuanţe şi culori, sau scena 
„realizărilor” comunitare şi individuale încheiate în lacrimi de 
bucurie sau de tristeţe - viaţa e întotdeauna pregătită, ca după o 
mică pauză, să le joace, din nou şi din nou - într-un carusel fără 
de sfârşit care ameţeşte viaţa în a crede că este străină în vreun 
fel de repetare... 

Viaţa se repetă de dragul repetării - ea se repetă şi când vrea 
în mod intenţionat să se repete şi când nu vrea să se repete - ea 
se repetă oricum, indiferent ce ar face - şi, astfel, viaţa creşte şi 
scade ciclic în măiestrie prin repetiţie şi repetare - vorbim evident 
de măiestria ei ultimă - aceea de a se repeta cât mai bine pe 
sine... Repetarea vieţii este astfel un semn de voinţă în viaţă - 
este semnul unei voințe de perfecționare. Ea nu se mulţumeşte să 
improvizeze, să fie spontană, ci caută mereu să prevadă, să fie 
pregătită dinainte (cu „replici” bine învăţate) pentru cât mai multe 

din scenele şi piesele în care este pusă să joace sau în care se 
grăbeşte să joace cu plăcere. 

Apoi repetiţia, prin reperele ei, îi deschide vieţii calea spre 
profunzime, spre aprofundarea detaliului, spre cuprinderea multi- 
direcţională a subiectului pe care trebuie să-l pătrundă mereu doar 
în joacă, spre joacă, pentru joacă - deoarece, mai mult decât 
pentru orice altceva, repetiţia vieţii se face în vederea jocului - se 
repetă pentru a ajunge la stăpânirea cât mai bună a regulilor 
jocului, a tehnicilor de joc, a strategiilor şi îndemânărilor necesare 
pentru a juca - şi, mai ales, se repetă, pentru că, în principiu, 
viaţa nu ştie să facă altceva - şi, astfel, ea face mereu acel ceva la 
care se pricepe destul de bine - anume, se repetă... 

Când joacă, viaţa îşi spune sieşi că repetă şi că se repetă 
pentru a-şi mări îndemânările de joacă spre a câştiga jocul, de 
obicei, în faţa unei alte vieţi, dar potenţial ea se antrenează cu 
speranţa subconştientă că pe viitor o să câştige poate şi în faţa 
duşmanului ei cel mai de temut: moartea. 

Viaţa se repetă, ca să nu se piardă pe sine - viaţa se repetă, ca 
să rămână viaţă - toate semnele ei distinctive (asimilarea - prin 
hrănire, hidratare, inspirare, memorare...; expulzarea - prin 
excreţie, curăţire, expirare, uitare...; protejarea (de factori nocivi — 
climatici, biologici, chimici...); expansiunea (cucerirea de noi 
teritorii prin înmulţire şi creştere) ş.a.m.d.) tind spre repetare (zi 
de zi) tocmai pentru acest motiv: viaţa vrea să rămână viaţă - şi 
atâta timp cât se repetă (în semnele ei) ea continuă să rămână 
ceea ce este... Anume... 


Poate aici tu eşti tentat să intervii: „Deci la întrebarea „Ce este 
viaţa?” putem răspunde că ea este repetare?!” 

- Hm... Viaţa este „repetare”... dar e clar că în felul ei specific 
de a fi e loc şi de o oarecare variaţie... In firea intimă a vieţii există 
rădăcini serioase pentru sentimentul repetabilităţii, dar viaţa ştie 
să trăiască şi sentimentul noutăţii: adeseori (după o perioadă de 
odihnă, de refacere, de revigorare), ea se simte ca nouă, ca şi cum 
de abia s-ar fi născut... Şi această intuiţie vie a prospeţimii sale s- 
ar putea să nu-i fie (prea) departe de adevăr... Viaţa (mai ales cea 
eroică) este, mai mereu, o alta şi mai nicicând nu prea seamănă cu 
ceea ce a fost, pentru simplul motiv că se schimbă, că se 
transformă, că suferă „mutaţii”... 

Şi mai este un aspect de amintit aici - dacă (doar) se repetă pe 
sine, atunci viaţa nu mai (prea) este viaţă, ci e „repet-viaţă” - o 
viaţă care se repetă, care stagnează, care rămâne pe loc... 

Viaţa eroică însă nu prea are vreme de aşa ceva: ea mereu 
explorează noi teritorii şi se avântă cu patimă spre a cuprinde în 
sine noi şi noi domenii ale realului. Pentru această întreprindere de 
modificare, de schimbare viaţa nu poate veni (prea mult timp) cu 

soluţii vechi la probleme noi - aşa că ea, mai mereu, 
improvizează, inovează şi inventează, se adaptează şi încearcă să 
nu se mai repete (în greşeală). 

Viaţa eroică ştie că dacă vrei să ajungi acolo unde nu ai mai 
fost niciodată (şi ea vrea asta), trebuie să mergi pe acolo pe unde 
nu ai mai fost niciodată - trebuie să explorezi, să experimentezi, 
să fii spontan, să te recreezi, să păşeşti dincolo de tine în NOU, în 
noua viaţă care te aşteaptă să o trăieşti pe un nou plan de 
conştiinţă de îndată ce vei înceta (doar) să te repeti... 

Jocurile trebuie jucate doar cât timp ne produc plăcere - dacă 
încetează să o mai facă, de multe ori, e (doar) din cauză că 
repetițiile şi repetările devin plictisitoare şi chinuitoare, devin 
obositoare şi inutile. E cazul ca în aceste momente viaţa să 
renunţe la repetarea ritualică a faptelor ei de fiinţă automată şi să 
treacă la inventarea unui nou joc, să devină în mod conştient 
spontană şi să lase în urmă (pe cât e posibil) repetabilul... 

Şi (uneori) repetiţia poate fi lăsată în urmă... Putem, de 
exemplu, să o lăsăm în urmă ca pe un cerc, ca pe un cerc drag (de 
prieteni, de deprinderi, de plăceri, de activităţi), un cerc pe care îl 
cunoaştem destul de bine - şi, astfel, ştim că rotit în stânga duce 
la „X” rezultate şi rotit în dreapta la „Y” rezultate... - când lăsăm 
repetiţia în urmă ca pe un cerc (vicios), putem să o facem 
deschizând cercul spre o linie (cel puţin pentru o vreme) sau spre 
un alt cerc (sau spre alte variante „curbe” sau „drepte” ale liniei)... 

Oricare ar fi repetiţia şi/sau repetarea... reperele pot exista 
deopotrivă şi în cerc şi pe linie (dreaptă sau curbă), precum şi în 
alte figuri geometrice (de exemplu, pe o spirală ascendentă). Şi la 
fel de bine pot exista printre aceste repere şi noutatea, 
schimbarea, unicitatea, spontaneitatea şi sensul în continuă 
mişcare (construit adică din mers)... 

Absurdul şi viaţa 
ARSA Să yry 


La limita (uneori) imperceptibilă dintre repetare şi non-repetare 
viaţa pare astfel, de multe ori, dacă nu confuză şi nehotărâtă, 
atunci cel puţin absurdă... Unii ar putea astfel spune că istoria 
filosofiei este istoria absurdităţilor şi poate că ar putea susţine 
aceasta pe bună dreptate - mai întâi, datorită subiectelor pe care 
le abordează filosofia (care sunt în mare parte „absurde”) şi apoi 
datorită modului cum le abordează (anume în mod „absurd”) şi a 
modalităţilor prin care le rezolvă (de ex., prin „metoda reducerii la 
absurd”). 

De fapt, s-ar putea ca filosofia să aibă ca temă centrală (fără să 
conştientizeze prea clar aceasta) tema absurdului (ab_surd_ului — 
a vorbirii către surzi), chiar dacă unii filosofi s-ar putea scuza 
pentru această situaţie spunând: 

- „Nu filosofia este absurdă, ci viaţa este absurdă! Doar că 
filosofia construindu-şi castelele ei de cuvinte pe nisipul absurdului 
vieţii devine asemenea fundamentului pe care îşi aşează fundaţia - 
anume, absurdă...” 

Filosofia (vieţii) tinde astfel, de multe ori, să folosească ca 
metodă definitivă pentru „demonstraţiile” sale „metoda reducerii la 
absurd” - indiferent despre ce ar fi vorba, ea fie îl reduce la absurd 
(dacă subiectul respectiv este privit iniţial ca fiind mai mare decât 
absurdul), fie îl extinde la absurd (dacă subiectul încercat îmbracă 
la începutul abordării lui o sferă pretins mai puţin largă decât cea a 
absurdului). 

Prin această metodă se presupune astfel că ceva care nu este 
este, pentru a arăta astfel (prin absurd) că ceea ce s-a presupus 
că este nu este - pentru că dacă ar fi, ar fi absurd să fie... Metoda 
cu pricina presupune deci ca axiomă de plecare că absurdul nu 
există, căci dacă el ar exista şi ar fi legitimat în faţa vieţii, orice 
asociere ulterioară cu prezenţa/ existenţa lui ar duce negreşit la 
validarea (şi nu la infirmarea) celui/ celei/ celor asociate cu el. 

Metoda „absurdizării” ajunge la următorul impas: presupunând 
prin absurd că absurdul există ar reieşi că absurdul nu există, 
pentru că dacă ar exista, ar fi absurd să existe - sau, altfel spus: 
dacă absurdul ar fi, atunci cu siguranţă ar trebui să fie absurd - 
dar dacă este absurd (să existe - printre altele), atunci cu 
siguranţă absurdul nu este... 

Să presupunem deci prin absurd, ar zice adepţii metodei, că 
viaţa nu există! Zicând „prin absurd” - ei presupun astfel că 
„absurdul non-existenţei vieţii” există, pentru a arăta câteva din 

consecinţele absurde (contradictorii/ ilogice/ iraţionale/ 
iperceptive/  iemoţionale/ ivolitive) care rezultă din această 
presupunere. Prima ar putea să fie contradicţia perceptivă dintre 
percepţia existenţei vieţii şi afirmaţia lingvistică a non-existenţei 
ei. Dacă non-existenţa vieţii există, atunci viaţa nu există - dacă 
viaţa nu există, nu se poate constata (de către ea) non-existenţa 
ei - ori cel care a constat non-existenţa ei există - prin urmare, 
viaţa există, pentru că are cine să-i constate „non-existenţa”! 

Problema e acum dacă viaţa există prin absurd (adică implicată 
pe deplin în fundamentul ontologic al existenţei), în absurd (adică 
în datul realului metafizic imanent absurdului) sau ca absurd (adică 
doar ca şi când ar fi absurdă, dar nu este). Dintre aceste trei 
variante oricare din ele poate fi pusă pe nişte idei atractive şi iubită 
cu nişte cuvinte de gală pentru a-şi etala frumuseţea ei pornită 
cosmic să influenţeze mintea privitorului spre uimire şi încântare 
excitativă - de parcă „viaţa ca absurd” (ca şi cum ar fi absurdă) e 
irezistibil delicioasă gândirii filosofului. 

Cu această variantă putem interoga viaţa („Ce este viaţa?”) ca 
şi cum nu am face-o: 

- Ce eşti tu viaţă? 

- Sunt Absurdul!... 

- Bine, dar Absurdul există? - vei întreba poate tu acum... 

- Păi vezi dumneata: dacă Absurdul ar exista şi el ar fi Viaţa, ar 
rezulta de aici că toate calităţile şi acţiunile vieţii ar fi absurde - 
inclusiv aceea de a te întreba „Ce este viaţa?” (ca să nu mai 
vorbim de aceea de a afirma că viaţa este absurdul...). Ori crezi tu 
că întrebarea „Ce este viaţa?” este o întrebare absurdă?... Dacă 
da, atunci viaţa este într-adevăr absurdă... Dacă nu crezi că 
întrebarea aceasta este absurdă, atunci viaţa s-ar putea să nu fie 
absurdă... 

Deci dacă, cumva, absurdul (potenţial din ea) te deranjează 
acum, când ea este doar o simplă întrebare, stai să vezi ce figură o 
să faci când vei atinge răspunsul abisal specific acestei întrebări... 

Vorbirea este mereu o vorbire a „surzilor” care „se înţeleg” prin 
„semne” (o întreprindere relativ absurdă) şi încearcă să ghicească 
„Ce se zice”. Dar această vorbire se aplică, în primul rând, „vorbirii 
interioare”, fiindcă, după cum bine ştii şi tu, încerci mereu să 
înţelegi „ce naiba zici”... 

De exemplu, dacă te-ai întrebat vreodată până acum „Ce este 
viaţa?”, atunci tu te-ai întrebat, în primul rând, ce zici când te 
întrebi (prin vorbe) cele despre viaţă!... 

Dacă absurdul cu joaca sa zburdalnică este prezent undeva în 
câmpul ontologic saturat de real al existenţei, atunci, cu siguranţă, 
prezenţa lui este maximă în câmpul lingvistic al datului 
comunicaţional. Şi e aici, nu pentru că existenţa sa este absurdă, 

ci pentru că atributele sale se simt foarte bine atunci când coboară 
în limbă şi trăiesc prin cuvinte. 

Absurdul se simte ca la el acasă în cuvinte, în limbaj, în discurs 
- în orice discurs. Mai întâi, pentru că în acestea există, de cele 
mai multe ori, iluzia discursului uni-semnic (cu un singur sens, clar 
şi bine delimitat). Mulţi naivi/ ignoranţi cred că dacă spun ceva, 
acel ceva are un singur sens posibil (pentru cei care îi ascultă sau 
pentru cel care îl debitează). 

Apoi sărmanii de ei mai suferă şi de amăgirea că cei care îi 
ascultă/ citesc vor putea să priceapă acel presupus „sens unic” 
care ar exista misterios în el, deşi nu există nici în transmiţător şi 
nici în mesaj. 

A pretinde cuiva să priceapă „exact” ceea ce-i spui este a 
pretinde o absurditate... Nu aşa funcţionează limbajul, nu aşa se 
trăieşte viaţa - Aceasta se construieşte pe aproximări şi apropieri, 
pe empatii şi simpatii, pe indicaţii relative şi „rezonanţe” ideatice. 

Absurdul nu este însă în limbaj, decât dacă limbajul este absurd 
- mai precis, limbajul omului absurd - al acelui om care vrea să 
reducă la finit (prin definiţii „volitive”, prin îngustări „mentale”, prin 
părtiniri „emoţionale”, prin ciopârţiri ideatice) infinitul... La fel e şi 
cu viaţa - atâta timp cât există în preajma infinitului ea nu este 
absurdă: atâta timp cât e trăită dincolo de semnele ei (lingvistice 
sau de altă natură) absurdul nu se atinge de ea (decât relativ 
contingent spre delectări esenţial trecătoare). 

Răspunsul însă la întrebarea „Ce este viaţa?” poate fi unul 
absurd - ca, de exemplu, să spui că ea este (doar) „X” sau (doar) 
„Y” sau (doar) „Z”; că ea este (doar) „astfel” şi nu în „altfel”; că ea 
este (doar) aici sau (doar) acolo... 

Apoi răspunsul „ultim” la această întrebare (dincolo de care nu 
mai încerci „în mod serios” să-i găseşti un alt răspuns) este cu 
siguranţă „absurd”. De ce? Pentru că nu este în cuvinte!... Punem 
o întrebare în cuvinte (în gândire) şi aşteptăm un răspuns în ele... 
Dar culmea - singurul răspuns, cât de cât, viabil este în afara lor... 

„Răspunsul” acesta este astfel un „răspuns absurd”, pentru că 
el nu este un răspuns propriu-zis, ci o trăire integratoare 
(perceptiv - intuitiv - volitiv - intelectual - emoţională), o 
percepţie directă a „realităţii vieţii”... 

Problematica dezvoltată prin punerea întrebării „Ce este viaţa?” 
se poate aborda deci prin „metoda reducerii la absurd”. Atunci 
când întrebăm „Ce este viaţa?”, noi, de fapt, presupunem că ea 
este ceva suficient de bine delimitat încât să permită un răspuns 
destul de simplu şi de evident, un răspuns clar delimitat şi suficient 
concentrat care să o satisfacă definitiv. Ori, dacă un astfel de 
răspuns exista, probabil că l-ai fi găsit şi tu până acum... Nu 
crezi?... (Ştim însă amândoi că (probabil) nu l-ai găsit încă...). 

Apoi, atunci când te întrebi „Ce este viaţa?”, presupui că ea 
este ceva/ cineva/ cumva anume - ori „răspunsul alingvistic” (dacă 
îl vei trăi vreodată) îţi va arăta cu maximă intensitate că ea nu 
este (doar) ceva „anume” (ceva fără nume - a_nume), ci ceva cu 
nume infinite - adică o realitate cu „infini-nume” care, dacă o 
înţelegi cu adevărat, te învaţă cum să depăşeşti limitele limbii/ 
gândirii pentru a te juca detaşat/ jovial cu ele în infinitul (ulterior 
al) existenţei meta-lingvistice. 

Absurdul este, prin urmare, în nume/ cuvinte/ propoziţii/ 
definiţii/ gânduri în măsura în care tu crezi că ele pot fi pipăite/ 
gustate/ delimitate cu precizie - că ele au „un sens” - un singur 
sens - un sens îngust, mărginit, limitat. Dacă crezi aceasta, cu 
adevărat îţi spun, fără ezitare, că trăieşti într-o lume absurdă pe 
care eşti invitat să o părăseşti păşind cu maximă sinceritate şi 
hotărâre pe Calea Întrebării. 

Dacă, în schimb, eşti unul dintre cei puţini care ştiu că nici un 
(/0) cuvânt (/ definiţie) nu are un singur sens, ci sensuri (relativ) 
infinite ce pot fi limitate/ mărginite/ delimitate doar temporar şi 
doar în joacă (doar de dragul unui „sens” mai puţin infinit - 
concretizat spre acţiuni relativ precise), atunci ştii că absurdul 
continuă să fie alături de tine, chiar dacă nu în forma lui lingvistică, 
ci în cea trans-lingvistică. 

Dacă absurdul ar fi doar în limbajul uni-direcţional, atunci cu 
siguranţă că nu ar fi demn de numele său (nu ar fi cu adevărat 
ceva lipsit de sens, care nu are sens, ceva contradictoriu, ceva 
incoerent). Şi, cu siguranţă, tu poţi depune mărturie că absurdul 
apare ca fiind şi dincolo de limbaj - deoarece, printre altele, de 
exemplu, vei zice poate tu, eu tot încerc să-ţi spun că e ceva 
acolo, dincolo de întrebarea „Ce este viaţa?”, dar ţie îţi pare că 
ceea ce eu îţi spun nu are (încă) sens! 

Lipsa de sens e prezentă doar la cei care nu conştientizează 
infini-sensul - acel sens infinit care este prezent peste tot, care 
este de o complexitate infinită, atât de infinită încât este imposibil 
a fi sesizată de o minte limitată lingvistic. 

Absurdul lui „un singur sens” (cuprins, de exemplu, în anumite 
viziuni  teleologice sau  escatologice) îşi are, prin urmare, 
complementul său în „absurdul” sensurilor infinite (specifice 
viziunii integratoare, a co-cauzalităţii şi co-dependenţei a tot ceea 
ce este cu tot ceea ce are fiinţă). 

Acestea sunt însă două tipuri de absurd care nu suportă 
comparaţie - primul este un absurd cu un singur sens, al doilea 
este un absurd dincolo de sens. Primul absurd este absurd, al 
doilea absurd nu mai este absurd! 

Primul absurd trăieşte în absurditate restrânsă (negându-se 
astfel pe sine însuşi prin îngustare de sine) - al doilea absurd 
transcende absurditatea lărgită (confirmându-şi astfel fiinţa infinită 

prin conştientizarea ei nemărginită). Primul absurd enervează, 
irită, constrânge, agonizează - al doilea din contră: calmează, 
amuţeşte, linişteşte, transcende. 

Primul absurd se aplică părţii şi rămâne doar la ea - el nu are 
sens, fiindcă partea nu există fără întreg. Al doilea absurd se aplică 
întregului şi rămâne doar la el, căpătând astfel un sens lărgit spre 
infinit - fără însă a avea nici el vreun sens, deoarece întregul nu 
există fără parte. 

Acela (/aceea) care este însă trăitor(/oare) deopotrivă în 
ambele tipuri de absurd (şi în absurdul-parte şi în absurdul-întreg) 
- de abia acela (/aceea) încetează (într-o mare măsură) de a mai 
fi absurd, deoarece atunci când sunt puse împreună, absurdul din 
parte îl anulează pe cel din întreg şi invers... Şi astfel rămâne doar 
trăirea armonizată a întregului-parte şi a părţii-întreg care priveşte 
aceste repere orientative în acelaşi timp şi trăieşte astfel 
concomitent în sfera ambelor. 

De abia o astfel de existenţă încetează (atâta timp cât e trăită 
ca atare) să mai cunoască sentimentul absurdului. Absurdul este o 
exagerare ieşită din înclinarea unilaterală fie spre viaţa-parte, fie 
spre viaţa-întreg. El se disipează când întrebarea „Ce este viaţa?” 
regăseşte trăirea a ceea ce este dincolo de parte şi dincolo de 
întreg fiind deopotrivă şi în parte şi în întreg. 

În viaţa infinitului absurdul este o constantă - el poate încânta 
sau descânta, poate irita sau calma, poate contraria sau împăca - 
un singur lucru nu poate face însă - anume, să înţeleagă răspunsul 
la întrebarea „Ce este viaţa?”... Acolo unde această întrebare îşi 
găseşte dizolvare, absurdului îi fuge pământul de sub picioare. 

În nimicul (non-)răspunsului ultim plinul absurdului se pierde 
pe sine şi se dizolvă în iluminare, în claritate, în luciditate, în 
integralitate... — în ceea ce se opune absurdului... 

Absurdul vieţii trăieşte doar în viaţa absurdului - doar în logica 
absurdului viaţa se poate depăşi pe sine. Această logică a 
contrariilor emoţional apelative face inima să-şi dorească mai mult 
- mai mult decât absurdul - mai mult decât ceea ce poate să aibă 
un sens (un singur sens)! 


Însă nu în sesizarea absurdului poate viaţa să-şi rezolve 
problemele sale - absurdul nu rezolvă probleme - el doar le 
complică... Dar nu le complică pentru că aşa vrea, ci pentru că aşa 
sunt ele: absurdul ne aminteşte mereu că în viaţă este întotdeauna 
un surplus de sens, un plus de direcţie, un posibil indefinit de 
actualizat în imediat spre simţire şi acţiune. Acest surplus-plus- 
posibil este cel care califică calea absurdului ca una din căile 
majore ale filosofiei - nu (doar) pentru că filosofia este absurdă, ci 
(şi) pentru că absurdul este (în) filosofie... Prin incoerenţa sa 
aparentă, prin indefinirea sa vădită, prin lipsa sa de bun-simt, 

absurdul atrage omul spre a fi ceva mai mult decât un automat 
cuminte care duce o viaţă limitată spre plictis şi oboseală prin finit 
şi finitudine... 

Putem spune deci că viaţa este absurdă şi că absurdul este 
viaţă! Şi încă ce viaţă!... 

Acestea fiind spuse trebuie să reamintim totuşi că doar cei care 
nu cunosc viaţa ar putea spune că viaţa este absurdă sau că 
absurdul este viaţă. Nimic mai greşit: viaţa nu este absurdă - ea 
are reguli clare şi principii precise de ghidare, ea este logică, 
raţională şi plină de sens. 

Iar absurdul nu este viaţă, ci nimicire şi nimicnicie - el este 
neant şi moarte, pentru toţi cei care se lasă pradă absurdului şi nu 
îi înţeleg capcanele pe care el le ridică în faţa minţilor neatente... 


Dar să te întreb acum direct - tu ce crezi: 

- Ce este viaţa?... Este ea absurdul?... Sau este altceva?... 

Nu te grăbi să-mi răspunzi... Probabil că nu a venit încă timpul 
acestui răspuns... Viaţa vrea să se mai joace puţin cu vorbele şi 
absurdul cu semnele... 


Supravieţuire şi putere 
AFI ZAC AFA 4X FIA A 


În viaţă puterea este a celor care supra-vieţuiesc, a celor care 
fac mai mult decât să vieţuiască. Aceasta nu înseamnă însă că 
slăbiciunea este a celor care nu viețuiesc, ci doar a celor care sub- 
viețuiesc. 

Între putere şi viaţă se naşte astfel o relaţie de compromis - o 
promisiune făcută împreună (com-promis): anume, dinspre viaţă 
să fie puternică (în faţa morţii, neantului, slăbiciunii) şi dinspre 
putere să capete viaţă... Ce este atunci viaţa? Este ea putere sau 
este slăbiciune?... Puterea cui? Şi slăbiciunea cui? 

Puterea se manifestă prin viaţă, puterea are viaţă, puterea 
trăieşte în viaţă, fiindcă puterea se reflectă destul de bine pe sine 
în câmpul relaţiilor de putere existente între fiinţele trăitoare în 
diferite regnuri ale vieţii. 

Puterea este astfel, mai întâi, o relaţie de putere angajată între 
mai multe vieţi, relaţie care poate fi de colaborare, de ignorare sau 
de confruntare. 

Prin relaţia de colaborare puterile aflate în relaţie îşi adună 
putinţele şi dau naştere unei puteri comune născută din unirea lor 
întru realizarea unui ţel comun. Prin relaţia de ignorare 
vieţuitoarele cu putere se ignoră, pentru că momentan razele de 
acţiune ale puterilor cu care ele sunt dotate nu se suprapun, nu se 

ating, nu se intersectează. Relaţia de confruntare este cea mai 
dureroasă, pentru că, în urma angajării în suflul ei, vieţile aflate în 
conflict îşi găsesc măsura reală a puterii lor - cele care vor câştiga 
lupta vor fi puternice, cele care o vor pierde vor fi slabe. 

Puterea nu este doar un dat care trebuie actualizat, ci este, mai 
ales, o actualizare care îşi conştientizează posibilităţile de 
manifestare: nu cel puternic e cel care învinge, ci cel care învinge 
este cel puternic... 

In planul relaţiilor de putere ale vieţii doar rezultatele sunt cele 
care contează - nu intenţiile, nu laudele, nu potenţialităţile, nu 
dorinţele, ci doar rezultatele, doar faptele... Puterea se 
demonstrează şi se afirmă prin fapte - prin acele fapte concrete 
prin care ea ajunge să-şi arate faţa spre viaţă. La fel şi 
slăbiciunea... În faptă şi acţiune se regăseşte criteriul ultim al 
puterii şi al slăbiciunii - cei care fac ceva sunt puternici, cei care 
nu fac nimic (chiar dacă încearcă să facă ceva) sunt slabi... 

Viaţa este puternică şi slabă deopotrivă - este puternică, pentru 
că mereu ea vede că (poate) face ceva - este slabă, pentru că se 
văd mereu eşecuri în urma încercărilor ei de a face ceva. Succesul 
şi eşecul sunt cele care ne dau măsura puterii şi a slăbiciunii unei 
vieţi. Dar puterea este întotdeauna doar o afirmaţie aflată sub 
semnul întrebării, o provocare depăşită pe moment care rămâne 
însă încordată în aşteptarea următoarei provocări de depăşit. 

Puterea se arată astfel vieţii ca fiind o stare existenţială ce 
trebuie mereu (re)confirmată, care trebuie (re)aleasă (pe cât e cu 
putinţă) sub semnul voinţei şi dorinţei de realizare, al dorinţei de 
succes - de depăşire şi stăpânire a unor circumstanţe 
constrângătoare, a unor circumstanţe care vor să restrângă 
libertăţile potenţiale ale vieţii. 

Ce este, aşadar, viaţa?... Este ea putere?... Este slăbiciune?... 

Viaţa este o putere în cosmos - una din puterile care pun 
cosmosul în mişcare. Viaţa este o slăbiciune în univers - ea este 
slăbiciunea universului, proiecția în care acesta îşi vede speranţa 
unei lumi vii extinsă peste toată fiinţa sa infinită. 

Slăbiciunea universului este deci puterea vieţii, iar slăbiciunea 
vieţii este puterea universului. Dar viaţa nu este nici putere şi nici 
slăbiciune. Ea este ceea ce stă la rădăcina acestora făcându-le 
posibilă apariţia în câmpul existenţei. 

Vieţuirea vieţii are în ea elementele ei de putere şi elementele 
ei de slăbiciune: pe de o parte, dorinţa de supra-vieţuire, de 
vieţuire cu asupra-de-putere - vieţuirea mai mult decât în planul 
mecanismelor automate ale trăirii materiale şi mentale, iar, pe de 
altă parte, dorinţa de sub-vieţuire - vieţuirea cu asupra-de- 
slăbiciune, în matca trupească şi mentală a celui care îşi 
conştientizează insignifianţa (la scara infinităţii universului) vrând 

astfel să vieţuiască chiar mai puţin decât în planul simplei vieţuiri - 
în acel plan încărcat cu esenţele germinative ale vieţii. 

În spectrul trinitar al sub-vieţuirii, vieţuirii şi supra-vieţuirii 
există o cale de unificare, o cale regală a vieţii... - în conştiinţa 
celui care priveşte spre alternative, se ridică mereu spre 
actualizare trăirea concomitentă sau succesivă a fiecăreia din cele 
trei feluri de vieţuire: în esențe (de sens), în trăire (spontană) şi în 
fapte (de putere)... 


Viaţa cuvintelor 
JILE dr Soy 


Puterea cuvintelor stă în semne. Slăbiciunea lor stă tot acolo - 
cuvintele sunt (şi) semne... Dar înainte de a arăta spre ceva din 
afara lor ele arată spre ceva din interiorul nostru - anume, spre 
ele însele. 

Cuvântul (numele/ conceptul) nu este atât precum un indicator 
(rutier), cât este precum un călător cu rucsacul (de amintiri) în 
spate. Fiecare cuvânt rostit de cineva, pentru acel cineva, are o 
încărcătură unică, o amprentă cognitiv-emoţional-volitivă unică. 
Pentru acel cineva acel cuvânt este încărcat (prin asociere) cu 
trăiri, emoţii, senzaţii, raționamente, amintiri, experienţe... - iar 
când îl pronunţă, cel care o face nu vrea să arate spre numele 
pronunţat, ci spre încărcătura (cognitiv-emoţional-perceptivă) pe 
care el a asociat-o până în acel moment acelui cuvânt. Astfel că 
orice cuvânt are o viaţă specială a lui în mintea fiecărei vieţi 
capabile de cuvântare, o viaţă intim legată cu viaţa fiinţei care îl 
rosteşte - ea (viaţa cuvântătoare) şi el (cuvântul) au intimităţi 
doar de ei ştiute şi, de aceea, relaţia lor este specială şi 
intransmisibilă. 

De aceea fiecare cuvânt din mintea fiecărei vieţi cuvântătoare 
are o viaţă - o viaţă a lui şi numai a lui - o viaţă în care se naşte 
(prima dată când e auzit sau inventat) în care creşte prin adunare 
de sensuri asociate (prin percepţie directă, prin emotivitate, prin 
trăire, prin intuire, prin voire, prin nevoie...), în care se dezvoltă şi 
prinde o viaţă a lui în sfera lingvistică specifică individualităţii 
vorbitoare în care s-a (re)născut şi în care îşi trăieşte viaţa alături 
de alte (consoarte) cuvinte. 

Când viaţa rosteşte un cuvânt, ea rosteşte o lume. De aceea 
ţine ea la cuvintele sale, la fiecare dintre ele - pentru că astfel 
viaţa vorbitoare ţine la lumea sa de trăiri şi experienţe acumulate 
până în acel moment - ea ţine la ele, pentru că ea este în ele! 

Prin această asociere, prin această încărcare, nu (doar) cu 
sensuri lingvistice, ci cu trăiri/ simţiri/ experienţe cuvintele capătă 

viaţă şi dau viaţă universului cognitiv-emoţional-intuitiv-volitiv al 
fiinţei vorbitoare. Ele se regăsesc în ea şi ea se regăseşte în ele. 

Astfel încărcate cuvintele fiinţei vorbitoare, cuvintele omului, 
cuvintele tale prind viaţă şi trăiesc, dar mai mult trăieşte prin ele 
cel care le colecţionează - adică tu - cel/ cea care le admiri 
bogăţia lor asociativă, individualizată după gustul şi plăcerea ta 
lingvistică cultivată până acum şi specifică acestui moment - 
fiecărui moment... 

Este deci o mare păcăleală să vorbim de un „sens comun” - 
deşi pare că există, acest sens este, de multe ori, doar o iluzie în 
vorbe şi prin vorbe, doar o amăgire de moment - o amăgire a 
acestui moment - a fiecărui moment - când prin simpatie/ 
empatie două fiinţe vorbitoare care folosesc acelaşi cuvânt au 
impresia că se referă la aceeaşi realitate, la aceeaşi experienţă de 
viaţă. Aşa ceva nu se poate - realitatea aceasta presupus comună 
e comună doar cu numele, e doar o realitate aproximativă, o 
realitate marcată de similitudini contingente şi asemănări 
hazardate, o realitate care seamănă, „dar nu răsare”... 

Ea seamănă în celălalt iluzia lucrului comun şi se aseamănă în 
acele momente de frenezie empatică/ simpatică cu ceea ce sunt de 
fapt cuvintele - nu semne, nu indicatori, ci chiar viaţa în rezumat a 
fiinţei vorbitoare care le poartă încărcătura cu sine. 

Când un om vorbeşte, inevitabil, el încearcă să-ţi rezume viaţa 
sa (în întregime, respectiv ultimele sale impresii despre ea), el 
încearcă să se arate pe sine, prin puterea lor. 

Dar cel care ascultă poate să priceapă doar parţial acest 
rezumat („parţial” care poate varia dinspre a nu înţelege mai nimic 
spre a bănui ceva; de la a adulmeca o nuanţă spre a împărtăşi o 
proiecţie iluzorie de suprapunere a unei vorbe cu rezonanţă peste 
o trăire cu impact de durată). 

A vorbi este a rezuma, a arăta pe scurt spre o realitate, dar nu 
precum arată un indicator rutier spre o destinaţie oarecare (adică 
rece, nepăsător, „obiectiv”), ci precum arată un călător spre 
rucsacul său plin de amintirile călătoriilor de până în acel moment 
(adică implicat, pasional, „subiectiv”) şi spre cuprinsul detaliat al 
acestui „rucsac” răsturnat în conştiinţa ascultătorului pentru a-şi 
revela lui conţinutul. 

A căra (precum un cărăuş) cuvinte în minte este a purta 
încoace şi încolo acest conţinut, acest bagaj, această povară de 
nume, această sarcină de vorbe. Cel care însă înţelege (prin 
concentrare continuă asupra întrebării „Ce este viaţa?” - pentru o 
perioadă de timp de cel puţin câteva zile) rolul şi rostul amăgitor al 
cuvintelor (şi, mai ales, iluziile convingătoare care le însoțesc 
prezenţa) renunţă deodată, în mod spontan, abisal, profund şi 
irevocabil la foarte multe din aceste poveri inutile ţinute în spatele 
minţii de către fiecare din cuvintele iubite şi mai puţin iubite de el 

până atunci. Povara la care el renunţă astfel este una imensă, iar 
sentimentul experimentat în acel moment este unul de eliberare 
nemăsurată... 

Din acea clipă cuvintele vor continua să trăiască în el, dar el nu 
mai trăieşte în ele... 

Cine va fi însă să spună cum este libertatea celui care nu mai 
este înlănţuit de cuvinte? 

Tu - stimabile sclav-cărăuş al vorbelor cu care te-ai impregnat 
şi te-ai lăsat parfumat până în această clipă - eşti chemat deci să 
renunţi la povara cuvintelor şi să le descoperi secretul lor - 
secretul acela care nu poate fi rostit... 

Viaţa care trăieşte prin cuvinte nu este adevărata viaţă, dar nici 
cea care trăieşte lipsită (voit) de ele nu este... 

Viaţa este întotdeauna floarea care răsare la confluență de 
multe râuri - de aceea ea va fi mereu mai mult decât aceasta sau 
decât aceea, decât ceea ce poate fi perceput aici sau acolo, decât 
ceea ce se poate exprima acum sau atunci... Viaţa nu este un 
cuvânt! Ea nu este cuvântul „viaţă”! De aceea nu putem afla în 
cuvinte răspunsul la întrebarea „Ce este viața?”... 

Trăirea resimţită atunci când acest „răspuns” vine, după zile 
îndelungate de concentrare continuă, de rostire interioară repetată 
(iar şi iar) a întrebării „Ce este viaţa?”, este atât de imens-infinit- 
abisală încât nici un cuvânt şi nici o propoziţie nu va putea să şi-o 
asume pentru a o purta în spate (prin asociere). De fapt, această 
sarcină colosală nici măcar toate cuvintele/ propoziţiile limbii 
adunate laolaltă nu sunt capabile a o înfăptui vreodată (nici măcar 
la o scară infimă). 

Pe Calea Întrebării vor încerca pe rând zeci şi sute şi mii de 
cuvinte şi propoziţii să răspundă la întrebarea „Ce este viaţa?” - 
până când într-un final vor realiza neputinta lor. 

Şi poate că atunci, într-un ultim efort de voinţă, vor sări cu 
toate deodată să dea un răspuns complet satisfăcător acestei 
întrebări - şi atunci, în decursul acestui ultim asalt complect 
deznădăjduit îşi vor constata slăbiciunea lor fundamentală... 
Infinitul nu poate fi „rezumat” în vorbe, nu poate fi prins în ele şi 
adus spre mărturisire în limbaj (indiferent de realitatea sub care el 
se ascunde - fie ea viaţa, fie fiinţa, fie limbajul, fie conştiinţa, fie 
esenţa, fie cunoaşterea...). 

De aceea omul care trăieşte/ simte/ experimentează infinitul/ 
nemărginirea realizează neputinta cuvintelor şi renunţă la 
amăgirea lor. Din acel moment el doar se joacă cu ele - ele doar 
izvorăsc din el, precum apa unui izvor de munte - fără efort, fără 
sforţare - în mod natural... 

Cuvintele sunt întâmplări şi întâmplările sunt cuvinte şi nu e de 
căutat vreun absolut în ele, pentru că nu creşte aşa ceva nici la 
rădăcina lor şi nici din seva lor de viaţă... 

Doar cel lipsit de cuvinte (de identificarea cu ele) poate să se 
joace cu vorbele, doar cel care nu le mai poartă povara în spate 
ajunge la esenţa intransmisibilă a vieţii... 

Pentru el întrebarea „Ce este viaţa?” este un simplu joc de 
cuvinte - o asociere de vorbe care nu-i spun nimic - cuvintele 
curg, se scurg, se preling, se duc precum norii care aleargă spre 
cerul de dincolo de orizont - vorbitorul care cunoaşte esenţa 
trecătoare a cuvintelor le lasă să se mişte spontan pe firmamentul 
limbii sale fără a le pune piedici şi fără a le ajuta - le lasă să 
trăiască în el potrivit naturii lor libere şi neîngrădite - el devine 
oglindă pentru ele şi ele devin oglindă pentru el. 

Şi atunci, poate te întrebi tu: 

- De ce mai repetă el atunci întrebarea „Ce este viaţa?” 

- De ce? În nici un caz pentru mine... Dacă în discursul acestei 
cărţi vezi repetându-se întrebarea „Ce este viaţa?”, să ştii că nu o 
fac pentru mine: eu nu mai simt nevoia acestei repetiţii. O fac însă 
pentru tine - fiindcă tu simţi încă această nevoie - şi eu simt că tu 
o simţi. Empatizez deci cu tine prin curgerea naturală a cuvintelor, 
propoziţiilor şi frazelor şi te pun mereu în prezenţa întrebării „Ce 
este viaţa?” spre a te ajuta să găseşti şi tu drumul care duce la 
lumea care vieţuieşte dincolo de cuvinte, chiar dacă trăieşte şi în 
ele. 

Şi să ştii că nu vreau neapărat să fac această muncă de 
conştientizare, dar nici nu mă opun ei - prin urmare, ea se 
manifestă acum spontan prin mine şi te ajută pe tine să te apropii 
pas cu pas de bucuria întâlnirii cu nemărginirea... 

Bucuria mea să fie deci şi bucuria ta: fie ca semnele noastre să 
se întâlnească (măcar parţial) la un moment dat şi eu să înţeleg 
dincolo de cuvintele tale că tu ai înţeles dincolo de cuvintele mele! 
De abia atunci vom începe noi să „comunicăm” cu adevărat. Până 
atunci însă permite-mi încă puţin să vorbesc la fel de mult ca şi 
tine în trăirea acestei cărţi... Permite vorbelor mele să trăiască 
spontan în tine şi vorbelor tale să vorbească direct spre mine - să 
ne lăsam încă puţin în hora întâlnirii lor şi să nu le oprim din joacă 
- e păcat şi de ele şi de tine şi de mine - părem acum că ne 
înţelegem aşa de bine... 

Ce este A? 
A SSE d? 


Vorbim deci mereu de litere şi cuvinte, de propoziţii şi fraze, de 
semne şi simboluri şi vedem că fiind dat „A”, în contextul 
existenţial ontologic al metafizicii iscoditoare, în mod natural se 
ridică spre exprimare în conştiinţa cercetătoare mereu următoarea 
întrebare: „Ce este A?”. 

Şi putem să răspundem fără a ezita: „A este D-ul care poartă 
cu sine sensul C spre a închide hermeneutic în destinul său 
adevărul B infinit!” 4y% “SSY rdh XA YIS AA Să SORA d 
SSIS e MAPI popă S SOS Să DAMA A 
fără). 

Ne putem însă întreba: „Este D mijlocitorul esenţial legăturii 
valorice care se stabileşte între A şi C?”. Şi iarăşi ne mai putem 
întreba dacă nu cumva B, prin natura lui metafizică, ridică în faţa 
conştiinţei D-ului întrebarea deschizătoare de orizonturi lingvistice 
specifice C-ului: „Dacă B nu ar mai fi şi D ar fi altfel decât este, 
atunci A ar mai fi C? Se mai poate vorbi cu sens de A în lipsa lui 
Co 

Nu! Cu siguranţă A şi C se susţin reciproc în existenţă - şi e 
suficient să amintim aici ca argument evidenţa fiinţării fiinţei A-ului 
în sfera metafizică a lui C şi de vieţuirea axiologic grăitoare a lui B 
în arealul existențialist specific câmpului de realitate generat 
spontan de către D - spre a vedea astfel imediat că între A şi C se 
stabileşte o comunicare cognitiv-raţională de o mare intensitate 
care reflectă planul realului acţional, nu în relaţie cu B aflat în 
derivă de sens relativistă, ci mai degrabă cu E, regăsit valoric pe o 
linie de disociere profundă faţă de viaţa iraţională specifică 
prezenţei, de multe ori, contradictorii a lui A în substanţa 
conştiinţei perceptive. 

Şi să ştii că nu prin A este E adus spre desăvârşire metafizică şi 
nu prin C este E îmbrăcat cu veşmintele spaţial valorice ale lui D şi 
cu enigmele noosferice ale lui F, ci E păşeşte spre transcendere de 
sine prin însăşi psihologia abisală specifică manifestării sale 
relaţionale cu S. 

Totuşi E nu se constituie simţirii ca fiind experienţa unui vid sau 
ca fiind vocea unei revelații enstatice, ci tocmai dimpotrivă - şi 
anume, ca fiind C-ul S din care izvorăsc formalismele 
fenomenologice A care vin să încarce argumentativ prezenţele 
valorice specifice lui D şi lui C cu nuanţe infinite de fiinţă ce 
garantează conştiinţei constatarea unui temei ultim spre trăire 
perceptivă directă - anume a temeiului G, care poate fi actualizat 

senzorial şi sensual, în momentul gustării din deliciile conceptual- 
ideatice emanate de H spre înţelegerea clară a problematicii 
obiectuale izvorâte din A. 

Lumina  subiectivităţii obiectivizate spre lectură gestual- 
intelectuală a substratului intuitiv-emoţional implantat de H în 
fiinţa lui A indică spre necesitatea realizării unui demers de 
apropiere prin C de F-ul minţii şi arată spre urgenţa asumării unei 
simplităţi lucide în considerarea raportului de dăruire 
experimentală care se instituie inevitabil între A şi C şi mai ales 
între A şi S datorită faptului că starea estetică a lui S aruncă 
instinctiv o privire relativ golită de neclaritate spre voinţa care 
doreşte să se apropie de viaţa realităţii esenţiale specifice lui A. 

Şi totuşi te întreb acum pe tine: „Ce este A?”. Poţi tu oare 
deduce din contextul discursului de mai sus ce este A? Poţi tu 
înţelege care este esenţa lui A, ruptă de orice context (textual sau 
existenţial)? Poţi tu ajunge la cunoaşterea lui A analizându-i doar 
forma lingvistică de „A” care ţi se oferă semiotic conştiinţei? Poţi tu 
să-mi spui pe ce fundament ultim îşi aşează „A” existenţa? Sau 
dacă aceasta este intrinsecă unui conţinut implicit asumat de către 
forma sa semnică? Sau dacă nu cumva „A” e doar o convenţie 
simplă de notare plată a unei realităţi multidimensionale care, în 
esenţa ei, continuă să rămână sub protecţia misterului imposibil de 
revelat pe deplin? 

Este oare „A” o unealtă lingvistică de folosit (după bunul plac) 
fie pentru sens, fie pentru non-sens, fie în joacă, fie în serios, fie în 
mod subiectiv, fie de o manieră verificabilă intersubiectiv? 

Are „A” în sine o fiinţare specifică doar lui? Are „A” un „A” al lui? 
Are „A” o viaţă specifică fundamentată pe F, generată de G, 
inspirată de I, emanată de E şi cauzată de C? Şi dacă A este C în 
relaţie cu D şi cu B, atunci ce este E? Şi ce este G? Şi ce este I?... 


Mai continui? Te-ai prins de „şmecherie”? Te-ai prins de cercul 
vicios al limbajului? Ai sesizat că „A” se defineşte prin restul 
cuvintelor şi că acestea fac la fel - că fiecare „cuvânt stă în plop şi 
că plopul stă în aer?”... 

- Bine, dar cu teoria corespondenţei cuvintelor cu realităţi 
extra-lingvistice cum rămâne?, întrebi poate tu acum. Această 
teorie zice că „A” este sau ar trebui să fie doar un nume pentru o 
realitate extra-lingvistică - de exemplu, pentru ceea ce percepi ca 
albină sau animal, sau ancoră, sau avion, sau amânare, sau 
amintire etc. 

- Această teorie are un suport destul de solid, dar i se poate 
obiecta că, indiferent cu ce îl asociezi pe „A” (în mod relativ 
arbitrar), prin această relaţie de corespondenţă cuvânt-obiect (/ 
subiect/ fenomen...) nu faci decât să muţi întrebarea de la „Ce 

este A?” ca şi cuvânt care arată/ numeşte ceva spre „Ce este acel 
ceva (desemnat/ asociat lui A)?”. 

Şi aici, la acest nivel, vedem că acel ceva (373) este la rândul 
său legat (în mod real, nu lingvistic - la nivel cosmologic, geologic, 
biologic, chimic, fizic, energetic etc.) de tot ceea ce este (în mod 
direct sau indirect) şi că astfel pentru a-i înţelege esenţa (“SY s5%) 
tu ar trebui să cuprinzi în tine infinitul (3fkătăS4l). Dacă vrei să 
înţelegi „albina”, trebuie să înţelegi deopotrivă şi „Absolutul” şi 
„Abstractul” şi „Adevărul”... 

„Albina” (şăskăthăY) există aşa cum este (printre altele) 
datorită „mediului” în care a apărut şi ea se manifestă multi- 
dimensional în cadrul lui: biologic, fiziologic, chimic, fizic, ecologic 
etc. Toate aceste dimensiuni se întrepătrund şi acţionează deodată 
(3032-32) pentru a susţine în fiinţare ceea ce uneori unii numesc 
cu numele de „albină”. De aceea pentru a înţelege „albina” în 
esenţa ei e nevoie să „înţelegi” absolut tot ceea ce este. 

Înțelegerea  „ştiinţifică” a albinei delimitează, numeşte şi 
identifică legi şi tipare de manifestare care dau o cunoaştere 
„parţială” a „albinei” (mai mult sau mai puţin semnificativă din 
punct de vedere pragmatic şi/ sau teoretic), dar această înţelegere 
este nimic la scara Absolutului (în comparaţie cu absolut tot ceea 
ce este implicat în existenţa a ceea ce, uneori, unii numesc cu 
termenul de „albină”). 


Viaţa este un profund mister pentru ea însăşi şi va continua să 
rămână aşa de-a pururi. Motivul? Ea nu e parţială, ci integrală - şi 
fiindcă Întregul este (relativ) infinit, viaţa este infinit schimbătoare. 
Dacă ar fi infinită şi statică (neschimbătoare), poate că (prin 
absurd), printr-un efort infinit în spaţiu şi timp, ar putea ajunge 
vreodată să se înţeleagă pe sine (deşi în această ipostază nu ar 
prea avea ce să înţeleagă sau cum să înţeleagă), dar cum ea e în 
continuă mişcare (din infinit spre infinit) ea nu se va putea înţelege 
cu adevărat nicicând, pentru că, printre altele, ea are prea multe 
de înţeles deodată şi apoi, pentru că, chiar dacă ar reuşi să 
cuprindă pentru o clipă infinitul cu înţelegerea sa, aceasta ar 
expira exact în clipa următoare - şi astfel înţelegerea căutată ar fi 
din nou doar parţială/ temporară. 

Aceasta nu înseamnă însă că viaţa va înceta vreodată să 
încerce să înţeleagă, chiar şi parţial/ temporar, viaţa. Stă în natura 
ei ca atâta timp cât este aşa cum este (anume în mişcare repetată 
supusă unor uşoare variaţii date de combinatorici contingent- 
proximale) să încerce să „se înţeleagă” - să se răsplătească mereu 
cu noi şi noi „înţelesuri”, spre a nu i se mai părea drumul său de 
înţelegere ca fiind ceea ce este - anume o muncă în zadar... 

Viaţa în esenţă se joacă cu înțelesurile sale (artistice, filosofice, 
psihologice, religioase etc.) şi înțelesurile se joacă cu ea, pentru că 

„A este D-ul care poartă cu sine sensul C spre a închide 
hermeneutic în destinul său adevărul B infinit!” - adică, fiindcă: 

1. „A_bsurdul este D_rum-ul care poartă cu sine sensul 
C_cuvântului spre a închide hermeneutic în destinul său adevărul 
B_unului-simţ infinit!” 

2. „A_bsolutul este D_ivin-ul care poartă cu sine sensul 
C_credinţei spre a închide hermeneutic în destinul său adevărul 
B_analului infinit!” 

3. „A_bstractul este Dar-ul care poartă cu sine sensul 
C_onceptului spre a închide hermeneutic în destinul său adevărul 
B_inelui infinit!” 

Concluzia? Haide zi, nu fi sfios(/oasă)! 

- A este A, fiindcă tot ceea ce este este tot ceea ce este? 

- Hm... Ok - merge şi aşa. Dar mai încearcă te rog! 

- A este A, pentru că la nivel de formă este distinct (cel puţin 
sub câteva aspecte) de B şi de C? 

- Şi asta merge. Dar mai încearcă! 

- A este ceea ce este, pentru că B nu este ceea ce A este? 

- Văd că te învârţi pe lângă principiile identităţii şi non- 
contradicţiei şi bine faci, că altfel nu ne-am mai înţelege deloc în 
comunicare... Dar ce altceva mai este A? 

- A este viaţa? 

- Aha... Te apropii - să ştii că eşti pe aproape stimabile(/ă)! 
Dar nu ai ajuns chiar unde trebuie. Haide deci, mai zi! 

- A este... - nu te va mulţumi nici un răspuns, orice ţi-aş 
răspunde... - aşa e? 

- Da aşa este... Viaţa nu se mulţumeşte cu nici un răspuns 
definitiv, dogmatic, absolut! Nu este în firea ei acest lucrul... 

Copacul vieţii 
XE dl, 135% 


Să te întreb însă acum altceva: 

___— Este viaţa un copac? Are ea rădăcini, trunchi, crengi, frunze? 
Işi ia ea seva dintr-un sol al vieţii şi apa dintr-un cer al ei? Este 
viaţa un copac?... Ce este un copac?... Pardon, am vrut să zic: „Ce 
este viaţa?”... 

Iar dacă viaţa ar fi un copac, ce ar fi mai important la ea: 
rădăcinile, trunchiul, crengile, frunzele, florile, seminţele, solul, 
apa sau lumina solară? Unde se termină copacul cu adevărat? Care 
este esenţa lui? Şi unde se termină viaţa, care este substanţa ei 
fundamentală? Ce este viaţa până la urmă? Este ea un copac?... 
Da? Dar de ce nu ar fi o floare? Sau un fluture? Sau un gândac? 
Sau o piatră? Sau un munte?... 

„Este!” (395543)... — câte sunt în „este”!... De fapt, în „este” 
este tot ce „este” că doar de aceea se numeşte „este” şi nu altfel... 

- Dar ce este atunci „nu este”?, vei întreba poate tu. Ceea ce 
„hu este” oare este? 

- Hm... Văd că vrei să mă atragi în aporii şi paradoxuri... 
Foarte bine, uite îţi voi face pe plac: „ceea ce nu este” este „ceea 
ce nu este”! Sau mai simplu: „Nu este” este „nu este”! - Deci „nu 
este” este (cumva)! E ciudat nu? - Chiar şi ceea ce nu este este! 

- Cum se poate aşa ceva?, poate mă întrebi. 

- Se poate, îţi răspund, şi nu e nici un paradox aici, fiindcă tot 
ceea ce este (scris, vorbit, arătat, gândit, simţit) este (cel puţin la 
nivel de scriere, vorbire, arătare, gândire, simţire)... Tot ceea ce 
este este - cel puţin într-un sens al lui „este” cules din infinitatea 
lui de sensuri potenţiale! 

Astfel, ceva („X”, de exemplu) este pe un nivel/ sens sau mai 
multe, dar nu este (sau poate să nu fie) pe un alt nivel/ sens sau 
pe mai multe. De unde deducem că „este” este şi nu este în acelaşi 
timp... Dacă medităm puţin, vedem că „este” şi „nu este” (fiinţa şi 
nefiinţa/ neantul) pot să existe concomitent... Ele pot să se 
suprapună ontologic pe deplin, chiar dacă logic par că se exclud 
reciproc. 

- De ce? 

- Pentru că aşa cum am mai menţionat nu putem să delimităm 
în mod absolut unde se termină ceva şi unde începe altceva - şi, 
prin urmare, nu putem delimita în mod esenţial unde se termină 
„este” (fiinţa/ viaţa) şi unde începe „nu este” (nefiinţa/ moartea). 

Astfel, uneori, unora li se pare că în fiecare „este” 
particularizat sub un anume raport - este cel puţin un pic de „nu 
este” sub acelaşi raport. 

- Nu se poate... Aceasta ar însemna ca o afirmaţie să fie în 
acelaşi timp şi sub acelaşi raport şi o negaţie a ceea ce se afirmă şi 
invers. Când ai afirma ceva, de fapt, ar însemna că-l negi pe acel 
ceva şi când ai nega ceva, ar însemna că-l afirmi... Când ai zice, 
de exemplu: „Eu citesc această carte (intitulată „Ce este viaţa?)” ai 
zice de fapt că: „Eu nu citesc această carte (intitulată „Ce este 
viaţa?)”! 

- În cazul tău s-ar putea ca chiar aşa să fie: când citeşti aceste 
rânduri, exact în acel moment, tu de fapt să nu le citeşti, ci să le 
gândeşti, să le absorbi în tine, să le trăieşti în conştiinţă... 

- Ha, ha... Păi asta e citirea - absorbţia de care ziceai şi nu poţi 
să o ai şi să nu o ai în acelaşi timp. 

- Ba poţi - fiindcă tu nu ai reţinut/ absorbit/ trăit fiecare 
expresie citită - de exemplu, tu nu ai absorbit pe deplin în 
conştiinţa ta nici măcar pagina „citită” înainte de prezenta pagină. 
Dacă ai închide cartea chiar acum şi apoi ai încerca să notezi pe o 
coală de hârtie conţinutul ultimei pagini citite, ai vedea cu adevărat 
cât de puţin ai citit/ absorbit din ea în tine. Şi acest lucru este aşa, 
deoarece tu nu ai „citit-o”, ci doar ai trăit-o superficial, mai mult 
axat pe propria ta gândire şi citire interioară decât pe ceea ce scrie 
în această carte. Tu nu ai citit cartea aceasta - tu te-ai citit pe 
tine! Şi, prin urmare, „am citit”, în cazul tău, e egal cu „nu am 
citit”... 

- Mă faci neatent/ă?... sau cum? N 

- Nu. Vai de mine!... Nu-mi permit... lţi arătam doar cum poţi 
să citeşti fără a citi - cum poţi să citeşti şi să nu citeşti în acelaşi 
timp... 

- Ştiu ce faci - tu subliniezi aici faptul că un cuvânt precum cel 
de „citire” sau cel de „eu” are multiple sensuri şi chiar mai mult de 
atât - că acelaşi sens stabilit ca atare (de exemplu, sensul de 
memorare, reţinere, înţelegere, parcurgere cu privirea, parcurgere 
cu gândirea etc.) are de fapt mai multe sensuri (implicit înglobate) 
în el... 

- Exact... 

- Mda... Trebuie să-ţi dau dreptate: orice sens are mai multe 
sensuri! Dar totuşi aceasta înseamnă că trăim în paradox continuu, 
în ambiguitate infinită, în  nedeterminare ontologică, în 
hermeneutică indefinită... 

„= E... haide că exagerezi... Nu mai fi aşa tragic/ă în concepte... 
Înseamnă doar că un sens clar definit şi bine delimitat (sub un 
timp şi un raport bine precizat), tocmai prin această limitare 
determinată a sa, capătă automat sensuri infinite prin factorii 

(implicit şi inevitabil infinit relaţionaţi cu întregul) folosiţi pentru a-l 
delimita, pentru a-l clarifica. 


După cum vezi şi tu, oricum am da-o tot în sens multiplu şi 
relativ rămânem - şi dacă îl delimităm şi dacă nu o facem. De 
multe ori, a afirma ceva este din această perspectivă (uni-multi- 
sens) şi a nega acel ceva. A constata o existenţă înseamnă 
deopotrivă şi a o nega - o dovadă conţine, de multe ori, în sine 
dovada care dovedeşte propria sa lipsă de capacitate de dovedire. 

Când cineva afirmă identitatea „A = A”, el/ ea nu ne spune ce 
este „A” sau unde se termină el, ci doar că el este aşa cum este 
(ar fi fost culmea să fie altfel!). 

El/ ea poate afirma apoi că „A e diferit de non-A”. Astfel, deşi 
nu s-a stabilit clar care sunt limitele lui A şi ale lui non-A, respectiv 
unde se termină unul şi unde începe celălalt, el/ ea poate susţine 
că totuşi A şi non-A sunt diferiţi. 

Ne mai poate spune apoi că nu există un B care să fie în acelaşi 
timp şi A şi non-A, când este evident că acest B este, pentru că 
altfel nu ar putea să existe nici o legătură (logică sau de altă 
natură) între A şi non-A. 

Prin urmare, datorită stabilirii arbitrare în existenţă a unor 
limite care de fapt nu există, se pot face deopotrivă şi diferențieri 
artificiale şi identificări superficiale. 

Dacă identitatea lui A se stabileşte doar în raport cu sine însuşi 
(fără nici o corelaţie cu non-A), ea nu are nici o relevanţă, fiindcă 
nici o identitate nu este parţială (ruptă din întreg). A este A, 
pentru că tot ceea ce este (A şi non-A (B şi C şi D ş.a.md.) 
deopotrivă) este ceea ce este. Identitatea lui A este dată de relaţia 
lui cu B, cu C, cu D... şi nu doar cu sine însuşi: A = A <-> B <-> C 
<-> D <-> E... Deci „A = A şi non-A” şi, prin urmare, se pare că 
identitatea reală (nu fictivă) a lui A exclude contrazicerea lui 
definitivă şi irevocabilă cu non-A... 

Nu putem şti dacă A e diferit de non-A, dacă nu avem un 
criteriu comun de apreciere/ discriminare aplicabil deopotrivă atât 
lui A, cât şi lui non-A. „Viaţa nu este X” este (de multe ori şi) 
„viaţa este X”, pentru că e uşor să găsim realităţi comune de 
manifestare specifice şi „vieţii” şi lui „X”. 

Răspunsul brut la întrebarea „Ce este viaţa?” este „Viaţa este 
viaţă!”. Răspunsul tranşant este acela care spune că „viaţa fie este 
viaţă, fie nu este viaţă!”. Iar răspunsul reducţionist afirmă că 
„viaţa şi non-viaţa nu au nimic în comun: ori viaţa este viaţă, ori 
viaţa nu este viaţă.” 

Reducţionismul ne-nuanţabil susţine astfel că nu poţi afirma şi 
nega în acelaşi timp şi sub acelaşi raport acelaşi lucru despre 
acelaşi obiect... E evident însă că poţi afirma acest lucru... 

„Viaţa este X” înseamnă că punem un semn de identitate între 
viaţă şi X, că X = Viaţa. Dar este evident că viaţa nu poate fi 
egalată decât de ea însăşi şi că, prin urmare, oricare ar fi X (diferit 
de viaţă) viaţa este diferită de X (viaţa nu poate fi definită în mod 
definitiv şi integral prin nimic anume). Răspunsul instinctiv la 
întrebarea „Ce este X?” pare deci să fie „X este XI”... 

„Viaţa nu este X” este totuşi altceva decât „viaţa este X”. Nu 
putem şi să îl aplicăm pe X şi să îl negăm pe X în relaţie cu viaţa - 
cum ar zice unii: ori e albă, ori e neagră - totuşi viaţa e mai mereu 
fie gri, fie colorată (şi doar foarte rar doar albă sau doar neagră)! 

Cel care nu cunoaşte afirmările parţiale şi negările parţiale nu 
cunoaşte realitatea... „Viaţa este un copac!” este o afirmare 
parţială a laturii „arboricole” a vieţii. „Viaţa nu este un copac!” e o 
negare parţială a acestei laturi. 


Orice propoziţie de experienţă afirmă parţial şi neagă parţial - 
ea nu poate afirma integral şi nici nega total ceva anume. Prin 
urmare, nici o propoziţie constatativă nu e completă. Atâta timp 
cât o propoziţie nu este doar o repetare absurdă a unuia şi 
aceluiaşi cuvânt ea spune mult mai mult decât că A = A. Atâta 
timp cât o propoziţie este formată din cuvinte diferite înlănţuite 
prin relaţii gramaticale specifice ea spune de fapt că A este (şi) 
non-A (de exemplu, că „Viaţa este un copac” sau că ea este 
„schimbare” etc.). 

A afirma existenţa vieţii e, de multe ori, tot una cu negarea 
acestei existenţe: „viaţa există” înseamnă şi că „viaţa nu există”... 

Cum stabilim că viaţa există? Mai întâi, trebuie să identificăm 
ceva pe care să o botezăm „viaţă” şi apoi să identificăm ceva pe 
care să o botezăm „existenţă” şi apoi să constatăm că „existenţa” 
şi „viaţa” au o legătură (de existenţă/ viaţă)... 

Cum stabilim însă că „viaţa nu există”? Păi realizăm botezările 
de mai sus şi apoi zicem că nu este nici o legătură între ele (între 
„Viaţă” şi „existenţă”), de exemplu, printre altele, „pentru că aşa 
avem noi chef”... - (Doar) In vorbe (logice sau nu) nimic nu poate 
fi „demonstrat” sau „infirmat“... Aici orice se poate afirma şi se 
poate nega relativ după bunul plac (e suficient să defineşti şi să 
redefineşti cuvintele implicate în discurs...). Poeţii ştiu cel mai bine 
acest lucru (poate un pic mai bine decât metafizicienii...). 

Trăim deci în lumea definirii (ultime) imposibile, în lumea 
delimitării (definitive şi irevocabile) imposibil de efectuat... 

Lumea este indivizibilă şi viaţa la fel. Orice cuvânt este orice 
cuvânt. Dacă ai impresia că, de exemplu, cuvintele din această 
propoziţie sunt distincte, te asigur că te înşeli (cel puţin parţial). 
Toate fac referire imediată la una şi aceeaşi realitate: discursul 
este o totalitate organică care nu se încurcă în cuvinte... Dar tu 
(probabil că) încă nu poţi pricepe acest lucru... 

Nu dispera însă - poate că în curând vei reuşi să descoperi şi tu 
secretul cuvintelor - continuă se te întrebi „Ce este viaţa?” şi astfel 
poate vei înţelege la un moment dat că viaţa („Ce este viaţa?”...) 
poate să fie ceva („Ce este viaţa?”...) sau nimic („Ce este 
viaţa?”...), că poate să fie ce vrea ea („Ce este viaţa?”...), că 
poate să fie şi să nu fie în acelaşi timp („Ce este viaţa?”...) şi în 
ceea ce este („Ce este viaţa?”...) şi în ceea ce nu este („Ce este 
viaţa?”...)... - doar când vei contempla pe deplin viziunea 
Întregului, vei ajunge să-i „înţelegi” părţile... Totul se va aşeza 
pentru tine doar în cadrul iluminatoriu al trăirii infinit 
integratoare... 

Atunci nu vei mai avea (atâtea) întrebări, pentru că vei realiza 
că întrebările (cel mai adesea) sunt (doar) nişte întreprinderi 
stupide ale minţii rătăcite printre cuvinte fără substanţă (filosofice, 
religioase, psihologice, ştiinţifice sau de altă natură). Nu vei mai 
avea (atâtea) întrebări, pentru că (mai) toate răspunsurile 
esenţiale îţi vor fi evidente imediat - sunt relativ evidente (mai) 
toate răspunsurile (esenţiale) care pot fi date întrebărilor stupide 
ale minţii rătăcite - cum e, de exemplu, întrebarea „Ce este 
viaţa ?”... 

- Dar cum poate să fie „stupid” ceva atât de fundamental 
precum interogaţia profundă asupra naturii ultime a vieţii?, vei 
întreba tu. 

- Ei, uite că poate... pentru tine însă se poate face o excepţie şi 
putem socoti că întrebarea menţionată este una „deşteaptă” şi 
„serioasă”, una necesară şi de dorit a fi pusă, mai ales dacă tu încă 
mai crezi în definiţii şi răspunsuri de vorbe alăturate întrebărilor de 
vorbe... 

Răspunsurile viabile sunt răspunsuri de fapte, prin acte 
concrete, spre transformări palpabile imediate, la întrebări de 
aceeaşi natură. 

Să nu uiţi însă că şi întrebările metafizice, că şi interogaţiile 
filosofice sunt extrem de palpabile şi de concrete, sunt la fel de 
ancorate în fapte şi acte ca orice alte întrebări... mai ales pentru 
cei care au atins maturitatea necesară pentru a putea să şi le pună 
în mod serios. 

Aceasta nu Înseamnă însă că ei trebuie să îmbătrânească cu ele 
în minte... orice are o limită şi un sens: întrebarea „Ce este viaţa?” 
şi „Calea Întrebării” ce o susţine în practică de concentrare are 
sens, dacă te duce la trăirea „vidului lingvistic”, la mai buna 
înţelegere a realităţilor indefinibile care pătrund abisal întreaga 
fiinţă... 

Tu eşti invitat/ă deci să simţi direct, cu putere şi intensitate 
maximă Răspunsul Ultim la această întrebare... Doar când îl vei 
afla pe acesta, vei putea depune mărturie că Drumul Întrebării are 
sens... până atunci el nu are sens şi nici nu poate să aibă... 

Întrebarea „Ce este viaţa?” este deci chemată să cocheteze în 
tine cu jocurile de vorbe, dar nu din plictiseală şi nici din dorinţa de 
a-ţi pierde vremea, ci din nevoia de a-ţi arăta, puţin câte puţin, 
adevărul despre limitele gândirii conceptuale, ale raţiunii, ale 
percepţiei, ale cunoaşterii, ale înţelegerii, ale conştiinţei... 


Visul vieţii şi viaţa visului 
VAAL VXLYXX 4X VIMA VĂ LX 


Dacă stai să te gândeşti, s-ar putea să-ţi pară uneori că viaţa 
este (precum) un vis: că este lipsită de consistenţă şi conţinut 
stabil, că este angrenată aleator în jocuri de lumini şi umbre, în 
jocuri de sunete şi imagini care devin irelevante la trezire, deşi 
păreau destul de importante în vis. Şi s-ar putea uneori să crezi că 
rolul pe care îl joacă pentru vis trezirea din vis îl joacă pentru viaţă 
trezirea din viaţă - moartea sau conştiinţa conştiinţei onirice a 
vieţii... 

Mulţi s-au întrebat: „Ce este viaţa?” Şi mulţi au răspuns acestei 
întrebări astfel: „Viaţa este un vis!” („V XAYA 44^ FA vă44(?). Dar 
este ea un vis oarecare (printre multe alte vise posibile sau reale) 
sau ea este Visul (/X41iL)? Este ea un vis din care cel care-l 
trăieşte se poate trezi sau este un vis fără de sfârşit, un vis infinit: 
un vis fără de trezire? 

Viaţa ca vis lipsit de trezire poate părea o teorie viabilă, fiindcă 
trezirea din viaţă (sfârşitul vieţii-vis) nu e posibilă atâta timp cât 
viaţa încă există. Iar atunci când ea se termină, nu mai are cine să 
se trezească din el. 

Trezirea din viaţă, prin similitudine cu trezirea din vis, mai 
ridică apoi o problemă, anume: oare atunci când un vis se termină, 
un altul începe? (Şi astfel ceea ce părea a fi trezire este, de fapt, 
adormire - într-un nou vis?)... Dacă trezirea din viaţă este doar 
adormirea spre visare a unei alte vieţi?... 

- Dacă viaţa este un vis, nu putem şti, vei zice tu, pentru că nu 
avem repere - ştim că am visat doar după ce visul s-a încheiat - 
vom putea şti deci că viaţa a fost un vis doar după ce visul ei îşi va 
găsi încheiere... 

- Aici ai un pic de dreptate - dar nu e doar aşa cum zici tu — 
noi putem şti că visăm şi în timp ce visăm - putem şti că viaţa e 
un vis şi înainte ca ea să-şi găsească încheiere. Secretul acestei 
conştientizări constă în atenţia fixată, centrată, captată în 
concentrare neclintită pentru o perioadă mai îndelungată de timp 
în una şi aceeaşi direcţie. 

Visul/ viaţa zburdă încoace şi încolo, nicicând stând locului, 
nicicând oferind un moment rezonabil de răgaz şi reflecţie - aceste 

momente le putem afla însă prin oprire din mişcare, din agitaţie, 
din rătăcire - prin concentrarea continuă pe un detaliu oarecare al 
visului/ vieţii. În scurt timp vom vedea astfel cum visul-vieţii se 
destramă, cum magia lui apune şi voalul care îi ascunde goliciunea 
dispare. Visul/ viaţa pot continua doar atâta timp cât se află în 
mişcare frenetică, în transformare neîntreruptă. 

Centrarea, con-centrarea destabilizează însă visul/ viaţa şi îl/ o 
relevă ca fiind lipsit/ă de consistenţă, arătând percepţiei celui trezit 
din/ în vis/ viaţă insignifianţa frământărilor şi problemelor cu care 
el - visul şi ea - viaţa îl tentează necontenit spre identificare de 
fiinţă... 


Viaţa visului este visul vieţii... Şi nu poate fi o vieţuire de vis 
mai palpitantă şi mai vie decât visul numit viaţă. 

Visul nu trece în viaţă, pentru că nu vieţuieşte prea mult 
trecerea în vis - şi nu trece viaţa în vis, pentru că ea nu se visează 
suficient ca fiind o trecere/ petrecere trecătoare. 

Viaţa se visează totuşi, uneori, ca fiind o ieşire din vis - ea 
visează că ar putea fi (şi) o plecare din vorbe şi versuri, din 
atingeri şi şoapte, din strigăte şi lacrimi, din forme şi plăceri, din 
culori şi spaţii, din contururi şi nuanţe, din istorii şi gusturi, din 
povestiri şi esențe de formal... 

Simţul e viaţa, percepţia este visul, dar nu orice simţ şi nu orice 
percepţie, ci doar simţul vieţii şi percepţia visului luate împreună şi 
intuite simultan în aceeaşi conştiinţă. 

Simţul vieţii şi percepţia visului (odată suprapuse) nasc, în 
realitatea care le experimentează contopirea, simţul visului şi 
percepţia vieţii - mai precis, visul ca viaţă şi viaţa ca vis. Dar nu e 
o percepţie/ simţire precum a unuia care mai caută o trezire din 
vis şi o finalitate ultimă în viaţă. Nu! Pentru el acestea sunt doar 
vise şi vieţi care pot fi trăite direct fără intermedierile stânjenitoare 
ale unor frământări inutile şi ale unor întrebări fără noimă. Vise şi 
vieţi de schimbare continuă şi de nemişcare perpetuă... 

Când viaţa şi visul se suprapun, când între ele se încheagă o 
relaţie nebună de iubire, când între ele nu mai sunt intimităţi de 
explorat şi pătruns, când întrepătrunderea lor sexuală este 
completă şi maximală, viaţa prinde vis şi visul prinde viaţă. Atunci 
ajungem la trezirea din umbra visului fără de viaţă şi din 
amărăciunea vieţii fără de vis. 

Iubirea viselor şi a vieților nu poate să nască decât vise pline de 
viaţă, de conţinut, de contur, de realitate, vise care stau ontologic 
mărturie pentru propria lor existenţă şi care se aduc singure 
chezăşie pentru propria lor fiinţare - vise care îşi sunt lor înşile 
auto-suficiente şi care nu mai caută în afara lor mărturii şi puncte 
de sprijin pentru a-şi fundamenta realitatea specifică, pentru a-şi 

afirma pe deplin viaţa şi pentru a-şi trăi la maximă intensitate 
visul. 

Aceste vieţi ştiu că cel care nu-şi trăieşte visul ca şi cum doar el 
ar fi - anume ca şi cum nu ar mai fi nimic în afară de el - adică 
complet absorbit în pulsul viu al fluxului de acum-aici al visului - 
acela nu cunoaşte nici viaţa şi nici visul precum ar putea să o facă. 
Dar aceste vieţi mai ştiu de asemenea că cel care îşi trăieşte visul 
ca şi cum el nu ar fi - anume, ca şi cum ar mai fi şi altceva în afara 
lui şi dincolo de el - adică detaşat şi întrebător, sceptic şi 
cercetător faţă de vis şi faţă de viaţă - acela cunoaşte şi viaţa şi 
visul şi sub forma lor aparent paradoxală, sub forma lor „exotică” 
şi expansivă deopotrivă - anume viaţa ne-visului şi visul ne-vieţii. 
Ele trăiesc astfel viaţa în substratul ei fundamental a-formal (de 
dincolo de formele trecătoare ale visului), în esenţa ei specifică 
conştientizării a-numeale (de dincolo de nume) caracteristică 
substratului a-lingvistic al vieţii. 

Nu visul vieţii este cel care visează viaţa visului, ci visul ne- 
vieţii este cel care amăgeşte viaţa spre ţinta trăirii ne-visului - ca 
viaţă a ceea ce este lipsit de vis şi de visare. 

Şi această amăgire ar fi de blamat şi de ocolit, dacă în ea nu s- 
ar găsi un sâmbure de vis şi de viaţă deopotrivă - sâmburele vieţii 
lipsite de vis şi sâmburele visului lipsit de viaţă - viaţa fără direcţie 
şi visul fără conţinut - sâmbure care poate să crească spre răsărire 
şi dezvoltare (în cel care se întreabă „Ce este viaţa?”) şi se poate 
împlini pe sine în maturitatea prezenţei actualizate specifice lipsei 
de vis (pentru că e lipsit de viaţă) şi a lipsei de viaţă (pentru că e 
lipsită de vis)... 


Viaţa şi visul par astfel să se co-genereze în fiinţă: viaţa caută 
visul şi visul caută viaţa, iar când se întâlnesc, se privesc în ochi cu 
patimă, se sorb din priviri, se îmbrăţişează şi se contopesc - plâng 
de bucurie: viaţa şi-a regăsit visul şi visul şi-a întâlnit viaţa... 

Vai de viaţa care nu-şi trăieşte visul! În ea întâlnirea aceasta nu 
se poate produce şi visul său nu poate să prindă viaţă: nu din 
cauză că ar fi lipsit de viaţă, ci pentru că este lipsit de viaţă cu 
vise. Doar visul vieţii cu vise şi viaţa visului cu viaţă poate surâde 
inimii care înţelege în adâncul său că viaţa şi visul nu sunt unul şi 
acelaşi lucru, dar nici realităţi fundamental diferite. 

Nu de distincţii prea clare duce lipsă visul vieţii lipsite de visele 
specifice vieţii viselor cu viaţă, ci de contopiri poetice înălţător 
afirmate spre înmiresmarea beatifică emanată din visului vieţii 
pline de viaţă care se recunoaşte pe sine cu entuziasm în viaţa 
viselor pline de vise despre viaţă. 

Visul cu vise de viaţă visătoare şi viaţa cu vise de vis nu sunt 
deziderate vagi şi trăiri deşarte, ci sunt tot ceea ce poate fi mai 
frumos în visul cu vise şi în viaţa cu viaţă. Ele sunt astfel, nu 


122 


Ce este viaţa? 


pentru că visul lipsit de vise şi viaţa fără de viaţă ar fi neapărat o 
imposibilitate logică, ci pentru că, atunci când tu te întrebi „Ce este 
viaţa?”, presupui subliminal că ea este ceva mai mult, nu doar 
decât ceea ce era înainte de a începe să te întrebi despre ea; nu 
doar decât ceea ce este acum când te întrebi deja despre 
identitatea ei, ci chiar mai mult decât ceea ce ea va fi atunci când 
(teoretic) vei găsi (şi tu) răspunsul „ultim” la această întrebare. 

Această presupunere a existenţei transcendente - acest „ceva 
mai mult” decât viaţa actuală şi decât visul prezent este ceea ce se 
poate numi viaţă a visului de dincolo de visarea vieţii - 
presupunând că acest „dincolo” nu este o simplă amăgire venită 
doar din combinarea de cuvinte fără substanţă... 

Dacă tu te întrebi „Ce este viaţa?”, atunci visul tău („Ce este 
viaţa?”...) se apropie de sfârşit („Ce este viaţa?”...) şi viaţa („Ce 
este viaţa?”...) aşa cum o ştiai până acum („Ce este viaţa?”...) se 
apropie de finalitate („Ce este viaţa?”...). 

Teme-te dar şi te înspăimântă! Dacă vei afla răspunsul la 
această întrebare, viaţa de până acum îţi va părea ca şi cum nu ar 
fi fost: ea îţi va deveni instantaneu vis, iar visul trezirii din ea îţi va 
deveni instantaneu realitate... 

Poate că ar fi deci momentul să te opreşti din visul acestei 
întrebări („Ce este viaţa?”...) şi din viaţa acestei interogaţii („Ce 
este viaţa?”) până nu este prea târziu - până când nu se vor 
cutremura din temelii şi viaţa („Ce este viaţa?”...) şi visele tale 
(„Ce este viaţa?”...) - atunci când visul întrebării („Ce este 
viaţa?”...) va sfârşi pentru totdeauna viaţa răspunsurilor... 

Fiindcă odată ce întrebarea („Ce este viaţa?”) va pieri din 
câmpul conştiinţei tale în momentul în care îşi va întâlni Răspunsul 
şi viaţa (întrebării) şi visul (răspunsului) vor pieri deopotrivă şi nu 
se vor mai naşte în veci pentru tine în formele iluzorii pe care 
acum tu le consideri întemeiate şi ne-amăgitoare. Realităţile 
distincte şi clar delimitate (de cuvinte) pe care tu acum crezi că le 
cunoşti, în trăirea integrală ce vine în clipa Trezirii, se 
transfigurează fundamental - din acel moment viaţa şi visul devin 
una: viaţa devine vis şi visul devine viaţă!... Visul vieţii 
„neiluminate” devine amintire îndepărtată, iar viaţa visului de 
„trezire” devine constatare imediată... 

Amintirea, previziunea şi constatarea 
A[v XAT XAA, PA-VĂZĂTIALA 4X ABMA YAAA 


La o primă vedere, amintirea apare ca fiind indisolubil legată de 
trecut - de un trecut venit a se reactualiza în prezent. Şi astfel se 
face că foarte rar amintirea este legată de viitor, deoarece 
instinctul intelectual ne spune că nu putem să ne amintim ceva ce 
încă nu s-a întâmplat. 

Dar oare nu putem găsi nici o similitudine între amintire şi 
previziune? Oare nu sunt, de exemplu, ambele decât nişte 
aproximări (a ceea ce s-a întâmplat, respectiv a ceea ce urmează 
să se întâmple)? 

În amintire nu vedem trecutul - nu îl percepem ca fiind la fel de 
real şi de palpabil ca atunci când l-am perceput în trecut ca fiind 
prezent. În amintire doar îl aproximăm - îi dăm un contur destul 
de difuz, în care detaliile tind să dispară din peisaj alunecând subtil 
în uitare şi ne mai atrag atenţia doar câteva aspecte selectate 
relativ contingent din ansamblul integral al actului prezent-trecut şi 
aduse prin repetare şi înflorire imaginativă la rangul de icoane 
simbolice pentru percepţia vie a acelui prezent-trecut, acum lăsat 
să se retragă diafan în umbra estompată a timpului pierdut pentru 
totdeauna. 

Icoanele simbolice, aspectele selectate şi considerate 
semnificative pentru un anumit moment al vieții din trecut capătă 
acest statut doar prin repetare de viață, prin reactualizarea lor 
succesivă (cu transformările şi metamorfozele de rigoare) în 
diverse clipe ulterioare de timp. Amintirea unui eveniment specific 
unui prezent-trecut oarecare devine astfel uneori cu atât mai 
fascinantă şi mai interesantă cu cât se învecheşte mai mult, cu cât 
ea este reluată spre amintire-repovestire de mai multe ori. 
Aspectele care nu se reiau şi nu se reactualizează în momente 
succesive de prezenturi-trecute nu pot deveni amintiri. 

La fel se întâmplă şi cu previziunile/ premoniţiile - ele devin cu 
atât mai consistente, mai vii şi mai convingătoare cu cât sunt 
reluate spre previzionare-repovestire de mai multe ori, în diferite 
momente de prezenturi-viitoare. 

Amintirile şi previziunile vieţii, astfel reluate şi puse ca puncte 
de reper conştiinţei, ghidează acţiunea ființei pe axa spaţio- 
temporală a prezentului continuu dinspre prezentul-trecut prin 
prezentul-prezent spre prezentul-viitor... 

Ce este atunci viaţa? Este ea o amintire? Sau o previziune? Sau 
e pur şi simplu o constatare/ percepţie directă şi continuă a 

veşnicului Aici-Acum (şi nu a lui atunci-acolo sau a lui atunci- 
aici)?... 

Dar atunci nu există oare o suprapunere între amintire şi 
previziune? Poate fi oare previziunea o amintire şi amintirea o 
previziune?... Oare expresia „istoria se repetă” nu ne spune că 
amintirea este o previziune? Şi ce ne spune formularea „cine nu-şi 
cunoaşte istoria este condamnat să o repete” decât că previziunea 
este o (re)amintire? 

să fie deci posibil ca pentru a ne aminti trecutul să trebuiască 
de fapt să privim în viitor? Respectiv ca pentru a ne vedea viitorul 
să trebuiască doar a ne uita în trecut? 

În această constatare este o oarecare oază de luciditate, chiar 
dacă, de multe ori, ea apare ca fiind un pic cam forţată. Nu însă 
foarte forţată, deoarece este evident că amintirea a fost odată o 
previziune şi că previziunea (corectă sau greşită) va (putea) 
deveni ulterior o amintire... Previziunea vieţii se metamorfozează 
în amintirea ei prin intermediul constatării - şi tot prin ea se 
produce şi transformarea contrară. Prin urmare, în principiu, orice 
viaţă/ trăire, la scară atemporală, este în acelaşi timp şi amintire şi 
constatare şi previziune: ne amintim previziunea, constatăm 
amintirea şi prevedem constatarea... 

Pe nesimţite, prin jocul magic al clipei prezente, prezentul- 
trecut trece în prezent-prezent şi apoi în prezent-viitor şi invers - 
plimbarea pe axa orientativă a timpului este o constantă a 
conştiinţei. Se poate astfel spune că cel care îşi aminteşte prevede 
trecutul (ce va fi să fie), că cel care constată vede trecutul (ce încă 
mai este) şi că cel care previzionează revede viitorul (care a fost 
odată). 

Pentru că tot timpul trecutul devine viitor şi viitorul trecut, 
amintirile devin mereu previziuni şi previziunile amintiri: amintirea 
vieţii prevede viitorul ce-i vine din urmă, iar previziunea ei 
constată trecutul pe care ea îl lasă în faţă. 

În jocul atemporal şi în schimbarea inevitabilă a reperelor 
timpului între ele, se produce fenomenul vieţii în timp, ca o reflexie 
palidă a realităţii specifice fenomenului vieţii în spaţiu. 

- Ce prevede deci viaţa pentru sine şi ce-şi aminteşte ea despre 
ea? 

- Mai mereu, mai nimic... 

Viaţa găseşte, de obicei, o mare bucurie în amnezie (refuzând 
să-şi bată capul cu trecutul - pentru că e trecut - expirat) şi în a- 
profeție (refuzând să-şi prindă mintea cu viitorul, fiindcă nu este 
convinsă de probabilitatea/ atractivitatea lui şi nici nu va fi 
vreodată) - viaţa se regăseşte deci cel mai bine pe sine în 
contemplarea prezentului, a prezentului-prezent, a acelui punct de 
reper care rămâne constant în conştiinţă, trimițând aproximări 
orientative spre prezentul-trecut şi/ sau spre prezentul-viitor - fără 

însă a se sinchisi prea tare de ele - nu pentru că ele nu ar putea fi 
importante, ci pentru că ele nu sunt... 

Unii ar zice astfel că trecutul a fost, prezentul este şi viitorul va 
fi... Dar reflecţia profundă ne arată că, mai degrabă, trecutul va fi, 
prezentul a fost şi viitorul este: acum, ... acum, ... acum - mai 
ales cel de al treilea „acum” cu siguranţă este mai în viitor decât 
primul - dacă nu cumva (deja) a devenit şi el trecut... 

Timpul nu este şi nici nu poate fi un punct de reper pentru viaţă 
- nu este, pentru că nu poate fi nici măcar pentru sine un punct de 
reper... Cum să fie atunci aşa ceva pentru altcineva sau pentru 
altceva? 

Aminteşte-ţi deci viitorul,  contemplă-ţi acum trecutul şi 
prevesteşte-ţi în prezent viaţa spunându-mi: 

- „Unde este viaţa?” Şi mai ales „Ce este ea?”... Este ea în timp 
sau în afara lui? Poate fi în afara lui? Poate cineva să-şi uite 
trecutul, să-şi ignore viitorul (nereacţionând, de exemplu, la 
necesităţi şi dorinţe) şi să nu mai trăiască prezentul (ignorând 
prezenţa lui prin ignorarea stimulilor pe care el îi găzduieşte în 
sine) - cel puţin pentru o vreme? Se poate experimenta această 
ieşire din timp, această evadare din amintiri, din constatări şi din 
previziuni? 

Eu îţi spun: Da! Se poate! Întrebarea „Ce este viaţa?” te va 
duce acolo - când vei fi pregătit să faci şi tu saltul dincolo de 
amintire, constatare şi previziune - în a-temporal şi în a-spaţial - 
în trăire pur şi simplu... în Viaţă! 

Atunci amintirile îşi vor pierde conturul, constatările îşi vor 
lepăda patimile şi previziunile îşi vor uita tentatia. 

Viaţa pur şi simplu, dincolo de cuvinte, de gesturi şi de minte, 
nu cunoaşte nici previziune, nici amintire, nici constatare - se 
cunoaşte, se recunoaşte şi se va cunoaşte doar pe sine... 

Pentru fiinţa ajunsă la limanul Drumului Întrebării axa 
temporală devine o variabilă opţională - cel eliberat de întrebări (şi 
răspunsuri), dacă priveşte în trecut, îşi vede viitorul, dacă priveşte 
în viitor, îşi vede trecutul şi dacă stă pur şi simplu liniştit, fără efort 
în prezent, le vede pe toate trei deopotrivă ca simple fațete 
amăgitoare ale unuia şi aceluiaşi lucru: Viaţa! 

Omul eliberat de timp creează viitorul, pentru că nu mai este 
înlănţuit nici de trecut şi nici de prezent. Concentrat pe viitor el 
transformă şi trecutul şi prezentul în viitor şi astfel viitorul devine 
pentru el prezent şi, de multe ori, chiar trecut. El este cel care 
merge înainte - ante-mergătorul, deschizătorul de drumuri şi 
cărări - cel ieşit din timp pentru a pune timpul pe o nouă direcţie... 

Omul eliberat de timp creează trecutul, pentru că nu mai este 
furat nici de amăgirile prezentului şi nici de iluziile viitorului - 
astfel, el ştie să vadă în trecut chiar şi ceea ce nu a fost niciodată 
în el - el ştie că trecutul este doar cel pe care ni-l facem în prezent 

păşind spre viitor cu relaxarea lipsită de griji a celui care trăieşte în 
trecut-prezent-viitor şi, mai ales, în viitor-prezent-trecut. 

Odată „lipsit de timp” sensul lui nu mai (prea) contează - ce 
mai contează dacă orientăm poveştile dinspre trecut spre viitor, 
dinspre prezent spre viitor sau dinspre viitor spre prezent şi 
trecut? Oare nu rămân ele tot poveşti? 

Ce mai contează un amărât de punct temporal (/temporar) de 
reper pentru o fiinţă care vieţuieşte în „eternitate”? Care este 
trecutul şi care este viitorul eternității? Aceasta nu cunoaşte aceste 
cuvinte! Iar pentru cel care trăieşte, măcar şi pentru o clipă, gustul 
abisal al eternității timpul nu mai este decât o glumă proastă cu 
care viaţa îşi încarcă în mod (relativ) inutil conştiinţa... 

Amintirea timpului duce conştiinţa vieții în orizontul 
transformării - percepţia eternității o scoate din el... 

Viaţa vine şi pleacă, dar mai ales stă - vine să stea şi pleacă să 
stea - pentru că nu poate să meargă cu adevărat decât ieşind din 
timp - ca să stea (mereu) în eternitate de atemporal. 

Nu vine timpul la viaţă şi nici viaţa nu merge la timp: totuşi 
timpul se întâlneşte cu viaţa doar ca viaţa să poată vedea în el şi, 
mai ales, dincolo de el ceea ce este, a fost şi va fi - reflexia 
constantă a vieţii în orizontul etern al existenţei atemporale... 

Interiorul şi exteriorul vieţii 
XA AXA L 4X 24-A VXXX 


Amintirea trăirii vieţii din vis, prin similitudinile ei perceptive cu 
constatarea trăirii vieţii din veghe, ridică problema existenţei unui 
exterior al eului/ sinelui şi a unui interior al lui. Această problemă 
izvorăşte din constatarea că ceea ce ne apare ca fiind exterior 
eului/ sinelui în vis pare a fi interior lui în starea de veghe. Zicem 
atunci că eul a visat - că ela trăit într-o lume interioară lui, creată 
(conştient şi/ sau inconştient/ subconştient) de el, deşi acest eu 
poate jura pe ce are el mai scump că în trăirea interioară 
caracteristică visului el percepea cu claritate şi în mod distinct un 
exterior specific - percepea ca existând ceva în afara lui... 

Acest lucru se întâmplă, deoarece eul (în vis fiind) se identifică 
doar cu o parte a câmpului său perceptiv - anume cu partea care Îi 
este evident că o controlează la voinţă - anume „corpul său” (din 
vis) sau psitruvisul (YAX4AvXA4fiL) său (trupul şi psihicul pe care 
şi-l percepe ca atare în vis fiind!). Ceea ce voinţa lui controlează 
(respectiv pare a controla) în mod direct, nemediat, îi apare ca 
fiind „interiorul“ („XAX-AXEATL?) său. Ceea ce eul (pare că) nu 
poate controla la simpla sa voinţă/ dorinţă este considerat ca fiind 
„exteriorul” (p-24-AX04fi1?) său, ca fiind în afara sa. 

Acest „în afară” („XA AAA) există deci implicit pentru eu/ sine 
atâta timp cât voinţa sa nu se reflectă nemijlocit şi imediat în 
modificarea drastică şi vizibilă a formelor şi mişcărilor specifice lui 
„în afară”. Lucrurile „exterioare” eului/ sinelui sunt lucrurile asupra 
căruia el nu-şi poate extinde voinţa în mod nemediat şi imediat. 
Lucrurile „interioare“ lui sunt cele pe care el le poate modifica 
drastic la simpla sa voinţă. Conştiinţa eului/ sinelui împarte deci 
mereu realitatea în lucruri/ fenomene/ manifestări dependente în 
mod imediat de voinţa sa (lucrurile sale „interioare”) şi lucruri 
(aparent) independente de voinţa sa (lucrurile „exterioare”)... 

Odată conştientizată această distincţie de voinţă, existenţa 
lucrurilor „exterioare” este evidentă, distinctă şi incontestabilă 
(chiar şi în cadrul unui vis conştient - în care visătorul 
conştientizează că el poate controla conţinutul visului într-o 
oarecare măsură - chiar dacă nu-l poate controla în întregime). 
Existenţa „exteriorului”, a acelui „în afară” specific visului se arată 
a fi o iluzie care pare a se dovedi ca atare la trezire. Totuşi aceasta 
este doar o aparenţă: „în afară” există şi în câmpul perceptiv 
specific stării de vis şi în câmpul perceptiv specific stării de veghe 


1 A se vedea pentru dezvoltarea ideii Radu Lucian Alexandru, Noua Ordine 
Religioasă, cap. „Sufletul nu este altceva decât psitruvisul”. 

- de fapt, întotdeauna când există conştiinţă de sine, există 
automat, în mod implicit, şi conştiinţa unui „în afară” de sine, a 
unui altceva decât el, a unor „lucruri” exterioare „sinelui”. 

Prin urmare, „în afară” există mereu pentru eu/ sine chiar şi 
atunci când el apare „înăuntru” (în „interior”) - atunci el este un 
„în afară” existent „înăuntru” care totuşi rămâne în esenţa sa 
situat „în afară”. Acest exterior, acest „în afară”, indiferent de 
forma concretă pe care o ia, este o evidenţă pentru toată lumea şi, 
prin urmare, nu trebuie demonstrat. Fie că vorbim de în afara 
înăutrului sau de în afara lui în afară - „inăuntru” şi „în afară” 
există distincte tot timpul cât conştiinţa de sine, respectiv de 
altceva (decât sine) există. 

Înăuntrul lui în afară şi în afara lui în afară se plasează astfel pe 
teritoriul vieţii ca interior al exteriorului şi, respectiv, ca exterior al 
exteriorului. Fiecare interior are exteriorul său (altfel nu s-ar putea 
defini şi recunoaşte ca fiind ceea ce este) şi fiecare exterior are 
interiorul său corespondent. 

Existenţa interiorului şi exteriorului specific oricărei clipe de 
conştiinţă perceptivă este o evidenţă pentru eu/ sine/ tine/ mine. 
Această evidenţă nu mai trebuie deci demonstrată ca fiind 
existentă - chiar dacă uneori vorbim de un interior împărţit la 
rândul său într-un interior-interior şi un interior-exterior (cum e 
cazul visului, de exemplu) - în ambele cazuri vorbim de un interior 
care implică imediat un exterior specific - şi, de aceea, repet că 
existenţa lui „în afară” este evidentă. 

Chiar dacă vorbim apoi de un exterior împărţit, la rândul său, în 
exterior-interior (interiorul presupus sau constatat al ceea ce este 
perceput ca exterior pentru sine/ mine/ tine), respectiv în exterior- 
exterior (exteriorul lăsat momentan fără interioritate) în ambele 
cazuri existenţa exteriorului (lui „în afară”) este o evidenţă pentru 
sine/ tine/ mine. 

Din această perspectivă, cei care susţin că existenţa 
exteriorului nu poate fi demonstrată, este evident că, pe de o 
parte, aberează (fiindcă exteriorul este evident) şi, pe de altă 
parte, au dreptate (pentru că ceea ce este evident, în general, nu 
mai poate şi nici nu mai trebuie demonstrat). 

Şi într-un caz şi în celălalt ei ridică semnul de întrebare nu cu 
privire la existenţa distinctă a unor interioare şi a unor exterioare, 
ci în legătură cu numărul lor. Ei practic se întreabă dacă ceea ce 
pare ca fiind exterior în percepţia evidentă specifică visului nu este 
de fapt interior în percepţia evidentă specifică stării de veghe. Ei 
apar astfel a se întreba dacă conştiinţa de sine din veghe este 
singura responsabilă, în mod concomitent, şi de conştiinţa 
alterităţii (a tot ceea ce este diferit de sine) din vis şi de conştiinţa 
sineităţii din vis - adică, dacă un complex interior-exterior este 
generat doar de un simplu interior... 

Adevărul este însă că conştiinţa de sine (interiorul) din veghe 
nu există fără conştiinţa alterităţii (exteriorul) din veghe şi, prin 
urmare, ceea ce generează complexul interior-exterior din vis nu 
este doar interiorul din veghe, ci complexul unificat specific 
interiorului-exterior din veghe. 

Prin urmare, în afară şi înăuntru se susţin reciproc în existenţă 
pe diferite planuri de conştiinţă şi le generează (împreună) pe 
fiecare dintre acestea. 

Aşadar: „Ce este viaţa?” („Ar CAL vXAYAP). Şi, mai ales, unde 
se desfăşoară ea: în afară (în exterior) sau înăuntru (în interior)? 
Evident în ambele - fără priorităţi şi fără exclusivisme. Ea se 
întinde peste tot câmpul conştiinţei (prin toate complexele 
interioare-exterioare specifice pe care ea le generează în 
existenţă). 

În gândire şi în percepţie nu poate fi gândit/ perceput un 
interior fără exterior, dar putem totuşi concepe o întrepătrundere 
infinită a acestora (tinzând chiar, în esenţa lor, spre indistincţie). 
Realitatea întrepătrunderii intime a acestor două aspecte este o 
trăire palpabilă pentru cel care accede la Răspunsul Ultim al 
întrebării „Ce este viaţa?”, pentru cel care pornind pe Calea 
Intrebării îşi atinge telul... 

Când interiorul şi exteriorul (deşi evident distincte) nu mai apar 
conştiinţei ca fiind dogmatic diferenţiate, viaţa trăieşte în 
integralitatea fiinţei desfăşurate concomitent, nu bidirecțional (şi 
spre interior şi spre exterior), ci omnidirecţional (în infinitul 
perceptiv şi aperceptiv al trăirii integrale şi integratoare specifice 
fiinţei şi fiinţării totale...). 


Lumea şi viaţa. Originea lumii şi originea vieţii 
Vara Să păă ta, 
OYăsăp să LJrăă Să OS yE 


Care este deci sfera de întindere a vieţii? Se identifică oare 
lumea cu viaţa şi viaţa cu lumea? Are sens lumea în lipsa vieţii sau 
viaţa în lipsa lumii? Şi dacă este o relaţie de cauzalitate liniară 
între lume şi viaţă, care a fost prima: lumea sau viaţa? Viaţa a 
generat şi generează lumea sau lumea a generat şi generează 
viaţa? Cine are prioritate şi pe cine vom pune mai presus: lumea 
sau viaţa? 

Astfel întrebarea „Ce este viaţa?” (31 “SNY yè ņ}75) lasă 
uneori impresia că este totuna cu întrebarea „Ce este lumea?” (x° 
SSE kheo?) — şi uneori chiar aşa este - cele două se suprapun 
până la confundare pentru o minte absorbită total în reflecţie 
metafizică asupra fundamentelor prime ale realităţii. 

Şi ai putea completa chiar tu aici: 

„= Aşa e! Cine s-ar întreba ce este lumea, dacă nu ar fi viaţa? 
Întrebarea „Ce este lumea?” nu ar avea nici o relevanţă într-o 
lume lipsită de viaţă (pentru simplul fapt că nu ar fi pusă 
niciodată). 

- Ai dreptate, relativ... Dar vezi tu: de multe ori, oamenii şi-au 
imaginat că poate fi o lume fără viaţă care să-şi pună o astfel de 
întrebare - acestei lumi ei i-au zis „lumea morților” (yl U~% 
zox). Şi chiar dacă au mai îndulcit expresia aceasta prin 
înlocuirea cuvintelor „mort”/ „morţilor” cu cele de „suflet”/ 
„Ssufletelor” sau „spirit”/ „spiritelor”, ceea ce au făcut aceşti 
spiritişti a fost să împartă viaţa în două: în viaţa vieţii şi viaţa 
morţii sau în viaţa „minţii” şi viaţa „trupului”; în viaţa „sufletului”/ 
„Spiritului” şi viaţa „corpului”; în viaţa energiei-informaţie şi viaţa 
„materiei” ş.a.m.d. Ei nu au realizat că viaţa (aşa cum o ştim noi) 
e doar una şi că fiecare din extremele pomenite mai sus nu poate 
exista fără cealaltă: unde e una e şi cealaltă; unde una nu e, nu e 
nimic... 

Pe principiul acestei împărțiri superficiale a vieţii în două, ei pot 
împărţi şi lumea în două: lumea vieţii şi lumea morţii, lumea celor 
vii şi lumea celor moarte. Ei nu văd (sau nu vor să vadă) viaţa din 
moarte şi moartea din viaţă - nu vor să vadă viaţa integrală, 
lumea aşa cum e ea: mereu unită metafizic, dincolo de contrariile 
aparent opuse. 

Dacă viaţa nu ar fi lumea şi lumea nu ar fi viaţa, atunci poţi şti 
cu siguranţă că nici lumea nu este şi nici viaţa nu este - dar 
aceasta ar însemna că tu nu eşti nici (din) lume şi nici (din) viaţă! 
Că tu ai fi altceva decât lumea şi altceva decât viaţa! 

- Altceva? 

- Da... Altceva... Şi să zicem că e posibil... Dar te întreb: ce 
anume? Ce sau cine eşti tu, dacă nu eşti lume, dacă nu eşti viaţă? 
Şi mai ales te întreb „Ce este viaţa?”, dacă tu nu eşti viaţă? 

Nu te grăbi să-mi răspunzi: s-ar putea astfel să nu-mi înţelegi 
întrebarea - e o întrebare ce încorporează trimiteri subtile spre 
deschideri infinite... Nu te grăbi deci să o reduci la o simplă 
întrebare pe care să o închizi brutal cu un (singur) răspuns... 


Aşadar, dacă viaţa este în lume şi lumea este în viaţă, ce ne 
spune acest lucru despre originea lumii şi a vieţii? 

Ne spune, printre altele, că viaţa şi lumea au apărut şi vor 
apărea concomitent împreunate în una şi aceeaşi realitate - în 
realitatea care are o proprietate ciudată, observabilă prin percepţie 
directă (dincolo de cuvinte, de întrebări şi de răspunsuri) - anume, 
aceea că în ea lumea şi viaţa, chiar dacă par că apar, ele, de fapt, 
nu apar, ci sunt dintotdeauna sau măcar creează iluzia că ar fi aşa 
(într-o manieră intuitivă destul de convingătoare). 

Pentru cel care trăieşte spontan în eternitate problema originii 
nu este o problemă, ci o glumă de care el nici măcar nu râde - 
doar zâmbeşte uşor cu infinite înţelesuri... 

Şi de ce nu ar zâmbi? Pentru el, el este lumea, el este viaţa - 
limitele acestora sunt limitele sale - viaţa sa se sfârşeşte acolo 
unde se sfârşeşte viaţa; lumea sa se sfârşeşte acolo unde se 
sfârşeşte lumea - şi în afară de această lume infinită şi de această 
viaţă infinită, nu este o altă lume şi o altă viaţă... Nu pentru că nu 
ar putea fi, ci pentru că îşi pierd relevanţa pentru el: în infinit (mai 
ales spre marginile lui) un pic mai mult şi un pic mai departe decât 
infinit de mult şi infinit de departe nu mai trezeşte nici o tresărire, 
nu mai mişcă nici o coardă de entuziasm sau măcar de 
curiozitate... 


Astfel lumea se întreabă pe sine: „Ce este viaţa (meay?” Iar 
viaţa se întreabă la rândul ei: „Ce este lumea (mea)?”. Când se 
întâlnesc şi văd ce se întreabă, ambele zic doar atât: „Ce este 
aceasta?” (33 Te aaa 423). Şi mai pot zice, tot deodată: 

- Tu cine eşti?... Şi îşi pot răspunde concomitent: 

- Dar tu cine eşti?... Şi ambele continuă apoi: 

- Eu sunt cea care întreabă „Cine eşti tu?”... Aici îşi zâmbesc, 
pentru că sesizează deja că vorbesc în oglindă... 

Apoi lumea se admiră în viaţă şi viaţa se contemplă în lume şi 
lumea zice: 

- Habar nu am ce sau cine sunt!... Şi viaţa zice în acelaşi timp: 

- Nici eul... 


Tu drag cititor... dacă crezi că ştii ce eşti sau cine eşti, 
întreabă-te acum: „Ce este viaţa?”. Dacă crezi că nu ştii ce eşti 
sau cine eşti, dacă crezi că nu ştii ce este lumea sau viaţa, atunci 
întreabă-te acum: „Ce este viaţa?”... 

Doar punându-ţi iarăşi şi iarăşi această întrebare, timp de cel 
puţin câteva zile (în mod relativ continuu şi cu maximă hotărâre şi 
atenţie - cu excepţia somnului) vei ajunge la răspunsul care este 
dincolo de cuvinte - la acel răspuns care se înţelege doar dincolo 
de ele - la singurul răspuns cu adevărat metafizic şi la singura 
cunoaştere cu adevărat ontologică - la răspunsul care nu mai are 
nevoie de nici un alt răspuns... 

Singura metafizică cu sens este metafizica tăcerii - singura 
ontologie cu rost este ontologia trăirii directe, nemediate de false 
înţelesuri verbale (toate aceste înțelesurile sunt principial false) a 
Ceea Ce Este: pe de o parte, lumea, pe de altă parte, viaţa - şi 
întotdeauna (şi în una şi în alta) - ceva, numit uneori, din lipsă de 
inspiraţie - fiinţă... 

- Bine, bine, vei interveni tu aici: dar totuşi există nişte 
deosebiri între lume şi viaţă! De ce nu vorbeşti de ele? 

- Iată că îţi spun: datorită naturii limbajului putem asocia cu 
destul de mare uşurinţă, în mod subiectiv, orice cuvânt sau 
propoziţie cu un aspect oarecare al realităţii - astfel apar numele şi 
definițiile. Ele identifică şi/ sau diferenţiază şi sunt utile pentru 
considerente tehnico-practice legate de acţiuni imediate ce apar ca 
fiind necesare pentru vieţuire şi supra-vieţuire. Dar aceste nume şi 
definiţii nu sunt deloc relevante când se încearcă apropierea de 
infinit, când se încearcă cuprinderea acestuia într-o singură privire. 
Numele date acestui Întreg şi definițiile lui sunt astfel doar jocuri 
de cuvinte, sunt poezie - doar poezie... Chiar dacă, uneori, se 
ascund în spatele unui „limbaj metafizic”, caracterul lor strict 
poetic este evident de la o poştă. 

Aşadar, numele cu trimiteri precise şi definiţii clare (prin gen 
proxim şi diferenţă specifică) sunt utile când vorbim de părţi şi de 
relaţia parţială dintre ele. Când vorbim însă de Intreg, în 
ansamblul său, ele nu mai au nici o relevanţă. Întregul/ universul 
cuprinde tot ceea ce există - iată o posibilă definiţie a lui. Numele 
şi definițiile sunt relevante pentru discursul care se vrea a fi urmat 
imediat de fapte concrete, bine delimitate. Ele nu mai au însă nici 
o relevanţă când discursul care le foloseşte nu se vrea a fi urmat 
de o faptă anume, ci vrea doar a se bucura de sine, când el îşi este 
scop în sine şi nu mijloc de folosit pentru atingerea unui alt scop... 

Discursul meu din această carte alunecă spre o singură faptă: 
concentrarea ta neîntreruptă pentru o perioadă de cel puţin câteva 
zile asupra întrebării „Ce este viaţa?” pentru atingerea unei stări 
specifice de conştiinţă, care va culmina cu o conştiinţă atât de 
profundă şi de abisală încât îţi va schimba complet viaţa, odată ce 
o vei experimenta. 

In rest acest discurs este mai mult un indiciu, o poezie, un 
cântec, ce vrea să ademenească pe Calea Întrebării, indicând 
mereu spre prezenţa infinitului... De aceea numele şi definițiile 
folosite în el trimit mai mereu spre Întreg şi Totalitate... 

Bineînţeles că discursul lingvistic poate avea şi alte întrebuinţări 
(decât cele două pomenite de mine mai sus), dar nu este treaba 
noastră să le dezvoltăm aici şi acum. Pentru mine şi pentru tine, în 
vederea scopului practic pe care eu l-am propus (şi tu poate 
înţelegându-l l-ai acceptat pentru tine) este suficient dacă arăt că 
numele şi definițiile sunt relative - că lumea lor este iluzorie şi 
amăgitoare, subiectivă şi părtinitoare - este suficient dacă te ajut 
să înţelegi că adevăratul răspuns pe care tu îl cauţi la întrebarea 
„Ce este viaţa?” (sau la o altă întrebare) nu se găseşte în nume şi 
în definiţii, în cuvinte şi în propoziţii, ci cu totul a/tundeva... 

Valoarea vieţii 
yalor] pă 


Prin întrebarea „Ce este viaţa?” căutăm, printre altele, să aflăm 
care este valoarea vieţii, dar şi în ce constă viaţa valorii. Iar dacă 
tu crezi că ştii răspunsul la aceste întrebări, respectiv dacă crezi că 
este cineva care să-l ştie, trebuie să-ţi spun acum că te înşeli. Şi 
nu pentru că nu s-ar putea găsi un răspuns acestor interogaţii 
valorice, ci tocmai dimpotrivă: pentru că se găsesc cu relativă 
uşurinţă destul de multe răspunsuri „consistente” acestor 
întrebări... Oricare dintre ele sunt însă doar răspunsuri oarecare... 

Răspunsul căutat pe Calea Întrebării nu este unul oarecare - ci 
este acel răspuns în comparaţie cu care toate celelalte răspunsuri 
(actuale sau posibile) apar de departe ca fiind doar simple reflecţii 
palide ale lui - doar simple iluzii formale ale unei realităţi care 
transcende formele de orice natură şi formalismul de orice 
orientare. Să fie atunci acest Răspuns afirmat ca fundament 
reflectoriu al unei realităţi iluzorii o valoare în sine, Valoarea ca 
atare - sursa oricărei valori? 

Se prea poate. Dar aici nu cuvintele ne vor lămuri, ci doar 
trăirea directă a conştiinţei aşezată spontan, în momentul revelării 
din clipă, în faţa acestui Răspuns... 

Trebuie deci să subliniem că nu cuvântul este sursa valorii şi 
nici valoarea nu este sursa cuvântului. Cuvântul trăieşte totuşi în 
valoare la fel de mult precum valoarea trăieşte în cuvânt, chiar 
dacă, în cazul celui care caută Răspunsul, valoarea se regăseşte pe 
sine cu adevărat mai ales în afara sferei (de corupere a) 
cuvântului... 


Diferitele forme ale valorii îşi au rădăcina în orientare. Iar 
orientarea se naşte din acţiune. Acţiunea şi viaţa sunt uneori 
(pentru observatorul lor atent) sinonime. Prin urmare, o privire 
superficială asupra vieţii poate să o vadă pe aceasta manifestată 
pe deplin în acţiune (X-XSăLr*) şi regăsită esenţial în faptul decisiv 
pentru orientarea acestei acţiuni - anume în valoare (malo). 
Ce se poate înţelege din această înlănţuire aparent cauzală este că 
nu acţiunea determină valoarea, ci valoarea determină acţiunea. 
Adevărul este însă că acestea două sunt concomitent generate în 
viaţă, că ele se creează reciproc una pe alta: valoarea creează 
acţiunea şi acţiunea creează valoarea... 

Se poate spune astfel că este valoros ceea ce duce la acţiune 
(dacă acţiunea este valorizată ca scop), dar şi că lumea este 
activată (pusă în mişcare/ acţiune) de ceea ce este valoros (dacă 

valoarea este considerată ca mobil pentru fapte)... De multe ori 
însă, acţiunea se poate lipsi de valoare şi valoarea de acţiune. În 
primul caz, acţiunea cade sub marca aleatoare a întâmplării, a 
orientării fără sens precis stabilit, a plutirii contingente la suprafaţa 
sau în adâncimea realului (în acest caz valoarea nu are sens, 
pentru că ea nu prea este). În al doilea caz, acţiunea este privită 
doar ca o parte iluzorie şi nesemnificativă a câmpului realităţii - 
parte completată axiologic de manifestarea dominantă a pasivului- 
fundament, a  staticului-sursă, a eternului-pan-cuprinzător, a 
absolutului fără formă de schimbare care se complace în mişcare 
doar de o manieră himeric-aparentă (specifică substanţializării 
ontologic-onirice a  subiectivităţii ultime ce domină planurile 
gnoseologice infinite ale realului conştiinţei vieţii prin emanarea din 
sine a dihotomiei fenomenologice dintre aici şi acolo şi, mai ales, 
dintre atunci şi acum...). 

Pentru cine nu este însă capabil să vadă prezenţa contingenţei 
în necesar şi a necesarului în contingent poate părea ca fiind de la 
sine evidentă cerința ca valoarea şi acţiunea să ocupe două sfere 
distincte atât la nivelul realului, cât şi la cel specific cuvântului. 

Şi noi nu putem nega jocul acestor două sfere: nici aparenta lor 
distincţie, nici aparenta lor suprapunere. Ce putem noi însă nega 
este faptul că ele ar putea să vină în câmpul existenţei una fără 
cealaltă... 

Viaţa este orientare - fiind o orientare pe o direcţie anume ea 
este în mod nemijlocit o acţiune şi, prin urmare, este coextensivă 
valorii. Valoarea la rândul său este acţiune - nu pentru că nu ar 
putea fi statică, ci pentru că presupune un demers de apropiere de 
ea - şi, prin urmare, orientare (mai mult sau mai puţin 
contingentă) spre viaţă... 

Unii însă susţin că ar fi totuşi o greşeală dacă am pune semn de 
egalitate între valoare şi viaţă sau între acţiune şi orientare. 

Astfel, anumite creaturi filosofice cu apucături valorizatoare, în 
anumite momente de criză de conştiinţă, deposedează lingvistic 
anumite vieţi de valoare sau anumite valori de viaţă. Demersul lor 
este ştrengăresc şi flecar, dar are darul de a le arăta, încă o dată 
în plus, că în ciuda unor negaţii limburistice spuse la iritare sau din 
răutate asumată, valoarea (pozitivă şi/ sau negativă) şi viaţa (întru 
creaţie şi/ sau distrugere) au sfere similare de cuprindere cu cele 
specifice orientării şi acţiunii. 

Vei zice tu acum (auzind cele de mai sus): 

- Aha... te-am prins! Deci tu zici că răspunsul la întrebarea „Ce 
este viaţa?” este „Valoarea!”?... 

- Calmează-te te rog, respiră încet şi profund şi ascultă-mă: 
dacă această întrebare ar avea un răspuns aşa de simplu, 
demersul pe care noi vrem să-l facem acum nu ţi-ar mai părea aşa 
de complicat. 

Dacă eu aş fi putut să-ţi cuprind într-un cuvânt răspunsul la 
întrebarea „Ce este viaţa?”, această carte ar fi fost alcătuită doar 
din patru cuvinte - cele trei ale întrebării şi cel de al patrulea al 
răspunsului. Ori, după cum vezi, este evident că această carte, pe 
care tu o citeşti acum, cuprinde mult mai multe cuvinte... 

Faptul că-ţi infirm intuiţia egalizării răspunsului „Va/oarea!” 
(svăl.oă-%*ă]%) cu răspunsul căutat la întrebarea „Ce este viaţa?” 
(s25 00 ya g?) nu înseamnă însă că acest răspuns nu se poate 
da acestei întrebări. Se poate: tu tocmai l-ai dat, eu tocmai ţi l-am 
sugerat. 

Dar faptul că un răspuns anume este posibil la o întrebare 
oarecare nu ne arată neapărat o relaţie direct-necesară între cele 
două, ci doar o relaţie de apropiere tangenţial conştientizabilă. 
Pentru cel exersat în ale artei vorbirii orice răspuns oarecare poate 
fi conexat (cu destul de multă lejeritate) cu orice întrebare 
oarecare (e suficient un minim efort de asociere proximală, 
adeseori, relativ contingentă şi problema este „rezolvată”). Şi 
tocmai acest relativism relaţional (mult mai accentuat în filosofie 
decât oriunde altundeva) trebuie să ajungi tu să-l depăşeşti prin 
experimentarea prea-adevăratului răspuns la întrebarea „Ce este 
viaţa?”... 

Să nu crezi însă că acest Răspuns îţi va spune că totul este 
relativ (deşi e clar că, dintr-o anumită perspectivă, totul este 
relativ, după cum şi tu ştii prea bine) şi că nu există ceva absolut 
în câmpul realului - ceva care se sustrage relativităţii... Toţi cei 
care au gustat acest Răspuns pot să-ţi spună că acest reper 
absolut există şi că este mult mai palpabil decât orice umbră de 
relativ, mult mai viu decât orice tresărire de conştiinţă limitată, 
decât orice curgere de gânduri atent relaţionată, decât orice 
percepţie parţială a lumii trăită înainte de experienţa Integrării... 

Acest Reper (situat dincolo de ceva-ul pe care tu actualmente îl 
percepi) este ceea ce te cheamă, ceea ce te îmbie să păşeşti mai 
departe în necunoscut rostind, din nou şi din nou, în faţa propriei 
tale conştiinţe: „Ce este viaţa?”; „Ce este viaţa?”... „Ce este 
viaţa?”... 

Nu te lăsa însă păcălit de nici unul din răspunsurile tangenţial 
contingente alăturate proximal drumului tău de interogare a 
profunzimilor vieţii... La această întrebare, dacă ţi-o pui cum se 
cuvine, vei primi mii de răspunsuri, care mai din care mai 
tentante, mai apetisante, mai ademenitoare: doar dacă nu vei 
ceda ispitei lor, vei putea ca, în cele din urmă, să ieşi învingător! 
La capătul acestui efort eroic (pe care doar câţiva aleşi sunt 
chemaţi a putea să-l susţină în ei) adevăratul răspuns te aşteaptă, 
calm şi senin, respectiv abisal şi cutremurător - dincolo de tot 
ceea ce-ţi poţi tu imagina acum că el ar putea fi... 

Dacă înţelegem valoarea vieţii ca pe o cale a vieţii spre valoare, 
respectiv a valorii spre viaţă, atunci cu siguranţă în Răspunsul 
Ultim valoarea este una cu viaţa şi Viaţa întreagă se contopeşte pe 
deplin în Valoare! 

Dacă însă privim viaţa valorii ca pe o desprindere a Vieţii de 
valoarea obişnuită-spre-compromis şi a Valorii de viaţa robotică, 
materială, automată, atunci, cu siguranţă, uneori, putem spune că 
printre efectele ce vin din Răspunsul Ultim pot fi percepute şi 
concepute destul de distinct şi diferenţa dintre „Viaţă” şi „valoare” 
şi cea dintre „Valoare” şi „viaţă”... 

Distincția şi identitatea sunt două fațete iluzorii ale unuia şi 
aceluiaşi fenomen pe care cel care păşeşte cu hotărâre pe Calea 
Intrebării (a ă 3PS5Ykak3ă) va ajunge să-l simtă (cu toate 
simţurile sale) la un nivel de intensitate şi intimitate care nu poate 
fi revelat de nici un alt demers al conştiinţei. 

Pătrunde deci în adâncime, dacă vrei să te revelezi în 
intimitate, cufundă-te în abis, dacă vrei să renaşti spre înălţimea 
infinită a vieţii... 

Nu vorbele sunt cele care îţi relevă valoarea, nu viaţa ta este 
cea care ţi-o conferă prin acţiune sau pasivitate, nu iubirea ta de 
orientare cu sens sau fără sens este cea care te înalţă sau te 
coboară spre trăirea valorii... Nu! Nimic din toate acestea nu este 
„Valoarea”! (Deşi circumstanţial oricare din ele îi poate revela o 
lucire parţială.) 

Doar cu toate împreună pot să-ţi confere o apropiere reală faţă 
de valoare sau de viaţă - particularul arată spre universal, dar nu 
se identifică cu el! 

Fii deci vigilent(/ă) şi întreabă-te din nou: „Ce este valoarea?” 
şi, mai ales, „Ce este viaţa?” - şi nu uita: ea poate fi orice (vrei tu 
să fie) şi nimic în acelaşi timp... Fii deci circumspect(/ă), mai ales 
când emoţiile te asaltează nebunește cu trăiri intense - Răspunsul 
Tău este dincolo de nume... fie ele chiar şi cele de „viaţă” sau 
„valoare“... 


137 


Radu Lucian Alexandru 


Schematizările vieţii 
AMA AMZA LE VĂI XX 


În mersul vieţii conceptuale din orice se poate reprezenta (/ 
construi/ reconstitui) schematic orice... Cu puţină imaginaţie 
asociativă orice formă particulară specifică unui obiect, fenomen, 
subiect, lucru, substanţă, concept, cuvânt... poate fi extrapolată 
pentru reprezentarea oricărei alte forme. 

Această capacitate a părţilor de a se putea reprezenta 
aproximativ unele pe altele (prin forme asociative infinite) şi 
această posibilitate de a aproxima chiar întregul pornind de la o 
formă oarecare cuprinsă în el pot fi asemănate unei reflecţii de 
reflecţii (cum ar fi, de exemplu, în cazul unei multitudini de oglinzi 
de diferite forme şi dimensiuni, aşezate în diferite poziţii de 
oglindire, care se reflectă unele pe altele...). 

Un cerc poate fi schematizat, redus, stilizat, simbolizat ca fiind 
format din mai multe pătrate sau triunghiuri, sau puncte, sau 
linii... — la fel un pătrat poate fi aproximat prin alăturarea unor 
câtorva zeci de cercuri sau de triunghiuri în interiorul său sau doar 
pentru construirea marginilor sale. Întreaga realitate poate fi 
reprezentată ca fiind formată din conglomerarea unei singure 
forme geometrice... - la fel este cu orice substanţă, element sau 
fenomen (indiferent de natura lor)... 

Există astfel o capacitate a vieţii de a extinde orice tipar 
sesizabil la scara unei realităţi particulare oarecare la orice altă 
realitate sesizabilă sau chiar la scara întregii realităţi. 

La fel se întâmplă şi cu conceptele. Orice concept (/cuvânt) 
văzut iniţial ca tipar formal specific unei realităţi particulare tinde, 
apoi, în mod „natural”, să fie văzut peste tot, de îndată ce insistăm 
în contemplarea lui. Se întâmplă astfel cu concepte precum Fiinţă, 
Substanţă, Materie, Schimbare, Mişcare, Întâmplare, Repetare, 
Necesitate, Unitate, Conştiinţă, Suferinţă, Iubire, Valoare, Viaţă 
etc. - dar se poate întâmpla efectiv cu orice alt concept. 

Vorbim aici de restrângere şi de extindere: restrângerea 
întregului la un singur „tipar” formal/ conceptual, respectiv 
extinderea unei forme/ tipar peste tot ceea ce există - nu pentru 
că nu s-ar realiza că în existenţă sunt forme diferite, ci pentru că 
se sesizează că oricare din aceste forme diferite poate fi 
aproximată/ reprezentată/ simbolizată/ schematizată prin oricare 
alta. 

Această trăsătură reducţionistă/ expansionistă spre unitate/ 
unificare/ uniformizare specifică realităţii conceptualizatoare indică 
spre aspectul subiectiv al percepţiei şi înţelegerii care tinde să 

vadă în realitatea nefamiliară forme familiare, care tinde să vadă în 
ceea ce nu cunoaşte ceea ce vrea să vadă, care tinde să privească 
realitatea în care se manifestă prin prisma structurilor conceptual- 
particulare care îi influenţează pe moment aparatul de „citire” şi de 
„interpretare” a acestei realităţi. 

O astfel de proiecţie subiectivă asupra realului impregnează 
individul şi se reflectă prin el încercând să se întipărească şi să 
radieze în el şi din el peste tot în jurul său. Impregnarea aceasta 
unidirecţională se poate numi uneori „atenţie” şi este şi trecătoare 
şi mereu aceeaşi - o viziune a întregului prin intermediul unei 
forme particulare existente în el... 

Astfel că toate conceptele se pot reduce, din nou şi din nou, la 
unul singur - cum, de exemplu, purcedem şi noi acum când 
insistăm pe forma „viaţă” prin forma „Ce este viaţa?” - privind 
astfel tot întregul prin prisma acestei forme particulare a lui. 

Oamenii proiectează mereu diferite forme particulare 
(conceptuale, afective, volitive, perceptive, intuitive etc.) asupra 
altor forme particulare şi asupra întregului şi nu se poate altfel, 
pentru că dacă o formă nu s-ar putea proiecta/ reflecta cel puțin 
parţial peste o altă formă existenţială, atunci nu ar putea exista 
legături între ele - lipsindu-le elementele „comune”, de legătură. 
insă pentru că formele se leagă între ele, apare această 
posibilitate a  proiecţiei/ reflectării lor reciproce (precum în 
exemplul cu oglinzile amintit mai sus). Sau, altfel spus - pentru că 
această capacitate de reflectare a reflectării este posibilă, noi 
putem sesiza legătura dintre forme relativ distincte. Această 
asociativitate merge din aproape în aproape prin forme aparent 
comune şi astfel se poate mereu trece cu uşurinţă de la forme 
particular generalizate la forme general particularizate. 

Toate conceptele pot fi reduse la orice concept, pentru că 
fiecare concept are în el capacitatea de a reflecta toate celelalte 
concepte în forma lui proprie. De aceea, alegerea unui concept 
bazal/ fundamental pentru o construcţie conceptuală (metafizică, 
ontologică, axiologică etc.) oarecare este mereu o lucrare relativ 
aleatoare şi relativ subiectivă, fiindcă orice concept din cele 
existente poate juca (cu un minim de imaginaţie filosofică) acest 
rol de concept-formă-fundamentală prin care să fie reflectate/ 
interpretate/ înţelese apoi toate celelalte concepte. 

Prin urmare, un concept oarecare, ales ca fundament pentru o 
metafizică sau alta, poate avea doar o prioritate subiectivă, o 
prioritate de moment, o prioritate parţială, o prioritate iluzorie... 
Dar chiar dacă realul şi realitatea se extind mult dincolo de această 
parţialitate  subiectiv-prioritară, totuşi, ele pot fi apropiate 
existențialist de fiinţa care le contemplă tocmai prin exagerarea 
grosolană a unei forme particulare oarecare - de exemplu, în cazul 
Căii Întrebării, a formei „viaţă” care odată ce va fi „văzută” peste 

tot va înceta să mai fie văzută undeva anume: când forma 
particular generalizată devine una cu forma general particularizată, 
forma îşi pierde forma şi realitatea se arată conştiinţei aşa cum 
este ea în existenţa ei a-formală... 


Stilul integrator al vieţii 
SS ĂLA 35 Sa So al vă Să 


Pornind de la contemplarea formelor vieţii, dacă ar fi să 
diferenţiem puţin stilul artistic ce o caracterizează în raport cu alte 
realităţi specifice existentului, trebuie să observăm, mai întâi, că 
sub aspectul apariţiei ei fenomenologic picturale se poate sesiza cu 
claritate vioiciunea şi jocul temperamental al culorilor din care ea 
este închipuită: verdele ei aureolar se împleteşte primăvăratic cu 
răceala dezmorţitoare a nuanţelor ei cu scânteieri străvezii 
îmbietoare şi cu râurile de foc ce i se reflectă inocente pe chip şi pe 
corp... Portocaliul ei tresărit sub reflexii arcuite în cer ni se arată 
privirii ca fiind plin de influenţele astrale ale albastrului ridicat cu 
putere tinerească spre spaţiul celest doar spre a cobori apoi lent 
spre pământ sub imboldul unei adieri plăpânde încarnată prin vânt 
roşiatic de vară înspre destinul alb de inocenţă al trupurilor fiinţiale 
goale venite spre îmbrăţişare mareică pe malul plin de plăcere al 
prezenţelor contopite în dorinţe violete izvorâte din vieţuitoarele 
ce-şi strigă mereu prin priviri adânci şi şoapte dezmierdate destinul 
lor ţintit către toamna ruginiu-portocalie ce va fi să renască cu 
arome de mere coapte şi struguri plini de must în prezenţa 
ontologică a acelui real rece înnoitor ivit prin iarnă albă sub chip de 
reînviere ritualică a soarelui sursă de viaţă reluată din timpuri 
imemoriale spre propăşirea unor noi şi noi zile de viaţă albastru- 
aromatică, galben-dulcie, violet-visătoare, ROGVAIV cântătoare, 
indigo doritoare de noi gusturi şi arome şi forme şi slove şi versuri 
şi trăiri şi simţiri tactile extaziate până la uitare de sine spre 
descoperirea miracolelor naşterii vieții prin mângâiere şi 
adulmecare, prin îmbrăţişare şi pătrundere, prin iubire şi spre 
viitor alunecare... 

În stilul metafizic al vieţii trebuie apoi să vezi şi tu alături de 
mine (dacă vrei) prezenţa timpului liniar îmbinat frumos cu timpul 
ciclic, a spaţiului întins împreunat cu spaţiul adunat, a celui aşezat 
cu cel înălţat, a celui locuit cu cel deşertificat, a celui ondulat cu cel 
stratificat, a celui curgător cu cel stătător, a celui lărgit spre zare 
cu cel regăsit intim sub orizont. 

În stilul cultural al vieţii de aici şi de acolo poţi să vezi şi tu, 
alături de mine, accentul valorizator care alege contingent şi 
neîntâmplător o formă simbol, un nume totem, o limbă maternă, o 

religie stindard, o influenţă etnică tradiţională, o prezenţă cu sens 
militar-economic mânată spre apărarea unor resurse asumate sau 
spre a căuta şi a cuceri resurse pământeşti prezente pe meleaguri 
valorizate şi de alte suflări axiologice. 

Prin mişcarea sa ascendentă şi descendentă, de înaintare şi de 
retragere, de pătrundere şi de încercuire, de confruntare şi de 
ocolire, de conturare şi de evitare, viaţa se plasează axiologic pe o 
culme variabilă, pe o tendinţă adaptativă care valorizează 
îndeobşte, mai întâi de toate, propria viaţă şi apoi viaţa ce 
descinde din a sa viaţă. 

Viaţa se valorizează subiectiv pe sine - şi nici nu are nevoie de 
vreo valorizare pretins obiectivă venită din afara sa. Cine nu-şi 
regăseşte în interior propria valoare cu siguranţă nu o va regăsi în 
afara sa. 

Viaţa reflectată în sine şi centrată în valenţele sale formale se 
apleacă apoi formator spre creaţie stilistică. Ea purcede astfel 
(simetric sau asimetric) prin creaţie şi distrugere, prin adăugare şi 
alungare, prin substituire sau completare, prin unire sau 
dezbinare, prin îmbinare sau consolidare, prin nuanţare sau 
aproximare spre noi şi noi realităţi simbolic-materializate şi spre 
materiale simbolice (metafizice, religioase, militare) folosite pentru 
construirea unei identități complexe, diferenţiate de alte identități 
vieţuitoare, în vederea unei depline afirmări de sine, ca prezenţă 
distinctă, capabilă să-şi asume şi să-şi stăpânească (cel puţin 
temporar) partea de univers cucerită de ea şi/ sau de strămoşii săi 
pe linie gene-tică şi meme-tică. 

Stilul vieţii nu e un stil simplu: nici redus la câţiva factori 
determinativi, nici reductiv la câteva influenţe relativ aleatoare. 
Stilul vieţii este a-toate-cuprinzător, este integrativ - se inspiră din 
tot şi inspiră totul - se naşte din întreg şi trăieşte beatific în el... 

Stilul vieţii este sesizabil sub multe forme, dar el este accesibil 
şi dincolo de ele. Această privire este însă rezervată doar celor 
care au ajuns să vadă dincolo de întrebarea „Ce este viaţa?” un stil 
de viaţă, o viaţă cu stil transcendent faţă de imanentul restrictiv al 
realităţii întrebare-răspuns. 

Viaţa trăieşte stilul transcenderii, al călătoriei perpetue din stil 
în stil, din formă în formă, din sens în sens, dintr-un destin în altul, 
dintr-o iubire în alta, dintr-o privire spre următoarea, dintr-o 
uimire într-o mirare, dinspre mirare înspre încântare, dinspre 
încântare spre cuprindere totalizatoare şi spre nemărginită 
revelare... 

Nu stilul vieţii e definitoriu pentru viaţă, ci viaţa e definitorie 
pentru stil - acesta din urmă îşi ia seva identitar funcţională de la 
aceea dintâi. 

Stilul se naşte din viaţă ca formă a identităţii ei de afirmare şi 
de diferenţiere stilistică faţă de alte forme de viaţă, faţă de alte 

fiinţări formale regăsite sub formă de unicat stilistic în oglinda 
arhetipală a esenţelor eterne gândite de minte şi îmbrăţişate de 
viaţă. 

Prin urmare, stilul se apleacă spre individ spre a-l binecuvânta 
cu forme diferenţiate (spaţial, temporal, istoric, familial, economic, 
artistic...) şi a-l face astfel de dorit spre împreunare combinatoric 
stilistică de către o individă binecuvântată şi ea cu mode culturale 
specifice. 

Stilul vieţii se arată astfel în cuprinsul identitar al unei 
comunităţi umane, se înalţă pe stindardul ei şi se arată pe sine în 
impulsul ei formal, în limba ei, în povestirile şi poeziile adunate din 
străbuni, în dansurile şi în cântecele iubite din copilărie şi 
adolescenţă, în invențiile şi în inovațiile tehnice adunate cu migală 
de şiruri întregi de generaţii spre a le face viaţa mai uşoară şi mai 
bine dotată tehnologic spre relaţionarea-confruntare-colaborare cu 
o altă viaţă societală, la rândul ei, diferențiată stilistic spre un 
destin de apărare-atac, de expansiune-retragere, de vieţuire 
posibilă în cadrul realului relativ detaşat de stil al vieţii brute, al 
vieţii axată valoric pe direcţia supravieţuirii şi a înmulţirii. 

Putem vorbi deci de stiluri individuale (sau sociale) de 
supravieţuire (materială, culturală, economică, militară etc.) şi de 
înmulţire care variază ca formă, dar sunt constante ca fond. Viaţa 
se bucură de stil, dar nu face un moft din el: e bun atâta timp cât 
e folositor, dar e schimbat (mai devreme sau mai târziu) când 
devine dăunător (din perspectiva laturii „brute” a vieţii). 


Creaţia stilului (cultural, economic, politic, religios etc.) poate fi 
explicată evolutiv, dar poate fi explicată şi prin multe alte 
perspective dinamice de manifestare: contingentul, necesarul, 
doritul, imitatul, automatul, mecanicul, tradiționalul, simbolicul 
ş.a.m.d. Ceea ce are însă semnificaţie în contextul vieţii şi al 
întrebării „Ce este viaţa?” este răspunsul la următoarea întrebare: 

- „Este oare Viaţa un Stil?”. Este oare viaţa un stil al vieţii, un 
stil de sens, un stil de substanţă, un stil de fiinţă, un stil de 
valoare, un stil de conştiinţă? 

Spre ce tinde să pătrundă, în ce tinde să se regăsească viaţa ca 
stil? În pi-stil? Într- o stamină? Într-o floare? Într-un fluture? Într-o 
adiere de vânt? Într-un cântec de pasăre măiastră? 

- Da! Viaţa este un stil! Dar nu orice stil. Viaţa este Stilul (în 
sine şi pentru sine)! Astfel, este evident că orice are stil are viaţă 
şi că ceea ce e lipsit de stil (de rafinament, de formă estetică, de 
provocare axiologică, de prezenţă valorică) este lipsit de Viaţă... 

Din fericire pentru univers nimic nu este însă lipsit de stil - şi 
nici de viaţă! Chiar dacă pare uneori să stilul ar avea limite, că 
influenţa sa de viaţă aducătoare nu pătrunde peste tot - aceasta 

nu poate fi decât o impresie trecătoare, căci orice stil are viaţă şi 
orice viaţă are stil! 

Viaţa are mereu propriul ei stil: unic, inconfundabil, inefabil, de 
nedescris, de nepătruns, de neasemuit... de trăit... 

Ce este viaţa?... Ce este viaţa?... Ce este viaţa?... 

Găseşte-ţi stilul şi îţi vei descoperi substanţa! 

Ce este viaţa?... 

Mai mult decât stilul, mai mult decât suprafaţa... - căci nu este 
formă şi nu e „profund”, nu e „privire” şi nici sentiment artistic... 
Nu! Ea nu e stil... Nu e pi-stil! Nu e stamină! Nu e floare... şinue 
nici fluture... 

Te întreb deci pe tine - pe tine cel iubitor de stil: „Ce este 
viaţa?”... Ai tu stofă, ai tu stil, ai tu chemare, ai tu putinţă şi 
dorinţă, ai freamăt în a ta conştiinţă îndeajuns de puternic pentru 
a te putea apropia de viaţă spre a-i spune la ureche: „Viaţă tu 
eşti...!”? 

Sau chiar mai mult de atât - să devii una cu ea - să devii una 
cu Stilul Ultim al Vieţii... şi astfel, în tăcere, măcar pentru un 
moment stilistic infinit de mic şi infinit de cuprinzător... măcar 
pentru o clipă, pentru o clipită - să taci: să nu spui nimic!... 

Să taci: cu toată fiinţa ta - să regăseşti în tăcerea fără de semn 
stilul cel mai profund al vieţii! Să regăseşti acolo - la capătul 
iluminatoriu al Căii Intrebării - acea trăire unică, fenomenală şi 
fundamentală ce se va dovedi a fi esenţială pentru toată 
manifestarea ta stilistică ulterioară. 

Fiecare viaţă are punctul său de inspiraţie - sursa sa infinită de 
stil - şi nu doar unul - ci unul aici, unul acolo, unul atunci şi unul 
dincolo... 

Viaţa ca sursă supremă a stilului nu-şi caută inspiraţie estetică 
nici în puncte, nici în spaţii - ea îşi este sieşi suficientă: în formă şi 
fond, în accident şi substanţă, în gândire şi simţire, în sens şi în 
contra-sens... 

Stilul este deci definitoriu pentru viaţă şi viaţa este definitorie 
pentru stil. Dar nu sunt una! - Chiar dacă pot fi (uneori sau 
mereu) ca atare - mai ales pentru cel care devine una cu arta şi 
manifestă astfel din sine spontan şi fără efort noi forme pentru 
limbă, pentru număr, pentru semn, pentru simbol, pentru linie şi 
culoare, pentru materie şi substanţă, pentru gând şi acţiune... El 
devine astfel una cu stilul (său) şi una cu viaţa (sa) - viaţa nu 
curge prin el, ci e una cu el... 

Lăsând viaţa liberă în sens ea se îmbracă automat cu poezie şi 
cântec, se pătrunde spontan de noi forme destinale menite a 
fluidiza prin timp trecerea reciprocă care are loc între stilul 
individual şi stilul societal, între părţile unuia şi aceluiaşi întreg... 

Arta vieţii 
ră YIRS 


Ce este deci arta în viaţă? Dar viaţa în artă? A fi artist este a 
trăi altfel decât normal? Sau e tocmai dimpotrivă: a trăi viaţa cu 
ceea ce are ea mai scump: strălucirea privirii, frumuseţea gestului, 
graţia mişcării, sublimul comunicării, fantezia acţiunii, admiraţia 
formei, bucuria ascultării, încântarea atingerii...? 

Putem găsi o viaţă lipsită de artă? Dar o artă lipsită de viaţă? Şi 
ce-i este mai intim artei decât viaţa? Dar vieţii decât arta? 

Poate fi arta descrisă în cuvinte, poate fi arta vieţii altfel 
pătrunsă decât prin contemplare directă absorbită în formă de 
fond, în formă de aparenţă, în formă de prezentare, în formă de 
conţinut, în formă de stil de animare existenţială pe niveluri 
nemăsurate şi nemăsurabile de exprimare estetică a fiinţei? 

Unde vom stabili graniţele artei şi unde vom pune hotarele 
vieţii? Unde se termină arta şi unde începe viaţa? 

Oare se suprapun ele într-atât încât să nu le mai putem 
distinge? Să fie acesta unul din motivele legitimării ontologice 
maxime a interogării serioase, continue şi profunde axate pe 
direcţia întrebării „Ce este viaţa?”? 

Dar arta ce este? Are arta o identitate mai puţin misterioasă 
decât viaţa? Găsim noi în artă valenţe discriminative conceptuale şi 
empirice capabile să acceadă mai profund, la nivel de apreciere 
valoric-existenţială, decât valenţele metafizice specifice vieţii? 

Putem contempla noi în mod obiectiv, fără nici o tresărire 
axiologic-subiectivă domeniul  fenomenologic de întindere 
semantică şi materialistă a realităţilor specifice artei şi/ sau vieţii? 

Este arta mai presus de viaţă sau viaţa mai presus de artă? - 
Sau nu le putem dezlipi ierarhic una de alta, pentru că ele sunt 
una şi aceeaşi suflare de fiinţă manifestată integral în mod explicit 
şi implicit la nivel de transcendenţă şi de imanenţă sub forma artei 
vieţii şi, respectiv, a vieţii artistice? 

Te întreb deci pe tine: 

- Tu ce crezi? Există artă fără viaţă? Există viaţă fără artă? Se 
limitează denumirile de „artist/ă”, respectiv de „artistic/ă” doar la 
anumite manifestări particulare ale fenomenului numit îndeobşte 
viaţă? Nu ţi se pare şi ţie că cei care susţin această separație 
artificială (la nivel de identitate valorică) între artă şi viaţă par să 
nu simtă nici arta şi nici viaţa? Nu ţi se pare şi ţie că ei ar fi lipsiţi 
astfel deopotrivă şi de încântarea vieţii şi de bucuria artei? 

- Arta este peste tot: ea este în vorbă şi în zâmbet, în afirmaţie 
şi în negaţie, în îmbrăţişare şi în sărut, în salut şi în vestimentaţie, 

în mişcare şi dans, în privire şi în căutare, în muncă şi în relaxare, 
în contemplare şi în cugetare... 

- Ai dreptate: arta apare peste tot, pentru că ea e un alt nume 
pentru TOT - când vrem să-l cuprindem pe acesta în sentimentul 
sublimului sau al comicului, sau al tragicului, sau în orice alt 
sentiment de care suntem capabili, atunci şi acolo, apare în mod 
spontan arta... 

Aceasta nu înseamnă însă că legăm arta în mod strict de 
emoție şi sentiment. Nicidecum! Ea domneşte stăpână şi în 
percepţie şi în intuiţie, şi în memorie şi în imaginaţie, şi în rațiune 
şi în dorinţă, şi în conştientizare şi în discriminare: totul este artă: 
arta de a vieţui viaţa! 

Şi nu poate fi vorba aici de un efort artistic, ci mai degrabă de o 
trăire artistică - simplă, inocentă, naturală, spontană, normală, 
cotidiană... o trăire a artei în viaţă şi a vieţii în artă... 

Nu zicem însă că arta şi viaţa nu pot să apară şi prin efort, prin 
îmbrâncire, prin sforţare, prin luptă - ele pot să apară şi pe 
această cale, fiindcă în mod evident este o artă şi în efort şi în 
îmbrâncire şi în sforţare şi în luptă... 

Şi totuşi: Ce este arta? Nu o putem oare delimita didactic prin 
gen proxim şi diferenţă specifică faţă de întregul a toate 
cuprinzător specific Totului (5054l.4/3) sau faţă de diferite 
manifestări generale/ particulare ale lui? 

Faptic nu putem! „Teoretic însă orice este posibil!”... Teoriile 
artistice („viziunile” estetice) au deci şi ele farmecul lor şi viaţa lor 
- de forme particulare de combinare iluzorie a unor criterii estetice 
relativ contingente sub chip de instanţe discriminative „ultime” 
care însă nu pot răzbate nicicum dinspre subiectivul lor evident 
spre obiectivul lor pretins... 

- Dar stai puţin domnule... zici poate tu acum, că nu e chiar 
aşa! Dacă ar fi precum spui, am vorbi, printre altele, de exemplu, 
de o artă a minciunii/ înşelării, de o artă a uciderii, de o artă a 
violenţei (/luptei), de o artă a urâtului, de o artă a urii, de o artă a 
ignoranței, de o artă a răului, de o artă a non-valorii... Ori aşa 
ceva nu se poate... 

- Crezi dumneata că nu se poate. Oare nu ai auzit, de exemplu, 
de arta publicităţii sau a camuflării/ ademenirii, de arta războiului/ 
luptei, de arta demolării/ distrugerii/ revoluţiei, de arta răzbunării/ 
răsplătirii, de arta misterului asumat, de arta schimbării, de arta 
trans-valorică? Nu ştii că toate acestea sunt posibile, ba chiar că 
sunt la mare modă în cadrul vieţii? Arta, stimabile, este amorală - 
nu pentru că nu poate avea criterii etice de apreciere pe care să le 
emane din ea, ci pentru că viaţa căreia îi corespunde arta ca faţetă 
identitară implicită este situată din naştere pe acest tărâm trans- 
valoric. 

Integratorul artistic ştie cum se transformă urâtul în frumos şi 
frumosul în urât, minciuna în adevăr şi adevărul în minciună, răul 
în bine şi binele în rău. Impresia artistică a unui fapt de viaţă este 
marcată subiectiv în conştiinţă, nu pentru că ar fi lipsită de criterii 
proprii de apreciere valorică, ci pentru că ştie de rolul impunerii 
forţei în „realizarea” socială a vieţii artistice. 

Arta este deopotrivă pentru cei slabi şi pentru cei puternici - cei 
slabi o folosesc pentru consolare, refulare, retragere, resemnare şi 
ignorare a realităţii lor amare; cei puternici o folosesc pentru 
etalare, expansiune, impunere, epatare şi afirmare a realităţii lor 
dominatoare. 

Arta e semn de relaţie între extreme - ca şi viaţa de altfel. Şi 
totuşi: Ce este viața?... — îţi amintesc acum să te întrebi... Iar tu 
poate îmi răspunzi: „Arta este viaţă şi viaţa este artă!” 

- Ei... Nu chiar... Permite-mi să te completez: arta nu este 
viaţă şi viaţa nu este artă... E mult mai mult de atât! Arta este 
moarte şi moartea este artă - doar în oglinda brută a morţii poate 
conştiinţa să aprecieze pe deplin necesitatea artei şi a artistului. 
Doar în prezenţa închipuită sau imediată a morţii poate arta să 
descopere în sine acel cotlon de inspiraţie instinctivă fatală care să 
o împingă irezistibil spre afirmare de sine... prin viaţă dincolo de 
moarte şi prin moarte dincolo de viaţă... 

Totuşi, precum bine spui şi tu, a deschide ochii este a crea 
artă... a asculta cu urechile este a te manifesta ca artist... a pipăi 
cu atenţie lumea, fiinţa, subiectul este a atinge forme artistice 
depline... a gusta şi a mirosi tumultul infinit de forme al vieţii este 
a inspira în tine aerul inspiraţiei - al factorului generator de 
manifestare artistică... 

Nu poţi trăi fără artă mai mult decât o poţi face fără viaţă - fără 
a fi altfel decât nefiindul. 

În tine este întipărită arta precum îţi este lipită fiinţa de 
conştiinţa ta de sine - ea este sursa artei (tale), pentru că se 
formează prin proiecţie în lume, prin delimitare formală de ea, prin 
exprimare artistică bine conturată arhitectural, imagistic, muzical, 
sculptural, poetic, narativ, eseistic... 

Când conştiinţa se descoperă pe sine, ea descoperă arta: arta 
de a fi ea însăşi, arta de a fi ceea ce este, arta de a fi lumină şi 
umbră, tăcere şi şoaptă, suflare şi adiere, atingere şi tresărire, 
sărutare şi gustare - arta de a fi prin lume în viaţă şi în propriul 
tău destin creator... 

Originile artei şi ale impulsului creator 
DAXFXAX LE AMA GX ALE Xav PNLAFILIX ALMA 


Uneori e necesar să operăm în schema domeniului artistic o 
oarecare distincţie între artă şi impulsul artistic-creator... Impulsul 
artistic are o viaţă a lui bine conturată şi este cel care, în funcţie 
de intensitatea sa, poate duce la o artă bine definită şi bine 
concretizată estetic. 

Impulsul artistic, văzut ca imbold spre frumos, trebuie negreşit 
asimilat ca impuls spre ordine şi spre rearanjare/ refacere; ca 
impuls spre simetrie şi spre stabilitate; ca impuls spre aranjare 
logică şi legică şi, mai ales, spre predictibilitate; ca impuls spre 
noutate/ invenţie/ inovaţie şi spre adaptabilitate; ca impuls spre 
afirmare de sine (de anunţare/ semnalare a propriei prezenţe în 
lume), dar şi spre conştientizare de sine... 

Cel care se afirmă artistic o face, în primul rând, pentru sine: 
arta este, mai întâi de toate, un drum de auto-cunoaştere şi de 
auto-formare - şi de aceea este mult mai semnificativă pentru 
creatorul ei direct decât pentru cel care (doar) o contemplă. 

Originile artei şi ale impulsului artistic generator de artă se află 
deci în tendinţa fiinţei de a fi altfel decât este, de a fi veşnic 
nemulțumită de statutul său ontologic, de a se căuta pe sine spre 
revelare sub noi şi noi aspecte - sub infinite cadre de privire şi 
infinite ipostaze de apropiere. 

Lăsat să creeze, orice creator creează la infinit. Creaţia este o 
parte atât de intimă din el încât nu se poate despărţi nicicând de 
ea. Tot ce există creează - şi creează artistic. Marele artist este 
viaţa sub toate formele ei (mai mult sau mai puţin manifeste). 
Acolo unde este prezentă viaţa este prezentă şi arta şi artistul. 
Originea artei este viaţa - este în viaţă - în orice viaţă şi nu poate 
fi altundeva. 

Simplul fapt de a fi, de a te mişca, de a percepe, de a schimba 
ceea ce te înconjoară este o mare artă - cea mai mare artă - arta 
vieţii... Fiinţa este prin definiţie artistă: artistul este fiinţa şi fiinţa 
este artistă... Impulsul artistic este impulsul vieţii: arta este viaţa. 

Oricât ar fi de sublimă o operă de artă umană (o pictură, o 
sculptură, o poezie, un roman, un eseu etc.) ea nu se compară nici 
pe departe cu suprema operă de artă: viaţa (cu infinitele ei forme 
de impresionare şi marcare artistică). 

Vorbim deci de viaţă ca artă şi de arta realizată de viaţă - arta 
creată de viaţă este o cale a (re)privirii de sine, o unealtă de 
oglindire a propriului destin în râul lucitor al conştiinţei care se 
caută pe sine spre reflectare în atingere integrală - viaţa ia aminte 

de ea însăşi prin arta pe care o naşte din inima ei, din mintea ei, 
din scânteierea ei de viaţă creatoare. 

Şi orice operă a ei este la fel de valoroasă, în măsura în care 
fiecare astfel de operă reflectă realul aducându-i vieţii în faţa 
conştiinţei sale o altă părticică infimă din propria-i fiinţă: fiecare 
cuvânt, fiecare propoziţie, fiecare vers, fiecare strofă, fiecare 
culoare, fiecare formă, fiecare sunet, fiecare melodie, fiecare 
formă  sculpturală şi arhitecturală, fiecare petec de creaţie 
vestimentară aduce ceva în plus - aduce o contribuţie proprie la 
(re)construirea marelui puzzle al vieţii. 

Conştiinţa vieţii se caută pe sine („Ce este viaţa?”...) şi vrea să 
se cuprindă în întregime („Ce este viaţa?”...), nu în parte („Ce este 
viaţa?”...) - vrea să se vadă pe deplin („Ce este viaţa?”...), nu 
parţial („Ce este viaţa?”...). De aceea se întreabă: „Ce este 
viaţa?”, „Cine sunt eu?”. Şi se întreabă şi se caută pe sine în cărţi 
(„Ce este viaţa?”), în pictură („Ce este viaţa?”), în poezie („Ce este 
viaţa?”), în filme („Ce este viaţa?”), în muzică („Ce este viaţa?”), 
în dans („Ce este viaţa?”), în ritual („Ce este viaţa?”)... şi se 
întreabă şi se creează pe sine în toate cele de mai sus... şi se 
întreabă („Ce este viaţa?”) şi se caută („Ce este viaţa?”) şi se 
creează mereu pe sine, prin sine, pentru sine... 

Viaţa este o continuă operă de facere, o operă de artă în 
continuă transformare... Cei care cunosc viaţa ştiu că chipul ei este 
mereu altul, deşi inima pare a-i rămâne aceeaşi. 

Cei care nu se mai întreabă „Ce este viaţa?”, ci o trăiesc pe 
deplin devenind una cu ea, devin artişti prin excelenţă - nu pentru 
că înainte de acest moment de epifanie nu ar fi fost la fel de artişti, 
ci pentru că înainte de el îşi puneau singuri stavile inutile în calea 
manifestării spontane a fiinţei lor artistice - a vieţii lor regăsite pe 
de-a întregul în artă. 

Nu poţi căuta geneza artei doar în cutare sau cutare aspect alei 
- de exemplu, doar în „talent” sau în „intenţie”, sau în 
„imaginaţie”, sau în „fantezie”, sau în „inspiraţie”, sau în „voinţă”, 
sau în „sublimare”, sau în „intuiţie”, sau în „aspiraţie” ş.a.m.d. - 
acestea sunt doar părţi ale unui întreg care nu pot să lucreze 
„artistic” decât luate împreună - vorbim evident de întregul vieţii... 

Arta este peste tot în ochii artistului - fiind privire de viaţă ea 
se regăseşte peste tot în viaţă. Pentru cei închistaţi în cuvinte şi 
iluzii, pentru cei îngustaţi mental de tot felul de teorii estetice fără 
substanţă şi profunzime; pentru cei care critică arta din 
perspective unilaterale, contingent alese - pentru aceştia nu toată 
viaţa este artă şi nici tot ceea ce este nu e operă de artă - pentru 
aceştia limitarea câmpului artistic al vieţii este o faptă pe care se 
încăpăţânează să o realizeze, deşi în străfundul lor o regretă - şi ei 
ştiu că viaţa şi arta sunt una... dar uneori mai ştiu şi că 
restrângerea artei dinspre infinitul ei intim spre anumite forme 

parţiale ale ei nu este decât un joc de copii, un joc de vorbe prin 
care se prefac că nu mai văd întregul artei spre a se putea lăsa 
absorbiți hipnotic doar de o scânteie infimă din necuprinsul 
nemărginit al artei (vieţii). 

Şi partea şi întregul au rolul lor în viaţă: în arta întregului 
vedem viaţa în toată plenitudinea ei - în arta părţii vedem viaţa în 
manifestarea ei veşnic trecătoare. 

Sursa artei este sursa vieţii... Iar viaţa înţeleasă în întregul ei 
nu se mai reduce arbitrar la forme incomplete ale ei, deşi este 
evident că nu lipseşte (nici) din ele... 

Şi totuşi, la întrebarea „Ce este viaţa?” nu putem răspunde: 
„Este artă!”. Nu o putem face, deoarece viaţa este mai mult decât 
artă - deoarece viaţa are şi apucături ne-artistice, grosolane, 
triviale, banale, urâcioase. Arta se manifestă în viaţă, dar viaţa nu 
se manifestă doar în artă, ci şi în ne-artă. 

Ne-arta (P*ră3%%) este acea manifestare a vieţii care distruge, 
care anulează, care dispreţuieşte arta şi actul artistic - este acea 
manifestare a vieţii care generează haos, rătăcire, anulare 
existenţială. E drept însă că această ne-artă s-ar putea numi arta 
morţii - văzută nu ca artă de a muri, ci ca artă de a ucide viaţa. 
Căci viaţa se ucide pe sine: viaţa geologică o ucide pe cea 
biologică (prin cutremure, erupții vulcanice, tsunami...); viaţa unei 
specii de animale o distruge pe cea a unei alte specii (prin legături 
de genul vânător - vânat, mâncător - mâncat, exploatator - 
victimă (colaterală)...); viaţa microscopică o distruge pe cea 
macroscopică (de exemplu, prin acţiunea unor bacterii care 
provoacă boli infecțioase...) ş.a.m.d. Viaţa se luptă în sine cu sine 
şi din această luptă a ei rezultă deopotrivă arta şi ne-arta, arta 
vieţii şi arta morţii vieţii, arta de a (supravieţui şi arta de a ucide. 

Chiar dacă ne-arta poate fi pusă sub cupola artei, fiinţa simte 
uneori în adâncul ei că ne-arta nu ar fi artă - că distrugerea este 
mai puţin viabilă artistic decât creaţia, că haosul este mai puţin 
artistic decât cosmosul. Ea ştie că aceasta este o preferinţă 
subiectivă care nu poate fi susţinută, dar se pare că ea este o 
preferinţă intimă a vieţii - e speranţa ei de mai bine, iluzia că ar 
putea vreodată să fie altfel de cum este... 

Ştie că-i subiectivă, fiindcă ştie că nu este creaţie fără 
distrugere, că nu este cosmos fără haos, că nu este necesitate fără 
contingenţă şi invers. Ştie toate acestea, dar parcă uneori ea se 
vede cel mai bine pe sine în lumina ei pozitivă, în ignorarea 
conştientă a luminii sale negative... 

Cel care se întreabă însă „Ce este viaţa?” urmăreşte atingerea 
viziunii de ansamblu („Ce este viaţa?”), a viziunii integratoare („Ce 
este viaţa?”) şi nepărtinitoare a vieţii („Ce este viaţa?”) - a viziunii 
vieţii manifestate în întregul ei fiinţial („Ce este viaţa?”)... 

Drumul spre moarte 
NF IvIL 47A- MĂ 


Meditând deci asupra vieţii, gândeşte-te acum că viaţa (o viaţă) 
stă lângă tine şi îţi spune: „Sunt grav bolnavă - sufăr de o boală 
mortală... În curând o să mor. Acesta este drumul meu spre 
moarte...”. Ce i-ai zice tu? Cum ai putea să-i diminuezi 
amărăciunea şi suferinţa şi suspinul şi angoasa şi căderea şi 
durerea? = 

Poate îi vei zice: „Şi eu sunt grav bolnav/ă - sufăr de viaţă. In 
curând o să mor. Acesta este drumul meu spre moarte...” Nu cred 
însă că astfel vei consola adevăratul suferind (deşi e mult adevăr 
în ce i-ai spus). El ştie că „suferinţa ta de viaţă” o vei duce mult şi 
bine pe picioare, pe când boala lui mortală îl face tot mai slab şi în 
curând nu o va mai putea „duce pe picioare” şi va „cădea la pat” şi 
apoi în braţele morţii... El ştie asta - şi tu o ştii... Totuşi cum ai 
putea să-l consolezi? 

Poate îi vei zice: „Vezi tu, aşa e viaţa - mereu în treburile ei se 
amestecă trei ucigaşi: boala mortală, accidentul mortal şi violenţa 
mortală (crima). Aceşti trei ucigaşi sunt urâţi de viaţă, dar, 
adesea, ea nu are prea mare putere împotriva lor. Destinul lor este 
să lupte pe viaţă şi pe moarte împotriva ei, iar destinul vieţii este 
să lupte până la capăt împotriva lor. Aceasta e o luptă titanică ce 
durează de eoni întregi şi încă va mai dura până la sfârşitul 
timpului, cu victorii când de o parte, când de alta. 

Menirea ta, viaţă fiind, este să lupţi în armata vieţii, să fii 
curajos(/oasă) şi să-ţi împlineşti cu mândrie misiunea ta de luptă 
(chiar dacă ea îţi apare acum ca fiind fără prea mari şanse de 
izbândă). Te angajezi într-o bătălie din care probabil nu te vei mai 
întoarce. Acesta ţi-e însă destinul: nu să mori resemnat, ci să lupţi 
până la capăt - voinţa, gândirea, simţirea şi fapta trebuie deci să-ţi 
fie puternic avântată spre elan vindecător. 

Cei trei ucigaşi de viaţă trebuie slăbiţi, trebuie hărţuiţi, trebuie 
alungaţi de pe domeniile vieţii. Aceasta este soarta ta: să te lupti 
voiniceşte cu ei pe tărâmul arid al bolii, accidentului şi violenţei pe 
care ei sunt stăpâni.” 


Glăsuindu-i astfel bolnavului, parcă l-ai mai înviorat puţin, 
parcă i-ai mai dat o speranţă şi un sens întru destin. Dar el îţi 
poate spune: 

- „E o contradicţie în ce zici tu: cei trei ucigaşi au şi ei viaţă, 
sunt şi ei viaţă: boala are viaţă, accidentul are viaţă, violenţa are 
viaţă. Viaţa nu se luptă cu ceva exterior sieşi, ci se luptă cu ea 

însăşi. E o luptă interioară aici. Am observat-o şi să ştii că o duc în 
interiorul meu: eu viaţă cu viaţa din mine şi din lume... 

Oricum... nu ţi-am spus că păşesc pe drumul spre moarte şi că 
în curând mă vei vedea schilodit de boală, slăbit de ea, doborât de 
ea, pentru ca tu să mă consolezi - deşi dacă tot ai făcut-o, îți 
mulţumesc (nimănui nu-i strică puţină consolare în viaţă fiind). 

Ti-am spus de drumul meu spre moarte, ca să nu fii prea tare 
surprins/ă când eu nu voi mai fi, când inima va înceta să mai bată 
în mine. Ştiu că ţii la mine, ştiu că mă iubeşti şi că suferi la auzul 
acestei veşti. Dar suferinţa îţi va fi înzecită în momentul când 
drumul meu îşi va atinge ţinta (cu toate împotrivirile mele eroice). 

Atunci, în acel moment de maximă intensitate dramatică, când 
viaţa mea se va întâlni direct cu moartea mea, inima ta va fi 
copleşită de durere, de necaz, de supărare, de revoltă. Şi are tot 
dreptul să fie aşa: viaţa din ea se revoltă împotriva morţii din 
mine. 

Ţi-am spus deci de drumul meu spre moarte ca să te pregătesc 
pentru acest moment, ca să-ţi întăreşti inima şi mintea în 
aşteptarea întâlnirii mele cu moartea, ca să te pregăteşti spre a 
vieţui cu demnitate după ce eu nu voi mai fi alături de tine...”. 


Auzindu-l pe cel/ cea care păşeşte spre moarte, cum vorbeşte 
îţi vin lacrimile şi ai izbucni în plâns... Nu ştii de ce - e ceva atât 
de tragic în acest Drum... Dar te abţii... Tocmai ai ţinut un discurs 
despre luptă, despre vitejie, despre speranţă. Deşi ştii că are 
dreptate, simţi în tine atât de adânc o durere, încât îţi vine să 
plângi, să te cufunzi în lacrimi fără număr, să te laşi pradă 
necazului ce însoţeşte în mod inevitabil drumul spre moarte. Dar te 
abţii deocamdată - te ţii tare - trebuie să fii alături de călător, de 
bolnav - el se bazează pe tine, trebuie să fii tare.... 

Şi atunci îi zici: „Negreşit că viaţa întreagă este un drum spre 
moarte, că cei trei ucigaşi pândesc din umbră orice slăbiciune a 
vieţii, orice neatenţie a ei, gata să o atace când îi este lumea mai 
dragă. Şi iată că mişeii te-au lovit şi pe tine - să ştii însă că îţi sunt 
alături: îţi voi obloji rănile şi îţi voi alina durerile şi suferinţa. Şi 
vom lupta împreună cu ei până la ultima suflare, fiindcă 
împărtăşim împreună acest drum spre moarte: amândoi păşim pe 
el, chiar dacă pare că tu eşti obligat să te grăbeşti să-ţi închei 
socotelile cu viaţa, mult mai repede decât mine. Această 
intensitate a luptei ne poate ajuta să înţelegem şi să trăim cu mult 
mai vie intimitate viaţa, să-i asimilăm valenţe emoţional-intuitiv- 
volitive înainte nebănuite. Sacrificiul, dăruirea, empatia, trăirea 
intensă în orizontul apropiat al morţii fac viaţa să dea din ea ceea 
ce are ea mai bun: continua ei luptă pentru afirmarea de sine, 
pentru auto-susţinerea sa în existenţă, în ciuda nenumăratelor 
obstacole care îi ies mereu în cale. 


151 


Radu Lucian Alexandru 


Dacă te întrebi acum „Ce este viaţa?”, trebuie să recunoşti 
alături de mine că ea este mereu călătoare pe drumul spre moarte, 
că ea este cea care păşeşte mereu spre propria ei stingere... 
Pentru că aşa stau lucrurile în conştiinţă - pentru că aşa vrea 
realitatea să se manifeste - mereu sub forma unei adunări de viaţă 
şi de moarte aparent cu sumă nulă. Dar viaţa triumfă mereu prin 
ceea ce lasă în urma ei, prin generaţiile următoare, prin forţele ei 
creatoare, prin încărcătura trăitoare de sublim pe care o lasă 
sămânță spre încolţit în viaţă sau fruct spre cules de către vieţile 
ce-i rămân în urmă. 

Viaţa trebuie să conştientizeze moartea, trebuie să o înţeleagă 
şi să se comporte cu ea ca şi cum ea ar fi - pentru că ea este. 
Astfel, trăind fără rest în orizontul morţii, cu amintirea şi cu 
anticiparea ei, viaţa dă uneori ce are ea mai bun din sine. Gândul 
morţii poate să ne fie o constantă, dar mai presus de el trebuie să 
fie trăirea intensă a vieţii de aici şi acum, trăirea deplină a vieţii cu 
toate plusurile şi minusurile sale, cu toate drumurile ei spre moarte 
şi cu toate drumurile ei spre naşterea de noi forme de viaţă. Viaţa 
e aici şi acum şi trebuie trăită ca atare. Moartea este atunci şi 
acolo - dar nu e treaba noastră acum, pentru că ea nu este 
acum...”. 

Rănitul de moarte (prin boală mortală) te-a ascultat - ai văzut 
de altfel şi tu că l-ai mai înseninat puţin - dar acum că te-ai oprit 
din elanul tău discursiv poţi să observi din nou tragicul şi 
dramaticul pe chipul său şi în privirea ta. Ele capătă noi semne de 
mesaj când îl auzi că îţi spune: 

- „Nu de moarte îmi e mie teamă, ci de această viaţă de acum 
- de această viaţă trăită obositor în orizontul morţii... şi poate nici 
măcar de ea... ci de viaţa în durere şi în suferinţă pe care o am 
acum şi care ştiu că se va amplifica pe viitor... şi poate nici măcar 
de ea... ci de gândul că poate ceea ce putea să fie nu va mai fi 
niciodată din momentul în care eu mă voi întâlni cu a mea moarte 
prematură. 

Nu în timp şi nici în destin este regretul meu de afirmare, ci în 
gândul că spaţiul tău de confort personal va rămâne rănit de lipsa 
mea fiinţială. Imi este teamă de suferinţa mea prezentă şi viitoare, 
dar mult mai teamă îmi este de suferinţa ta. Lipsurile din mine le 
gestionez precum pot mai bine, dar lipsurile din tine legate emotiv 
de lipsurile mele simt că nu le pot nici atinge şi nici acoperi pe cât 
aş vrea. 

Iubirea mea pentru tine, mai ales când mă ştiu spre moarte 
păşind, a crescut şi mai mult şi nu mă tem atât de singurătatea 
mea, cât de a ta singurătate - fiindcă te ştiu sensibil/ă şi nu vreau 
să te rănesc prin prezenţa mea involuntară întru moarte.” 

- „Dar ce vorbeşti: lasă, nu te mai îngriji de suferinţele mele, 
că ai tu destule pe cap!... Ştiu că e mai simplu să te îngrijeşti de 

suferinţe care pot fi alinate decât de cele care nu pot fi - dar haide 
să privim mai mult acum spre plăcerile şi bucuriile vieţii şi să 
vedem şi partea plină a paharului - să vedem ce putem face spre a 
ne delecta din cupa vieţii şi din nectarul ei ce încă ne-a mai rămas 
spre îmbucurare...” 


Şi tot aşa discuţia ta cu cel/ cea care păşeşte spre moarte, 
poate să continue spre consolare - mereu oscilând între viaţă şi 
moarte, între elan şi resemnare, între speranţă şi regret, între 
împăcare şi revoltă... Un lucru este sigur însă: când te vei despărţi 
de el/ ea, după ce vei ieşi din camera în care ai primit cumplita 
veste, pe hol, pe drum, în maşină, mai devreme sau mai târziu, 
vei izbucni puternic în plâns şi vei plânge cum poate nu ai mai 
plâns niciodată până atunci... Şi poate aşa te vei mai linişti puţin - 
şi poate aşa regretele şi revoltele, disperările şi supărările ţi se vor 
mai linişti puţin. 

Şi vei plânge şi iarăşi vei plânge... - ca un prunc pus brutal în 
faţa cruzimii vieţii. Şi poate după ce te vei mai linişti din plâns te 
vei întreba: „Ce este viaţa?”... „Ce este viaţa?”... „Ce este 
viaţa?”... 

Poate nu vei găsi atunci răspuns la această întrebare, dar poate 
vei simţi, în mod intuitiv, că viaţa este deopotrivă şi mult mai mult 
şi mult mai puţin decât „este” sau „poate să fie”... 


Iertare, uitare, repetare 
XA AA, XA AA, A PAL 


Şi astfel te poţi întreba: viaţa greşeşte? Tu îi greşeşti? Ea îţi 
greşeşte?... Şi dacă greşeşte, cum se corectează? Şi, mai ales: 
oare o poţi tu ierta? 

Dar ea? Ea te iartă, dacă tu greşeşti? Şi cum îi poţi greşi vieţii? 
Are ea preferinţe, supărări, cerinţe imperative pe care să le 
transmită către tine?... 

Dar dacă viaţa nu greşeşte?!... Şi dacă nici tu nu greşeşti?!... 
Dacă tu faci mereu doar ceea ce viaţa face fără greş - anume să 
vieţuieşti?... Şi dacă ea face la fel?... (Cel puţin până greşeşte 
major cu ceva şi atunci, parţial, ea încetează să mai vieţuiască...) 

Şi ce e mai important aici - greşeala sau iertarea? Se prea 
poate ca iertarea să fie de departe mai importantă şi mai utilă 
pentru tine decât greşeala... 

Greşeala, dacă e greşeală, nu e intenţionată, nu ţi-ai dorit-o: ea 
s-a întâmplat din greşeală... Iertarea însă nu poate veni la fel de 
uşor din greşeală - pentru ea îţi trebuie o hotărâre de a ierta şi o 
persistenţă în a rămâne în iertare. 

Dar viaţa nu iartă - ea doar trece mai departe, fie prin 
greşeală, fie prin intenţie răuvoitoare, fie prin dăruire, fie prin 
iertare. Orice ar face, viaţa merge mai departe. Ea nu stă pe loc 
dacă a greşit, ci se iartă pentru greşeala făcută şi merge mai 
departe. Dacă a greşit şi nu se iartă e la fel - ea merge mai 
departe... Dacă nu a greşit şi nu-şi iartă această greşeală, ea, de 
asemenea, merge mai departe... şi dacă nu a greşit şi se iartă 
pentru aceasta, ea merge tot mai departe... 

Viaţa nu poate să stea pe loc - ea nu stă locului - de aceea 
păşeşte mereu mai departe fie din greşeală în greşeală, fie din 
greşeală în iertare şi din iertare în greşeală, fie din iertare în 
iertare... după cum simte ea pe moment că ar fi mai util sau mai 
plăcut, sau mai interesant spre a face. 

Motivaţiile ei de mişcare nu sunt importante: important este 
doar că ea va merge mai departe (L-A VA —-AH- AX ab VAL) — 
important este doar faptul că viaţa este viaţă şi că ea nu stă pe 
loc... 

Când o viaţă iartă pe alta, pe sine se iartă - nu pentru că astfel 
nu-şi mai greşeşte, ci pentru că promite că nu o va mai face: 
promisiuni, promisiuni şi iarăşi promisiuni... Viaţa e plină de 
promisiuni. Visează la un timp lipsit de greşeli şi lipsit de iertări. 
Visează la un spaţiu unde nimeni nu iartă, pentru că nimeni nu 
greşeşte... 

Paradisul vieţii nu este paradisul iertării, ci al lipsei ei. Paradisul 
vieţii vrea să-şi scoată greşeala din conştiinţă uitând că greşeala 
este „vieţuiască” - că greşeala este parte din viaţă - este viaţă - 
ca şi iertarea de altfel. 

Şi nu e iertarea atât de importantă pe cât e uitarea - pur şi 
simplu la un moment dat viaţa uită greşelile şi relele ce i s-au făcut 
de către o altă viaţă - pur şi simplu la un moment dat peste 
conştiinţa sa cade un văl de uitare - atunci ea se trezeşte ca dintr- 
un vis urât şi îşi spune sieşi: 

- „Greşeala, răutatea nu au fost - şi dacă au fost, au fost doar 
un vis urât pe care eu am ales să-l iert şi apoi să-l uit... Refuz să-l 
mai port cu mine. Refuz să-l mai rememorez, să-l mai reproiectez 
spre retrăire... Aleg să-l uit, să-l las să-şi piardă povara în uitare, 
să-l uit cu totul în ne-amintire...”. 

Şi are dreptate să procedeze astfel... Căci ce e mai nociv: 
greşeala sau repetarea ei? Şi ce produce mai mult rău: greşeala cu 
voie sau fără de voie sau repetarea, reproducerea, reluarea, 
reamintirea, reînsămânţarea, reiîmprospătarea, întreţinerea în 
existenţă a greşelii (prin ne-iertare, prin ne-uitare)? 

Nu greşeala este iertată - contingenţa ei nativă nu poate fi 
iertată, fiindcă, de obicei, ea nu poate fi evitată. Repetarea greşelii 
în schimb poate fi iertată, prin hotărârea de a nu o mai repeta, 
prin hotărârea de a nu ne mai complace în noroiul ei, dea nu ne 

mai juca cu rănile deschise de greşeală, de a nu-i mai întreţine 
efectele (prin repetarea ei). Iertarea nu vindecă rănile greşelii, ci le 
lasă să se vindece - ea le împiedică pe acestea să se auto-întreţină 
în suferinţă. 

Viaţa se iartă, deci, pentru că vrea să meargă mai departe, 
pentru că vrea să-şi lase rănile să se închidă, pentru că vrea să fie 
viaţă sănătoasă şi nu viaţă rănită, viaţă întreagă şi nu viaţă 
schilodită, viaţă corectă şi nu viaţă greşită (care insistă în 
greşeală). 

Iertarea vieţuieşte deci mereu în viaţă (fiind o condiţie 
intrinsecă a capacităţii ei de a merge mai departe). Iertarea este 
motorul vieţii, este capacitatea ei de a privi înainte, de a refuza să 
mai privească în urmă, de a nu mai accepta să se înglodeze în noi 
greşeli, de a le lăsa spre putrezire în groapa timpului pe cele vechi. 
Când iartă, ea nu alungă greşeala din viaţa sa, ci doar se hotărăşte 
să nu o mai repete pe cea veche. 

Iar despre greşelile potenţiale, despre greşelile ce vor fi să fie, 
cine le ştie? Dacă le-ar şti, nu le-ar mai face. Dar cum nu le ştie le 
face... şi apoi se mânie (că le-a făcut) după care le repetă din nou 
şi se mânie şi mai tare (că le-a repetat), pentru ca, în cele din 
urmă (într-un final oarecare), să se plictisească de ele şi să le 
ierte. Astfel viaţa se iartă pe sine şi nu le mai repetă (sub aceeaşi 
formă) cel puţin o perioadă - şi astfel ea merge mai departe... Le 
uită şi merge mai departe... lertând mergi mai departe. Uitând 
mergi mai departe: a ierta înseamnă a uita, a refuza să mai repeţi 
greşeala recunoscută ca atare... 

Ce este atunci viaţa?... Ea este şi greşeală şi iertare, este şi 
repetare şi renunţarea la ea, este şi vechi şi nou, este şi amintire 
şi uitare, şi rememorarea trecutului (cu bunele şi cu rele lui, cu 
greşelile şi corectitudinile lui) şi proiectarea viitorului. Viaţa este 
iertare, pentru că merge mai departe. Este greşeală atunci când 
stă pe loc - sau, mai precis, atunci când se învârte pe loc (în cerc 
vicios). 

Totuşi, viaţa este greşeală şi pentru că merge mai departe, 
pentru că nu stă puţin locului să-şi analizeze greşeala tocmai 
făcută spre a o corecta şi a nu o mai repeta - pentru că nu 
reflectează asupra greşelilor sale decât atunci când ele devin 
cronice. Viaţa este greşeală, pentru că merge mai departe, pentru 
că trece cu prea mare uşurinţă peste greşeli, pentru că se pripeşte, 
pentru că se grăbeşte să meargă mai departe... doar ea ştie 
unde... 

Viaţa este, prin urmare, iertare doar atunci când stă pe loc 
puţin şi îşi analizează greşelile, când se opreşte puţin din agitația 
sa, din stresul său, din mişcarea sa relativ haotică spre a se 
analiza pe sine spre a vedea nu doar că a greşit, ci şi că a repetat, 

iarăşi şi iarăşi, aceeaşi greşeală (de fiecare dată cu aceleaşi 
rezultate: suferinţă, agitaţie, stres, angoasă, nefericire...). 

Când viaţa stă pe loc să se privească pe sine, poate să vadă 
singură sau i se poate arăta că ea se învârte, adeseori, în cercuri 
vicioase!... Doar atunci când înţelege acest adevăr şi e hotărâtă să 
iasă din aceste cercuri, ea (se) poate ierta - doar atunci ea poate 
lua hotărârea de a nu mai fi proastă, de a nu mai acţiona automat, 
ca un robot stricat. Doar atunci (după ce stă pe loc) ea poate cu 
adevărat să meargă mai departe... 

Mersul mai departe (-v-ASIL AX a- VAM) şi statul pe loc 
(A/AMTL F- LA) sunt fațete întrepătrunse ale vieţii - doar când 
stai puţin pe loc pentru a privi cu atenţie în urmă, pentru a privi 
atent în prezent, pentru a te uita pătrunzător spre viitor - doar 
atunci poţi merge cu adevărat mai departe. Altfel doar ţi se pare 
că mergi mai departe - când, de fapt, tu doar te învârţi în cerc 
vicios. 

Greşeala este întruchipată în cerc vicios (în linia închisă), 
iertarea se întruchipează în spirală (în linia deschisă). Prin 
greşeală, prin repetarea ei mergi, iarăşi şi iarăşi, pe unde ai mai 
fost, redeschizând, mereu şi mereu, răni vechi, care astfel nu se 
pot vindeca. Prin iertare păşeşti pe un drum nou şi laşi rănile vechi 
să se vindece. 

Greşeala iertării este însă că nu e niciodată completă, fiindcă 
viaţa nici nu poate şi nici nu vrea să uite de tot trecutul său - de 
altfel, nici nu îi este util acest lucru, pentru că astfel ar fi 
condamnată să-l repete. Greşeala iertării constă deci în faptul că, 
de multe ori, iertarea se repetă pentru una şi aceeaşi greşeală. 

A ierta repetat aceeaşi greşeală - iată greşeala iertării... Astfel, 
greşeala se simte îmbiată să se repete şi să crească, fiindcă ştie că 
va fi iarăşi şi iarăşi iertată. Aceeaşi greşeală nu trebuie deci iertată 
de două ori şi, în nici un caz, de trei ori. A ierta repetat aceeaşi 
greşeală este a repeta greşeala - este a face din iertare greşeală, 
de a face din ea instrument de boală şi nu de vindecare... 

Când iertarea greşeşte, ea nu mai e iertare, ci greşeală. Când 
greşeala se iartă odată, se poate vorbi de iertare - când se iartă 
de două sau de mai multe ori, se poate vorbi de greşeala iertării: 
iertarea şi repetarea nu merg mână în mână când sunt aplicate 
aceleiaşi greşeli, ci doar atunci când se leagă de o altă şi o altă 
greşeală. 

Când iertarea şi greşeala se învârt în cerc vicios, în jurul 
aceleiaşi greşeli, iertarea încetează să mai aibă calităţi terapeutice 
şi din medicament se transformă în otravă. 


! Pentru dezvoltarea acestei idei a se vedea cartea Deschiderea 


Universului, autor Radu Lucian Alexandru. 

Iertarea este bună doar dacă greşeala nu mai este repetată - şi 
în acest sens ajută cel mai mult pedepsirea greşelii, asocierea ei cu 
iertarea prin pedeapsă. 

Dacă iertarea duce la repetarea greşelii (prin lipsa asocierii ei 
clare cu pedeapsa), atunci iertarea devine parte din problemă şi 
încetează să mai fie o soluţie viabilă pentru viaţă. In acest caz 
trebuie să apelăm la iertarea iertării (la pedepsirea greşelii de a 
ierta), la a refuza să mai acordăm iertarea nocivă care duce la 
repetarea greşelii. 

Iertarea şi iertarea iertării sunt cheile prin care viaţa merge 
înainte după ce cugetă puţin asupra greşelii şi a posibilităţii realiste 
de a nu o mai repeta. 

Greşeala greşelii e, prin urmare, faptul că se repetă, că 
greşeala cu pricina se reia pe sine în existenţă, că viaţa neatentă o 
primeşte din nou şi din nou în viaţa sa provocându-şi astfel 
suferinţă inutilă. 

Greşeala „negreşită” este greşeala întâmplător-necesară, este 
greşeala contingent inevitabilă... Ea nu are leac şi, prin urmare, nu 
are iertare, pentru că nu poate fi iertată... 

Greşeala greşelii însă este repetarea greşelii şi ea poate fi 
iertată şi trebuie să fie iertată - adică să se refuze efectuarea 
acţiunii care o repetă. Dacă recidivează însă, greşeala greşelii mai 
poate fi vindecată doar prin iertarea iertării - şi nu prin iertare pur 
şi simplu, pentru că în acest caz simpla iertare (uitare) nu mai este 
suficientă. 

Greşeala  greşelii (-A-g-ALA FA-A4-LXX) şi iertarea iertării 
(XLALAALA X-A4AXX) sunt, prin urmare, parte din viaţă: viaţa le 
aduce spre vieţuire, ea le întreţine în dânsa, ea le scoate din planul 
existenţei sale. 

Când greşeşte, viaţa însă nu se poate ierta - ea işi plăteşte 
mereu greşelile, mai devreme sau mai târziu, fie că vrea să o facă, 
fie că nu vrea, fie că alege să le uite, fie că alege să le ierte, fie că 
alege să le repete... 

Când (i se) comite greşeala greşelii, viaţa încă poate ierta şi 
uneori trebuie să o facă (dacă greşeala cu pricina nu e foarte 
gravă), dar fără să abuzeze de iertare sau de iertarea iertării. Când 
ajunge însă la facerea greşelii greşelii greşelii (la repetarea greşelii 
greşelii), viaţa trebuie să apeleze imediat la iertarea iertării şi apoi 
să meargă mai departe. 

Oricărei greşeli repetate poate să i se opună spre tămăduire o 
iertare sau o iertare a iertării. Depinde însă doar de viaţă dacă este 
suficient de lucidă pentru a răspunde la întrebarea „Ce este viaţa?” 
cu exclamaţia: „Viaţa este ceea ce merge mereu mai departe!“ 
(XAPA LAU ALA AL arte ati AX at TAIYA?) 

Întrebarea fundamentală 
BIR CR Fa RT PS 


Indiferent însă dacă viaţa alege să meargă mai departe sau 
dacă alege să stea pe loc, ea te invită acum să-i răspunzi la 
următoarea întrebare: 

- Dacă ar fi să fie o întrebare - una singură - care să fie cea 
mai importantă întrebare a filosofiei, religiei, ştiinţei, artei ş.a.m.d. 
- care ar fi acea întrebare? 

Care este întrebarea fundament pentru toate întrebările? Care 
este întrebarea originară din care s-au născut şi se nasc mereu 
toate întrebările? Care este întrebarea cauză primă a întrebărilor şi 
răspunsurilor? 

Există o astfel de primă interogare? Există o astfel de întrebare 
primă (3PSYkăk* 3%3X%2) a fiinţei - îndreptată spre tot ceea ce 
este cuprins în metafizică, axiologie, etică, logică, estetică, politică, 
economie, religie, psihologie...? 

Şi apoi viaţa te mai poate întreba ceva: 

- Care este întrebarea cea mai des pusă (fiind mai veche decât 
toate şi cauză implicită a oricărei alte întrebări) sau cel puţin pre- 
su-pusă de orice întrebare?... Care este prima întrebare pusă de 
un copil? 

Iar tu poate că îi vei răspunde: 

- „Ce este aceasta?” - adică pe „limba” lui: „Te ete ata?” (x55 
ETS aţă), 

- Bun răspuns!... Ce este aceasta? (~ “SSY “èsse ?)... Parcă 
vedem chiar acum copilul, în imaginaţia noastră, arătând cu 
degeţelul său spre un ceva oarecare din jurul său şi întrebând: 

- „Te ete ata?”... „Te ete ata?”... „Te ete ata?”... 

Dacă observi interogaţia lui cu atenţie, poţi vedea că el nu 
întreabă „Cum se numeşte aceasta? Ce nume are?”, ci „Ce este?”. 
Oricum, e evident că el nu primeşte răspunsul căutat, ci doar 
nume, cuvinte, propoziţii - şi atât. 

- „Aceasta este...” - şi urmează „numele” cu care este botezat 
(istoric-contingent) în acea societate acel obiect/ subiect/ fenomen 
arătat cu degetul de către copil. Întrebarea lui primară, prima 
noastră întrebare, nu capătă răspuns, ci doar nume de botez. Este 
însă oare omul capabil de mai mult decât atât? Poate el da un 
altfel de răspuns la întrebarea „Ce este aceasta?”... Şi chiar aşa - 
că tot veni vorba - „Ce este aceasta: „Ce este aceasta?”?”. 

Adică, cum ar veni, ce este de fapt o întrebare? În ce constă ea 
şi care este rolul ei? Care sunt funcţiile unei întrebări? Dar ale 
„primei întrebări”?... 

E interesant astfel de constatat că o posibilă primă întrebare 
presupune ca existând în mod implicit (cuprins în fiinţa ei) 
răspunsul la o altă întrebare: „Ce este o intrebare?” (yX “SSY è 
SSIR ASIS). 

Copilul nu pune însă această întrebare - el presupune instinctiv 
că-i ştie răspunsul - şi de aceea el trece peste întrebarea primară 
„Ce este o întrebare?” direct la întrebarea aparent primară (în 
ordinea preocupărilor lui verbalizatoare): „Ce este aceasta?”. Şi 
trece la ea, pentru că el este avid de nume/ cuvinte şi nu de 
explicaţii savante sau mai puţin savante privitoare la natura ultimă 
a mediului său existențial. 

El întreabă „Ce este asta?” („Te ete ata?”), dar, de fapt, vrea să 
zică: „Cum se numeşte „asta”?”... Unde dai şi unde crapă! Ce 
şmecheri mai sunt şi copiii aceştia: întreabă ceva, dar, de fapt, vor 
să întrebe altceva. De unde să mai ştii atunci, de fapt, ce vor ei să 
întrebe? Dar, în fond, de unde să ştii ce te întreabă cu adevărat 
cineva care te întreabă ceva, oricine ar fi el/ ea şi orice ar întreba 
el/ ea? Că, de obicei, după cum bine ştii, el/ ea te întreabă ceva, 
dar, de fapt, mai mereu, vrea să ştie altceva decât ceea ce pare că 
te întreabă. 

Problema  întrebării-ghicitoare  (ăfSykărăărspălă SyS) se 
poate rezolva doar parţial şi, de multe ori, doar prin intuiție- 
empatie. Această unealtă hermeneutică este în posesia oricărui 
părinte, care astfel nu răspunde la întrebarea literală a copilului 
(„Ce este aceasta?”), ci la ceea ce i se pare lui că el întreabă de 
fapt - anume, „Cum se numeşte aceasta?”. 

Dar dacă prima întrebare pusă de un copil nu s-ar referi la 
esențe de realităţi percepute, ci doar la numele lor, ce ne-ar spune 
acest lucru despre întrebare în general şi despre „prima întrebare” 
în particular?... Se referă ea la realităţi extra-lingvistice sau doar la 
numele lor? Urmăreşte ea să obţină doar o combinaţie de cuvinte 
oarecare pe care să le privească şi să le accepte (cel puţin 
temporar) ca răspuns - sau urmăreşte, de fapt, să „înţeleagă” 
holistic realitatea chestionată (cu toate faţetele ei lingvistice şi 
extralingvistice deopotrivă)?... 

Şi aici tu mă poţi întreba: 

- Dar întrebarea „Ce este viaţa?” ce urmăreşte de fapt? Un 
răspuns în cuvinte sau un răspuns dincolo de ele? 

Îţi răspund: 

- Le poate urmări pe ambele, dar în cazul cărţii de faţă esenţial 
este răspunsul care poate fi trăit doar dincolo de cuvinte... 

- Bine, dar acesta este un răspuns? Poate fi considerat ca fiind 
un „răspuns” ceva care nu este în cuvinte, ceva care nu trăieşte 
acaparat în semne lingvistice? 

- Poate... poate fi considerată ca fiind răspuns o „simţire”, o 
„trăire”, o „acţiune” - care poate fi simțită în fapte, în activităţi, în 

emoţii şi percepții specifice... De exemplu, la întrebarea „E dulce 
ceaiul?” poţi găsi şi un răspuns direct, ne-lingvistic, prin gustarea 
ceaiului cu pricina. Sau dacă te întrebi „Oare afară plouă?”, poţi să 
primeşti un răspuns şi printr-o simplă privire... 

Răspunsul în natura lui cea mai intimă este mai mereu legat de 
experienţe imediate şi de evidențe indicativ - perceptive şi nu de 
nume... - el este legat intim de trăiri şi simţiri directe şi nu de 
cuvinte şi propoziţii. Acestea sunt, de multe ori, doar distrageri de 
la adevăratul răspuns, mijloace de ocupare a vremii până la trăirea 
directă a răspunsului căutat - sunt doar semne, doar indicatoare 
care arată spre răspunsul-destinaţie, fără însă a fi el... 

Adevăratul răspuns se simte, se pipăie, se vede, se aude, se 
gustă... nu se cuvântează şi nu se „citeşte” - deşi este evident că 
sunt şi răspunsuri care pentru a fi primite trebuie să fie cuvântate 
sau citite... dar şi în cazul lor nu „cuvântul” este urmărit, ci 
„Ssunetul/ semnul” clar asociat lui - şi prin acest „semn/ semnal” 
realitatea directă ce o „poartă” el cu sine (realitatea spre care el 
indică „cu degetul”) prin asociere repetată. Fiindcă orice este sau 
poate să fie „asociat” cu orice, orice este sau poate să fie „semn” 
pentru orice. Orice nume poate sta (şi în fapt şi stă) pe post de 
mediator între tine şi întreaga realitate, dar el poate fi şi obiect de 
experienţă în sine şi pentru sine, obiect al trăirii directe în „nume”, 
al trăirii „numelor” - a tot ceea ce sunt sau pot ele să fie... 

Din acest motiv putem zice că orice întrebare este, de fapt, 
întrebarea fundamentală - întrebarea primă - cel puţin într-un 
context bine delimitat şi pentru un timp clar precizat ea este 
întrebarea cea mai importantă şi nu este (pe moment) alta mai 
importantă decât ea... 

Iar din perspectiva exerciţiului revelatoriu propus de mine - 
prin repetarea întrebării „Ce este viaţa?” - această întrebare („Ce 
este viaţa?”) poate fi înlocuită cu oricare alta (oricât de banală sau 
de profundă ar părea ea la o primă vedere). Rezultatul practicii 
concentrării mentale continue pentru o anumită perioadă de timp 
(de cel puţin câteva zile, cu excepţia perioadei de somn) pe o 
întrebare „oarecare” (considerată însă ca fiind foarte importantă de 
către practicant în momentul iniţierii interogării şi astfel asumată 
de el/ ea de o manieră puternic încărcată emoţional-intelectual- 


intuitiv-volitiv) este relativ identic - anume conştientizarea 
profundă a primului răspuns (YX ks XSYLIS), a răspunsului 
esenţial - a acelui răspuns fundamental care te „lămureşte” 


definitiv, fără urmă de îndoială, despre ce este cu adevărat un 
răspuns: în primul rând, o faptă concretă (de emoție, de simtire, 
de acţiune, de conştientizare etc.) şi nu o vorbă (în vânt)... 

Adevărata întrebare, întrebarea fundamentală este o prezenţă 
care incită - este prezenţa a ceea ce este aşa cum este 
manifestată iscoditor în câmpul conştiinţei noastre. 

Adevăratul răspuns, răspunsul fundamental este o acţiune de 
răspuns generată spre fiinţă de insistența acestei prezenţe. 

Întrebarea este relativ pasivă, răspunsul este abisal activ. 
Întrebarea de bază îţi arată mereu realitatea în toată nuditatea ei 
- nemediată „conceptual” de iluzii semantice şi false certitudini 
intelectual-linguale. Răspunsul fundamental te pune spontan în 
mişcare de relaţie directă cu această realitate. De aceea, acolo 
unde se întâlneşte „întrebarea primă” cu „răspunsul prim” revelaţia 
se naşte fără ezitare - doar acolo poate să se nască şi să trăiască 
cu intensitate, extatică epifania, iluminarea, trezirea la realitate, 
integrarea în Întreg, vieţuirea directă în natural, trăirea conştient 
detaşată şi profund implicată în real, în imaginar, în voit şi în 
necesar. 


Întrebarea fundamentală este acea primă interogaţie (de multe 
ori, manifestată într-o formă de exprimare puternic personalizată) 
care, pe de o parte, afirmă evidenţa (prin arătare cu degetul, cu 
intenţia, cu focalizarea atenţiei, cu intensitatea faptei, cu 
profunzimea şi cu tenacitatea concentrării), iar, pe de altă parte, o 
neagă, o pune sub semnul întrebării - căutând în evidenţă sau 
dincolo de ea altceva decât evidenţa: când te întrebi „Ce este X?”, 
te întrebi despre „natura” lui X, te întrebi implicit dacă el este ceva 
care există „cu adevărat” sau dacă nu cumva nu este decât o 
„iluzie”; te întrebi implicit cum este alcătuit, care îi este structura, 
cum funcţionează, care îi sunt pârghiile de manifestare; te întrebi 
în mod necesar „De ce este X?”, care sunt cauzele responsabile 
pentru apariţia lui; te întrebi unde este (dacă el este în tine sau în 
afara ta, în imanenţă sau în transcendenţă...) şi pentru cât timp 
este (pentru o clipă, pentru un veac, pentru o eră, pentru 
veşnicie?); te întrebi ce nume i se dau şi de ce, ce definiţii i se 
ataşează şi care este relevanta lor... ş.a.m.d. 

Orice formă interogativă (Ce? Cine? Când? Cum? Cât? Unde? 
De ce?...) le presupune în mod implicit pe toate celelalte - când îţi 
pui în mod serios o întrebare, de fapt, îţi pui toate întrebările pe 
care ţi le poţi pune! 

De aceea şi forma interogativă „Ce este...?” le presupune din 
start pe toate celelalte forme interogative posibil a fi formulate de 
conştiinţă. În cazul lui „Ce este...?” evident un rol important în 
interogare îl joacă „este” - formula lingvistică care presupune 
existenţa, prezenţa, realitatea, evidenţa... „Ce” se poate combina 
(şi o şi face) şi cu „face” („Ce face X?”) şi cu „ştie” („Ce ştie X?”) şi 
cu „arată” („Ce arată el/ ea?”) etc., dar prin alipirea lui de „este” 
se naşte - trebuie să recunoşti - o pereche fatală, care se 
transformă aproape instantaneu într-o trinitate, într-un triunghi 
amoros total: „Ce este aceasta?”... „Ce este X?"... „Ce este 
viaţa?”. 

Prima interogare se desprinde, de multe ori, din senzaţia 
iniţiatică că întrebările şi răspunsurile sunt (respectiv pot fi) şi 
altceva decât nişte impresii banal trecătoare în mod contingent şi 
superficial prin conştiinţă, prin gândire şi prin simţire. Prima 
interogaţie neagă astfel părerea că întrebările şi răspunsurile nu 
sunt posibile sau că ele ar fi doar nişte iluzii ale minţii/ fiinţei. Când 
prima întrebare se întâlneşte cu primul răspuns, se poate vedea în 
mod clar că întrebările sunt prezenţe evidente, palpabile, incitante, 
provocatoare, iar răspunsurile sunt acţiuni clare, concrete, 
revoluţionare. 

Calea Întrebării are ca scop trezirea şi mărirea instinctului 
interogativ al fiinţei şi aducerea lui în prezenţa directă şi imediată a 
infinitului şi eternității... Prin acest demers ea ţinteşte spre 
transformarea fiinţei ce o parcurge într-o instanţă revoluţionară a 
conştiinţei sociale în care se manifestă: evidenţa se afirmă în 
răspuns de fapte, evidenţa se neagă în întrebare de vorbe (chiar 
dacă şi inversul este posibil pentru viaţă). 

Prin urmare, se pare că fiecare poate avea (dacă o caută) 
propria sa întrebare fundamentală, propria întrebare care să-l 
trezească din somnul evidenţelor spre trăirea intens-deplină a lor. 


Revenind la problema întrebării prime, se pare însă că, uneori, 
pentru unii, cea mai de bază întrebare care poate fi pusă este: „Ce 
este o întrebare?” - prin această interogare întrebarea se întreabă 
despre propria sa identitate, despre propria sa fiinţă - prin ea viaţa 
se întreabă pe sine de ce se întrebă (cu ce scop şi din ce cauză), 
cum o face şi, mai ales, dacă este cu putinţă să se întrebe cu 
adevărat ceva... 

Ne putem deci întreba în mod legitim: „Este întrebarea o 
întrebare?” Sau chiar mai mult: „Poate fi întrebarea subiect de 
întrebare? Se poate întrebarea întreba ceva pe ea însăşi? 

Prin urmare, stimate cititor, întreabă-te acum te rog dacă tu te 
întrebi ceva... Intreabă-te care este întrebarea ta - în ce constă 
ea. Întreabă-te ce semnificaţie are această întrebare pentru tine - 
şi, mai ales, întreabă-te acum: „Ce este o întrebare?”. Pentru a te 
ajuta să porneşti de la ceva iată pentru tine o (altă) întrebare: „Ce 
este viaţa?” - şi iată încă una: „Ce este percepţia?” şi de ce nu: 
„Ce este conştiinţa?”... 


Exemplele stimulative fiind date te rog deci să-mi răspunzi 
acum: „Ce este o întrebare?”; „Ce este întrebarea?”. Ce este 
„aceea/ aceasta/ acesta/ acela” spre care mic/ă fiind ai arătat cu 
degetul zicând: „Ce este aceea/ aceasta/ acesta/ acela?” şi la care 
poate ţi s-a răspuns: „Aceasta este o întrebare!”. Îţi aminteşti? 

- „Te ete ata?”... 

- O întrebare mămică... o întrebare! 

Sau poate că întrebat/ă fiind: „Unde este jucăria?” tu ai arătat 
cu degetul spre ea - acela era unul din primele tale răspunsuri. 
Sau poate ai fost chestionat/ă de mami zâmbind: „Ce face scumpi 
lu' mama?”. Şi tu, copilul cel scump, i-ai zâmbit inocent înapoi - 
iată un alt răspuns simplu, direct, spontan, natural... 

I-ai răspuns atunci cu un surâs candid de copil, pentru că ai 

ştiut instinctiv că ea te-a întrebat ceva - sau doar ai răspuns 
instinctiv cu un zâmbet la alt zâmbet, cu o bucurie la altă bucurie, 
cu o trăire la altă trăire? 
„Iată deci: întrebarea este acţiunea, răspunsul este reacţiunea! 
Întrebarea este activă, răspunsul este la fel de activ. Intrebarea te 
incită spre fiinţă, răspunsul te afirmă spre existenţă. Întrebarea e 
un altul, răspunsul eşti tu! (Dar bineînţeles nu şi în cazul în care 
întrebarea eşti de fapt tu şi răspunsul îl vezi la un altul...) 


Adevărul e însă că atunci când devii una cu Întrebarea (cu orice 
întrebare), când o însoţeşti cu fiecare respiraţie pe care o faci, de 
când te scoli din pat şi până când adormi din nou, în scurt timp (e 
o problemă de zile) şi Răspunsul va ajunge să facă parte din tine... 
Când devii una cu Întrebarea, devii una şi cu Răspunsul... (Doar 
cei care nu-şi aprofundează Intrebarea nu găsesc Răspunsul la 
ea.) ` 

Dacă vei inspira Intrebarea vei expira Răspunsul: dar nu uita că 
tu eşti ambele: şi inspiraţie şi expirație - şi întrebare şi răspuns - 
şi întrebarea fundamentală şi răspunsul fundamental (la tot ceea 
ce este pentru tine). 

Marea întrebare eşti tu şi marele răspuns pe care îl aştepţi eşti 
tot tu - un „tu” transformat însă - eliberat de false pudori şi 
diverse amăgiri-distrageri, de superficialităţi şi inhibiţii nocive - 
gata să afirmi oricând prin tine şi întrebarea care trebuie pusă şi 
răspunsul necesar ei, gata să rosteşti conştient întrebarea care stă 
pe buzele tuturor, dar pe care nu o rosteşte mai nimeni; gata să 
rosteşti răspunsul pe care cu toţii îl ştiu, dar pe care mai nimeni nu 
are iniţiativa punerii lui în faptă concretă imediată. 

Pe de altă parte, tu priveşti mereu în afara ta - mai ales când 
percepi şi gândeşti: „lată: acestea sunt percepțiile mele şi 
gândurile mele...” sau atunci când percepi şi gândeşti percepțiile 
mele (acestea) şi gândurile mele (acestea) - şi, astfel, marea 
întrebare care apare mereu în tine acum nu eşti tu, în sinea ta 
lăuntrică, ci eşti tu reflectat în afara ta sau, mai bine zis, „în afara 
ta” reflectată în tine. 

Tu te întrebi despre un ceva presupus exterior ţie, deşi vei 
vedea în momentul Răspunsului că interiorul şi exteriorul sunt 
relativ unul şi acelaşi lucru... 

Tu te întrebi astfel nu despre ceva anume, ci despre tot ceea ce 
are fiinţă pentru tine - deşi degetul tău arată înspre parte („Ce 
este aceasta?”) viaţa ta arată spre totalitate („Ce este aceasta?”). 

Întrebarea este, prin urmare, un mod de viaţă - este o metodă 
metafizică de afirmare de sine. Prin întrebare tu nu ajungi atât să 
te cunoşti, cât ajungi să fii mai mult decât eşti. De ce? Pentru că 
întrebarea pe care insişti este cea care te dăruieşte mereu cu un 
răspuns - cu acel răspuns care îţi măreşte fiinţa, care îţi schimbă 
total viaţa, care îţi bucură conştiinţa, care te afirmă în realitate ca 
prezenţă activă şi nu doar ca moment pasiv. 

Poţi însă şi să nu te întrebi în profunzime nimic - te poţi 
mulţumi cu răspunsuri superficiale la întrebări superficiale - te poţi 
mulţumi astfel să cunoşti o limbă sau mai multe, fără însă a 
ajunge să cunoşti o realitate sau mai multe realităţi... Oprindu-te 
la nivelul „limbii” nu ajungi la nivelul fiinţei. Deşi viaţa se foloseşte 
de limbă şi de limbaj ea nu e nici (doar) limba, nici (doar) limbajul 
pe care îl foloseşte. Viaţa e mult mai mult de atât! Şi vei vedea şi 
tu negreşit aceasta, dacă vei (vrea/ putea) aprofunda cu adevărat 
o întrebare - orice întrebare vrei tu (de exemplu, întrebarea „Ce 
este viaţa?”). Asumă-ţi-o şi întreabă-te mereu pentru o perioadă în 
„ritmul” ei - şi nu te mulţumi cu nici un răspuns facil - cu nici un 
răspuns care nu îţi schimbă fiinţa din temelii. Întreabă-te şi te vei 
apropia de ţintă - de momentul când întrebarea devine una cu 
răspunsul făcând să răsară în tine viziunea realităţii - a realităţii 
tale intime, a realităţii integrale care cuprinde tot ceea ce este... 


Atunci vei înţelege că unul din cele mai grele lucruri din lumea 
aceasta este comunicarea - vei înţelege că, chiar de vrei să spui 
ceea ce simţi, nu poţi să comunici cu adevărat starea ta. Vei 
înţelege atunci (sau poate mai devreme) că, mai mereu, 
comunicarea nu leagă fiinţele prin sensuri unice, ci le pune în 
contact cu sensuri infinite... 

E drept că e un mic semn de oboseală aici: cum o să prinzi tu 
toate acele sensuri infinite? Dar dincolo de el, masiv şi impunător, 
e marele semn de bucurie, de imposibilitate a plictiselii, de 
imposibilitate a stagnării - e semnul absolutului relativ - totul 
curge, totul se înlănţuie, totul e plin de viaţă - când crezi că te 
plictiseşti de un sens, îi descoperi imediat nebănuite alte valenţe. 
Când te plictiseşti de o prezenţă, dacă o priveşti din ce în ce mai 
profund, îi vei descoperi aspecte nebănuite şi, de multe ori, 
fascinante. Nu aprofundarea duce la plictiseală, ci superficialitatea. 
Nu privirea adâncă şi cercetarea atentă duce la plictis, ci 
complacerea în  repetitivităţi comune lipsite de adâncime 
interogativ - răspunsivă... Interogativ - răspunsivul (Ss kosa-Săy 
m Xă-93Jr$Săll.) poate îmbrăca şi valenţe superficiale, dacă se 
limitează singur în platitudini existenţiale, dar negreşit el poate fi şi 

o cale de explorare metafizică a vieţii, dacă nu se mulţumeşte cu 
mundanul banalizant şi caută astfel prin sine sensul esenţelor 
ultime ale firii... z 

- „Ce este Intrebarea?” - te întreb din nou. Imi vei răspunde cu 
platitudini sau te vei înălța (prin ele) spre profunzimi?... 

- „Intrebarea este ceva care te iscodeşte, care te frământă, 
care te pune în mişcare, care îţi dă viaţă, care îţi dă sens şi 
direcţie, care te menţine pe ele, care îţi creează identitate...” - îmi 
răspunzi tu acum. 

- Frumos! Ce altceva ar mai putea fi? 

- „Intrebarea este drumul de la mine spre tine: tu întrebi şi eu 
mă afirm - eu întreb şi tu te afirmi! Ea mă neagă pe mine cândo 
pun şi te afirmă pe tine când îmi răspunzi. 

Întrebarea este prezenţa ta în fiinţa mea: tu eşti... şi eu mă 
întreb... Întrebarea este prezenţa mea în fiinţa ta: eu sunt... şi tu 
te întrebi...”. 

- Ai dreptate, îţi spun, aşa e! Din cauza prezenţei tale mă 
întreb, din cauza prezenţei mele îmi răspund... 

Dar ce altceva mai poate fi întrebarea? 

- „Intrebarea este viaţa aflată în căutare de sine. Răspunsul 
(chiar şi parţial fiind) este regăsirea vieţii. Intrebarea este 
îndemnul vieţii spre mai mult - spre dincolo - spre ceea ce poate 
fi, spre ceea ce este - spre acţiune, spre răspuns. Viaţa ne 
îndeamnă spre întrebare, noi o îndemnăm către răspuns...”. 

- Foarte bine spus! Felicitări! Dar ce mai este ea? 

- „Intrebarea este viaţa însăşi. Şi răspunsul e tot ea! Nu asta 
vrei să auzi de la mine?” 

- Nu chiar... dar merge pe moment... Uite - nu te mai întreb ce 
este... pentru că ai văzut şi tu acum că „întrebarea” (şi „viaţa” şi 
orice altceva) este ceea ce vrei tu să fie - este ceea ce se 
nimereşte să fie în urma combinării relativ aleatoare de cuvinte în 
propoziţii - combinare ascunsă sub masca înşelătoare a inspiraţiei 
şi intuiţiei, specifice unui moment de viaţă sau altuia. E bine dacă 
ai văzut şi tu această subiectivitate relativ contingentă a 
răspunsurilor. Pentru moment e bine... Notează-ţi ce ai văzut şi 
aprofundează-ţi viziunea... 

Întreabă-te păşind spre esenţă, apropie-ţi mintea şi inima de 
prima întrebare, devino una cu ea, trăieşte în pulsul ei de viaţă şi 
astfel vei renaşte într-o nouă viaţă pe a cărei fiinţă acum nici 
măcar nu o bănuieşti... 

Întreabă-te deci: „Ce este viaţa?” - şi nu te opri la nici un 
răspuns de vorbe... Nu te lăsa păcălit/ă de aparenţe sau absorbit/ă 
de ele... 

Esenţa întrebării 
LLAPA XAYA AAMAXĂ 


Avem, prin urmare, un om. Un om care se întreabă (ceva): 

- Care este esenţa actului de a te întreba (ceva)? Care este 
acel lucru intim, specific şi esenţial pentru actul întrebării 
(/interogării) filosofice? 

Care este acel aspect al prezenţei în existenţă care face 
întrebarea să fie o întrebare şi nu altceva? Prin ce se diferenţiază 
întrebarea de tot ce este în afara ei? Şi, apoi, este ceva în afara ei? 

O întrebare bine pusă, bine întreţinută, bine pronunţată, bine 
aprofundată nu ne duce oare la constatarea că ea cuprinde tot - că 
nu este nimic în afara ei - că totul este cuprins pe de-a întregul în 
ea? 

Să fie atunci esenţa întrebării cuprinsă în faptul că ea are 
potenţial cuprinsă în sine nu doar răspunsul ei, ci chiar toată 
realitatea (spre care ea deschide cale de acces)? Să fie această 
esenţă dată de către deschiderea spre întreg pe care ea şi doar ea 
o poate realiza pe deplin? 

Să fie oare esenţa întrebării chiar mai importantă decât esenţa 
gândirii sau a fiinţării? Gândirea, dacă nu este o întrebare, nu 
poate fi decât constatare placidă sau răspuns închizător de 
orizonturi - răspuns restrângător al privirii - răspuns respingător 
de perspective... Gândirea... dacă nu este întrebare, trebuie să fie 
răspuns... Dar, după cum ştii şi tu, de cele mai multe ori, ea nu 
este un răspuns (ci cel mult un discurs). Gândirea este mereu în 
mişcare, mereu în formare, mereu în explorare. Motorul din 
spatele ei nu este deci răspunsul, ci întrebarea... 

Se pare astfel că esenţa gândirii este întrebarea, iar esenţa 
întrebării este mişcarea: punerea pe un drum, mersul pe o cărare, 
parcurgerea unei căi - trăirea vieţii aşa cum o ştie umanitatea încă 
din zorii existenţei sale. 

Esenţa gândirii este întrebarea, esenţa întrebării este mişcarea, 
esenţa mişcării este schimbarea, esenţa schimbării este 
întâmplarea, esenţa întâmplării este viaţa, iar esenţa vieţii este... 

Chiar aşa! Care este esenţa vieţii? Ce este viaţa? Care este 
esenţa ei? 

Să fie oare esenţa vieţii (sâmburele ei cel mai propriu şi cel mai 
roditor, sămânţa ei de identitate ultimă) cuprinsă în mişcare, în 
întrebare, în gândire? Sau în altceva? De exemplu, în percepţie şi 
limită? Sau în rațiune şi emoție? Sau în intuiţie şi voinţă?... 

Şi apoi esenţa fiecărui lucru în parte nu este oare identică cu 
esenţa oricărui alt lucru? Oare punctul esenţial al oricărei fiinţări 

nu este un punct comun, o esenţă comună, o realitate care 
cuprinde în sine toate realităţile şi care astfel le pune pe toate în 
mişcare - anume Întregul? Esenţa unei părţi nu se află în întregul 
din care ea face parte de nedezlipit? Şi precizez că nu vorbesc aici 
de o esenţă contextuală, ci de o esenţă integrală şi integratoare... 

Prin urmare, te întreb acum pe tine: care este esenţa esenței? 
E faptul că ea este esenţială (fundamentală/ fondatoare) pentru tot 
şi pentru toate? E faptul că fără ea nu se poate simţi/ pricepe/ 
crea/ transmite nimic?... Aşa pare că este... Pentru că aşa este: 
esenţa este esenţială, pentru că ea pune totul în mişcare şi ea 
opreşte totul pe loc... 


Esenţa este Întregul: Ea este El! Şi bineînţeles şi invers: El este 
Ea. Adică cei doi sunt unul - devin unul prin faptul vieţii, prin actul 
trăirii, prin actualizarea vieţuirii... Din acest contact se nasc mereu 
toate formele vieţii: esenţa întregului naşte prin vieţuire viaţa!... 

Ce este deci viaţa? (Te întreb eu acum.) 

- Cea care se naşte din Esenţa Întregului! (Îmi vei răspunde 
poate tu...) 

Dar eu îţi zic: 

- Nu chiar! Mai degrabă invers: Esenţa Întregului se naşte din 
viaţă! Viaţa este mama a tot şi a toate. Din ea purcede tot - chiar 
şi Intregul - chiar şi Esenţa!... 

Vezi ce uşor se naşte orice din orice atunci când ne jucăm cu 
vorbele, atunci când trăim în cuvinte şi ne desfătăm genetic cu 
ele? Fiindcă, vezi tu, fie că o recunoşti, fie că nu o faci, vorbirea/ 
comunicarea/ limbajul este doar un joc în care cu puţină 
imaginaţie şi îndemânare orice poate însemna orice... 

Esenţa ÎIntrebării poate fi, prin urmare, orice - orice cuvânt îţi 
trece acum prin cap, orice idee te ispiteşte acum filosofic, orice 
concept care te zoreşte acum spre recunoaştere şi afirmare 
propozițională... chiar orice cuvânt!... Nu te mira!... Aşa e... 

Esenţa întrebării poate fi deci: scrisul sau îndemânarea, 
viziunea sau culoarea, tunetul sau privirea, timpul sau gândirea, 
incitarea sau încântarea: ea poate să fie „tu” sau „eu” sau vreun 
magic „zeu“... 

Nu mă mai apuc acum să-ţi explic de ce... Raţionalizarea 
aceasta contingent proximală o poţi face şi singur - lasă-ţi doar 
glasul tău interior să vorbească - dă-i temă de excurs o simplă 
întrebare sau un banal răspuns şi priveşte-l cum îşi întinde natural 
discursul său peste cuvinte, cum le leagă combinatoric între ele, 
cum le înlănţuie gramatical în propoziţii, cum le încarcă relativ 
aleator cu accente de entuziasm, întristare sau indiferenţă... 


E uneori fascinant acest joc - dacă nu ar fi, eu nu aş scrie şi tu 
nu ai citi... E fascinat, pentru că în spatele lui e ceva inefabil pe 

care eu îl ştiu şi tu îl bănuieşti - o prezenţă care te aşteaptă să o 
trăieşti direct, o cheie care te va ajuta să descui lacătele lanțurilor 
propriilor prejudecăţi, a pudorilor conceptual-artificiale care te 
îngrădesc în conştiinţă de ceva vreme. A venit însă timpul să-ţi laşi 
gândul liber şi vorba slobodă şi doar să fii... doar să pluteşti extatic 
printre cuvinte, printre subiecte şi predicate, printre întrebări şi 
răspunsuri... să te bucuri pur şi simplu de comunicare şi vorbire, 
de gândire şi cugetare - ca şi cum ai fi una cu ele - ca şi cum ai 
putea să fii şi dincolo de ele... 

Dar iarăşi deviem - iarăşi visăm, iarăşi ne lăsăm plutiţi de 
cuvinte, de poezia naturală din ele... 

De ce mă laşi? Mai opreşte-mă din când în când!... Sau îţi place 
şi ţie dansul magic al cuvintelor prin conştiinţă? 

Nu? Nu-ţi place deci! E ok, să ştii... fiecare cu poeziile lui/ ei. Tu 

vrei fapte clare, directe, concrete - tu vrei raționamente definitive 
şi constatări ultime - tu vrei dovezi indubitabile... 
__ Foarte bine! Te înţeleg! Dar te întreb: unde le cauţi pe acestea? 
În VORBE?... Dacă cauţi ceea ce zici că tu cauţi, ce cauţi atunci 
când citeşti aceste rânduri? Presimţi tu oare că, deşi uneori ţi se 
pare difuz, neclar, contradictoriu sau dubitabil, acest discurs arată 
totuşi spre CEVA (ce tu cauţi)? 

Simţi asta? 

Dar dacă te înşeli? Dacă el nu arată spre nimic? (Dacă el, în loc 
să arate spre Ceva, arată spre Nimic?) 

- Ha, ha, zici tu... Nu se poate: sunt vorbe - deci arată spre 
ceva... chiar dacă acel ceva poate fi uneori Nimicul şi alteori Prea- 
Plinul (TOTUL)... 

- Văd că nu eşti deloc prost/ proastă... Te ţii bine!... Haide 
atunci să lămurim măcar problema aceasta a Esenţei! 

- Nu trebuie să o mai lămureşti, vei zice poate tu, ştiu ce vrei 
să spui: că doar cel care (pregătit fiind pentru a păşi pe Calea 
Întrebării) se întreabă în minte continuu (de când se trezeşte şi 
până când adoarme) „Ce este viaţa?” va putea să ajungă, după o 
concentrare serioasă de câteva zile, să întrevadă o scânteie de 
Esenţă, să guste iluminatoriu din seva ei de viaţă... 

- Bravol!... deja văd că începem să credem că ne înţelegem... 
că începem să ne intuim în conversaţie... dar să ştii că nu aceasta 
e ceea ce voiam eu să zic... 

Eu voiam, mai degrabă, să-ţi spun acum că Esenţa e şi ea un 
cuvânt ca oricare altul - nici mai important, nici mai puţin 
important decât orice alt cuvânt (oricât de trivial ţi s-ar putea 
părea el la o primă vedere). Mulţi naivi ascund anumite cuvinte 
(cum sunt cele de „esenţă”, „substanţă”, „fiinţă”, „cauză”, 
„raţiune”, „viaţă” etc.) după alte cuvinte, numite pompos „concept” 
şi sau „idee” şi cred că astfel cocoţate în spatele acestor cuvinte/ 
noţiuni, cele dintâi devin în mod automat mai valoroase decât 

altele care nu sunt aşa de iubite discursiv de către limba filosofilor. 
Mimic mai greşit însă... Orice om se poate opri filosofico-metafizic 
asupra oricărui cuvânt din vocabularul său şi, apoi, învârtindu-se 
aleator în jurul lui spre construcţia unei combinatorici contingent 
proximale, poate să pretindă că jocul său (metafizic) cu vorbele 
este mai mult decât un simplu joc cu vorbele... că discursul său 
este mai aproape de esenţă decât un alt discurs (centrat în jurul 
altor „concepte cardinale” pentru „filosofie”). 

Sunt, prin urmare, unii care nu înţeleg încă prea bine că din 
punctul de vedere al Esenţei orice este esenţial... că din 
perspectiva Esenţei nu este nimic mai puţin esenţial decât 
altceva... că în realitatea numită uneori Intreg totul este esenţial, 
chiar şi ceea ce, la o primă vedere, pare a nu fi esenţial... În lipsa 
oricărei părţi din întreg, întregul nu ar mai fi întreg - esenţialitatea 
oricărei existenţe este o mărturie a fiinţării Intregului... 

Ce este deci esenţial la o întrebare? Ce este cel mai important 
la ea? Faptul că o etalezi conştiinţei spre asimilare? Modalitatea 
cum ţi-o formulezi sau cum o aprofundezi? Legăturile pe care le 
provoci prin structura ei interogativă emancipată prin cuvinte alese 
spre cercetare ultimă de real?... 

Totul este important... La o întrebare - la orice întrebare - totul 
contează: şi apariţia ei şi împrejurările ce o stimulează spre 
aprofundare, şi forma pe care o îmbracă şi strucura pe care o 
provoacă spre construcţie, şi contextul căutat şi textul asumat, şi 
sensul urmărit şi direcţia visată, şi profunzimea tenacităţii cu care 
e pusă şi accentul emoţional al intuiţiei şi voinţei care aşteaptă de 
la o întrebare o cheie de boltă pentru pătrunderea în esenţa 
realităţii... 

În tot ceea ce facem TOTUL contează - pentru că orice ai face 
faci în prezenţa lui - fiindcă viaţă fiind nu te poţi dezlipi nici măcar 
pentru o clipă de prezenţa lui sacră... 

- Dar totuşi, vei zice tu, aşa simbolic, aşa parţial, aşa măcar cu 
aromă de accent pasager şi cu gust de esenţă trecătoare, nu poţi 
să-mi spui care crezi tu că ar fi o Esenţă mai esenţială a 
Întrebării?... - în acest moment pentru tine... fix în această clipă... 
Care este ACUM pentru tine Esenţa Întrebării? 

- ACUM?... Acum e TACEREA... 

Răspunsul 
Yale 


Pe Calea Întrebării, întrebarea este împinsă mereu spre sfârşitul 
ei. Ea se frământă, se mişcă, se agită, speră - ea îşi caută 
răspunsul pereche - răspunsul potrivit. 

Fiecare întrebare are un răspuns potrivit pentru fiecare 
persoană. Răspunsul la o întrebare poate fi o imagine, un sunet, o 
atingere, un miros, un cuvânt, o propoziţie, o trăire... Răspunsul 
poate fi orice. Răspunsul potrivit însă stă şi aşteaptă întâlnirea cu 
întrebarea potrivită. Acest răspuns este răspunsul la „vederea” 
căruia întrebarea amuţeşte pe loc, uită instantaneu de sine şi se 
contopeşte total în răspuns. Răspunsul potrivit este deci răspunsul 
care face întrebarea să tacă, să nu se mai agite, să se oprească 
din febrila ei căutare. r 

Când este găsit răspunsul potrivit pe Calea Întrebării (de 
exemplu, la întrebarea „Ce este viaţa?”), cel care îl 
experimentează ştie instantaneu cu maximă siguranță că drumul 
căutării sale interogative a luat sfârşit, că şi-a atins ţinta, că 
întrebarea sa şi-a găsit răspunsul ei abisal. 

Acesta este, de cele mai multe ori, un răspuns natural, simplu, 
evident, copleşitor şi inatacabil. După întâlnirea cu el vieţii i se 
pare că l-ar fi cunoscut dintotdeauna, chiar dacă ştie că înainte de 
întâlnirea cu el nici măcar nu l-a intuit vreodată în cuprinderea sa 
revelatorie... 

Răspunsul potrivit este răspunsul care face întrebarea să se 
oprească din căutare, este răspunsul care rezolvă odată pentru 
totdeauna problema ridicată în mod explicit sau implicit de către 
întrebare. 

lar o problemă nu poate fi rezolvată cu adevărat decât o 
singură dată!... Dacă un răspuns rezolvă pe deplin o problemă, 
dacă el vine sincer şi total în întâmpinarea dorinţei de revelare 
ridicată de o întrebare, atunci acea întâlnire se poate produce o 
singură dată, într-o clipă unică, irepetabilă, care valorează mai 
mult decât o eternitate. 

Din perspectiva acestei întâlniri iluminatorii, a întâlnirii care 
aduce lumină, care copleşeşte cu strălucire edificatoare toată 
interogaţia celui care se auto-reflectă în întrebarea sa sinceră şi 
adâncă, asumată fără rezerve şi îmbrăţişată fără ezitare printr-o 
iubire fanatică de adevăr şi revelare transfiguratoare - răspunsul 
potrivit, răspunsul pereche, răspunsul ultim este întotdeauna cu 
mult mai mult (imens de mult mai mult) decât a sperat sau şi-a 
închipuit el vreodată că ar putea fi. 

Acestă copleşire, această descătuşare din întrebare în răspuns 
aduce cu sine rezolvarea completă şi totală a unei întrebări, pentru 
că ea implică o contopire bidirecţională - a întrebării în răspuns şi 
a răspunsului în întrebare... Totuşi, pentru cel care obţine 
„răspunsul” la „întrebare”, întrebarea şi răspunsul nu sunt decât 
vorbe goale, care au încetat să-i mai spună ceva... 

Orice răspuns profund, orice răspuns potrivit întâlnit pe Cale 
lecuieşte setea de pereche existenţială a unei întrebări şi trezeşte 
viaţa care experimentează această mântuire interogativă la o 
relaxare activă, la o detaşare implicată care, deşi deţine răspunsul 
potrivit, continuă uneori să se joace şi cu alte răspunsuri mai puţin 
„potrivite”... 


Calea Întrebării te provoacă, prin această lectură, să guşti şi tu 
din „răspunsul potrivit” pentru tine, din răspunsul care te aşteaptă 
pe tine şi doar pe tine la întrebarea „Ce este viaţa?” (sau la o vreo 
altă întrebare mai intimă căutării tale actuale). Doar tu vei şti care 
va fi acest răspuns. Doar tu vei stabili momentul când te vei întâlni 
cu el... 

El poate fi un răspuns oarecare sau un răspuns anume - 
răspunsul oarecare nu te mulţumeşte şi te lasă mai departe în 
frământare şi căutare metafizică. Răspunsul anume, răspunsul 
potrivit te va satisface însă pe deplin - el va fi răspunsul după care 
nu vei mai simţi nevoia să te întrebi („Ce este viaţa?”) - răspunsul 
care rezolvă problema (indiferent care ar fi el pentru tine). Şi 
odată ce o problemă este rezolvată cu adevărat ea nu mai poate fi 
rezolvată din nou... 

Repere de orientare 
ASSAS S AXISA 


Punerea în practică a tehnicii de concentrare mentală descrisă 
în această carte sub numele de Calea Întrebării nu se recomandă 
decât acelora care îndeplinesc condiţiile următoare: 

- au peste 21 de ani, 

- nu au avut probleme psihice de nici un fel; 

- au citit, au înţeles şi au pus în practică timp de cel puţin un 
an tehnicile de armonizare psihică descrise în cartea Etica 
Armoniei; 

- au o experienţă considerabilă (de cel puţin 2 ani) în practica 
unor diverse tehnici de concentrare mentală (cu ajutorul unor 
„cuvinte cu putere”, a unor „propoziţii-forţă”, a unor sugestii- 
pozitive ş.a.m.d.) pe perioade mai reduse (de la 30 de minute, la 
câteva ore bune), dar repetate periodic 

- şi au o cunoaştere destul de lărgită a tematicii legate de 
„meditaţie”, „iluminare”, „trezire”... (pe baza lecturilor parcurse!, a 
întâlnirilor directe cu practicanți ai unor tehnici meditative diverse 
care au atins diferite „stări de conştiinţă revelatorie” şi a 
participării la conferinţe, seminarii şi practici meditative organizate 
de comunităţi interesate de „meditaţie”). 


Atenţie deci! Dacă ai suferit în trecut sau suferi în prezent de 
tulburări psihice (depresii, fobii, atacuri de panică, insomnii, 
tulburări bipolare, schizofrenie, tulburări delirante, tulburări 
obsesiv-compulsive etc.), dacă suferi de vreo dependenţă de 
droguri sau de alcool; dacă ai fost internat în spitale de psihiatrie 
sau clinici de dezintoxicare - te sfătuiesc şi te îndemn să nu 
practici tehnica de concentrare specifică pentru păşirea pe Calea 
Întrebării (psihicul tău nu este suficient de puternic pentru a păşi 
pe această cale şi nu este pregătit pentru a putea asimila în sine 
efectele acestei practici de concentrare). 

De asemenea, dacă nu eşti suficient de antrenat/ă în 
practicarea a diferite tehnici de meditaţie/ concentrare, te sfătuiesc 
să nu abordezi încă această practică meditativă! 

Te rog să iei foarte în serios condiţiile şi sfaturile menţionate 
mai sus! 

XXX 

Tehnica specifică pentru Calea Întrebării constă, după cum am 

mai precizat, în repetarea (mentală) continuă (moment de 


1 A se vedea tradiţiile de meditaţie specifice Yoga, Budismului, Taoismului, 
Sufismului, Isihasmului ş.a.m.d. 

moment), cu maximă atenţie (la tot ce te înconjoară şi la tot ce se 
petrece în interiorul tău) şi discernământ sporit, a întrebării „Ce 
este viata?” („cochetând” uşor cu diferite răspunsuri, dar 
neoprindu-te din repetarea întrebării, indiferent de răspunsurile 
primite, decât la dobândirea „răspunsului ultim”) sau a altei 
întrebări! (considerată de tine ca fiind „esenţială”/ „vitală”/ 
„majoră” la momentul iniţierii practicii), timp de câteva zile 
(orientativ de minim 3-7 zile, practic atâta timp cât e necesar 
pentru atingerea „trezirii”) de dimineaţa de la trezire şi până seara 
la adormire, în decursul tuturor activităţilor de peste zi, căutând 
evident să eviţi efectuarea, în timpul practicii de concentrare, a 
unor activităţi periculoase (care îţi pot pune în pericol, printr-o 
eventuală neatenţie, integritatea fizică - ca de exemplu, şofatul, 
lucrul cu unelte periculoase, deplasarea prin zone periculoase 
etc.). 
XXX 

Eu am îndeplinit toate condiţiile menţionate mai înainte, la 
momentul când am pus în practică (din proprie iniţiativă, fără nici 
un îndemn direct şi fără nici o supraveghere din partea unei alte 
persoane) tehnica specifică Căii Intrebării (în anul 2000, la vârsta 
de 21 de ani) în două etape de concentrare: 

- una de 7 zile de repetare continuă a unei întrebări de 
inspiraţie buddhistă („Cine a pronunţat numele lui Buddha?”) care 
a fost mai mult o etapă de pregătire şi antrenare în care am 
experimentat stări meditative deosebite (dar nu şi „răspunsul 
ultim”) 

- şi alta de aproximativ 3 zile de repetare intensă a unei 
întrebări, aleasă liber de mine, cu o puternică încărcătură 
personală pentru momentul când a fost abordată („Ce este 
viaţa?”), începută la opt zile după sfârşitul primei concentrări, 
etapă care s-a finalizat cu transformarea majoră a propriei 
conştiinţe prin experimentarea, în data de 7 martie 2000, a unei 
stări de conştiinţă? relativ indescriptibilă, de o intensitate abisală, 
nici măcar imaginabilă înainte de practică, care a durat în faza ei 
cea mai intensă aproximativ câteva minute, dar ale cărei efecte 
trasfiguratorii s-au absorbit în fiinţa mea de abia în decursul unui 
an întreg. 

Această stare de conştiinţă mi-a schimbat major tot sistemul 
psihic de orientare fiinţială avut până în acel moment. 

Pornind de la descrierile făcute de alte persoane ce susţin că au 
trăit (în diferite zone de timp şi spaţiu) stări relativ similare, am 


1 A se vedea, de exemplu, în acest sens, şi cartea Cine eşti tu?, autor Radu 
Lucian Alexandru. 

2 Pentru mai multe detalii, legate de acest aspect, a se vedea şi cartea 
Călătorie prin Conştiinţă, autor Radu Lucian Alexandru. 

putut să o etichetez uneori ca fiind o „stare de trezire”, de 
„iluminare”, de „conştiinţă cosmică”, de „trăire mistică”, de 
„revelare” sau de „renaştere existenţială”. 

În perioada imediat următoare Marii Transformări, pe lângă 
efectul transfigurator abisal dobândit prin această ruptură radicală 
cu „vechiul”, raţionamentele greşite specifice fricii, orgoliului, 
mâniei, tristeţii ş.a.m.d. s-au manifestat uneori la intensităţi 
nemaiintâlnite înainte, dar au fost depăşite cu efort consistent prin 
tehnicile specifice armonizării psihice descrise de mine în cartea 
Etica Armoniei. 

XXX 

Dacă îndeplineşti toate condiţiile înşirate mai înainte şi te 
hotărăşti, la un moment dat, din proprie iniţiativă, să practici 
tehnica specifică pentru Calea Intrebării, te rog să purcezi cu 
maximă atenţie şi cu discernământ sporit, iar dacă în timpul 
practicării ei întâlneşti şi cel mai mic semn de îngrijorare cu privire 
la propria ta sănătate fizică şi psihică, te rog să te opreşti imediat 
din practică (temporar (pentru câteva zile sau săptămâni) sau 
chiar definitiv), deoarece încă nu eşti pregătit/ă pe deplin ca să 
mergi până la capăt cu această metodă de transformare abisală a 
propriei tale conştiinţe. 

Te rog să iei foarte în serios atenţionările de mai sus! Aceste 
stări de conştiinţă sunt încă insuficient cercetate şi înţelese, de 
aceea „studierea” lor prin trăirea lor directă este asemănătoare cu 
urcarea unui munte pe cărări nebătătorite - fiind evident necesară 
o pregătire prealabilă consistentă pentru „ascensiune” şi de 
asemenea o foarte mare atenţie la „escaladare” pentru a nu 
„aluneca” şi a nu cădea în „prăpăstii” sau „gropi” întâlnite pe cale. 
Este astfel evident faptul că, chiar dacă eu însumi am parcurs, cu 
riscurile aferente, Calea Intrebării, nu îmi asum răspunderea 
pentru eventuale efecte negative pe care tu nu le vei putea 
controla, reieşite din practica tehnicii specifice parcurgerii acestei 
Căi! 

Trebuie deci să înţelegi că, având în vedere natura încă 
experimentală a acestei practici, dacă alegi să o efectuezi, îţi 
asumi şi toate riscurile aferente ei (îţi asumi şi eventualele daune 
fizice şi psihice care pot să survină, din diferite motive, în timpul 
acestei practici sau după efectuarea ei). 

Şi chiar dacă, prin această carte, am încercat uneori să-ţi 
deschid gustul pentru această practică, te rog să reţii că eu nu te 
îndemn şi nu te încurajez să păşeşti pe Calea Întrebării... Dar dacă 
totuşi (din diferite motive) te hotărăşti să o faci, te informez, din 
proprie experienţă, că această tehnică de concentrare este foarte 
puternică şi nu trebuie să o abordezi în joacă sau cu neatentie, 
pentru că această Cale (în măsura în care eşti pregătit/ă şi 
capabil/ă să o parcurgi corect până la capăt şi să-i gestionezi în 

mod înţelept efectele) este capabilă să îţi schimbe în mod radical 
raportarea existenţială „ultimă” faţă de Realitate... 
XXX 
Fie deci ca paşii noştrii să se poarte mereu cu chibzuială prin 
viaţă, prin întrebare şi prin răspuns... 
XXX 
Viaţa care îşi găseşte Întrebarea, mai devreme sau mai târziu, 
îşi va găsi şi Răspunsul... 

Afirmația care se neagă pe sine 

